
I bokheimen,  hev  nordmennane  no  naatt  eit  rom 
millom  dei  fremste,  eit  rom  som  me  tykkjest  liava  god 
grunn  til  aa  vcra  byrge  av.  Men  naar  ein  ser  paa  kor 
braasnart  alt  dette  hev  vaksi  seg  fram,  fraa  ei  tid,  ikkje 
so  lengi  som  hundrad  aar  attende,  daa  me  ingin  bok- 
heim hadde  aa  rekne  for,  so  kunde  ein  mest  ottast  at 
de  er  berre  ein  rotlaus  vokster,  ein  vokster  som  ikkje 
hev  si  rette  rot  her  i lande  i minsto.  Anna  er  de  no 
og  som  kjem  til  her,  som  me  veit,  og  gjer  endaa  meir 
til  at  me  ikkje  so  hugheilt  kann  kalle  all  denne  bok- 
heimen vaar  eigin. 

Leitar  me  so  lenger  attende,  um  me  skulde  finne 
djupare  røtar,  — ja  so  kjem  me  til  den  gamle  norrøne 
Jbokheimen,  og  der  er  rotfeste  nok,  skulde  de  synast,  til 
caa  bera  ein  so-vidt  fræg  bokavl  som  me  no  hev,  og 
ct> gjerne  meir  med.  Men  so  møter  oss  her  same  spursmaale: 

;Ér  daa  denne  bokheimen  vaar  eigin?  At  storluten,  og 
^-soleis  mykje  av  de  beste  av  den  norrøne  bokavlen,  er 
^komin  til  paa  Island,  de  er  daa  so  visst  som  noko  kann 
(Tvera,  og  dermed  er  de  og  gjevi,  at  me  ikkje  her  i lande 
beint  fram  kann  rekne  alt  dette  for  vaart.  Visst  er  de 
so,  at  Island  vart  bygt  fraa  Noreg,  og  at  islendingane 
5 sjølve  rekna  seg  for  nordmennar  og  lengi  stod  i nært 
^samband  med  de  land  dei  var  komne  ifraa,  endaa  um 
^dei  ikkje  vilde  vita  av  noko  riks-samband.  Men  skulde 
2 de  ikkje  vera  anna  som  gav  oss  rett  til  ein  lut  med 

islendingane  i deira  bokavl,  enn  de  at  dei  var  komne 
av  norskt  blod,  so  er  de  ikkje  sagt  de  vart  so  mykje 
aa  rekne  paa;  de  kunde  for  den  skuld  godt  hende,  at 
de  daa  var  andre  folk  som  her  hadde  meir  av  æra  aa 
rekne  seg  til. 

No  er  de  nok  ymse  gamle  bokverk,  um  ikkje  mange 
av  dei  beste,  som  utan  nokon  tvil  er  norske  og  skrivne 
av  nordmennar,  og  av  dikting  i strengare  meining  — 
skaldskap  — helst  den  eldste  og  daa  i de  heile  den 
beste,  er  de  mykje  som  de  ser  ut  til  Island  ikkje  kann 
gjera  noko  eigedoms-krav  paa  framum  andre  i de  minste. 
Her  er  de  daa  striden  stend,  i vissa  um  den  gamle 
samlingi  av  kvad  av  namnlause  skaldar,  Edda-kvadi,  som 
dei  er  kalla,  og  no  sist  ogso  um  ymse  kvad  av  namn- 
gjevne  skaldar  fraa  denne  eldste  tidi,  kanskje  mest  alle 
kvadi  som  hev  gjengi  for  aa  vera  av  norske  skaldar. 

Ei  tid  gjekk  no  dei  gamle  Edda-kvadi  for  aa  vera 
sams  germansk  eigedom,  „urgermansk",  og  seinare  for 
sams  nordisk,  „urnordisk".  Paa  den  maaten  skulde  me 
vel  hava  ein  lut  i denne  sameigni  her  i lande  ogr 
endaa  um  de  visst  var  meiningi,  at  de  store  „vaterland" 
skulde  hava  brorparten  av  de  „ germanske ",  og  seinare 
danskane  kanskje  av  de  „ nordiske Men  di  betre  dei 
vart  granska,  di  klaarare  synte  kvadi  sjølve,  at  i den 
skapnad  dei  no  hev,  i mins  to,  kunde  dei  ikkje  høyre 
heime  korkje  i Tyskland  eller  Danmark;  dei  peika 
paa  eit  land  som  anten  Noreg  eller  Island,  og  dei  fleste 
granskarane  vende  daa  helst  sine  augo  mot  Island. 
Men  islendingane  sjølve  var  dei  fyrste  til  aa  sjaa  og 
segja  fraa,  at  desse  kvadi  kunde  ikkje  høyre  heime  hjaa 
deim.  Etter  dette  kunde  de  vel  ikkje  vera  onnor  raad, 
skulde  ikkje  desse  gode  gamle  kvadi  verte  reint  heim- 
lause,  enn  at  dei  laut  faa  seg  ei  heimvist  i „ gamle 
Noreg".  Men  nei,  so  vel  var  de  ikkje  endaa.  Dei  fekk 
nok  paa  ein  maate  sin  heim  millom  nordmennar,  men 
berre  millom  norske  utflytjarar,  som  hadde  fengi 
seg  ein  ny  heim  i „ vestens  kulturlande",  den  tidi  Irland 
og  England.  Jamvel  um  dei  daa  skreiv  seg  fraa  nord- 
mennar, som  tala  norsk  maal  og  endaatil  var  fødde  i 
Noreg,  so  bar  dei  no  so  mange  merke  av  at  dei  var 
komne  til  verdi  utanlands,  so  at  um  ein  kanskje  kunde 

segja  at  dei  var  ætta  fraa  Noreg  paa  farssida,  so  var 
de  no  likso  visst,  at  paa  morssida  var  dei  ætta  fraa 
,, vestens  kultur  “,  eller  fraa  heile  den  europæiske  kultur 
ue  daa  var  eller  liadde  vori,  alt  ned  til  den  gamle 
romerske  og  græske. 

Som  alle  veit,  er  de  i vissa  professor  Sophus  Bugge 
som  hev  teki  upp  og  bori  fram  denne  synsmaaten.  Og 
han  hev  lagt  all  sin  gløggskap  og  sin  store  lærdom  i 
dette  arbeide,  so  de  er  ikkje  greidt  endaatil  for  lærde 
karar  aa  møte  fram  til  strid  med  ein  slik  mann  her. 
For  ulærde  folk,  som  les  bøkane  hans,  er  de  no  mest 
in  gi  raad  aa  berge  seg,  annars  dei  lyt  gjeva  heilt  upp. 
Dei  vert  so  reint  yvitekne  av  all  denne  gløgge  lær- 
domen,  der  dei  ikkje  veit  aa  svara  eitt  til  tusund,  — 
denne  villframande  irsken,  som  mest  ingin  kann  noko 
av  lenger,  munke-latin  og  annan  latin,  græsk,  runemaal, 
folkesegnir  o.  s.  fr.,  nær  sagt  fraa  kvar  ein  krok  i de 
gamle  Europa  og  alt  til  Austerlandi. 

De  var  i vissa  Edda-kvadi  som  Bugge  tok  fyri  seg 
paa  den  maaten,  og  vilde  syne  at  soleis  som  me  no 
hev  deim  maatte  dei  vera  dikta  burte  i Irland  og  Eng- 
land, dei  eldste  ikkje  fyrr  enn  ut  i vikingtidi,  ved  slutten 
av  de  9de  hundradaare,  og  dei  yngre  so  seint  som  i 
fyrstningi  av  de  11te  hundradaare.  De  er  daa  aa  merke 
med  alle  desse  kvadi,  at  fraa  gamalt  er  de  ikkje 
nemnt  beint  fram  nokon  ting  um  kven  som  hev  dikta 
deim,  eller  kvar  og  naar  dei  er  dikta.  Til  aa  avgjera 
desse  spursmaal  hev  ein  ikkje  anna  aa  gange  etter  enn 
kvadi  sjølve,  deira  innhalcl,  maalform  og  slikt  noko,  og 
freiste  kva  ein  kann  finne  ut  av  dette  etter  dei  feste- 

maat  ein  elles  hev.  Av  greide  og  gode  jamførings- 

vitnemaal  hev  me  daa  ikkje  mange.  Dei  beste  skulde 
vera  nokre  av  dei  gamle  skaldekvadi,  som  dei  er  kalla, 
som  skulde  vera  likso  gamle  eller  vel  so  gamle  som 
dei  eldste  av  Edda-kvadi,  etter  den  nemnde  alder  Bugge 
hev  gjevi  deim.  Um  desse  skaldekvadi  hev  me  fraa 
gamalt,  i bøkar  som  er  skrivne  so  tidleg  som  ikring 
1200,  greide  vitnemaal  baade  um  kven  som  hev  dikta 
deim,  og  kva  tid  og  land  dei  høyrer  heime  i.  Soleis 

hev  me  vers  av  eit  kvad  eller  fleire  kvad  som  de  er 

sagt  at  skalden  Brage  den  gamle  hev  dikta,  og 


etter  alle  vitnemaal  maa  de  ha  vor  i ein  norsk  skald 
som  hev  livt  ikring  800  og  utetter.  Endaa  meir  hev 
me  att  av  dei  kvadi  som  Tjodolv  fr  a a Kvine  ejfc 
namngjevin  for.  Etter  alle  vitnemaal  maa  han  ha  vor  i 
jamaldra  med  Harald  Iiaarfagre,  og  ikkje  herre  vori 
fødd  i Noreg,  paa  Agdir,  men  ha  butt  her  i lande  all 
sin  dag,  og  de  eldste  og  største  av  kvadi  hans,  eller 
de  som  me  no  hev  mest  att  av,  Ynglingatal,  maa  vera 
fraa  ei  tid  (kanskje  20—30  aar)  fyri  9Q0. 

Motmennane  til  Bugge  hev  daa  haldi  fram  imot 
honom,  at  dei  grunnar  som  han  hev  funni  til  aa 
halde  Edda-kvadi  for  so  seint  tilkomne,  og  ikkje  i 
Noreg,  men  burte  i vesterlandi,  — dei  same  grunnar 
gjeld  likso  fullt  for  dei  her  nemnde  skaldekvadi,  som 
etter  samstelte  gamle  vitnemaal  er  tilkomne  i Noreg  i 
fyrste  eller  siste  luten  av  de  9de  hundradaare.  Bugge 
sjølv  hev  ogso  set  dette  so  godt  som  nokon,  at  so  framt 
clesse  vitnemaali  stod  fast,  so  vilde  dei  taka  grunnen 
undan  heile  hans  synsmaate.  Men  han  hev  daa  meint 
at  dei  vitnemaali  um  desse  ting  som  er  aa  finne  hjaa 
Snorre  og  andre  islendske  soguskrivarar,  dei  er  ikkje 
aa  lite  paa  Og  i eit  serskilt  verk,  „ Bidrag  til  den 
ældste  skaldedigtnings  historie “,  hev  han  teki  fyri  seg 
desse  skaldekvadi  som  skulde  vera  dei  eldste.  Her 
kjem  han  no  til  den  endelykt,  at  dei  kvadi  som  Brage 
den  gamle  er  namngjevin  for,  dei  kann  ikkje  vera  eldre 
enn  fraa  siste  lielvti  av  10de  hundradaare,  og  at  dei  med 
er  tilkomne  burte  i Bretland,  endaa  um  de  er  ein  nord- 
mann, eller  kanskje  helst  ein  islending,  som  hev  dikta 
deim.  Og  Ynglingatal  kjem  daa  og  like  eins  burt  til 
Bretland,  og  paa  lag  til  same  tidi  eller  noko  tidlegare, 
og  skal  vel  helst  hava  ein  nordmann  til  diktar,  de. 

I si  meining  um  Brage-kvadi  er  Bugge  hugheil 
nok,  kann  ein  sjaa;  derimot  ser  de  ut  til  han  ikkje  kjen- 
ner seg  fullt  so  trygg,  naar  han  kjem  til  Ynglingatal. 
Vrangt  er  de  og,  at  de  einaste  der  som  han  hev  funni 
meir  beint  fram  skulde  stydja  hans  meining,  de  vert 
han  sjølv  paa  slutten  nøydd  til  aa  rata  att,  etter  han 
er  ferdig  med  de  heile.  De  er  eit  halv-vers  som  ikkje 
er  nemnt  eller  rekna  til  Ynglingatal  fyrr  enn  i eit 
,maalskurds-frødea,  eit  maallærdoms-skrift,  etter  Snorre 

si  tid.  Men  daa  Bugge  er  ferdig  med  si  utgreiding, 
fær  lian  sjaa  at  islendingen  Vigfusson  liev  synt  at  dette 
halv-verse  kann  ikkje  høyre  til  Ynglingatal,  men  der- 
imot til  Øyvind  Skaldespillars  Haaløygjatal,  og  Bugge 
ly t gjeva  honom  rett  i dette,  i minsto  at  verse  ikkje 
høyrer  til  Ynglingatal.  Men  si  meining  um  dette  kvade 
held  han  daa  likevel  fast  paa,  endaa  ein  maa  segja,  at 
lite  som  de  var  fyrr,  vert  de  no  reint  smaatt  med  de 
han  hev  aa  stydja  denne  meiningi  med. 

I Ynglingatal  skulde  de  no  ikkje  vera  so  reint  paa 
de  lause  med  slike  ting  som  de  her  er  spursmaal  um. 
De  handlar  ikkje  um  gudar  eller  kjempur  som  berre 
var  kjende  etter  gamle  segnir,  soleis  som  Edda-kvadi, 
men  um  forfedrane  aat  ein  mann  som  kvade  sjølv  nem- 
ner  soleis  at  ein  ser  han  livde  ved  den  tid  daa  de  vart 
dikta.  Denne  mannen  er  ein  Rognvald  Heidumhære, 
og  han  skulde,  etter  kvade  og  etter  de  Snorre  segjer 
greidt  nok,  vera  konge  paa  Vestfold  eller  Vestmar 
(umkring  Skiensfj orden)  og  vera  ein  son  til  farbror  aat 
Harald  Haarfagre,  Olav  Geirstada-Alv.  So  umliugsame 
som  i vissa  storfolk  var  i dei  tidir  til  aa  halde  rekning 
med  si  ætt,  skulde  de  daa  vera  ventande,  at  skalden 
hadde  greinleg  og  paalitande  kjennskap  til  sitt  emne 
eit  godt  stykke  attende,  um  ikkje  heile  vegen,  so  mange 
ættled  som  kvade  gjeng  igjenom,  heile  30;  alt  til  dei 
gamle  svenske  kongane  som  skulde  vera  ætta  fraa  guden 
Frøy  eller  Yngve-Frøy.  Skalden  sjølv  gjev  oss  ogso 
all  grunn  til  aa  tru  at  han  hev  tek  i de  aalvorleg  og 
umhugsamt  med  sitt  arbeid.  Ein  kann  berre  leggje 
merke  til  eit  vers  som  dette:1) 


Tidt  eg  liev 
etter  haugen  hans  Yngve 
vise  menn  a r 
mykje  spurt, 
um  kvar  Domar 
paa  den  dvnjande 

Og  de  er  oftare  han 
eller  spurt  eller  veit 


Halvs-banen 
borin  vart. 

No  eg  veit 
at  verkbitin 
frenden  hans  Fjølne 
ved  Fyri  brann. 

talar  um  at  han  hev  h ø y r t 
de  og  de.  Saki  er  den,  at 


b Heimskringla  s.  19.  — Med  Yngve  og  frenden  hans 
Fjølne  er  meint  d.  s.  s.  kong  Domar.  — Halvs-banen  er  elden, 
baale. 


Ill»  f * U I 


10  YWf!:!Vlf,ll 

8 

dette  er  ikkje  meint  aa  vera  dikt,  men  sannfærleg  sogu. 
De  var  nettupp  paa  den  maaten  dei  sette  ihop  sogu  i 
den  tid,  daa  dei  ikkje  brukte  aa  skrive,  — paa  vers, 
so  de  skulde  vera  lettare  aa  minnast.  Dei  liadde  sogu- 
d i k t a r a r daa,  i staden  for  sogu-  skrivara  r.  Kor 
vel  slike  ting  kunde  halde  seg  i minne,  de  hev  ein  og 
eit  merkeleg  godt  døme  paa  lier  i dette  Lvade.  Tvo 
av  kongane  her,  O 1 1 a r og  A d i 1 s,  er  ogso  nemnde  i 
de  gamle  angelsaksiske  kvæde  Beovulf,  O h t h e r e og 
Eådgils.  Her  er  ein  paa  trygg  grunn,  og  kann  setja 
aarstale  for  deira  livetid  til  ikr.  500,  og  dette  høver 
nettupp  med  den  tid  ein  skulde  vente  etter  Tjodolvs 
rekning,  12 — 13  ættled  attende.  Naar  no  attaat  kjem 
de,  at  me  enno  hev  so  mykje  leivt  av  dette  kvade,  ei 
40  vers  alt  i alt,  so  skulde  ein  tru  at  her  maatte  vera 
raad  til  aa  faa  skikkelegt  tak,  so  ein  kunde  koma  heilt 
paa  de  reine  med  baade  tidi  og  lande  de  liøyrer  til,  og 
dermed  finne  eit  feste  for  vaar  gamle  skaldskap  og  vaar 
gamle  sogu. 

Den  mannen  som  hev  Jgjevi  de  tyngste  innlegge 
mot  Bugge  i denne  saki,  professor  Gustav  Storm,  han 
hev  daa  ogso  teki  upp  striden  nettupp  paa  dette  um- 
kverve,  i eit  stykke  i Arkiv  for  nordisk  filologi  1899, 
„ Y n g 1 i n g a t a 1,  dets  forfatter  og  forfattel- 
sestid“.  De  syner  seg  daa  og  her,  at  han  hev  teki 
saki  fraa  rette  enden  og  fengi  godt  og  fast  tak,  soleis 
at  ein  maa  segja  spursmaale  no  er  greidt  so  godt  ut, 
at  de  med  dette  synest  vera  avgjort  for  all  tid.  Han 
legg  fram,  greiclt  og  klaart,  korleis  skalden  syner  seg 
vel  kjend  i Nor  eg,  i vissa  daa  paa  Vestfold,  der  konge- 
ætti  hans  mest  hev  heime.  Her  hev  me  namni  Borro 
og  Holtar , no  Holtan,  ein  gard  i Borre  herad; 
Geirstadir , no  Gjerstad  i Tjølling  herad;  Ski- 
ringssal , de  eldre  namn  paa  Tjølling,  alt  til  14de  og 
15aehundr.;  den  velkjende  landryggen  Rae  (r<">6 — radar); 
Foldi,  de  gamle  namn  paa  Oslofjorden,  o.  fi.,  og  att- 
aat de  nokre  namn  som  ikkje  er  i bruk  no  lenger  eller 
nemnde  elles,  men  som  ein  kann  skyna  hev  høyrt  til 
paa  Vestfold;  soleis  Vadla , som  truleg  er  de  gamle 
namne  paa  den  elvi  som  kjem  fraa  Farrisvatne  og  gjeng 
i sjøen  ved  Larvik,  der  Stijhmmd  („demning-sunde“) 

vel  ogso  er  aa  søkje.  Paa  same  maaten  ser  ein  man- 
nen kjenner  goclt  til  ymse  namn  i Svitjod:  Fyri 
(Fyrisaa),  Lofund  (Laghunda  herad),  Ræning  (paa  ei 
øy  i Mælaren),  Taur  (Tør,  landskage  ved  Mælaren  og 
Øystresjøen)  o.  fl.  At  skalden  likevel  ikkje  høyrer 
lieime  i Svitjod,  men  i Noreg,  de  syner  seg  millom 
anna  av  de,  at  lian  jamleg  brukar  aust , naar  de  er 
tale  um  Svitjod  og  der  ikring;  soleis  der  lian  talar  um 

Uksen  som  hadde  liovude  lengi 

aust  i skogen  høgt  bori 

Fraa  Danmark  hev  lian  ogso  mange  namn,  og  likso 
rett  brukte,  og  ofte  nemnt  um  at  svenske  kongar  hadde 
ymist  med  Danmark  aa  gjera,  i samsvar  med  de  som 
elles  er  kjent  um  den  ting.  Derimot  er  de  ikkje 
eit  einaste  ord  i heile  kvade  som  tyder 
paa  at  han  er  eller  hev  v o r i i England 
eller  paa  d e i 1 e i d i r,  eller  at  han  er  de  min- 
ste kjend  med  eller  hev  liavt  nok  on  tanke 
paa  d e s s e 1 a n d i.  Alt  dette,  saman  med  mangt 
anna,  gjer  de  mest  utenkjelegt,  at  kvade  skulde  vera 
dikta  burte  i England  og  aat  ein  norsk  konge  der, 
som  Bugge  meiner,  endaa  han  ikkje  ein  gong  veit  aa 
nemne  kva  konge  de  skulde  vera,  eller  som  namne 
Rognvald  skulde  høve  paa  der.  Bugge  hev  i røyndi 
ikkje  anna  aa  berge  seg  med,  enn  at  de  etter  hans 
meining  skulde  vera  komi  burt  eller  gløymt  noko  av 
kvade  alt  paa  Snorre  si  tid,  og  daa,  merkeleg  nok, 
nettupp  de  um  dei  næraste  forfedrane  til  denne  Rogn- 
vald. At  Snorre  ikkje  hev  teki  med  heile  kvade  i si 
Ynglinga-sogu,  kann  vera  trulegt  nok.  Finnur  Jonsson 
meiner  endaatil  at  kvade  upphavleg  hev  vori  mest  dub- 
belt  so  langt  som  de  me  no  hev,  men  daa  likevel  at 
Snorre  hev  kjent  alt  saman,  daa  me  ser  han  hev  for- 
talt ymist  um  desse  kongane  som  ein  ikkje  ser  noko 
til  i dei  versi  me  no  hev.  Ein  stad  syner  de  seg  endaa- 
til avgjort,  at  de  hev  vori  meir  i kvade  enn  me  no 
hev,  og  de  nettupp  um  Rognvald  Heidumhære.  I ei 
handskrift  stend  de  der  tvo  linur  meir  etterpaa  de  verse 
som  dei  andre  handskriftine  hev  um  honom.  Dette 
maa  vera  gjengi  til  paa  den  maaten,  at  avskrivaren  hev 

kjent  meir  av  kvade  her  enn  Snorre  hev  teki  med, 
og  hev  komi  til  aa  skrive  desse  tvo  linune,  men  so 
hev  vorti  var  at  dei  ikkje  skulde  vera  med  her,  og 
difor  hev  han  so  stansa  med  dette.  At  daa  Snorre  og 
hev  kjent  meir  av  kvade,  eller  heile  kvade,  de  kann 
de  ikkje  vera  nokon  grunn  til  aa  tvila  paa.  Og  hadde 
no  kvade  nemnt  noko  um  at  denne  Rognvald  eller  no- 
kon av  hans.  næraste  forfedrar  hadde  vunni  seg  land  i 
England,  kann  me  vera  visse  paa  at  Snorre  daa  ikkje 
hadde  gløymt  aa  taka  de  med,  i staden  for  berre  aa 
fortelja  at  dei  var  kongar  paa  Vestfold. 

Dei  motmæli  som  Bugge  hev  komi  med,  mot  at 
samanhengen  skulde  vera  soleis  som  kvade  sjølv  synest 
vise,  som  Snorre  og  hev  teki  de,  og  alle  andre  etter 

honom,  deim  driv  Storm  so  greidt  og  heilt  attende,  so- 

de  vert  ikkje  nokon  ting  att  av  deim.  De  vert  daa 
ikkje  onnor  raad  enn  aa  lata  baade  Ynglingatal,  Tjodolv 
fraa  Kvine,  Rognvald  Ileidumhære,  og  andre  med  deimr 
vera  for  de  dei  er  og  hev  vori,  gode  og  heilt  norsko 
alle  saman,  soleis  at  dei  høvrer  heime  baade  i de  land 
og  i den  tid  dei  er  gjevne  ut  for.  Bugge  og  er  paa  de 
reine  med  de,  at  so  framt  kvade  er  komi  til  her  i Noregr 
kann  de  ikkje  vera  yngre  enn  fraa  Harald  Haarfagre 
si  tid,  og  Storm  hev  no,  som  nemnt,  synt  at  de  lyt  vera 
fraa  tidi  fyri  900 x).  Noko,  men  ikkje  so  mykje  yngre 

vert  de  vel,  eller  kann  de  vera,  enn  folk  fyrr  vanleg 

hev  meint,  med  di  dei  hev  gjengi  ut  ifraa  noko  som  i 
røyndi  korkje  Ynglingatal  eller  Snorre  hev  sagt  nokon 
ling  um,  at  far  aat  Rognvald  skulde  vera  daain  fyrr  enn 
Halvdan  Svarte. 

Ein  stein  meir  eller  mindre  i ein  mur  eller  byg- 
nad  gjer  ikkje  alltid  so  mykje  fraa  eller  til.  Men  er 
de  ein  av  sjølve  grunnsteinane  som  glepp,  ja  daa  veit 
du  de  kann  spøkje  for  heile  bygnaden.  Ein  slik  grunn- 
stein er  de  no  Storm  med  eit  meintak  hev  rengt  undan 
den  bygnaden  som  Bugge  med  mykje  vinn  og  kostnad 
hadde  mura  seg  upp.  Saki  er  beint  fram  den,  at  mest 

0 De  er  den  gode  gamle  skikken  med  aa  kalle  uppatt  skyld- 
folke  som  hev  hjelpt  Storm  til  aa  finne  ut  kva  tid  paa  lag  den 
nemnde  Rognvald  er  daain,  og  dermed  ogso  den  seinaste  tidsgrensa, 
de  kann  vera  tale  um  for  kvade. 

alt  de  som  etter  Bugge  si  meining  skulde  vise  at  Edda- 
kvadi  ikkje  kann  vera  komne  til  i Noreg,  men  burte  i 
vesterlandi,  og  ikkje  so  tidleg  som  i de  9de  luindrad- 
aare,  — dette  er  noko  som  likso  mykje  maa  gjelde 
Ynglingatal.  Soleis  møter  me  same  gudeheimen  lier 
som  der,  æsir  og  vanir,  jotnar  og  dvergar.  Visstnok 
er  ikkje  Ynglingatal  noko  gudekvad,  so  de  er  ikkje 
ventande  aa  linne  so  mykje  av  gudelæra  der;  men  de 
merkelege  er,  at  de  meste  av  de  me  finn  der  nettupp 
helst  er  slikt  som  etter  Bugge  si  meining  skulde  hava 
sitt  upphav  fraa  kristindomen,  og  dette  nemnt  paa  ein 
slik  maate  at  ein  kann  skyna  de  maa  ha  vori  velkjende 
ting  i Tjodolvs  dagar.  Soleis  hev  me  Odin  der  kalla 
„b  r o r aat  V i 1 e“,  og  dermed  tvo  av  ,,trieiningi“ 
Odin,  Vile  (vilje)  og  Ve.  Loke  („Lucifer“)  er  der 
med  heile  si  ætt:  Loke-møyi  (Loke-dotteri;  Ilel), 
sy  st  er  til  Ulv  og  Narve  (Fenresulven  og  Mid- 
gardsormen,  „Leviatan“)  og  br  or  dott  er  til  By- 
leist („Beelsebub“).  Av  slike  som  skulde  vera  komne 
fraa  græsk  hev  me  Garm  (,,Kerberos“)  og  Fornjot 
(,Phoroneos“).  Dei  gamle  segn-krinsane  hev  ogso  sine 
maalsmennar  her,  baade  fraa  Danmark,  Tyskland  og’ 
Noreg,  men  ingin  som  hev  de  minste  med  vesterlandi 
aa  gjera.  Me  kann  nemne  II  a g b a r d og  S i g n y, 

II  o g*n  e (Hjadningane),  hordakongen  H a 1 v (Ilalvs- 
kjempune),  Jonakers  sønir  og  deira  sorg  (o: 
steinar,  av  di  dei  vart  steina  i Jormunreks,  Erman- 
riks  hall),  b u d 1 u n g (etter  Budle,  far  aat  Atle,  Attila) 
og  mei  r slikt. 

Høyrer  daa  Ynglingatal  heilt  og  greidt  heime  i 
Noreg,  og  i den  tid  som  ein  etter  dette  maa  setja  de 
til,  so  er  de  dermed  gjevi,  at  Bugge  kann  ikkje  vera 
paa  rett  veg  med  si  meining  um  den  gamle  norrøne 
skaldskap.  Noko  kann  han  vel  endaa  hava  rett  i ; 
men  kor  mykje  eller  lite,  de  fær  daa  for  de  fyrste  vera 
eit  opi  spursmaal.  De  vert  aa  taka  de  heile  upp  til  ^ 
gransking  fraa  nytt  av,  og  truleg  vert  de  ikkje  so  beint 
aa  faa  de  greidt  alt  saman.  So  mykje  kann  ein 
vita,  at  røtane  ligg  nok  djupare  enn  ymse  granskarar 
i den  siste  tid  hev  tenkt  seg. 

Kor  som  er,  skulde  de  no  vera  god  von  til  at  de 

meste,  um  ikkje  alt  av  clen  eldste  norrøne  skaldskap 
vert  berga  heilt  heim  aat  Noreg.  Einast  paa  den  maa- 
ten,  som  de  synest,  er  de  og  at  alt  kann  koma  i rette 
lage.  De  var  noko  underlegt,  mest  løglegt,  som  de  no 
saag  ut  med  alle  desse  skaldane.  Fødde  og  uppalne  i 
Noreg  laut  dei  vera  alle  saman,  so  velkjende  som  dei 
var  med  norsk  natur  og  liv,  og  allstødt  hadde  sin  syns- 
maate  og  sine  ordlag  derifraa.  Likevel  var  de  som  dei 
aldri  kunde  faa  maale  upp,  so  lengi  dei  var  her  heime ; 
men  so  snart  dei  kom  aat  vesterlandi  og  „i  berøring 
med  vestens  kultur daa  vart  dei  med  ein  gong  slike 
ovkarar  til  aa  kveda,  langt  framum  deira  læremeistarar 
skulde  vera,  og  alle  andre  i deira  samtid,  — ja  etter- 
tidi  og  andre  tidir  med  kann  de  nappast  um.  Dette 
høver  ikkje  vel  med  dei  synsmaatane  folk  elles  hev  i 
vaare  dagar,  paa  „utvikling“  og  alt  slikt.  Etter  den 
synsmaaten  krevst  de,  at  dette  som  alt  anna  laut  hava 
eit  grunnlag  aa  veksa  fram  av. 

De  vert  daa  ikkje  anna  fyri,  kor  vondt  de  kann 
vera,  enn  at  me  lyt  gaa  ut  ifraa  at  nordmennane 
sjølve  hadde  ein  kultur,  at  de  er  den  som  hev  bori 
desse  fruktine,  og  at  de  soleis  hev  vori  ein  rotfest, 
gamall  kultur,  likso  vel  som  kjernefrisk  og  rik.  At 
folk  her  i lande  hev  havt  so  vondt  for  aa  tru  dette, 
dermed  hev  de  no  sin  eigin  samanheng.  De  ^rar  ei 
lang  tid  de  var  komi  til  de,  at  de  ikkje  vart  rekna  for 
kultur  noko  av  de  som  høyrde  heime  her  nord;  de  var 
berre  slikt  som  kom  yvi  Tyskland  til  Danmark,  og  der- 
fraa  her  til  lande,  som  skulde  hava  dette  namne. 
Underlegt  nok  er  de,  at  de  kunde  bera  soleis  til,  naar 
me  ser  paa  kva  slag  kultur  dette  var;  for  ein  slik  turi- 
ng dauv  og  sviplaus  kultur  hev  de  vel  aldri  vori  nokor 
tid  elles  her  nord,  so  lengi  lande  hev  vori  bygt.  Difor 
var  de  vel  o g at  han  aldri  kunde  faa  seg  rett  tak  her 
nord,  med  alt  de  han  tok  seg  ord  for  aa  vera  den  rette 
eller  einaste  kulturen.  Men  av  dette  orde  sit  de  like- 
vel endaa  mykje  att  lijaa  surne  folk,  soleis  at  dei  ikkje 
kann  tenkje  seg  anna  enn  at  alt  godt  lyt  koma  utanfraa. 

1 samanheng  med  dette  stend  daa  ogso  den  tru  i, 
at  folk  her  nord  og  germanane  i de  heile  ikkje  hadde 
nokon  kultur  fyri  vikingtidi  og  „folkevandringiu,  so 

lengi  dei  livde  heilt  avstengde  fraa  andre  folk,  meiner 
dei.  Men  dette  med  avstengsla  er  no  og  ei  avtru  av 

same  slage  som  de  andre.  For  de  fyrste  er  de  my  kje 

som  syner  at  dei  germanske  folki  stod  i livlegt  sam- 

kvæm  seg  imillom.  De  kann  jamvel  sjaa  ut  som  alle 

germanske  land  i var  rekna  som  ei  sameign,  der  folk 
flutte  um  kvarandre  fraa  de  eine  lande  til  de  andre, 
etter  som  dei  saag  seg  best  høve  til.  Me  kann  nemne 
slikt  som  de  me  ser  fortalt  hjaa  Cæsar,  um  at  ein  flokk 
paa  24  000  harudes  (hordar)  var  komne  til  german- 
kongen  Ariovist  og  skulde  hava  land  hjaa  honom,  at 
han  difor  sjølv  laut  sjaa  seg  um  etter  meir  land  paa 
vestsida  aat  Rin-elvi  og  soleis  kom  i strid  med  Cæsar. 
Men  de  er  ikkje  noko  som  tyder  paa  at  de  gjekk  ufred  - 
legt  til  millom  Ariovist  eller  hans  folk  og  hordane;  de 
heile  er  fortalt  paa  ein  maate  som  de  alt  saman  skulde 
so  vera.  Same  vegen  peikar  ogso  den  merkelege  ein- 
skapen  i maalføre  yvi  heile  den  germanske  landeviddi 
i dei  tidir.  Paa  den  andre  sida  var  de  visseleg  heller 
ikkje  lite  samkvæm  med  folki  utankring,  endaa  um 
dette  mest  gjekk  gjenom  grensefolki  paa  dei  ymse  kan- 
tar.  Um  so  er,  at  de  i vaar  gamle  gudelære  skulde 
finnast  noko  som  er  komi  fraa  den  græske  eller  romer- 
ske, eller  jamvel  fraa  kristi ndomen,  so  kann  mangt  av 
dette  godt  vera  komi  inn  lengi  fyri  vikingtidi. 

Men  nokon  flaum  av  framand  kultur  var  de  visst 
ikkje  yvi  dei  germanske  folki  i den  tidi.  Dei  hadde 
styrke  og  sjølvvyrdnad  nok  til  aa  halde  sitt  eigi  høgt, 
so  dei  tok  ikkje  meir  av  de  framande  enn  som  godt 
gjorde.  At  dei  daa  ogso  hadde  skapt  ein  kultur  som 
var  vyrdnad  verd,  de  syner  ikkje  berre  dei  leivnir  me 
hev  etter  deira  stell  og  yrke,  alt  fraa  steinalderen,  til- 
verka  med  ei  sviphegd,  ein  kunstsans  og  smak  som 
stend  høgst  millom  alt  me  elles  kjenner  i den  vegen, 
men  ogso  den  vyrdnad  dei  vann  seg  hjaa  dei  heste  og 
fremste  mennar  i deira  samtid,  som  Cæsar  og  Tacitus, 
ikkje  berre  for  djervskap,  men  likso  mykje  eller  meir 
for  sedsemd,  ærugskap  og  raustleike. 

I de  stykke  som  serleg  kjem  oss  ved  her,  skald- 
skap, veit  me  i vissa  at  dei  var  tidleg  framme.  Alt  i 
dei  eldste  fraasegnir  um  deim  ser  me  at  de  var  vanlegt 

lijaa  germanane  aa  laga  og  kveda  baacle  gudekvad  og 
lieltekvad,  dei  einaste  sogu-verk  dei  hadde,  som  Tacitus 
segjer.  Prøvur  av  denne  skaldskapen  hev  me  likevel 
ikkje  eldre  enn  fraa  ikring  500  etter  Kr.  og  utetter. 
Dei  eldste  er  daa  dei  gamle  angelsaksiske  kvadi,  som 
de  store  Beovulf-kvæde,  som  i sin  eldste  skapnad  maa 
vera  fraa  de  6te  hundradaare.  Noko  eldre  er  surne  av 
dei  eldste  innskriftine  paa  runesteinar,  som  og  er  paa 
vers,  soleis  som  den  namngjetne  innskrifti  paa  Tune- 
steinen  fraa  Austfold  (Smaaleni).  Eit  stykke  av  eit 
gamalltysk  kvad'  Iiildebrands-kvade,  maa  ogso  vera  fraa 
denne  tidi,  endaa  um  de  ikkje  er  uppskrivi  fyrr  enn 
noko  etter  800.  Alle  desse  syner  i hovudsaki  same 
versbygnaden  som  me  jamnast  finn  i dei  eldre  norrøne 
kvadi,  Edda-kvadi  og  ymse  andre,  som  Ynglingatal. 
Til  prøve  skal  me  daa  her,  attaat  deim  som  framan- 
fyri  er  gjevne  av  Ynglingatal,  taka  inn  eit  vers  fraa 
eit  Edda-kvad,  Vbluspaa: 


Upp  ser  lio  koma, 
andre  gongen 
jord  or  have, 
lierleg  bjart-grøn; 


fossar  fell  der, 
og  flyg  ørn  yvi, 
ørn  som  paa  fjelle 
fiskar  veider. 


De  sermerkte  ved  dette  versemaale  er  for  de  fyrste 
den  korte  og  knappe  formi.  Kvart  vers  er  paa  8 linur, 
og  lina  paa  2 versføtar,  med  e i tung  og  vanleg  e i 
lett  staving  i kvar  fot.  Dette  gjer  skilnad  imot  ein 
slik  som  Homer  med  sitt  heksamcter  og  15 — 17  stav- 
ingar  i lina.  Gjenom  heile  verse  er  de  daa  meir  eller 
mindre  samanheng  i meiningi,  men  vanleg  so  at  de 
fell  i tvo  holvur  eller  halv-vers,  paa  4 linur,  med  ein 
nærare  samanheng  i meiningi  innanfor  kvar  holva. 
Oftast  er  de  og  so,  at  denne  holva  skil  seg  i tvo  og 
tvo  linur,  linepar,  med  endaa  nærare  samanheng  innan- 
for kvart  av  deim.  Kor  som  er,  er  no  allstødt  desse 
linur  sambundne  tvo  og  tvo,  til  linepar,  med  eit  rim 
som  er  sereigi  for  all  gamall  germansk  dikting,  f ra  m- 
rim  eller  stavrim  (alliteration)  som  de  er  kalla.  Dette 
er  soleis,  at  fram-ljoden  er  den  same  i visse  ord  eller 
stavingar  i kvar  av  dei  tvo  linur,  — same  medljoden, 
eller  soleis  at  framljoden  er  ein  sjølvljod  i kvar  av 
desse  stavingar,  og  daa  ikkje  netupp  same,  men  heller 

ulike  sjølvljodar.  Den  eine  av  (lesse  rimstavane  skal 
alltid  vera  i fyrste  eller  fyrste  tunge  stavingi  i 
andre  eller  siste  lina  av  line-pare.  Denne  er  kalla 
hovudstaven.  Til  den  skal  so  svara  fram  1 joden  i 
ei  (eller  stundom  tvo)  av  dei  tunge  stavingar  i 
fyrste  lina  av  line-pare,  og  den  er  kalla  s t u d i 1 
(stydju-stav).  Soleis  i fyrste  line-pare  i verse  her  framan- 
for  er  a i andre  hovudstav,  og  u i upp  studil;  hovud- 
stav  i andre  line-pare  h i herleg , og  studil  h i have. 
Paa  same  maaten  med  f i tridje  og  fjorde  line-pare, 
berre  at  i tridje  line-pare  her  er  de  tvo  studlar  i fyrste 
lina,  f i fossar  og  fell. 

I hovudsaki  gjeld  dette  all  gamall  germansk  dik- 
ting som  me  no  hev  prøvur  av,  um  ikkje  i eit  og  alt; 
soleis  ser  de  ut  til  at  avdeildingi  i vers  med  eit  visst 
tal  linur  ikkje  var  komi  i bruk  i den  gamle  angel- 
saksiske og  tyske  diktingi.  Derimot  slikt  som  stavrime, 
som  me  linn  aalgjengt  hjaa  alle  germanske  folk,  kann 
me  daa  skyna  hev  høyrt  med  til  cleira  dikting  og  vor  i 
sermerkjande  for  den  alt  fraa  dei  eldste  tidir.  Med 
alt  dette  kann  de  likevel  godt  fraa  gamalt  av  ha  vori 
ymse  avbrigde  i versemaale  som  me  no  ikkje  kjenner 
til,  daa  de  etter  maaten  er  so  lite  me  hev  av  gamall 
germansk  dikting  fyri  den  norrøne  i vikingtidi.  Nok 
er  de,  at  i den  eldste  norrøne  dikting  finn  me  straks 
ymse  avbrøyte  fraa  de  vanlegaste  versemaale  i Edda- 
kvadi,  de  som  vanleg  er  kalla  formjvdes-lag , med  vers 
paa  8 linur  og  4 stavingar  i kvar  line.  Soleis  alt  i 
Ynglingatal  er  de  eit  avbrøyte,  med  di  at  de  der  skifter 
med  3 og  4 stavingar  i lina,  og  dette  versemaale  er, 
til  skilnad  fraa  fornyrdes-lag,  kalla  hvidu-haatt  Eitt 
versemaal  er  med  vanleg  5 stavingar  i lina,  maala-haatt , 
og  eit  anna,  med  sterkt  skiftande  stavings-tal  og  berre 
6 linur  i verse,  er  kalla  ljoda-liaatt.  Men  her  skal  me 
serleg  feste  oss  ved  den  versbygnaden  som  er  vanleg  i 
skaldekvadi  dei  kallar,  og  sermerkjer  deim. 

„ Skaldekvad"  er  no  i røyndi  like  mykje  alle  kvad, 
med  di  at  skald  tyder  de  same  som  diktar;  men  etter 
kvart  hev  de  vorti  vanlegt  aa  bruke  namnc  serleg1  um 
dei  kvædi  me  hev  etter  namngjevne  skaldar,  for 
de  meste  dikta  um  og  til  kongar  og  hovdingar  i deira 

samtid.  Dei  sermerkjer  seg  for  de  fyrste  med  ein  an- 
nan  og  vandare  versbygnad.  I verse  er  de  lier  og  8 
linur,  liksom  i fornyrdes-lag ; men  linune  er  lenger, 
soleis  at  de  vert  6 stavingar  og  3 versføtar  i lina,  og" 
den  siste  versfoten  i lina  alltid  i dette  versemaale  eit 
tvostavings-ord,  med  siste  stavingi  lett.  Med  di  at 
linune  lier  er  so  mykje  lenger,  krevst  de,  til  at  stav- 
rime  kann  koma  sterkt  nok  fram,  at  de  alltid  er  tvo 
studlar  i fyrste  lina  av  line-pare.  Men  de  mest  ser- 
merkjande  her  er  no  eit  slag  inn-rim  millom  tvo  av 
stavingane  i lina,  og  som  er  kalla  hendingar1). 
Av  deinl  er  de  tvo  slag,  heil  hending  og  halv- 
hending.  I heilhendingi  er  de  fullt  samsvar  millom 
dei  tvo  stavingar  baade  i sjølvljoden  og  medljods-utgan- 
gen,  i halvhending  er  sjølvljodane  ulike,  men  mcdljods- 
utgangen  den  same  i dei  tvo  stavingar.  De  vanlege 
er  daa,  at  de  er  halvhending  i fyrste  og  heilhending  i 
andre  lina  av  line-pare.  Dette  versemaal  er  kalla  drott - 
kvætt } av  di  de  var  vanlegt,  at  skalden  sagde  fram  desse 
kvædi  for  kongen  eller  hovdingen  soleis  at  d r o 1 1 i eller 
hirdi  liøyrde  paa.  Me  skal  her  setja  eit  line-par  til  prøve : 

Lett  og  ?ite,  de  heiter, 

?auken  treng  til  aa  aukast.2) 

Her  hev  me  daa  for  de  fyrste  framrim  med  l i 
lauken  (hovudstav)  og  lett  og  lite  (studlane).  Halvhen- 
ding er  it  - — eit  i lite  — lieiter,  og  heilhending  auk  i 
lauken  — aukast.  Til  betre  framsyning  kann  me  med 
de  same  taka  eit  line-par  til: 

.Blod  sprænte  paa  &rynte 
Granden;  gramen  vann  lande. 

Som  me  ser,  er  den  eine  hendings-stavingi  alltid 
den  næstsiste  stavingi,  og  soleis  den  siste  av  dei  3 
vegt-tunge  stavingar  i lina.  Den  andre  hendings-stavingi 
maa  vera  skild  fraa  den  siste  med  minst  e i staving 


a)  Namne  tyder  vel  at  dei  skulde  gjera  de  lettare  aa  a a- 
hende,  gripe  og  hugse  de  som  var  sagt,  og  for  so  vidt  svarar 
nok  namne  vel.  — 2)  Av  di  lauken  er  ein  litin  vokster  og  soleis 
ikkje  treng  mykje  til  næring.  Meiningi  med  ordtake  synest  elles 
vera  den,  at  han  er  lett  aa  lokke  som  sjølv  vil.  — S p r æ n e, 
sprøyte.  — Brand,  sverd.  — Gram,  hovding,  her-konge. 

imillom,  og  bør  helst  vera  ei  av  dei  tvo  fremre  vegt- 
tunge  stavingane,  eller  i minsto  ei  som  ikkje  er  heilt 
vegtlaus.  Kor  mange  av  medljodane  i utgangen  paa 
stavingi  skal  høyre  med  til  hendingi,  er  de  ikkje  so 
visse  reglar  um;  men  visst  nok  er  de,  at  dei  i gamall- 
norsk  oftast  brukte  aa  rekne  alle  medljodane  saman 
med  sjølvljoden  framanfyri,  i vissa  naar  de  ikkje  var 
meir  enn  ein  eller  tvo.  Desse  hendingane  likjest  soleis 
paa  de  me  no  kallar  rim,  men  skil  seg  likevel  greidt 
ifraa  i fleire  maatar.  For  de  fyrste  i de  at  baae  rim- 
stavingane  her  stend  i same  lina,  snart  med  større, 
snart  med  mindre  rom  imillom;  di  næst  i de  at  rime 
ikkje  gjeng  lenger  enn  til  e i staving,  og  alltid  krev 
utløysning  i rimfrie  stavingar  etterpaa  (lauk en — aukasÆ), 
skal  de  ikkje  verte  misljod,  i vissa  i heilhendingar. 
Dette  versemaale  krev  daa,  til  aa  koma  til  sin  rett,  eit 
maalføre  som  i vissa  er  rikt  paa  reine,  fulle  sjølvljodar, 
og  med  rikt  ljodskifte  i endingane,  soleis  som  i gamall- 
norsken,  og  som  nynorsken  endaa  i stor  mun  hev  de. 
Men  so  kann  ein  og  paa  denne  maaten,  meir  enn  paa 
nokon  annan,  faa  nytta  ut  alt  de  eit  maal  eig  til  rim, 
og  med  ein  meir  skiftande,  friskare  klang,  naar  de  er 
rett  stelt,  enn  i dei  vanleg  brukte  rimi  no. 

Versekunsti  var  i de  heile  bygd  etter  utruleg 
gløgge  og  strenge  reglar  i gamallnorsk,  jamvel  i dei 
mest  uvande  versemaali  aa  sjaa  til,  mykje  gløggare 
enn  nokon  diktar  no  vil  eller  kann  taka  de  i den  vegen. 
De  er  ikkje  fyrr  no  i de  siste  dei  hev  komi  rett  etter 
kor  grant  avmælt  de  er  med  alt  saman  lier1),  soleis  at 
ein  etter  dette  kann  avgjera  paa  ein  prikk  korleis  or  di 
til  kvar  tid  hev  lydt,  og  like  eins  ofte  med  ein  gong 
sjaa  um  ei  line  er  forvend,  og  finne  ut  korleis  ho 
rettast  bør  lyde.  Men  aller  strengast  og  mest  med  alle 
slag  band  var  de  no  i drottkvætt  versemaal,  at  de 
skulde  vera  nett  soleis  og  so  mykje  som  reglane 
kravde,  — ikkje  mindre,  men  heller  ikkje  meir  av  noko 
slag,  at  alt  kom  paa  sin  stad  o.  s.  fr.  Soleis  skulde 
de  berre  vera  denne  eine  hovudstaven  og  dei  tvo  stud- 


J)  De  er  i vissa  professor  Bugge  og  tyskaren  Sievers  som 
hev  æra  for  dette. 


Gamle  skaldar  og  kvad. 


2 

lane  i line-pare,  og  ikkje  noko  meir  eller  andre  tone- 
tunge  ord  som  gav  stavrim  i lina.  Med  liendingane 
var  de  likevel  ikkje  fullt  so  strengt,  um  de  vart  „tri- 
henttf  av  og  til,  og  tri  studlar  for  tvo  kunde  ein  og 
stundom  tola.  Yisse  „ løyve u eller  undantak  var  no 
gjevne  elles  og,  men  dei  med  hadde  sine  reglar.  Dei 
tvo  fyrste  versføtane  i lina  kunde  t.  d.  hava  tvo  (eller 
tri)  lette  stavingar  i staden  for  ein,  soleis  at  lina  i visse 
tilfelle  kunde  hava  7 og  upp  til  9 stavingar  i staden 
for  6;  men  daa  galdt  de  aa  agte  vel  paa  „uppløysing“ 
og  slikt,  so  at  stavingane  ikkje  vart  for  drjuge. 

Men  var  dei  strenge  paa  versemaale,  so  tok  dei 
seg  i skaldekvadi  so  mykje  større  „ løyve u i andre 
vegar.  I vissa  tok  dei  de  svært  fritt  med  ordsetnaden, 
soleis  at  dei  ofte  kasta  ordi  um  kvarandre  paa  ein 
maate  som  no  maa  synast  oss  heilt  loglaus,  endaa  um 
de  viser  seg,  med  eit  gløggare  ettersyn,  at  de  var 
nok  visse  logir  her  og.  Ein  annan  utveg  dei  hadde 
aa  taka  til,  var  de  rike  ordskifte,  ei  mengd  med  ord 
aa  velja  millom  for  eitt  og  de  same,  t.  d.  til  aa  nemne 
her  mann,  konge  o.  dl.,  og  rokk  de  ikkje  til  med  ein- 
skilde  ord,  daa  mange  slag  umskrivingar,  med  tvo,  tri 
eller  fleire  ord,  til  aa  segja  de  same  som  elles  med 
eitt.  Soleis  ein  hovding  som  var  flote-førar  kunde  dei 
kalle  skips-styrar ; naar  so  skipe  vart  kalla  hav-hest,  so 
vart  føraren  liavhest-tøymar  el.  dl.  Endaa  kunde  dei 
t.  d.  her  kalle  have  for  baare-veg,  so  dei  paa  den 
maaten  kunde  faa  3 — 4 eller  5 tillagsord  til  de  eine 
upphavlege.  *)  De  er  dette  som  er  kalla  kenningar,  av 
di  desse  tillagsordi  skulde  vera  til  aa  serkjenne  upp- 
havsorde.  Fraa  fyrst  av  var  dette  sjølvsagt  meint  til 
aa  gjeva  ei  meir  livande  framsyning,  — „hav-hest“ 
skulde  t.  d.  teikne  paa  kortaste  maaten  korleis  skipe 
rende  eller  dansa  som  ein  hest  yvi  baarune.  De  er 
soleis  nær  samanheng  millom  bruke  av  kenningar  og 

*)  De  er  daa  aa  merke,  at  dei  ikkje  brukte  so  mykje  ord- 
samansetningar,  men  of  tast  ordi  skilde,  berre  med  serskild  form 
paa  orde  (genitiv)  til  aa  syne  at  de  var  tillegg  til  eit  anna,  noko 
som  me  no  hev  lite  att  av  (som  t.  d.  manns  ord,  manna  maal), 
soleis  at  de  no  er  uraad  aa  umsetja  beint  fram  mange  av  desse 
umskrivingane. 

den  nemnde  sterke  sansen  for  kort  og  knapp  form. 
Men  etter  kvart  kom  de  til  de,  at  desse  mange  ordi 
og  vendingane  ofte  vart  brukte  meir  til  pryd,  som 
skulde  liøyre  med  til  skaldskap,  soleis  at  de  t.  d.  mest 
ikkje  var  loglegt  aa  bruke  slike  ord  som  han  og  dei, 
men  at  ein  i staden  alltid  skulde  skifte  med  nemningar 
og  umskrivingar.  Mang  ein  gong  var  de  vel  og  at 
dei  vart  brukte  mest  for  dei  vande  rimi  si  skuld.  I 
den  gode  skalde-tidi  la  dei  no  likevel  vegt  paa  at  slikt 
vart  brukt  med  maate,  og  soleis  at  de  høvde  vel  til. 

De  er  desse  kenningane  som  my  kje  hev  gjort 
skaldekvadi  so  vande  aa  skyna,  stundom  jamvel  for 
lærde  folk;  for  dei  er  so  mange  og  mange  slag,  so  de 
■er  ikkje  lett  no  aa  finne  greide  paa  deim  alle.  Er  de 
tvo  eller  fleire  umskrivingar  saman  i eit  vers,  og  ordi 
er  kasta  um  kvarandre,  so  kann  de  og  vera  vandt  nok 
aa  vita  kvar  de  eller  de  orde  liøyrer  til,  og  ein  kann 
daa  faa  fram  ulike  meiningar,  etter  som  ein  tek  de 
paa  den  eine  eller  den  andre  maaten,  — ikkje  aa  tala 
um  at  ord  og  ordlag  kann  vera  forvende,  soleis  som 
me  no  hev  deim.  Dei  same  kenningane  er  de  nok  og 
som  hev  gjort  mest  til  at  skaldekvadi  hev  fengi  eit 
laakt  ord  paa  seg,  at  de  er  berre  vridne  ordkunstir, 
som  de  ikkje  er  noko  gagns  innhald  i.  Men  dette  er 
daa  likevel  meir  lesaren  enn  kvadi  si  skuld,  — at  han 
hev  vori  for  snar  med  sin  dom.  Set  ein  seg  skikke- 
leg  inn  i kvadi  fraa  den  rette  skaldetidi,  skal  ein  nok 
faa  anna  aa  finne,  at  her  er  ein  rikdom  av  dikting  av 
beste  slag.  Visst  kann  ein  sjaa  at  dei  mange  og  sterke 
bandi  stundom  hev  vori  til  meins  for  innhalde  paa 
ymse  maatar,  og  de  er  ikkje  mange  av  desse  ;,drott- 
kvædi“,  soleis  som  t.  d.  Sigvats  Bersdglisvisur,  som 
stend  heilt  paa  høgd  med  dei  beste  av  Edda-kvadi  eller 
andre  i friare  versemaal,  slike  som  dei  beste  av  Horn- 
klove eller  Egil  Skallagrimsson.  Men  skaldekvadi  hev 
no  sine  fyrimunir,  dei  og,  og  naar  alt  høver  vel  til 
her,  kann  vendingane  faa  ein  sving  og  ei  magt  som 
ein  knapt  kunde  naa  paa  annan  maate.  Eit  sers  verd 
hev  dei  no  og  for  oss  her  i lande,  mange  av  desse 
kvadi,  med  di  me  hev  mykje  deim  aa  takke  for  at 
me  hev  so  vidt  rik  og  trygg  kjennskap  til  vaart  lands 

sogu  i gamle  dagar,  fraa  den  tid  daa  de  stod  paa  si 
beste  høgd. 

Til  aa  gjeva  noko  betre  kjennskap  til  desse  skal- 
dane  og  de  me  skylder  deim,  hev  eg  difor  tenkt  aa 
gjeva  noko  av  ei  skalde-sogu  her  utetter.  Daa  emne 
er  so  vidt,  vil  eg  her  halde  meg  til  dei  skaldane  som 
hev  mest  med  vaart  eigi  lands  sogu  aa  gjera,  mest  daa 
til  „hovudskaldane“,  som  Snorre  kallar  deim,  og  taka 
med  dei  vigtigaste  eller  meir  forvitnelege  dragi  fraa 
deira  liv  og  ferd.  Av  slikt  er  de  mykje  gøymt  i dei 
gamle  skriftir  ; de  er  jamvel  ein  og  annan  skalden  som 
hev  si  eigi  sogu,  der  han  er  liovudmannen.  Attaat  er 
de  no  ymse  bokverk  som  gjev  god  utgreiding  um  desse 
ting  og  um  vaar  gamle  bokheim  i de  heile.  Serleg 
skal  eg  nemne  eit  storverk  som  no  held  paa  aa  koma 
ut ; de  er  „Den  oldnorske  og  oldislandske  litteraturs 
historie u av  islendingen  Finnur  Jonsson.  Dette  er  ein 
mann  millom  dei  fremste  me  hev  i denne  leidi,  med 
ein  framifraa  rik  kjennskap  til  vaar  gamle  bokheim  og 
alt  som  dit  høyrer,  og  de  er  ein  sers  hugnad  aa  lesa 
alt  han  skriv  um  desse  ting.  Han  brukar  ikkje  sterke 
ord  um  alt  de  verdfulle  som  er  aa  linne  der ; men 
hans  djupe  samhug  og  klaare  innsyn  og  framføring 
verkar  so  mykje  betre  til  aa  gjeva  lesaren  ogso  ein 
djupare  samhug  og  eit  rikare  og  klaarare  innsyn 
i emne. 

Attaat  var  de  og  meiningi  aa  gjeva  prøvur  av 
kvadi  deira,  umsette  til  nynorsk,  slike  som  ikkje  er 
gjevne  i umsetjing  andre  stadir,  helst  daa  heile  kvad 
og  i samanheng,  eller  so  heile  som  me  no  hev  deim. 
I folke-utgaava  av  Heimskringla  er  alt  de  meste  av 
slike  kvad  umsett  til  nynorsk,  fraa  Ynglingatal  og 
Harald  Haarfagre  si  tid  til  og  med  Olav  den  heilage. 
De  meste  som  kjem  med  her  vert  soleis  kvad  fraa  ei 
seinare  tid,  i vissa  fraa  skaldane  aat  Magnus  den  gode 
og  Harald  Hardraade.  Men  dette  var  no  og  ei 
blømingstid  med  dei  beste  i skalde-diktingi,  liksom  me 
og  fraa  denne  tid  hev  gøymde  fleire  kvad  og  i betre 
og  heilare  stand  etter  maaten  enn  fraa  nokor  onnor 
tid.  Fraa  eldre  tid  er  de  millom  anna  med  eit  par 
større  kvad  or  Snorre-Edda  etter  tvo  av  dei  eldste 

norske  skaldane,  som  soleis  hev  eit  sers  verd,  baade  i 
seg  sjølve  og  ved  den  tid  dei  høyrer  til.  Med  dette 
attaat  de  me  fyrr  hev  i Heimskringla,  skulde  de  daa 
vera  umsett  de  meste  av  dei  skaldekvadi  som  serleg 
kjem  vaart  eigi  land  ved.  Men  de  største  og  vandaste 
arbeide  i den  vegen  stend  likevel  endaa  att:  aa  faa 
ei  umsetjing  til  nynorsk  av  sjølve  Edda-kvadi. 

Med  umsetjingi  hev  eg  her  freista  aa  halde  fram  i 
same  leid  og  etter  dei  same  grunnsetningar  som  eg 
lærde  aa  kjenne  og  skyna  paa  ved  de  eg  fekk  noko 
aa  gjera  med  den  nye  utgaava  av  Heimskringla.  Men 
med  di  at  dette  ikkje  nettupp  er  meint  for  nokor 
„folke-utgaave",  er  de  her  ikkje  teki  so  strengt  med 
meir  sjeldsynte  eller  vande  ord  og  vendingar.  Her 
som  der  er  de  lagt  hovudvegti  paa  aa  faa  attgjevi 
sjølve  teksti  so  nær  som  raad  var,  og  de  ikkje  berre 
meiningi,  men  ogso  ord  og  vendingar,  serleg  alt  som 
•de  er  noko  sermerkt  eller  fyndigt  ved,  og  like  eins  aa 
faa  grant  fram  alt  slikt  som  skildrar  sjølve  tilburdane 
•og  tidi  med  sin  tenkjemaate  og  livssyn,  soleis  at  kvadi 
mest  mogleg  kann  hava  sitt  fulle  verd  som  ^historiske 
•dokument".  Difor  er  her  ogso  teki  med  „kenningar" 
og  slikt,  so  langt  de  var  raad.  Surne  av  deim,  i vissa 
dei  lengste,  er  de  beint  fram  uraad  aa  faa  attgjevi 
heilt,  med  de  maalbruk  me  no  hev,  paa  annan  maate 
•enn  aa  bruke  heile  setningar  til  de;  likevel  er  de  oftast 
teki  med  so  mykje  av  desse  ogso,  at  kjernen  i deim  kjem 
fram.  Ein  hende  gong  kann  de  i staden  for  ei 
■umskriving  vera  brukt  ei  onnor  som  tyder  de  same ; 
men  de  er  daa  mest  alltid  ei  som  same  skalden  elles 
hev  brukt,  jamvel  i same  kvade,  eller  i minsto  som 
var  i vanlegt  bruk  i den  tid,  — aldri  noko  „sjølvlaga". 
Paa  den  maaten  skynar  ein  de  maa  verte  eit  og  anna 
«om  ikkje  kvar  og  ein  finn  meiningi  av  med  ein  gong, 
•og  at  de  vil  turvast  ymse  tydingar  og  upplysningar 
um  samanhengen.  Men  kvar  den  som  vil  umaka  seg 
aa  sjaa  etter  desse  upplysningar  trur  eg  likevel  skal 
finne  de  heile  so  klaart  og  skynlegt  som  ein  med 
rimeleg  rett  kann  kr  evja  de. 

Surne  kvad  er  de  freista  aa  gjeva  heilt  ut  med 
same  versbygnad  som  skalden  sjølv  hev  brukt.  Fullt 

tilsvarande  lieilt  igjenom  er  de  no  likevel  ikkje  vorti7 
og  eg  trur  mest  de  vilde  vera  uraad  aa  greie  de,  utan 
ein  for  dette  vilde  ofre  vigtigare  ting  og  taka  de  meir 
fritt  baade  med  meiningi  og  ordbruke,  — all  den 
stund  ein  no  ikkje  kann  taka  de  so  fritt  i andre  maa- 
tar,  med  ordsetnaden  og  slikt,  som  dei  gamle  skaldane 
gjorde,  men  maa  halde  seg  nokolunde  til  de  vanlege 
maalbruke.  I vissa  liev  eg  ofte  loti  bruke  fleire 
stavingar  i lina  enn  dei  vanlege  6 i drottkvætt  verse- 
maal,  dei  tvo  fremste  versføtane  med  3 stavingar  i 
staden  for  berre  2,  soleis  at  linune  beiler  ofte  fær  7 og 
8 stavingar,  likevel  sjeldan  9,  og  aldri  utyvi  dette 
bøgste  loglege  tale.  Oftare  er  de  ogso  her  ei  „upp- 
takt“,  endaatil  framanfor  „hovudstaven“,  som  ein  mest 
aldri  finn  brukt  hjaa  drottkvæde-skaldane,  andre  enn 
dei  aller  eldste  av  deim.  Grunnen  til  alt  dette  er 
mykje  den,  at  me  no  brukar  mykje  meir  med  smaaord 
til  hjelp  enn  dei  hadde  bruk  for  i de  gamle  maal  med’ 
sin  større  rikdom  paa  ordformir,  — slike  som  aat,  til>. 
paa  o.  s.  fr.  Nokon  større  skade  kann  de  daa  likevel 
ikkje  vera  i dette,  all  den  stund  versetakti  i hovudsaki 
vert  den  same ; heller  gagn,  at  de  vert  noko  meir 
umskifte,  som  de  kann  trengast  vel  til,  — so  mykje  meir 
som  de  gamle  maal  hadde  visse  umskifte  som  me  no 
ikkje  lenger  kann  faa  fram,  daa  dei  fleste  maalføre 
ogso  her  i lande  no  hev  alle  veg t-t unge  stavingar 
lange,  medan  dei  i gamallnorsk  av  de  slage  hadde 
baade  lange  og  korte  til  aa  gjera  skifte  med.  I staden 
er  me  no  i vers  strengare  i eit  anna  stykke,  som  dei 
gamle  skaldane  ikkje  alltid  tok  de  so  nøgt  med,  — 
med  tonelag  e.  Endaatil  lijaa  ein  storskald  som  Arnor 
Jarlaskald  kann  ein  i eit  versemaal  med  4 føtar  finne 
linur  som  denne  : vib  Helganes  blobugt  fibri , der  ein 
etter  versemaale  maa  leggje  vegti  paa  stavingane  vib- 
og  a i staden  for  paa  Helg  og  nes , og  vib  (ved)  endaa- 
til er  baade  „liovudstav“  og  hendings-staving.  Men 
slikt  eller  so  ille  som  dette  ser  ein  no  ikkje  ofte. 

I dei  fleste  av  desse  prøvune  er  de  likevel  gjevi 
avkall  paa  de  som  er  vandast  aa  faa  med  i ei  um- 
setjing,  hending  ane,  eller  dei  er  brukte  berre  av 
og  til.  Likevel  skulde  no  ei  umsetjing  paa  vers  og  med 

de  mest  serteiknande  kjennemerke,  stavrime,  gjeva  ei 
betre  framsyning  av  dei  gamle  kvædi  enn  ei  endefram 
umskriving  paa  turr  prosa,  slike  som  kvad-tolkarane 
lyt  lite  seg  med,  og  som  truleg  ogso  hev  gjort  sitt  til 
aa  gjeva  ei  rang  meining  um  desse  kvadi.  Men  aa 
døme  den  gamle  skaldskapen  etter  slike  umskrivingar 
er  no  paa  lag  som  ein  i staden  for  ei  blomster  vilde 
syne  fram  den  moldi  ho  er  laga  av,  eller  som  ho  gjev 
naar  ho  vert  „uppløyst“. 

Um  stavrime  er  elles  aa  merke,  at  ein  kann 
ikkje  her  i eit  og  alt  fylgje  de  gamle,  av  di 
ymist  no  lyder  annarleis  enn  daa.  Soleis  er  hjaa 
skaldane  j alltid  rekna  som  sjølvljod,  og  lydde  vel  ogso 
nærast  som  ein  i den  tidi.  Her  derimot  er  j tekin 
saman  med  hj  og  gj  (gi-,  gy -,  gei-,  gøy-),  som  no  alt 
lyder  like  eins.  Framleides  var  i den  gamle  skaldskap 
sk , sp  og  st  rekna  for  tri  serskilde  rimstavar,  som  ikkje 
gjekk  saman  med  s elles,  truleg  for  di  de  daa  som  no 
var  slik  ei  mengd  med  ord  som  byrja  med  s , so  de  lett 
vilde  verte  for  mange  rimstavar  i lina  av  de  slage, 
noko  som  ein  ofte  kann  vera  likso  ille  brydd  med  som 
for  aa  faa  nok.  Her  og  er  st  rekna  for  serskild 
rimstav,  daa  han  endaa  er  rik  nok  til  de ; like  eins 
ogso  vanleg  sk,  der  han  hev  sin  upphavlege  ljod. 
Derimot  er  skj  (ski-,  sky-,  skei-,  skøy-)  liksom  sj  tekin 
saman  med  vanleg  s,  og  sameleis  sp,  som  no  ikkje  er 
vidare  rik  paa  jamleg  brukte  ord,  — ikkje  so  rik 
som  sv  t.  d. 

Eit  anna  uord  dei  hev  fengi  paa  seg,  desse  skalde- 
kvadi,  er  likso  faavist  og  ufortent : at  de  skal  vera  so 
mykje  skryt  der.  At  ein  skald,  som  vanleg  sjølv  sagde 
fram  sitt  kvad  for  den  konge  eller  hovding  som  de  var 
dikta  til,  helst  vilde  segja  de  som  var  til  hans  ros  og 
ære,  er  sjølvsagt  nok.  At  dei  ogso  gjerne  brukte  sterke 
fargar  av  og  til,  er  ikkje  anna  enn  ventande  var  ; de 
høyrer  liksom  med  til  handverke  de,  og  kvar  og  ein 
skulde  vita  kva  og  kor  mykje  ein  skal  leggje  i sovorne 
ting.  Men  slikt  som  ein  kann  kalle  krjuping  eller 
gjøling  skal  ein  difor  ikkje  finne  mykje  av  i den  rette 
skaldetidi.  Tvert  um,  dei  forstod  makelaust  godt  aa 
halde  rette  tonen,  desse  karane,  og  dei  forstod  ogso 

ofte  paa  ein  fin  og  høvleg  xriaate  aa  segja  aalvors- 
sanningar  som  ikkje  nettupp  kunde  vera  søte  aa  høyre. 
Paa  dette  er  de  fleire  døme  enn  Sigvats  uaatliknelege 
Bersoglisvisur.  Skaldane  hadde  i de  heile  nettupp  ord 
for  aa  vera  fritalande.  Attaat  fær  ein  hugse  vel  paa 
de,  at  desse  kongar  og  hovdingar  som  skaldane  kvad 
um,  de  var  ogso  jamleg  mennar  som  kunde  kveikje 
ein  skald  til  aa  syngje  um  deira  bragdir,  at  de  i 
røyndi  var  framifraa  karar,  mynstermennar  i den  leid 
som  tidi  kravde  eller  kravde  mest.  Jamvel  mennar 
som  Gunnhildsønine  er  de  ikkje  tvil  um  var  ovkarar  i 
mange  maatar,  endaa  um  dei  ikkje  i alle  stykke  heldt 
maal  med  sine  fyrimennar  og  etterfylgjarar,  og  dette 
er  de  vel  som  hev  gjort  mykje  til  at  de  i ettermæle 
kom  til  aa  falle  ein  sterk  skuggo  paa  deim.  Ein  skal 
soleis  ikkje  vera  for  snar  paa  de  til  aa  tru  at  skaldane 
hev  brukt  for  sterke  ord  eller  sagt  meir  enn  dei 
meinte. 

Meir  kunde  de  vera  aa  segja  paa  den  ting,  at  i 
surne  kvad  er  de  so  mykje  tale  um  slaasting  og 
vaapnbrak,  blod  og  lik,  ramnar  og  ulvar  og  alt  slikt, 
og  ikkje  stort  anna,  ser  de  ut  for.  At  de  tek  seg 
soleis  ut;  kjem  likevel  kanskje  ofte  av  de,  at  av  desse 
kvadi  er  de  helst  leivt  etter  berre  dei  versi  som  fortél 
um  herferdir  og  slag,  men  lite  eller  inkje  av  resten, 
som  kanskje  gjekk  mykje  i ei  onnor  leid.  I dei  kvadi 
som  de  ser  ut  til  me  hev  nokolunde  heile,  er  de  jam- 
nast  ikkje  vandt  um  aa  sjaa  at  skalden  ogso  hev  havt 
godt  auga  for  andre  ting,  at  han  likso  vel  veit  aa 
prise  og  mana  til  klokskap,  truskap,  rettvise,  manna- 
milde  og  andre  dygdir  som  djervskap,  at  han  likso 
hugheilt  og  med  livande  drag  kann  skildre  slikt  som 
sjøferd,  liirdliv  og  heimeliv,  vænleik  og  elsk,  som  han 
skildrar  herferd  og  slag.  Ein  hev  ikkje  meir  rett  til 
aa  sjaa  blodtorste  eller  raaskap  i slagskildringar  lijaa 
skaldane  enn  naar  ein  no  ser  skildra  korleis  kanonune 
dundrar,  kulune  kvin  o.  s.  fr.  All  talen  um  raaskap 
og  slikt  hjaa  dei  gamle  nordmennar  og  deira  skaldar 
er  de  reine  faavit,  so  langt  de  gjeld  sjølve  stortidi. 
Tvert  um  er  de  heilt-upp  merkelegt,  kor  friskt  og  reint 

<de  alt  saman  er.  Ein  skal  ikkje  finne  .noko  som  de 
trengst  aa  „ lufte  ut“  der. 

I mange  maatar  kunde  de  vor  i betre  aa  fengi 
kvadi  soleis  som  me  no  for  de  meste  hev  deim,  i sogur 
og  forteljingar,  innlagt  eit  vers  eller  tvo  um  gongen 
her  og  der,  etter  som  dei  høver  inn.  Paa  den  maaten 
vert  de  ikkje  berre  eit  liøvelegt  og  kjærkomi  umskifte 
fraa  de  eine  til  de  andre,  men  de  som  verse  skildrar 
vert  so  my  kje  klaarare  og  lettare  aa  skyna,  naar  ein 
fær  de  soleis  i samanheng  med  ei  lieil  utgreiding  um 
dei  emni  som  skalden  hev  fyri  seg.  Paa  den  andre 
sida  kann  de  ogso  vera  godt  for  noko  aa  hava  kvadi 
fyri  seg  i samanheng,  so  heile  som  dei  er  aa  faa,  og 
sjaa  korleis  dei  tek  seg  ut  daa.  Naar  ein  les  deim 
soleis  noko  her  og  noko  der,  fær  ein  lett  den  syns- 
maaten  i seg,  at  dei  gamle  skaldane  hadde  de  med 
aa  hespe  av  eit  vers  eller  tvo  alt  i eit,  snart  sagt 
ved  alle  slag  høve.  Aa  nei,  i røyndi  gjekk  de  nok 
heilt  annarleis  til.  Hendemaals-vers,  slengestev  og 
slikt,  „lausa-visur“  som  dei  var  kalla,  brukte  dei  nok 
aa  kveda  i dei  dagar  ogso,  og  de  galdt  for  ein  rett 
skald  aa  vera  buin  i den  vegen  med ; men  i røyndi  er 
de  reint  lite  me  hev  av  de  slage,  i minsto  som  høyrer 
heime  i vaart  land,  um  de  ser  ut  til  de  hev  vori  noko 
meir  i bruk  paa  sjølve  Island.  De  rette  er,  at  mest 
alt  saman  høyrer  til  større,  samanhangande  kvæde,  og 
som  visseleg  ikkje  jamleg  var  gjorde  i ei  braavending. 
Aa  vera  skald  var  i de  heile  eit  yrke  som  kravde  sin 
mann.  For  de  fyrste  høyrde  de  no  ein  heil  fyriskule 
til.  De  unge  skalde-emne  lærde  skaldskap  av  umgang 
*og  samtale  med  eldre  kalls-brørar.  De  var  alle  slag 
gløgge  og  fine  reglar  for  versbygnaden  aa  lære,  eit 
heilt  skaldemaal  med  sine  nemningar  og  segnir  um 
gudar,  jotnar,  dvergar,  gamle  kjempur,  kongar  o.  s.  fr., 
soleis  til  dømes  ei  120  Odins-namn  og  namni  paa  ei 
70 — 80  gamle  sjøkongar  som  de  kunde  vera  spursmaal 
um.  I vissa  laut  den  unge  skalden  setja  seg  inn  i og 
feste  i minne  eit  heilt  utval  av  eldre  kvad,  so  han 
fekk  eit  fast  grunnlag  og  alltid  kunde  hava  sine  myn- 
*ter  ved  handi  aa  taka  til  og  rette  seg  etter.  Difor 
baade  kunde  og  maatte  han  likevel  staa  fri  til  sine 

mynster,  endaa  um  dette  sjølvsagt  førde  til  at  ymse 
vendingar  kom  til  aa  gange  att  fraa  den  eine  skalden 
til  den  andre.  Skulde  lian  so  kveda  um  noko  lian 
sjølv  ikkje  hadde  vori  med  i,  galdt  de  aa  spyrja  seg 
vel  fyri  og  setja  seg  inn  i og  hugse  grant  hendingar 
og  umstødur;  de  hadde  ikkje  vori  spøk  aa  koma  med 
misgrip  i desse  ting  framfor  ei  forsamling  der  dei  fleste 
kjende  vel  til  korleis  heile  samanhengen  var,  i ei  tid 
og  hjaa  eit  folk  som  me  veit  nettupp  var  strenge 
paa  slikt. 

Soleis  buin  kunde  daa  skalden  taka  seg  fyri  aa 
setja  saman  sitt  kvad.  Og  de  gjorde  han  helst  utetter 
natti,  naar  dei  andre  sov  og  de  var  stillt  ikring 
lionom ; — noko  „ kontor u eller  arbeidsrom  for 

seg  sjølv  hadde  ikkje  skaldane  daa,  maa  vita,  soleis 
som  diktarar  og  bokskrivarar  no. 

Urn  Jandvord  høg  eg  laga 

lovkvad,  daa  andre  svaavo, 

segjer  Einar  Skaalaglam.  Og  i sogo  um  Egil  Skalla- 
grimsson  er  de  fortalt,  at  daa  den  unge  skalden  Einar 
Skaalaglam  var  paa  vitjing  hjaa  Egil  og  ikkje  fann 
honom  heime,  lagde  han  etter  seg  til  gaave  ein  staseleg 
skjold  han  hadde  fengi  av  Haakon  jarl ; men  daa  Egil 
kom  heim  og  fekk  sjaa  dette,  vart  han  vond  og  sagde : 
„Meiner  han  at  eg  skal  vaka  yvi  og  dikte  eit  kvad  um 
skjolden  hans?"  Dette  gjorde  han  no  likevel,  og  dikta 
eit  kvad  um  skjolden,  men  som  de  no  ikkje  er  att 
stort  av. 

Naar  so  eit  kvad  var  dikta,  var  de  aa  „feste" 
de,  som  de  heiter,  i minne,  til  tidi  kom  til  aa  segja 
de  fram,  og  dess-imillom  kunde  de  ofte  taka  ei  drjugt 
lang  tid,  t.  d.  ei  lang  ferd  fraa  de  eine  land  til  de 
andre.  Noko  smaaverk  var  de  heller  ikkje,  flestalle 
desse  kvædi.  Eit  rett  ærekvad  til  ein  konge,  eller  ei 
d r a a p e,  skulde  vera  paa  minst  20  vers  ; men  for  de 
meste  var  dei  visstnok  ein  god  mun  lenger,  upp  til 
halvhundrad  vers  og  meir.  Me  ser  soleis  at  dette 
heilt  igjenom  var  aalvorsarbeid,  som  me  gjcr  rettast  i 


Landvord,  landvaktar,  landverjar,  soleis  konge  el.  dl. 

aa  sjaa  paa  med  vyrdnad  baade  fraa  den  eine  sida  og 
den  andre. 

Dess- verre  er  de  ikkje  mange  av  deim,  knapt  meir 
enn  ei  2 — 3 av  sjølvare  „skaldekvadi“,  som  me  no  hev 
fullkomleg  heile.  Nokre  er  de  no  likevel  som  me  hev 
nokolunde  heile,  so  vidt  ein  kann  sjaa,  og  ikkje  sa 
faa  som  de  er  leivt  so  mykje  av,  at  de  nokolunde  kann 
syne  korleis  kvade  hev  vori.  Sjeldan  er  de  og,  at  me 
fraa  gamalt  hev  de  heile  eller  større  stykke  av  kvadi 
samla  paa  ein  stad  og  i samanheng.  Oftast  er  dei 
aa  finne  spreidde  her  og  der,  eit  vers  eller  tvo  og  ofte 
berre  eit  halv-vers  um  gongen,  og  stundom  daa  nemnt 
namne  paa  de  kvæde  dei  er  tekne  or.  Samlingi  er 
daa  oftast  komi  i stand  no  i seinare  tid,  soleis  at 
kunnuge  folk  hev  skipa  de  etter  beste  skyn.  Og  vanleg 
er  ikkje  dette  so  vandt  aa  greie  paa  ein  maate  so  ein 
kann  vera  trygg  paa  at  de  er  so  rett  som  de  let  seg 
gjera.  Ovmykje  er  de  soleis  som  er  burte,  og  ei 
mengd  med  kvad  som  me  no  ikkje  hev  de  minste  att 
av,  eller  som  me  ikkje  ein  gong  veit  noko  um.  Finnur 
Jonsson  meiner  at  me  hev  knapt  hundra dparten  att  na 
av  alle  dei  kvædi  som  er  komne  til  i Noreg  og  paa 
Island  i den  gamle  skaldetidi,  fraa  so  langt  attende 
som  dei  eldste  kvad  me  kjenner  noko  til.  Likevel  lyt 
me  segja,  takk  vere  i vissa  islendingane,  at  me  her 
i vaare  land  hev  vori  utifraa  hepne  i denne  vegen  mot 
flestalle  andre  stadir.  Med  kvad  og  anna  hev  me 
etterleivt  fraa  vaare  fedrar  ein  bokskatt  so  gjæv  og  rik, 
so  de  der  er  ei  utømande  kjelde  til  aa  halde  vaart 
aandsliv  friskt  og  sterkt  gjenom  alle  tidir,  so  framt  ha 
vert  retteleg  nytta. 


Brage  den  gamle. 


Ein  skal  ikkje  anna  segja,  enn  at  de  ser  ut  som 
uit  merkelegt  høve,  at  den  eldste  norske  skalden  de  no 
liver  kvæde  etter,  skulde  liava  eit  slikt  namn  som  Brage 
den  gamle,  eit  namn  som  med  ein  gong  minner  ein 
um  noko  som  ein  oldefar  for  alle  skald  ar,  — so  mykje 
meir  naar  ein  attaat  veit  at  Brage  var  namne  paa  sjølve 
skaldeguden.  Men  dette  same  namne,  som  truleg  hev 
gjort  sitt  til  at  skalden  kom  i høg  vyrdnad  i gamle 
dagar,  og  til  aa  berge  noko  av  kvadi  hans  for  ettertidi, 
de  var  nettupp  de  fyrste  som  gjorde  honom  mistenkt  i 
ei  tvilesjuk  tid  som  vaar.  I staden  for  d i k t a r tok  dei 
heile  mannen  for  dikt,  som  høyrde  heime  i same  verdi 
som  guden  Brage.  Etter  dei  fekk  tenkt  seg  betre  um, 
er  no  likevel  alle  kunnuge  og  skynuge  folk  paa  de 
reine  med  at  mannen  sjølv  hev  vori  so  jordfast  som  nokon 
annan  skald.  De  er  altfor  mange  gode  vitnemaal  som 
syner  de,  til  at  de  kann  vera  nokon  vitug  grunn  til  aa 
tvila  paa  den  ting,  — vitnemaal  fraa  ulike  leidir,  men 
som  alle  peikar  same  vegen  og  til  same  tidi,  til  ei  tid 
fraa  800  utetter,  daa  skalden  med  dette  malmsterke 
namne  hev  livt  og  sungi. 

Hans  ætt  fær  me  god  grein  paa  og  kann  fylgje 
henne  led  for  led  i ymse  greinir  nedetter,  um  ikkje  so 
langt  uppetter,  — til  den  sida  fær  me  lite  oss  med  aa 
vita  at  far  hans  heitte  Bodde,  og  hans  verfar  E r p 
lutande,  som  sjølv  var  skald.  Men  til  den  andre  sida 
ser  me  i sogo  um  Egil  Skallagrimsson  at  Egils  gode 
ven,  Arinbjørn  herse  i Fjordane  (d.  969),  talar 
um  sin  „ frende “ Brage,  at  han  paa  ei  natt  gjorde  ei 
draape  paa  20  vers  um  sviakongen  Bjørn,  og  i Land- 

naamabok  fær  me  vita  at  dotter  aat  Brage  var  mormor 
aat  Arinbjørn.  Denne  dotteri  aat  Brage,  Aastrid,  var 
like  eins  mormor  til  Rosskjel,  bestefar  aat  Tind  skald 
og  bans  bror  Illuge  Svarte,  far  aat  skalden  G u n n 1 a u g 
Ormstunge  (d.  1008)  o.  s.  fr.  Ymse  fleire  stadir 
med  er  de  fortalt  um  at  Brage  var  skald  hjaa  svia- 
kongen  Bjørn,  „Bjørn  paa  Haugen"  som  han  vanleg  er 
kalla,  og  alt  tyder  paa  at  dette  er  den  Bern,  konge  i 
Svitjod,  som  Rembertus  (d.  888)  nemner  i si  bok  um 
Ansgar,  i forteljingi  um  ei  ferd  Ansgar  gjorde  dit  ved 
aar  827.  I Landnaama  og  fleire  andre  bøkar  er  de  og 
ei  forteljing  um  at  Brage  var  hjaa  kong  Hjor  paa 
Hordaland  ein  gong  daa  tvo  av  sønine  aat  denne  kongen 
var  smaagutar.  Dei  kom  sidan  baae  til  Island  og 
tok  land  der.  Den  eine  av  deim,  Geirmund,  kom 
dit  ved  aar  895,  og  var  daa  noko  til  aars  komin.  Ende-< 
leg  hev  me  eit  vitnemaal  i de  største  eller  einaste  noko- 
lunde  heile  kvade  me  hev  etter  Brage,  der  ein  kann 
sjaa  at  de  er  dikta  til  takk  for  ein  skjold  han  hev  fengi 
av  ein  konge  Ragnar,  Sigurds  son,  — Ragnar  Lodbrok, 
er  de  sagt  surne  stadir.  Dette  skal  de  koma  meir  um 
seinare,  daa  de  her  er  ymist  ugreidt;  men  kor  som  er, 
peikar  no  dette  og  til  ei  tid  fyri  Harald  Haarfagre.  Sa 
mange  og  slike  vitnemaal  fær  ein  taka  for  gode,  um  ein 
i de  heile  vil  tru  paa  nokon  ting. 

Men  dermed  er  de  ikkje  avgjort  med  dei  kvadi  som 
Brage  er  namngjevin  for,  um  dei  og  ber  namne  med 
retto,  endaa  um  ein  maa  segja,  at  de  at  vitnemaali  syner 
seg  so  paalitande  i ein  veg,  de  talar  for  at  dei  og  er 
aa  lite  paa  i ein  annan,  soleis  at  de  krevst  klaare  og 
tvingande  grunnar  til  aa  forkaste  deim.  Den  som  hev 
ført  fram  dei  sterkaste  grunnar  i den  vegen  er  professor 
Bugge.  Um  dei  fleste  av  deim  er  likevel  aa  segja,  at 
dei  stend  og  fell  med  hans  grunnar  imot  Ynglingatal. 
Daa  me  no  kann  gaa  ut  ifraa  som  fullt  og  fast  avgjort, 
etter  de  som  er  paavist,  at  Ynglingatal  stend  uriggelegt 
i de  rome  de  hev  havt  fraa  gamalt,  so  er  dermed  ogso 
teki  magti  av  dei  fleste  motgrunnar  mot  aa  taka  Brage^ 
kvadi  for  so  gamle  som  dei  er  gjevne  ut  for.  Dei 
grunnar  som  Bugge  hev  meint  aa  finne  i visse  maab 
f or  mi  r gjeld  soleis  ikkje  meir  Brage-kvadi  enn  Ynglinga^ 

tal,  um  me  legg  Brage-kvadi  og  til  de  9de  hundradaare, 
og  kanskje  heller  ikkje  so  reint  mange  aar  eldre  enn 
Ynglingatal,  t.  d.  ei  30 — 40  aar,  eller  jamvel  mindre.  Og 
de  me  elles  veit  um  den  ting  tyder  paa  at  maale  fraa 
paa  lag  800  i kovudsaki  hev  vori  de  same  som  me 
kjenner  fraa  den  gamle  norrøne  bokheim.  Meir  kunde 
daa  versemaale  i Brage-kvadi  synast  tyde  paa  ei 
yngre  tid,  med  di  at  de  er  meir  kunstigt  enn  i Yng- 
lingatal. Men  naar  ein  ser  korleis  dei  brukar  kunstigt 
og  mindre  kunstigt  versemaal  um  kvartanna  i lange 
tidir  utetter,  ofte  same  skalden,  etter  dei  ulike  emne 
eller  dikt-slag,  so  kann  ikkje  de  her  vega  noko  til  aa 
avgjera  spursmaale  um  alderen.  Heller  er  de  so,  naar 
ein  ser  grannare  paa  verselage  i Brage-kvadi,  at  dette 
peikar  mot  ein  høg  alder,  at  de  i minsto  i sitt  slag  er 
de  eldste  me  hev  no.  I de  meste  me  hev  av  desse 
kvadi  no,  er  versemaale  drottkvætt,  og  soleis  kunstigt 
nok  for  so-vidt,  men  likevel  meir  uvandt  og  ustødt  eller 
regel-laust  enn  de  meste  eller  alt  me  elles  hev  av  de 
slage.  Brage  brukar  nok  hendingar,  baade  heilhending 
og  halvhending,  men  oftast  berre  i den  eine  lina  av 
linepare,  den  siste  eller  etter-lina  — og  ikkje  alltid 
der  heller  — og  i denne  lina  brukar  han  mest  likso 
ofte  halvhending  som  heilhending,  ikkje  aa  tala  um  at 
de  og  kann  hende  han  brukar  heilhending  i fyri-lina, 
noko  som  skaldane  seinare  med  kunde  taka  seg  løyve 
til.  So  kann  ein  nemne  at  han  av  og  til  hev  ei  lett 
staving  framanfor  hovudstaven,  noko  som  ein  mest  aldri 
ser  hjaa  drottkvæde-skaldane  seinare,  og  serleg  de  at 
han  ikkje  alltid  hev  siste  hendings-stavingi  i siste  vers- 
foten  i lina,  men  stundom  i versfoten  framanfor  den. 
Alt  dette  tyder  paa  eit  versemaal  som  ikkje  var  ferdigt, 
men  var  i si  byrjing,  heldt  paa  og  laga  seg  i Brage 
si  tid. 

„Kenningar“  og  slikt  brukar  han  heller  ikkje  so 
lite  av,  men  likevel  ikkje  meir,  ikkje  ein  gong  so  mykje 
som  i Ynglingatal,  endaa  ein  heller  skulde  venta  meir 
av  de  slage  i Brage-kvadi,  likevel  um  dei  er  eldre,  med 
di  at  versemaale  her  er  vandare.  Heller  ikkje  er  um- 
skrivingane  meir  „søktea,  men  oftast  uvande  og  vel 
høvelege  baade  med  innhalde  og  tankegangen  i den  tid, 

synest  de.  Og  jamvel  um  dei  baade  her  og  der  stundom 
kann  synast  drjugt  tilgjorde,  i vissa  i Ynglingatal,  so 
merkar  ein,  daa  med,  at  dei  er  ;,sjølvlaga“  her  endaa, 
ikkje  tankelause  etterhermingar,  utan  grunn  eller 
samanheng  med  innhalde,  soleis  som  ein  ofte  merkar  i 
ymse  kvad  seinare.  For  deim  som  helst  vil  tru  at  vaare 
fedrar  i den  tid  var  villmennar  eller  bjørnar  — bein- 
farne  og  truskyldige  paa  sin  vis,  stakar  — skal  me  setja 
hit  eit  par  prøvur  av  umskrivingane  i Ynglingatal. 
Mjøden  i eit  mjødkjer  heiter  soleis  ein  stad  „vindlaus 
stute-spjot-vaag“.  Med  „stute-spjot“,  stutehorn;  er  sjølv- 
sagt tenkt  paa  drikkehorn.  Endaa  er  stut  her  nemnt 
med  eit  ord  som  retteleg  tyder  „bogehyrning“  paa  lag. 
Alt  dette  tek  seg  nok  annarleis  og  betre  ut  hjaaTjodolv 
enn  her;  men  likevel  kann  ein  vandt  segja  anna  enn 
&t  de  ikkje  er  fritt  for  aa  vera  noko  „tilgjort“.  Endaa 
meir  maa  ein  segja  de  um  ei  slik  umskriving  som  han 
brukar  til  aa  faa  sagt  at  ein  konge  vart  innebrend,  at 
„lid-tangs  bite-sott  (elden)  rann  paa  (tok  paa)  hovdingen 
i brand-skipe“  (huse).  „Lid-tang“  skal  daa  segja  d.  s.  s. 
gras,  og  elden  „ bite-sott med  di  han  stundom  svid  av 
grase;  og  med  br  and  i „brand-skip“  er  vel  helst  tenkt 
paa  dei  tvo  pryd-stolpane  eller  uppstandarar  (brandar) 
ved  døri  paa  framsida  av  huse. 

I de  heile  syner  Ynglingatal,  so  godt  som  noko  av 
dei  seinare  kvadi,  at  de  er  frukt  av  ein  lang  fram- 
vokster. Ein  kann  berre  leggje  merke  til  slikt,  at 
skalden  her,  likso  fast  som  nokon  seinare,  fylgjer  den 
regelen,  i staden  for  ord  som  han  alltid  aa  bruke  nemning 
eller  umskriving,  soleis  som  ein  kann  sjaa  i de  verse 
som  fyrr  er  teki  inn  her,  der  kong  Domar  er  nemnd  tri 
gongir,  den  eine  gongen  med  namn,  og  dei  tvo  andre 
gongine  med  nemning  (Yngve)  eller  umskriving  (frenden 
hans  Fjølne).  Slikt  er  ikkje  av  dei  ting  som  veks  fram 
paa  ei  svipstund.  De  er  sant,  at  Edda-kvadi,  og  andre 
med,  som  skulde  vera  fraa  same  eller  for  de  meste  fraa 
ei  yngre  tid  enn  Ynglingatal,  dei  hev  ikkje  so  mykje 
av  dette  kunstige,  — endaa  so  reint  lite  er  de  ikkje, 
og  gløgt  nok  med  de  som  t i 1 høyrer,  der  og.  Grunnen 
til  denne  skilnaden  er  ikkje  so  vandt  aa  skyna.  I Edda- 
kvadi  er  emne  so  stort  og  rikt  i seg  sjølv,  at  den  høgste 


kunst  er  aa  føre  de  fram  soleis  at  de  kann  faa  verk& 
med  si  eigi  magt,  utan  større  stas,  som  her  berre  vilde- 
leide  tanken  burt  fraa  de  som  vigtigare  er.  Tjodolv 
derimot  badde  berre  aa  laga  ei  ættetavle  og  fortelja  paa 
kortaste  maaten  um  kvar  av  desse  30  kongane,  kvar 
og  korleis  dei  livde,  kvar  dei  no  var  av-komne  og  korleis, 
og  like  mykje  — truleg  3 vers  — um  kvar,  anten  han 
visste  mykje  eller  lite  um  deim.  Paa  den  maaten  vart 
emne  so  eingjengt  og  tunt,  so  ban  laut  sjaa  til  aa  stasa 
de  noko  til,  um  ikkje  de  skulde  taka  seg  altfor  tarvlegt 
ut.  Men  alt  dette  badde  ban  likevel  visseleg  ikkje  funni 
paa  med  ein  gong  av  seg  sjølv;  de  er  greidt,  at  lian 
hev  bavt  nok  av  fyridøme  fyri  seg,  slike  som  Brage- 
kvadi  og  mange  andre. 

Alt  tyder  soleis  paa  at  de  hev  vori  ei  baade  lang 
og  rik  skaldetid  framanfyri  Tjodolv,  og  kanskje  serleg 
rik  tidi  nærast  framanfyri.  Dette  samsvarar  ogso  med 
dei  vitnemaali  me  hev,  som  gjeng  so  langt  attende. 
Millom  dei  mange  bokverki  paa  Island  er  de  og  eit 
som  er  kalla  Skaldatal,  der  de  er  nemnt  namni  paa 
alle  skaldar  i nordlandi  som  bokskrivaren  veit  av  aa 
segja,  saman  med  namni  paa  hovdingane  som  dei  kvad 
for.  Her  er  de  nemnt  ikkje  mindre  enn  12  skaldar 
som  skulde  vera  paa  lag  jamaldra  med  Brage  eller  noko 
eldre.  Verfar  hans,  Erp  lutande,  er  nemnd  fyrr,  og 
av  andre  hev  me  Kalv  trøndske,  Rev  ryske- 
(o:  rygske)  og  Flein  skald,  som  badde  heime  paa 
øyi  Josurheid  ved  Borgund  paa  Sunnmøre;  men  etter 
ingin  av  deim  hev  me  no  etterleivt  noko  av  kvadi  deirar 
andre  enn  Brage.  At  dei  derimot  paa  Snorre  si  tid 
truleg  badde  kvæde  etter  fleire  av  deim,  kann  ein 
millom  anna  sjaa  av  de,  at  ban  gjev  prøve  paa  eit 
versemaal  som  er  uppkalla  etter  Flein. 

De  synest  soleis  ikkje  vera  noko  i vegen  for  at 
slike  som  desse  Brage-kvadi  kunde  vera  komne  til  ved 
denne  tid ; og  at  de  vesle  me  no  hev  av  deim  hev  kunna 
gaa  i arv  til  ettertidi,  de  synest  heller  ikkje  vandare 
aa  tenkje  seg  enn  med  Ynglingatal.  Attaat  er  dc  mykje 
som  talar  sterkt  for  at  de  hev  seg  rett  med  fraasegni 
um  desse  kvadi.  De  meste  me  no  hev  att  av  deim  ser 
ut  til,  som  fyrr  nemnt,  aa  vera  stykke  av  eitt  og  sam& 

kvad,  og  som  vanleg  er  kalla  R a g n a r s d r a a p a.  Men 
dette  namne  høver  ikkje  rett,  med  di  de  ikkje  er  eit 
kvad  um  den  nemnde  kong  Ragnar  sjølv,  men  um  ein 
skjold  som  Brage  hadde  fengi  i gaave  av  honom,  — 
eller  rettare  sagt:  um  ymse  tilburdar  etter  gamle  segnir 
som  stod  maala  paa  skjolden.  Soleis  er  de  og  nemnt 
um  beint  fram  fleirc  gongir  i sjølve  kvade.  Men  ikkje 
nok  med  dette,  men  de  syner  seg  og,  at  kvade  held 
seg  heilt  i stilen,  — skildrar  tilburdane  soleis  som  ein 
heist  maa  tenkje  seg  at  skalden  saag  deim  teikna  paa 
skjolden,  kort  og  knapt,  og  ikkje  soleis  som  ein  diktar 
vanleg  vilde  skildre  de  elles,  med  mangt  og  mykje  som 
vandt  eller  sleit  ikkje  kunde  vera  maala  paa  ein  skjold. 
Eit  og  anna  kunde  skalden  sjølvsagt  koma  til  aa  setja 
til  av  sitt  eigi  til  ei  slik  skildring  med,  men  ikkje  mykje, 
um  de  var  ein  rett  skald.  Merke  seg  skal  ein  og,  at 
skalden  byrjar  med  aa  tala  til  ein  mann  med  namn 
Ravnkjetil,  som  ein  kann  skyna  hev  bori  gaava  fram,  og 
som  de  truleg  er  meiningi  skal  lære  kvade  og  segja  de 
fram  for  kongen  i staden  for  skalden  sjølv.  Skulde  de 
daa  vera  soleis  som  Bugge  meiner,  at  ein  islending  meir 
enn  hundrad  aar  etter  Brage  si  tid  hev  dikta  dette 
kvade  i hans  namn,  so  lyt  ein  segja  at  dette  hev  vori 
ein  framifraa  drivin  og  ut-tenkt  kar,  — og  de  til  lite 
nytte,  utan  so  han  skulde  vori  framtenkt  nok  til  aa 
vilja  narre  jamvel  dei  gløgge  og  lærde  bokmennar  i 
vaare  dagar.  I si  eigi  tid  hadde  han  visst  vorti  like 
godt  trudd,  um  han  ikkje  hadde  gjort  seg  so  mykje 
fyri  i den  vegen.  Er  de  so,  at  skalden  hev  tenkt  paa 
Ragnar  Eodbrok,  som  segni  hev  so  mykje  aa  fortelja 
um,  og  truleg  hadde  ikkje  so  lite  alt  ved  den  tid  de 
her  skulde  vera  tale  um  (i  siste  helvti  av  10de  hundrad- 
aare),  so  hadde  visst  kvade  vunni  meir  i den  tid,  um 
de  t.  d.  i staden  for  dette  med  Ravnkjetil  hadde  byrja 
med  nokre  velvalde  ord  til  aa  syne  kva  for  ein  ovkar 
denne  Ragnar  var;  men  slikt  ser  ein  ikkje  noko  til. 
Ei  onnor  sak  er  de,  at  seinare,  daa  dei  var  komne  rett 
i gang  med  sogur  paa  Island,  og  vart  vande  med  at 
de  i deim  ofte  var  kvæde  etter  gamle  skaldar,  so  tok 
dei  etter  kvart  til  aa  laga  kvæde,  oftast  lause  vers,  til 
aa  setja  inn  til  pryd  i flestalle  sogune,  og  lagde  deim  i 

munnen  paa  folk  som  de  der  var  fortalt  um.  Men  de 
fyrste  me  veit  um  at  de  var  teki  til  med  slikt  noko,  er 
ikkje  fyrr  enn  gode  hundrad  aar  etter  dette,  ikring 
1100.  For  de  meste  ber  no  ogso  desse  kvædi  slike  merke 
paa  at  dei  er  „uegte“,  so  dei  jamnast  forraader  seg  lett 
nok  sjølve.  Naar  t.  d.  ein  diktar  let  Ragnar  Lodbrok 
tala  um  odda  messa  (odd-messa  o:  strid)  i staden  for 
odd-rid  eller  slikt,  so  er  de  ikkje  vandt  aa  sjaa  kva  tid 
han  bøyrer  heime  i.  Eit  spursmaal  er  de  og,  um  de 
i røyndi  var  meiningi  aa  narre  folk  med  noko  av  dette, 
meir  enn  naar  diktarar  no  for  tidi  legg  songar  i munnen 
paa  sine  folk.  I minsto  hev  ein  ingin  grunn  til  aa  tru 
de  med  slike  kvæde  som  de  sist  nemnde  um  Ragnar 
Lodbrok,  der  diktaren  let  lionom  kveda  i ormegården 
um  sitt  liv  og  dei  mange  storverk  han  hadde  gjort  i sine 
dagar,  — ikkje  meir  enn  naar  Edda-skaldcn.  let  Odin 
kveda  de  lange  Haavamaal,  og  sameleis  med  fleire  andre 
Edda-kvad,  ikkje  aa  tala  um  dei  mange  ein  elles  kunde 
ncmne  fraa  snart  sagt  alle  tidir  og  lijaa  alle  folk,  men 
tsom  alle  jamnast  hev  visst  aa  skil j a vel  fraa  fusk.  Men 
skulde  ein  taka  dette  Brage-kvade  for  fusk  og  setja  de 
til  langt  ut  i 10de  hundradaare,  so  kunde  eller  maatte 
ein  med  likso  god  grunn  gjera  de  same  med  ei  mengd 
andre  kvad,  truleg  mest  alle  kvad  i drottkvætt  verse- 
maal  som  hev  gjengi  for  aa  vera  fraa  tidi  fyri  1000, 
og  setja  deim  til  ei  endaa  seinare  tid  enn  Brage-kvade, 
med  di  dei  Heste  av  deim  ber  merke  av  aa  vera  yngre 
enn  dette.  Skaldar  som  Hornklove,  Gutorm  Sindre,  Egil 
Skallagrimsson,  Øyvind  Skaldespillar,  Einar  Skaalaglam 
o.  fl.,  endaa  me  hev  kvad  etter  deim  som  ingin  kann 
tvila  paa  er  egte,  dei  kom  paa  denne  maaten  til  aa 
misse  mange,  eller  surne  jamvel  alle  kvad  som  dei  fyrr 
hev  havt  æra  for,  og  eit  bøle  av  heilt  ukjende  fuskarar 
kom  til  aa  faa  heile  æra  eller  skammi  i staden.  Men 
til  aa  gjera  ein  slik  umstøyt  med  greide  vitnemaal  fraa 
folk  som  i de  heile  hev  synt  seg  so  paalitande  som  vaarc 
gamle  sogumennar,  krevst  de  sterkare  grunnar  enn  de 
endaa  er  gjevi,  — beint  fram  uimotsegjande  grunnar. 

De  dei  hev  meint  aa  faa  best  tak  paa  de  nemnde 
Brage-kvade  med,  er  dette  med  Ragnar  Lodbrok.  Denne 
mannen  er  ein  av  dei  kultåne  som  serleg  hev  vorti 


tekne  til  emne  for  folkedikting,  og  liev  vorti  so  nmdikta 
i segni  fraa  tid  til  tid,  so  de  no  er  vandt  aa  skil  ja  ut 
kva  de  kann  vera  av  sant  i de  heile.  At  de  hev  livt 
-ein  konge  med  de  namn,  og  ved  den  tid  som  dei  mest 
truande  vitnemaali  peikar  til,  ved  800  og  utetter,  er 
trulegt  nok.  Men  millom  alle  dei  kongar  eller  hovdingar 
som  me  hev  vitnemaal  um  fraa  hans  eigi  samtid  skulde 
vera,  er  de  vandt  aa  linne  nokon  som  kann  høve  nokor- 
leis  til  aa  vera  Ragnar  Lodbrok,  etter  de  som  i segni 
-er  fortalt  um  honom.  Mest  peikar  i den  leidi,  som  de 
og  er  fortalt  baade  i den  islendske  segni  og  hjaa  Sakse 
(Saxo),  at  han,  liksom  hans  far  Sigurd  Ring,  er  ætta 
fraa  Ringerike,  kvar  de  so  elles  vart  av  honom.  Millom 
.anna  er  aa  nemne,  at  tvo  av  sønine  hans  Harald  Haar- 
fagre  med  Alvhild  R i n gs-dotter  fraa  Ringerike  er  kalla 
Ring  og  Ragnar  (Ragnar  Rykkil),  og  at  baae  namni, 
serleg  Ring-namne,  heldt  seg  i fleire  ættled  seinare 
millom  upplendings-kongane.  Men  elles  er  aa  merke, 
at  um  den  mannen  som  Brage-kvade  gjeld,  er  de  ikkje 
der  sagt  anna  enn  at  han  heitte  Ragnar  og  var  konge  og 
son  aat  Sigurd,  — - ikkje  de  grand  meir.  Og  jamvel  i 
teksti  i Snorre-Edda,  der  kvade  no  er  aa  linne,  er  han 
i surne  av  handskriftine  nemnd  berre  Ragnar,  so  de 
€r  ikkje  ein  gong  sagt  at  Snorre  sjølv  hev  meint  de 
var  Ragnar  Lodbrok.  De  er  soleis  ikkje  noko  i vegen 
for  at  dette  kann  ha  vori  ein  annan  av  dei  mange 
kongar  de  var  fyri  Harald  Haarfagre  si  tid,  og  som  me 
no  slett  ikkje  kjenner  med  namn  alle  saman. 

Av  serleg  gamle  ordformir  kann  ein  ikkje  vente 
aa  linne  noko  meir  her  enn  andre  stadir,  daa  dei  vanlcg 
laut  ... fylgje  med  tidiu,  soleis  at  dei  no  for  de  meste 
svarar  til  den  tid  daa  dei  vart  uppskrivne.  Nokre  ser- 
formir  er  de  likevel  her,  som  rime  hev  lialdi  ved  lag. 
Soleis  hau  f ti  6 for  hofiib  (hovud).  Andre  hev  i dette 
set  svensk  paaverknad.  Men  skulde  de  ikkje  daa  liggje 
nærare  aa  tenkje  paa  at  dette  orde  no  i Nordfjord  og 
nordetter  derifraa  lieiter  h a u d (eller  h a u).  De  hev 
fyrr  og  vori  meint,  at  dette  heng  saman  med  eit  gamalt 
haufub.  I minsto  finst  de  ikkje  i Nordfjord  elles  nokon 
slik  yvigang  som  fraa  hovud  til  haud.  De  lyder  t.  d. 
der  stove  o.  s.  fr.,  og  ikkje  st  aue,  som  i Romsdalen. 

Dette  vart  daa  ei t merke  som  peikar  same  vegen  som 
de  mc  veit  um  at  dotter  hans  Brage  var  gift  med 
Arinbjørn  herse  i Fjordane  og  var  mormor  aat 
Arinbjørn  herse  den  yngre  der,  at  daa  Brage  og  høyrde 
heime  paa  dei  leidir,  noko  som  like  eins  høver  vel  med 
de,  at  de  ser  ut  til  han  til  sine  tidir  hev  haldi  seg  hjaa 
kong  Hjor  paa  Hordaland. 

At  de  hev  vorti  etterleivt  so  vidt  mykje  av  kvad  i 
hans  Brage,  og  ikkje  noko  etter  dei  andre  skaldanc  i 
hans  dagar,  kann  synast  heller  rart,  etter  di  ein  ikkje 
kann  segja  de  er  noko  framifraa  ved  desse  kvadi.  Dei 
er  heller  turre,  ikkje  nokon  sterk  eld  eller  sers  sving 
ved  deim,  i samanlikning  med  dei  beste  me  elles  hev 
av  dei  rette  storskaldane.  Dette  og  ymist  anna  tyder 
helst  paa  at  de  meste  me  no  hev  etter  honom  maa  vera 
fraa  hans  gamle  dagar.  Han  er  streng  i „ moralen u7 
kann  ein  sjaa.  Han  hev  soleis  mange  vondord  um  Hildy 
for  di  ho  eggja  sin  mann  og  sin  eigiri  far  til  strid  med 
kvarandre.  Dette  kann  daa  alt  vera  rett  og  vel  nok 
soleis;  men  ein  yngre  stridshuga  skald  hadde  likevel 
knapt  teki  de  paa  denne  maaten  i den  tid.  Derimot 
den  gamle  kongen  Jormunrek,  som  for  so  stygt  med 
den  unge  fagre  dronningi  si,  Svanhild,  honom  hev  han 
ikkje  eit  vondt  ord  um,  og  heller  ikkje  eit  ord  av 
samhug  med  Svanhild  eller  med  brørane  hennar,  som 
hemnde  henne.  De  ser  heller  ut  som  hans  samhug  er 
med  den  gamle  kongen.  Men  kanskje  hev  segni  um 
dette  vori  fortald  annarleis  i Brage  si  tid  enn  seinare, 
som  t.  d.  i Edda-kvade  Hamdismaal.  I den  vegen  er 
de  og  ymist  elles  som  peikar,  millom  anna  de,  at  i 
Brage-kvade  tek  Jonakers-sønine  paa  Jormunrek  i hans- 
seng  um  natti,  men  i Hamdismaal  gjeng  dei  inn  i hall  i 
til  honom  midt  paa  ljose  dagen,  der  han  sit  millom  sine 
hirdmennar,  og  fullfører  soleis  hemnen  so  manneleg  som 
nokon  kunde  krevja  de.  Dette  skulde  daa  og  vera  eit 
godt  merke  paa  at  Brage-kvade  er  eldre  enn  Hamdis- 
maal, at  Brage-kvade  hev  ei  meir  upphavleg,  og  Hamdis- 
maal ei  yngre,  umdikta  og  „forbetra“  form  av  segni. 

Er  daa  ikkje  innhalde  av  kvadi  slikt  at  de  ser 
ut  til  de  kunde  gjeva  Brage  nokon  fyrimun  framum 
flestalle  andre  skaldar,  so  ligg  de  nær  aa  tru  at  de 

fcann  vcra  noko  anna,  og  daa  helst  for  mi,  som  i si 
tid  hev  gjort  dette.  Kanskje  er  lian  cin  med  dei  fyrste, 
eller  jamvel  den  fyrste  som  hev  teki  til  med  dette  verse- 
maale,  som  sidan  kom  so  sterkt  paa  moden,  — at  de 
daa  er  dette  som  hev  gjort  lionom  so  namngjetin,  og 
gjort  kvadi  hans  til  mynster  for  andre  skaldar  lengi 
utetter,  som  de  galdt  for  deim  aa  lære  og  hugse  yel. 

De  nemnde  større  Brage-kvadc  skildrar,  sotn  sagt, 
tilburdar  som  var  maala  paa  ein  skjold.  Sjølve  ordi 
i kvade  segjcr  de,  at  teikningane  var  maala,  eller 
maala  med  stein-farge.  De  ser  ut  som  skjolden  hev 
vori  avdcild  i fire  bolkar,  og  ei  serskild  segn  med  sinc 
hendingar  teikna  i kvart  rom.  Etter  dette  fell  daa 
kvade  og  i fire  bolkar. 

Fyrste  bolken  er  um  ei  hending  fraa  Gjukung- 
scgni.  Gudrun,  dotter  aat  kong  Gjukc,  hadde  vori  gift 
med  Sigurd  Faavnesbane  og  med  lionom  fengi  dotteri 
Svanhild.  Etter  ho  sjølv  hadde  drepi  andre  mannen 
sin,  Atle,  til  hemn  for  brørane  sine,  som  han  hadde 
sviki,  kom  ho  til  kong  Jonakers  land  og  vart  gift  med 
lionom.  Der  var  Svanhild  med  mor  si,  til  den  gamle 
gotc-kongen  Jormunrek,  som  hadde  liøyrt  um  kor  fager 
ho  var,  sende  son  sin,  Randve,  og  med  lionom  den 
vonde  raadgjevaren  Bikke,  til  aa  fri  til  henne  paa  hans, 
Jormunreks,  vegnir.  Svanhild  vart  med  deim ; men 
paa  vegen  heim  sagde  Bikke  at  Randve  høvde  betre  til 
mann  for  henne  enn  Jormunrek,  som  var  gamall,  og 
dette  tykte  nok  baae  dei  unge  og.  Daa  dei  so  kom 
heim,  fortalde  Bikke  dette  paa  sin  vis  til  Jormunrek, 
og  so  let  han  son  sin  taka  og  leide  til  galgen.  Fyrr 
han  vart  hengd,  tok  Randve  ein  hauk  og  plukka  fjørine 
av  og  sende  far  sin.  Daa  Jormunrek  fekk  sjaa  dette, 
skyna  han  meiningi,  at  no  var  rike  hans  verjelaust,  daa 
han  var  gamall  og  sonlaus,  og  no  vende  hans  hat  seg 
mot  Svanhild.  So  ein  dag  han  kom  ridande  heim  fraa 
veideskog  med  hirdi  si,  fekk  han  sjaa  Svanhild  sitja  ute 
og  bleikje  de  fagre  gule  liaare  sitt.  Daa  baud  han 
mennane  sine  ride  paa  henne  og  lata  henne  trakke  i 
hel  under  hestefotom.  Men  ho  hadde  slik  magt  i dei 
bjarte  augo  sine,  som  ho  hadde  etter  far  sin,  at  daa  ho 
soag  paa  dyri,  vaaga  dei  ikkje  aa  koma  nær  henne. 

Bikke  gav  daa  de  raad  at  dei  skulde  kaste  cit  kkede- 
yvi  hovude  paa  henne,  og  so  vart  ho  ihel-trodd.  — 
Daa  Gudrun,  mor  liennar,  frette  dette,  eggja  ho  søninn 
sine,  Sorle  og  Hamde,  til  aa  hemne  systeri  og  drepa 
Jormunrek.  Paa  vegen  møtte  dei  ein  tridje  bror  eller 
halvbror,  Erp;  men  honom  vilde  dei  ikkje  hava  medr 
og  drap  honom.  Dei  kom  seg  inn  i halli  til  Jormunrek 
og  hogg  av  honom  baade  hendane  og  føtane;  men  so 
kom  kongsmennane  og  tok  paa  deim.  Daa  sagde  Hamde: 
„Av  hadde  no  hovude  vori  og,  um  Erp  hadde  vori 
med.“  Men  dei  hadde  slik  lier-bunad  som  de  ikkje 
beit  vaapn  paa,  og  kongsmennane  fekk  ikkje  skadt 
deim.  Daa  Jormunrek  saag  dette,  baud  han  aa  steine 
deim  i hel,  og  so  vart  gjort.  Dermed  var  dei  siste  av 
Gjuke-ætti  eller  Gjukungane  døydde. 

Andre  bolken  handlar  um  Hjadninge-striden,  som 
de  er  kalla.  Ein  konge  Hedin  hadde  herja  i rike  til 
den  norske  kongen  Hogne.  medan  han  var  burte,  og 
teki  dotter  hans,  Hild,  med  seg.  Daa  Hogne  spurde 
dette,  sette  han  etter  deim,  og  naadde  deim  att  ved 
Haaøy,  ei  av  Orknøyane.  No  skulde  Hild  gange  imillom 
og  faa  gjort  forlik,  og  de  lest  ho  som  ho  vilde  gjerar 
men  i staden  eggja  ho  deim  berre  upp,  til  dei  baae 
gjekk  paa  land  og  fylkte  heren  sin.  De  vart  ein  hard 
strid,  og  dei  slost  heile  dagen,  og  gjekk  so  um  kvelden 
til  skipi  sine  att.  Men  um  natti  gjekk  Hild  til  valen 
og  vekte  med  trolldom  alle  dei  drepne  til  liv  att.  Dagen 
etter  tok  striden  til  paa  nytt  lag,  og  soleis  vart  de 
gangande  dag  etter  dag  og  natt  etter  natt,  og  de  er 
sagt  i dei  gamle  kvædi,  at  soleis  skal  denne  striden  vara 
ved  til  Ragnarok. 

I tridje  bolken  er  skildra  den  fiskeferdi  Tor  gjorde, 
ein  gong,  lian  kom  til  jotunen  Hyme,  daa  Tor  fekk 
Midgardsormen  paa  ongulen.  Fjorde  bolken  endeleg  er 
um  Gevjon  og  Gyive;  men  av  den  er  de  no  att  berre 
eitt  vers,  de  same  som  Snorre  hev  i Pleimskringla  og, 
der  de  er  umsett  (s.  9),  og  difor  er  de  ikkje  teki  med 
her.  De  er  elles  kanskje  de  beste  av  dei  versi  me  no- 
hev  etter  Brage. 

Dei  tvo  fyrste  bolkane  av  kvade  er  gjevne  i sarnan- 
lieng  i Snorre-Edda,  og  de  ser  ut  som  dei  skulde  vera 


nokolundc  Iicilc  og,  emlaa  um-dei  er  korte,  etter  de 
ei n kann  sjaa  av  de  som  er,  at  skildringi  liev  vori 
gjevi  i faa  og  stutte  drag.  Likevel  er  de  knapt  Snorre 
sjølv  som  hev  sett  deim  inn  soleis.  Han  brukte  jam  leg* 
berre  aa  taka  inn  her  og  der  eit  vers  eller  tvo  av  eit 
kvæde,  og  ofte  berre  eit  halv- vers,  der  han  hadde  bruk 
for  de.  Naar  han  so  tala  um  sjølve  kvade,  sette  han 
berre  inn  fyrste  eller  dei  tvo  fyrste  versi,  til  aa  syne 
kva  de  var  for  eit  kvad  som  var  meint.  Men  ofte  hev 
daa  seinarc  ein  avskrivar,  eller  den  som  let  skrive  av 
boki,  og  som  kjende  meir  av  kvade  eller  de  heile,  teki 
dette  med.  Og  vel  er  de,  at  de  var  folk  som  gjorde 
de  soleis;  for  elles  hadde  me  daa  loti  sakne  de  meste 
av  ymse  gode  kvad  som  me  no  hev  heile  eller  noko- 
lundc  heile.  At  de  hev  gjengi  soleis  til,  kann  me  greidt 
sjaa  i Heimskringla  med  t.  d.  Haakonarmaal paa  den 
eine  sida,  og  paa  den  andre  sida  Bjarkemaal. 

Tridje  bolken  av  kvade  derimot  hev  me  ikkje  annar- 
leis  enn  i lause  halv-vers,  eit  her  og  eit  der,  i Snorre- 
Edda.  Dette  er  soleis  sett  saman  seinare  etter  beste 
skyn,  og  de  er  ikkje  av  dei  lettaste  heller  til  aa  setja 
i hop  att.  De  ser  helst  ut  til  at  de  vantar  vers  eller 
halv-vers  fleire  stadir,  og  med  surne  av  deim  er  de 
uvisst  aa  vita  um  dei  hev  høyrt  til  dette  kvade  eller 
andre  av  Brage.  Eit  par  halv-vers  ser  helst  ut  som 
dei  skulde  høyre  til  ei  serskild  Torsdraapc  eller  dilikt. 
Eitt  av  deim  er  endaatil  i surne  handskriftir  Ulv  Uggeson 
namngjevin  for,  og  med  di  dette  halv-verse  hev  eit 
meir  regelbundi  versemaal  enn  dei  andre,  er  de  trulegt 
nok,  at  de  rottast  høyrer  til  hans  „Husdraapa“,  der 
like  eins  Tors  fiskeferd  er  skildra  millom  dei  bilæti  som 
stod  teikna  paa  veggine  i hallen  hans  Olav  Paa  paa 
Island. 

Umsetjingi  av  dette  Brage-kvade  her  er  haldi  so 
nær  til  sjølve  teksti,  baade  i versbygnad  og  anna,  som 
cg  paa  nokon  rimeleg  maate  kunde  faa  de. 

l)  Sjaa  ordi  hans  Snorre  framanfyri  Haakonarmaal : „ok  er 
{Jetta  npphaP  (og  fyrstningi  lyder  soleis);  men  i handskriftine  stend 
no  heile  kvade  her.  De  same  kann  ein  sjaa  med  Sigvats  Bersøglis- 
visur  (Framtalande-visa). 

Skjoldkvad  til  kong  Ragnar  Sigurdsson. 


l. 

Lyster  deg,  Ravnkjetil,  lyde 
lovkvad  um  kongeleg  hovding 
og  tiivfarga  il-blad  aat  tursen 
som  Trudvangs  møy  tok  fanga,  — - 
um  so  er  at  høge  Sigurds 
son  vil  taka  mot  løni, 
gjevi  for  ring-nava  hjule 
med  jalmande  ljom  paa  malmting. 


• 2. 

Takna  fordom  gjorde 
• Jormunrek  med  her  menn, 
drøypt  i blod,  or  dælsleg 
draum,  i sverde-flaumen. 
Raml  de  vmrt  i rome 
Randves  ætthall  gandhard, 
daa  dei  harmen  hemnde, 
diaarsvarte  Erps  bror-par. 


3. 

Fraa  sverd-alv  sveiten  i golve 
or  sengi  fløymde,  mengd  med 
hirdmenns  blod,  der  hogne 
hendar  og  føtar  kjendest; 
og  med  blode  blanda 
brunn,  fraa  ølskaalir  runnin, 
silla,  — soleis  paa  lauve 
paa  sjøkongens  eik  er  teikna, 

4. 

Der  i halli  liirdmenn, 
hegast  fram-ved  légo, 
vande  til  strid,  dei  sterke, 
stend  i ring  um  kongen. 

Sorle  med  Hamde  samraadd 
skjotleg  vart  med  klotoni 
aat  Hergauts  holle  vinu, 
dei  harde,  til  ulivs  barde. 


Lyde  eller  lyde  paa,  høyre,  høyre  paa.  — Trudvangs 
møy  er  Trud,  dotter  aat  Tor,  som  jotunen  Rungne  ein  gong  røva, 
er  de  fortalt;  hans  il-blad  (fotblad)  er  skjolden,  soleis  kalla  for 
di  at  Rungne,  daa  han  skulde  slaast  med  Tor,  skaut  skjolden  under 
fotsolen  paa  seg.  Um  dette  vert  fortalt  seinare  her  i eit  kvad  av 
Tjodolv  fraa  Kvine.  — Hjule  med  jalm.  1.  p.  m.  er  skjolden; 
med  nav  (blokki,  midtstykke  i eit  vognhjul)  er  her  tenkt  paa  den 
ringen  eller  randi  som  dei  brukte  aa  maale  paa  skjolden;  jalme, 
klinge,  glymja.  — Drøype,  lata  drjupe,  skvette,  „stænke“.  — 
Dælsleg,  fæl,  uhugleg.  — Rom,  romstor.  — Randve,  sjaa  s.  37. 
— Gandhard  raml,  nidleg  hard,  ofseleg  raml.  — Sverd-alv, 
stridsmann;  her  Jormunrek.  — Sveite,  utrent  blod.  — Mengje, 
blande.  — Sjøkongens  eiker  skipe,  og  lauve  paa  den.  er  skjoldar. 

Hegast,  hitast,  nærast;  skalden  vil  med  ordlage  her  segja 
korleis  han  ser  de  fyri  seg  teikna  paa  skjolden.  — Skjotleg, 
svint,  snart.  — Hergauts  vinu  (Odins  „venindeu)  er  jordi,  som 
var  kona  aat  Odin;  hennar  klo  tar  (kulur,  ballar)  er  steinar.  — 
Ho  11,  trufast,  „huld“.  — R arde,  av  ber  ja,  slaa,  banke. 

5. 

Full-hardt  daa  lét  staal-flanms 
fløytar  Gjukungar  støyte, 
som  sjølv  faa  Svanliilds  hyggje 
skild  ved  live  vilde; 
gjerske  var  alle  aa  gjeva 
Jonakers  sønir  løn  for 
svoll-bjarte  sverd-saar  i skallar 
og  slod  etter  eggjar  blodut. 

6. 

Slikt  eg  ser  paa  fagre 
skjoldbotn  mannfall  og  anna; 
rip-maanen  gav  meg  r auste 
Ragnar  og  mange  se  gni  r. 


7. 

Aadrar  turre  aa  tappe 
troll  vis  lækjar-disi 
ynskte,  og  far  sin  i faarskap 
aa  føre  i boge-vere,  — 
den  gong  drosi  som  ringår 
drys,  paa  vondskap  fysi, 
lialsgjord  bar  med  helsing 
aat  havliest-tøymaren  avlug. 

8. 

Brur  som  blodute  saari 
binde  skulde  og  lindre, 
ei  til  med  hogg  aa  hegde 
her-kongen  baud  ho  ringår; 
allstødt  ho  lést  som  einast 
oddstrid  fraa  ho  raadde, 
endaa  ho  mennane  egg  ja 
til  Ulvs  syster  aa  gjeste. 


Staal-flaums  fløytar,  den  som  sét  i gang  og  fremjar 
vaapnstrid;  her  um  Jormunrek;  fløyte,  faa  paa  flot,  i fart, 
drive,  skunde  paa.  — Svanhilds  hyggje  (kjæraste),  um  Jor- 
munrek, skal  vel  berre  segja  de  at  han  var  mannen  aat  Svanhild. 
— Gjersk,  lysta,  forhuga.  — Svoll-bjarte,  svollne  og  raude 
av  blod.  — Slod,  veg,  drøgsle-veg,  raak.  — Bip-maane,  skjold, 
med  di  dei  brukte  aa  feste  skjoldane  etter  ripi  (skipsborde)  naar 
dei  ikkje  var  brukte  i strid.  — Baust,  dugande,  manneleg, 
stortøk,  „generøs“.  — Segnir  fekk  skalden  med  skjolden,  teilma 
der.  Dei  sermerkte  linune  kjem  att  i slutten  av  andre  bolken  i 
kvade  med,  og  hev  soleis  vori  eit  stev  eller  umkvæde,  som  truleg 
hev  høyrt  med  til  alle  bolkane.  — Aadrar,  blodaadrar.  — Dis, 
gydju  („gudinde“),  dros;  lækjar-dis  er  Hild  kalla,  for  di  de 
vanleg  var  kvende  som  var  lækjarar;  kanskje  er  her  ogso  tenkt 
paa  de  at  ho  vekte  uppatt  med  trolldom  deim  som  var  drepne.  41 
Boge-ver,  pileregn,  vaapnstrid.  — Dros,  agtande,  høgsett  og 
gjæv  kvinne,  „daraeu.  — Drys  ja  („drysse“),  straa  ut,  deile  ut.  — 
Fy  sin,  lysta,  huga.  — Hals  gjord,  halsring  av  gull,  sont  Hild 
hadde  med  fraa  Hedin  til  aa  bjode  i forlik. — Havliest-tøymaren 
(herskipsførar)  er  Hogne;  avlug,  sterk,  driftig.  — Hegde,  halde 
maate,  spara.  — Ulvs  syster  (syster  aat  Fenresulven)  er  Hel. 

9. 

Hemnhug  svall  i Ilogne ; 
hovdingen,  vand  til  landstrid, 
ikkjc  ved  daa  vægdest 
varg  tonn  paa  sanden  aa  farge,  — 
daa  sverd-alvar  snarpe 
søkte  Hedin  frøkne, 
heller  enn  ringår  um  halsen 
av  Hild  taka  dei  vilde. 

10. 

Sameleis  ho  paa  holmen, 
hand-raust  galdre-kvende, 
brynju-klædde  bragning 
bøygd  fekk  etter  sin  gjetnad; 
heren  aat  havkjempa  styrnide 
harmkveikt  fram  under  barm-tak 
traust,  av  skinande  skjoldar, 
fraa  snarfløygde  baare-øyken. 


1 1. 

Denne  sokn  i paa  Svolnes 
sal-penning  kann  ein  kjenne; 
rvp-maanen  gav  meg  raaste 
Ragnar  og  mange  segnir. 


12. 

Synt  meg  er,  at  snarleg 
son  aat  Allfader  vilde 
eit  røynetak  med  røytvaat 
reist  kringum  jordi  freiste,  — 
han  som  i lauvristars  vide 
laugfat  hov  upp  augo 
aat  ættfar  til  Ondurdisi, 
ovanum  mange  manns  hovud. 


Vægjast  ved,  vike  undan,  bjode  av,  „uudslaa  sig“.  — F røkin,. 
modig,  stridsdjerv.  — Galdre-kvende,  trollkvende  (galder,  troll— 
-song);  hand-raust  (romhendt)  er  ho  vel  her  kalla  for  di  ho  skulde 
bjode  gaavur  i forlik.  — Bragning,  konge  (upphavleg  ein  ætting 
av  kong  Brage,  son  aat  den  danske  kongen  Halvdan  Gamle);  her 
um  Hedin.  — Gjetnad,  sinn,  lyst,  ynskj.é.  — Barm-tak,  tak  av 
skjoldar  framfor  barmen.  — Ba  are- øyk  (bylgje-hest),  skip.  — 
Sokn  (av  søkje),  aatak,  „anfaldu,  strid.  — Svolne  er  eit  Odins- 
namn;  hans  sal-penning  er  skjolden,  etter  di  Odins  sal  var  takt 
med  skjoldar.  — gynt,  synlegt  eller  fram-vist,  d.  v.  s.  teikna  paa 
skjolden  — Son  aat  Allfader,  Tor.  — Røytvaat,  aalvaat, 
gjenomvant.  av  aa  liggje  lengi  i væte.  — Reist,  ring,  vidju-ring 
kring  ein  sledemei  til  aa  halde  atti  undan  bakke ; her  um  Midgards- 
ormen  som  ligg  ringa  kring  jordi,  — Lauv  r is  tar  en  er  vinden, 
og  hans  laugfat  (vaske  fat)  er  himilen.  — Hov,  av  hev  ja,  lyfte, 
kaste,  slengje.  — Ondurdisi  (ski-gydjo,  ski-møyi)  er  Skade,  og 
hennar  ættfar  eller  far  var  jotunen  Tjasse.  De  var  til  bot  aat 
Skade,  for  di  æsine  hadde  drepi  far  lienuar,  at  Tor  kasta  augo 
hans  upp  i himilen,  der  Odin  gjorde  deim  til  tvo  stjernur.  Elles 
uvisst  um  siste  helvti  her  hev  liøyrt  med  til  dette  verse  eller  tiL 
dette  kvade. 

Vade  Vidres  ætting 
visst  ikkje  slakt  paa  listi 
drega  lét,  der  digre 
draken  paa  sanden  raktest,  • — 
daa  aal- tvaren,  full  av  eiter, 
ekkjelaust  Yolsung-drikke, 
paa  ongulen  hekta  han  hadde 
som  horg-gamle  jotnar  torgar. 

14. 

Hamaren  treiv  han  i handi 
høgre,  uven  aat  gygrorø, 
daa  han  alle  lands  ytste 
endenierkjar  kjende ; 
og  den  ruvlege  rysen, 
som  ringlagd  skipsbrauti  kringar, 
han  paa  haussprengjar  ognug 
hardglymin  nedan  starde. 


15. 

Digre  tjukken  denne 
draatten  uvægne  tottest 
bøvleg  faar.sk ap,  som  bause 
bukke-tøymaren  nykkte; 
med  atall  Æge  han  vilde 
ikkje  lenger  brengjast, 
og  ongul-taumen  i-grann 
av  for  Tor  han  skora. 

1G. 

Hardvord,  som  heile  nie 
hovud  paa  Tri  val  de  kløyvde  1 
fagnaleg  gjorde  du  ferdi 
du  for  aat  ølbelgen  storfræg*. 


Vad,  fiskesnøre.  — Vidres  ætting,  Tor,  son  aat  Odin.  Baae 
namni,  Odin  og  Vidre,  tyder  upphavleg  de  same:  vindguden.  — List, 
kant,  bord.  — Drega,  draga  seg  (slakt  og  seint).  — Rekkjast, 
rekkje  seg,  strekkje  seg  ut;  draken  og  aal-tv aren,  um  Midgards- 
ormen.  — Ekkjelaust,  meinlaust,  uskadelegt.  Um  Sigmund 
Volsungsson  er  de  sagt,  at  han  drakk  eiter,  og  at  de  ikkje  skadde 
hbnom.  — Horg-gamali,  steingamall  (horg,  berg).  — Torge,, 
drepa.  — Ruvleg,  fæl,  skræmeleg.  — Skipsbrauti  „skipsvegenu , 
have.  — Kringe,  ringe,  umringe.  — Haussprengjar  er  Tor 
kalla  for  di  han  med  hamaren  kløyvde  hovude  paa  jotnane ; ognug, 
øgin,  agaleg.  — Gr  ly  min,  olm-øygd.  — Den  digre  tjukken  er 
jotunen  Hyme.  — Draatt,  her:  fiskedraatt;  uvægin,  svær,  uevleleg 
(„uhaandterlig“).  — Bøvleg,  fælsleg,  skræmeleg.  Fyrste  helvti  av 
v.  15  her  er  i surne  handskriftir  tillagt  Ulv  Uggeson.  — Æge, 
havguden,  have;  atall,  vrang.  — Brengjast,  dragast,  beitast, 
stridast.  — I grann,  noko  grann.  — Skora,  skjera,  hogge.  — 
Hardvord  (Hardveorr,  „hard  vaktarw)  er  Tor  kalla  for  di  han 
verna  gudar  og  menneskje  mot  uvette.  — Tri  val  de  er  namn  paa 
ein  jotun.  — Med  ølbelgen  (øldrikkaren)  maa  vera  meint  eim 
jotun,  men  kva  for  ein,  er  ikkje  visst.  Um  Rungne  er  de  fortnlt 
at  han  var  fæl  til  aa  drikke  øl,  ein  gong  han  var  komin  inn  i 
Aasgard.  TJvisst  er  de  og,  um  dette  halv-verse  høvrer  med  til 
dette  kvade. 

Skal  ein  segja  som  de  er  til,  so  er  de  nok  dei 
lettaste  og  uvandaste  Brage-versi  som  helst  synest  mis- 
tenkjelege.  Rett  ettertenkt,  er  no  dette  lieller  ikkje 
imot  de  ein  skulde  vente.  Slike  uvande  vers  hadde 
lettare  for  aa  laga  seg  paa  folkemunn,  kann  ein  vita, 
medan  dei  meir  kunstfulle  kravde  ein  upplærd  og  drivin 
skald,  ein  som  hadde  gjort  skaldskap  til  sitt  yrke.  Av 
desse  versi  er  de  eitt  som  Brage  kvad  til  ei  trollkjering, 
er  de  sagt,  som  han  møtte  i ein  skog,  og  som  spurde 
honom  kven  han  var.  Brage  svara  med  eit  vers  i 
fornyrdes-lag,  ei  gaate  fær  ein  kalle  de,  6 umskrivingar 
som  alle  tyder  de  same:  skald.  So  kloke  er  me  daa 
no,  at  me  veit  dette  kann  ikkje  vera  sant  alt  sarnan. 
I høgdi  kann  vcrsc  sjølv  vera  fraa  Brage,  men  tilhøve 
kann  i minsto  ikkje  vera  rett  fortalt.  I surne  hand- 
skrift ir  av  Snorrc-Edda  stend  de  og  éit  dilikt  vers  etter 
trollkjeringi,  og  de  kann  me  daa  vera  endaa  tryggare 
paa  er  „uegte“,  liksom  de  og  er  sett  inn,  og  truleg 
laga  med,  etter  Snorre  si  tid. 

Som  ein  kunde  vente,  hev  dette  vori  brukt  til  aa 
•faa  mistenkt  alt  som  kjem  Brage  ved.  No  ja,  vildc  ein 
alltid  bruke  slike  segnir  paa  den  maaten.  so  finst  de 
ikkje  mykje  i heile  soguheimen,  alt  ned  imot  vaarc 
dagar,  som  ein  ikkje  kunde  faa  gjort  mistenkt.  De 
kann  vera  nok  aa  segja,  at  um  ein  skulde  vega  paa  denne 
vegti,  so  kom  ein  nok  paa  denne  maaten  og  til  same 
utslag  som  paa  andre  vegar,  at  dei  eldste  norrøne  fraa- 
segnir  høyrer  til  dei  mest  paalitande  me  kjenner,  av 
slike  som  hev  gjengi  uskrivne  so-vidt  lengi  fraa  mann 
til  mann. 

Eit  anna  slikt  vers  hev  me  um  dei  unge  sønine  til 
kong  Hjor  paa  Hordaland.  Dette  er  i Landnaama  fortalt 
soleis,  at  ein  gong  Hjor  var  paa  herferd,  fekk  kona 
luins,  Ljuvina,  som  han  hadde  lier-teki  i Bjarmeland, 
tvo  sønir,  som  vart  kalla  Geirmund  og  Haamund.  Men 
daa  dei  Arar  myrke  og  svarthærde,  tok  ho  og  bytte  deim 
med  eit  jamaldra  gutebarn  som  var  kvithærd,  son  aat 
trælen  Lodhatt,  og  som  heitte  Leiv.  So  ein  dag  Brage 
var  der,  daa  gutane  var  tri  vetrar  gamle,  bad  dronningi 
honom  segja  si  meining  um  deim,  og  Brage  kvad  daa: 

Dei  tvo  her  er  inne 
trur  eg  baae  vel, 
Haamund  og  Greirmund, 
fraa  Hjdr  ættborne; 


Men  Leiv,  den  tridje-, 
Lodhatt-sonen, 
ussleg  sora  faa, 
fødde  kje  du,  kone! 


Etter  dette  tok  dronningi  mod  til  seg,  og  da  tv 
kongen  kom  heim,  leidde  ho  fram  for  honom  dei  tvo 
rette  sønine  sine  og  fortalde  honom  samanhencem 
Men  han  bad  henne  taka  deim  burt.  „ Slike  hcljar- 
skinn  l)  hev  eg  aldri  set,“  sagde  han. 

Segni  er  fortald  noko  annarleis  andre  stadir,  men 
med  same  verse,  so  de  er  vel  de  som  er  kjernen  i de 
heile.  Derimot  er  de  mindre  aa  vente,  at  me  skulde 
hava  forteljingi  elles  ubrøytt  etter  so-vidt  lang  tid. 
Dei  tvo  „Heljarskinnu,  som  dei  vart  heitande,  vart 
sidan  namngjetne  hermennar,  og  kom  sistpaa  til  Island, 
som  alt  riemnt,  og  vart  der,  med  di  dei  var  kongs- 
sønir,  rekna  millom  dei  gjævaste  landnaams-mennar. 

Ei  2 — 3 andre  halv- vers  etter  Brage,  i same  versc- 
maal  som  skjoldkvade,  ser  ut  til  aa  vera  stnbbar  av 
kvædc  som  de  no  ikkje  er  att  meir  av. 


J)  Myrke  som  Hel. 


Tjodolv  fraa  Kvine. 


Solcis  som  skalden  Brage  stend,  paa  yvigangen  millom 
-segn-tidi  og  sogu-tidi,  er  de  ikkje  ventande  anna  enn 
de  skulde  liggje  noko  av  ei  morgon-dimme  yvi  skald- 
skapen hans.  Og  de  me  hev  att  av  denne  skaldskapen 
skal  vera,  de  er  heller  ikkje  i seg  sjølv  slikt  at  de  kann 
hjelpe  stort  til  aa  lyse  upp  i denne  dimma.  Dei  tvils- 
maal  som  her  er  kasta  inn  kann  ein  vandt  vente  heilt 
løyste,  utan  so  de  ein  gong  skulde  koma  til  aa  falle 
nytt  ljos  yvi  desse  spursmaali  fraa  ei  eller  onnor  leid. 

Annarleis  er  de  med  den  skalden  me  di-næst  fær 
med  aa  gjera,  Tjodolv  fraa  Kvine.  Med  honom 
er  de  nettupp  at  dei  fyrste  klaare  straalar  av  vaar  sogu- 
dag  bryt  fram.  Som  de  fyrr  er  haldi  fram,  syner  hans 
Y nglingatal  seg  aa  vera  eit  sogu-verk  so  klaart  og 
paalitande,  at  samstundes  som  de  gjev  trygt  ljos  lor 
mangt  av  baade  vaart  lands  og  andre  lands  sogu 
attetter  fraa  hans  tid;  so  gjev  de  og  full  trygd  i spurs- 
maale  um  sjølve  kvade,  kvar  helst,  kva  tid  og  kva 
mann  de  skriv  seg  ifraa.  Som  de  og  er  nemnt,  skulde 
de  her,  naar  de  vert  rett  nytta,  de  feste  som  her  er 
vunni,  vera  god  hjel])  aa  finne  til  aa  faa  løyst  sovornc 
stridsspursmaal  for  andre  kvad  med  — • millom  deim 
ogso  lleire  kvad  me  hev  etter  Tjodolv  sjølv — og  solcis 
faar  betre  skilgreide  paa  den  gamle  norske  skaldskapen 
i de  heile,  med  alt  de  som  ligg  til  grunn  for  den. 

Med  denne  skalden  er  de  og  so  heppelegt,  at  sjølve 
namne,  eller  de  tilnamne  han  vanleg  er  kalla  med  (fraa 
Jv  v i n e eller  den  kvinværsk  e),  gjev  god  greide 

paa  kvar  lian  er  ætta  fraa.  De  maa  daa  vcra  fraa  de 
bygdelage  paa  Vestagdir,  upp  vestantil  Lista,  som  endaa 
ber  dette  namne  (Kvinesdal),  der  de  ser  ut  til  lian  og  for 
de  meste  liev  liavt  sin  bustad.  Fraa  Ynglingatal  veit 
me  nok  at  lian  maa  lia  livt  ei  tid  paa  Vestfold,  der  lian 
gjorde  dette  kvadc  for  Rognvald  Heidumhære,  og  av 
Heimskringla  og  elles  kann  me  sjaa  at  lian  til  sinc 
tidir  liév  vori  med  kong  Harald  Haarfagre  og  var  ein 
kjær  ven  aat  lionom,  so  lian  hadde  son  hans,  Gudrød 
Ljome,  til  fostrings.  Men  denne  kongssonen  hev  han 
vel  daa  for  de  meste  havt  lijaa  seg  heime  paa  sin  eigin 
gard,  og  soleis  butt  der  sjølv  med.  Like  eins  maa  ein 
tru  at  de  og  er  ein  gild  gard  han  hev  aatt,  og  hev 
vori  ein  av  stormennane  i si  tid.  Same  leidi  peikar  de 
og,  at  de  ser  ut  til  Tjodolv  hev  vori  med  i eit  sendelag 
fraa  kong  Harald  til  aa  fri  for  lionom  til  den  danske 
kongsdotteri  Ragnhild.  Paa  denne  ferdi  er  de  vel  han 
hev  vorti  kjend  med  den  danske  jarlen  Svein  og  hev 
gjort  eit  kvad  aat  lionom,  som  de  er  fortalt  i Skaldatal. 
Namne  S t r u t h a r a 1 d,  som  surne  handskriftir  hev  her, 
er  vel  komi  inn  seinare,  for  di  Svein  var  meir  ukjent 
som  dansk  jarle-namn.  I minsto  hev  me  noko  av  eit 
kvad  etter  Tjodolv,  der  de  er  sagt  at  dei  storlaatne 
danske  hirdkvendi  til  dronning  Ragnhild  skal  sleppe 
aa  kyte  av  at  mennane  deira  hev  gjevi  val-dyri  meir 
føde  enn  kong  Harald. 

De  einaste  kvade  etter  Tjodolv,  forutan  Ynglingatal, 
som  de  no  er  noko  større  att  av;  er  eit  som  er  kalla 
Haustlon  g.  Kva  namne  skal  tyde,  er  uvisst  aa  vita. 
De  synest  liclst  som  de  skal  segja  at  de  hev  teki  ein 
heil  haust  for  skalden  aa  setja  de  ihop.  De  er  eit 
skjoldkvad,  av  same  slag  som  de  me  hev  etter  Brage, 
og  berre  2 bolkar,  de  me  no  hev  av  de;  men  dei  er  heller 
lange  og  ser  ut  til  aa  vera  nokolunde  heile.  Um  den 
mannen  som  hev  gjevi  skjolden,  og  som  kvade  er  gjort 
for,  er  de  endaa  mindre  rettleiding  aa  finne  her  enn  i 
skjoldkvadc  hans  Brage:  det  er  berre  nemnt  at  han 
heiter  Tor  leiv,  og  ikkje  noko  meir.  Men  i Skaldatal 
er  de  sagt,  at  Tjodolv  kvad  for  Torleiv  Spake,  og 
truleg  er  de  daa  lionom  dette  kvade  er  dikta  til.  Med 

dette  namne,  Torleiv  Spake  (den  vise),  maa  de  elles- 
ha  vori  minst  tvo  mann  her  i lande  i gamall  tid. 
Fyrst  hev  me  namne  i sogo  um  Halvdan  Svarte  og 
draumane  hans,  so  i sogo  um  Harald  Haarfagre  og 
Snæfrid,  og  endeleg  i sogo  um  Haakon  den  gode  og 
logsetningi  hans.  Etter  de  som  er  sagt  i sogo  um 
Olav  Trygveson  (kap.  54)  var  han  son  aat  Horda-Kaare 
(den  eldste  av  dei  4 sønine  hans).  Like  eins  i Islen- 
dingabok,  der  Are  Frode  segjer  at  nordmannen  Ulvljot 
gav  Island  logir,  i samsvar  med  Gulatingslogi  og  dei 
raadir  som  Torleiv  den  spake  Hordakaare-son  gav. 
Dette  var  ved  aar  927.  De  ser  helst  ut  som  de  skulde 
vera  meint  ein  og  same  mannen  alle  desse  stadine ; 
men  de  er  likevel  utenkjande,  at  ein  mann  som  hev 
li vt  samstundes  med  Haakon  den  gode  skulde  ha  vori 
vaksin  kar  alt  i Halvdan  Svarte  si  tid  ; han  laut  daa 
vera  ikring  100  aar  gamall  ved  den  tid  daa  han  var 
med  i desse  log-verki.  Yonleg  er  de  daa  folkesegni 
som  hev  gjort  honom  til  draumetydar  aat  Halvdan 
Svarte,  og  like  eins  til  raadgjevar  aat  Harald  Haarfagre, 
endaa  um  de  er  trulegt  nok,  at  han  hev  ikkje  vori  so 
mykje  yngre  enn  denne  kongen.  Den  andre  mannen 
med  dette  namn,  Torleiv  Spake  fraa  Meldal,  fosterfar 
aat  Eirik  jarl,  er  de  sagt  var  dotterson  aat  denne 
Torleiv  Hordakaareson ; men  han  kann  daa  ikkje  ha 
havt  noko  med  Tjodolv  fraa  Kvine  aa  gjera. 

De  me  veit  um  Tjodolv  sjølv,  tyder  paa  at  han 
var  paa  lag  jamaldra  med  kong  Harald,  og  at  han  og 
vart  paa  lag  like  gamall  som  han.  De  er  soleis  i 
Heimskringla  fortalt  um  at  han  ein  gong  med  eit  vers 
vara  fosterson  sin,  Gudrød  Ljome,  for  aa  fara  nord- 
med  Jaren,  slikt  hard-ver  som  de  var;  men  Gudrød 
for  like  vel,  og  gjekk  fyri  de  med  heile  sitt  mannskap. 
Dette  hende  er  sett  til  ikr.  aar  925.  No  er  de 
trulegast,  at  Torleiv  Spake  sende  Tjodolv  denne  skjolden 
til  heidersgaave  etter  at  han  (Tjodolv)  alt  var  noko  til 
a ars  komin  og  ein  namnkjend  skald.  Slike  skjoldar 
som  desse  med  bilæte  paa  var  laga  berre  til  stas,  maa 
vita,  og  ikkje  meinte  til  aa  bruke  i herstrid.  Taa  den 
maaten  skulde  me  daa  kunna  setja  tidi  for  kvade 
Haustlong  til  noko  etter  900,  kanskje  helst  910 — 20. 

Eit  stykke  av  gamallnorsk  aands-avl  med  so  rikt 
verd  som  dette  kvade  var  de  ikkje  ventande  anna  enn 
.at  tvilen  laut  hava  si  klo  i.  De  er  Bugge  som  her  og 
hev  bori  fram  dei  uavvendelege  tvilsmaali,  i eit  stykke 
um  „Iduns  æblerul).  Men  de  er  liksom  han  er  noko 
brydd  av  seg  her,  liksom  han  kjenner  ein  otte  for  at 
folk  kann  tykkje  de  vert  for  mykje  med  tvil  og  avdøming 
av  gamle  vitnemaal.  I minsto  kjem  ikkje  avdømingi 
her  vidare  sterkt  fram,  og  ikkje  beint  fram,  men  mest 
umvegjes.  De  er  fyrste  bolken  av  kvade  de  her  gjeld, 
den  som  handlar  um  korleis  jotunen  Tjasse,  med  hjelp 
av  Loke,  fekk  røva  Idunn  fraa  Aasgard  og  ført  henne 
til  Jotunheim. 

Bugge  held  daa  her  fram,  at  i Noreg  fanst  de  fyri 
den  kristne  tidi  ikkje  andre  enn  ville  eple- tre.  „ Disse 
frugter  med  sin  sure  snærpende  smag,  ofte  endog 
uspiselige  for  mennesker,  kunde  umulig  fremkalde 
mythiske  forestillinger  som  de  nævnte“  (um  „foryngende, 
gyldne  æbler").  Segni  um  Idunn  og  hennar  livs- 
yngjande  eple  kann  soleis  ikkje  vera  komi  til  i eit  land 
som  Noreg,  men  maa  helst  skrive  seg  fraa  den  græske 
segni  um  Hesperid-møyane  og  deira  gullbjarte  eple, 
meiner  han. 

Um  vill-epli  her  i lande  kann  folk  som  sjølve  er 
velkjende  med  desse  ting,  og  kann  tala  av  rik  røynd, 
fortelja  Bugge  de,  at  de  er  mange  og  ulike  slag  av 
deim  og.  Fær  slike  aplar  vekse  i god  jord  og  godt 
verlag,  helst  vel  i fleire  ættled,  so  kann  de  imillom 
verte  reint  røselege  tre,  med  frukt  som  ein  kann  kalle 
velsmakande,  naar  ho  er  fullt  mogna,  i minsto  med  ein 
rein  og  frisk  smak.  Professor  Schiibeler,  i si  bok 
„Norges  væxtrige“,  segjer  jamleg  um  desse  epli  at  dei 
er  „uspiselige“.  Dette  segjer  han  daa  og  um  epli  paa 
den  største  apalen  han  veit  av  aa  segja  her  i lande, 
„ Snusen"  paa  garden  Flo  i Stryn,  som  i si  beste  tid 
kunde  gjeva  upp  til  16  tunnur  i aars-avl,  og  dertil 
meir  aarvisst  enn  hage-aplane.  Men  der  veit  eg  nok 
av  folk  som  i si  tid  hev  sett  til  livs  so  mykje  av  desse 
epli,  so  dei  baade  med  ord  og  gjerning  kann  vitne 


-1)  Arkiv  for  nordisk  filologi  1889. 
Gamle  skaldar  og  kvad. 

greiclt  imot  Schtibeler  i dette  stykke.  Den  som  saman- 
liknar  deim  med  slike  som  vaare  „gravensteinar“  no,, 
kann  vel  med  ein  viss  rett  kalle  desse  epli  og  vill-epli 
i de  heile  for  „ uspiselige".  Men  elles  vil  eg  segja  um 
dei  nemnde  epli  at  dei  var  betre  og  friskare  paa  smak 
enn  flestalle  hage-epli  som  voks  heime  i bygdine  der  i 
mine  gutedagar.  D e i hadde  jamleg  ein  dauv,  leid 
„grassmak“,  soleis  som  epli  i gamle  vanstelte  hagar 
vanleg  hev.  Ein  annan  av  dei  mange  vill-aplane  der 
paa  garden  var  kalla  „Kviten“.  Han  var  gamall  og 
mykje  mindre  enn  „ Snusen men'  bar  eple  som  var 
baade  større  og  betre  paa  smak,  og  i vissa  sermerkte 
dei  seg  med  ein  farge  so  fin,  so  eg  endaa  ikkje  hev  set 
han  finare  paa  eple  av  noko  slag. 

I gamle  dagar,  daa  dei  ikkje  hadde  andre  enn 
slike  aplar  her  i lande,  er  de  trulegt  at  dei  i de  heile 
stelte  betre  baade  med  deim  og  frukti,  og  so  lengi  dei 
heller  ikkje  hadde  betre  av  de  slage,  maa  ein  tru  at 
ho  og  vart  haldi  gjæv.  Attaat  fær  ein  gaa  ut  ifraa  at 
dei  kunde  tenkje  seg  epli  i Gudeheimen  endaa  gjævare,. 
kostelege  baade  aa  smaka  paa  og  sjaa  til,  og  med 
framifraa  givnad  paa  ymse  maatar.  Med  alt  dette  vil 
eg  likevel  ikkje  segja  de  skulde  vera  trulegast,  at 
segni  um  Idunn  og  epli  hennar  hev  sitt  fyrste  upphav 
her  i lande.  Eg  vil  berre  segja  so  mykje,  at  eg  meiner 
de  fraa  rikeleg  lang  tid  attende  hev  vori  slik  fjordbotn  “ 
at  ho  vel  kunde  halde  seg  og  trivast  her  med,  fyrst  ho 
var  „umplanta“,  — og  noko  meir  er  de  ikkje  um  aa 
gjera  for  dei  spursmaali  de  her  gjeld. 

Bugge  meiner  no  um  denne  segni  um  Idunn  og 
epli  hennar,  at  ho  ikkje  hev  vori  folke-eign  her  i lande. 
„Hun  (Idunn)  er  ligesom  sin  mand  digterguden  Brage 
skabt  af  høvdingeskaldene,  og  i deres  digtning  har 
hendes  billede  levet  og  ud viklet  sig.“  Men  lat  oss  no 
sjaa  kva  Haustlong  sjølv  lærer  oss  um  den  ting.  Me 
gjeng  daa  ut  ifraa  at  i den  eldste  skaldetid  i minsto 
dikta  ikkje  skaldane  fyrst  og  fremst  for  sine  kallsbrørar, 
men  for  .,lækfolk“,  og  utan  tanke  paa  at  de  skulde 
lærde  karar  til  aa  tolke  kvadi  deira  for  folk.  Legg  so 
merke  til  korleis  segni  kjem  fram  her  i kvade.  De  er 
nemnt  slikt  som  at  Idunn  kunde  gjeva  æsine  „raadbot 

for  elda"  (alderdomen).  I eit  ord,  som  ikkje  er  komi 
med  her  i umsetjingi,  er  ho  kalla  mun-stcerandi  („sæle- 
aukande"),  og  de  er  fortalt  uin  at  gudane  vart  graa  og 
gamle  etter  at  Idunn  var  førd  til  Jotunheim.  Men  de 
er  ikk  je  nok  on  stad  i kvade  nemnt  eit  ord 
um  eple,  eller  at  dei  hadde  noko  med  alt  dette  aa 
gjera.  Hadde  me  kjent  segni  berre  fraa  Haustlong, 
var  me  plent  like  kloke,  anten  de  her  var  tenkt  paa 
eple  eller  kva  anna  de  konde  vera.  Dette  veit  me 
andre  stadir  ifraa,  so  de  er  nok  ingin  tvil  um  at  de 
er  eple  skalden  hev  tenkt  paa  her  og.  Men  naar  han 
likevel  ikkje  nemner  de  annarleis  enn  med  slike  side- 
merknadar,  so  viser  de  at  skalden  visste  seg  trygg  for 
at  heile  samanhengen  var  v e 1 k j e n d f y r r. 
Sjølve  kvade  lærer  daa  at  i minsto  i den  tid  de  kom  fram 
var  segni  heilt  og  fullt  folke-eign. 

Bugge  brukar  so  sterke  ord  som  aa  segja  at  „der 
er  intet  spor  til  at  Idunn  til  nogen  tid  eller  paa  noget 
sted  i norden  har  været  en  gudinde  for  det  hele  folk 

— — at  hun  har  været  dyrket  med  religiøs  tro".  Enn 
de  han  sjølv  nemner,  at  ein  finn  I d u n n brukt  som 
kvendenamn  (liksom  Brage  mannsnamn)  her  i lande  alt 
i den  eldste  tid.  Er  ikkje  dette  eit  „spor"  so  godt 
som  nokon  vil  hava  og  kann  vente?  De  er  vel  ikkje 
for  inginting  at  Bugge  gjer  sitt  beste  til  aa  faa  øyde- 
lagt dette  „ spore",  og  skyr  ikkje  daa  aa  gaa  den 
bakvende  vegen  aa  snu  de  til  soleis,  at  Idunn  fyrst 
hev  vori  brukt  til  kvendenamn,  og  so  sidan  vart  teki 
til  aasynju-namn.  Dette  er  so  imot  all  skikk  og  alt 
likjende,  so  eg  trur  ikkje  Bugge  kann  faa  slegi  fast 
eit  einaste  døme  paa  ein  slik  framgangsmaate,  korkje 
her  i lande  eller  hjaa  andre  folk.  Derimot  er  de 
fullgode  døme  paa  at  de  kunde  gaa  den  andre  vegen, 

— eit  stykke  i minsto.  Soleis  kann  de  ikkje  vera 
minste  tvil  um  at  T o r,  som  beint  fram  tyder  t o r a r e n 
(„.tordneren"),  fyrst  var  namn  paa  guden,  og  so  etter- 
paa  vart  brukt  i manna-namn,  — for  de  fyrste  daa 
berre  i samansetningar  og  avgreiningar.  Like  eins  t.  d. 
Apollon  og  Apollonios. 

Utkjømdi  av  alt  de  Bugge  her  held  fram  er  den, 
at  „digtet  Haustlong  synes  efter  hele  sin  sproglige, 

poetiske  og  mythiske  karakter  ikke  at  kunne  være  ældre 
end  fra  tiden  henimod  midten  av  det  10de  aarhundred". 
Gjeng  me  ut  ifraa  dei  gamle  vitnemaali  sjølve  og  de 
som  gjev  best  samsvar  med  deim,  skulde  ein  koma  til 
den  endelykti,  som  nemnt,  at  kvade  maa  vera  fraa  tidi 
910 — 20  paa  lag.  Alt  som  skil  skulde  soleis  vera 
ei  20 — 30  aar.  Dette  maa  ein  daa  segja  synest  noko 
lite  aa  stridast  um,  og  hardt  aa  skyna  kva  som  skulde 
gjera  de  naudsynlegt  aa  forkaste  alle  dei  gamle  og  i 
de  heile  vel  samsvarande  vitnemaali,  berre  for  aa  faa 
gjort  kvade  desse  faa  aar  i yngre.  De  maa  vera  heller 
haarfine  grunnar  som  skulde  gjera  slikt,  so  haarfine 
at  ein  ikkje  ein  gong  kann  sjaa  deim  i de  Bugge  hev 
haldi  fram,  og  vandt  nok  er  de  aa  tenkje  seg  slike 
grunnar,  — utan  de  skulde  vera  den,  at  de  vilde  vera 
faarlegt  for  heile  den  synsmaaten  Bugge  hev  gjort  seg 
til  talsmann  for,  um  eit  einaste  av  dei  gamle  vitnemaali 
um  skaldekvadi  fekk  staa  urigga. 

Bugge  nemner  ikkje  noko  um  „islendingar“  her, 
og  ikkje  ein  gong  um  ..de  britiske  øer“,  so  ein  kann 
vel  daa  gaa  ut  ifraa  at  han  ikkje  hev  funni  de  minste 
som  tyder  paa  anna  enn  at  skalden  var  heilt  nordmann. 
Ivvade  sjølv  talar  daa  og  greidt  nok  for  at  de  hev 
havt  ein  nordmann  til  diktar,  jamvel  soleis  at  ein  noko- 
lunde  kann  sjaa  kva  kant  av  lande  han  er  ifraa.  Ein 
kann  berre  leggje  merke  til  kor  annvint  han  hev  de 
med  fjell,  stein  og  urd  o.  dl.  i Jotunheim.  Dette  tyder 
paa  ein  mann  som  nok  kjenner  ymist  til  slikt,  men 
ikkje  nettupp  til  vanleg  hev  livt  midt  uppe  i de. 
Ein  mann  som  sjølv  livde  inne  i ein  fjellheim,  vilde 
ikkje  gjerne  hava  de  med  aa  feste  seg  so  mykje  ved 
slikt  eller  halde  so  sterkt  fram  likskapen  millom  sin 
eigin  heim  og  den  fæle  Jotunheimen.  Attaat  kann  ein 
sjaa  at  skalden  tenkjer  seg  Jotunheimen  i nord  (Idunn 
kom  dit  sunnan),  Alt  dette  høver  daa  vel  til  med 
de  me  veit  um  Tjodolv  fraa  Kvine,  at  han  livde  si 
meste  tid  sør  med  Lista  eller  paa  Vestfold  og  der  ikring, 
og  soleis  var  vand  til  aa  tenkje  seg  rette  fjellheiiYien  i 
nord.  Elles  ser  me  at  nordmennane  (og  etter  deim 
islendingane)  ofte  tenkte  seg  Jotunheimen  i a u s t,  i 
Bj  ar  mel  and  eller  burtanfor  der. 

Skulde  ein  so  leite  etter  anna  som  beint  fram 
kunde  syne  at  Tjodolv  fraa  Kvine  er  den  som  bev 
dikta  Haustlong,  fekk  de  beist  vera  ei  samanlikning 
millom  dette  og  Ynglingatal,  daa  me  no  trygt  kann 
gaa  ut  ifraa  at  de  hev  seg  beilt  rett  med  Tjodolvs  eige- 
domsrett  til  dette  kvade.  Ein  fær  daa  likevel  hugse 
paa,  etter  de  som  fyrr  er  sagt,  at  de  maa  liggje  ei 
beiler  lang  tid  millom  desse  tvo  kvadi,  og  emni  og 
versbygnad  o.  a.  er  heilt  ulike,  so  ein  kann  ikkje  vente 
aa  finne  so  sterk  likskap  millom  deim,  um  dei  so  er 
av  same  mannen.  Av  einskilde  ting  kann  me  peike  paa 
slikt  som  at  Skade  i baae  kvadi  er  kalla  On  du  r dis 
(ski-møyi)  eller  On  dur  god.  Ein  slik  ting  kann  vel 
ikkje  vera  mykje  aa  byggje  paa;  men  nemne  de  kann 
ein  no,  so  mykje  meir  som  de  ser  ut  til  de  ikkje 
er  aa  finne  hjaa  nokon  skald  elles,  andre  enn  Brage. 
Meir  er  de  aa  leggje  vegt  paa,  at  gudane  i Haustlong 
er  kalla  Yngve-Frøys  ættingar.  Ei  slik  um- 
skriving  skulde  knapt  liggje  nær  aa  taka  til  for  nokon 
skald,  andre  enn  Tjodolv,  som  hadde  havt  so  mykje 
aa  gjera  med  dette  namne  i Ynglingatal,  — og  dette 
er  daa  ogso  einaste  gongen  ein  finn  denne  vendingi 
brukt  hjaa  nokon  skald.  Eit  endaa  betre  prov  av  dette 
slage  synest  de  vera,  at  stut  i Haustlong  er  kalla 
aak-bjørn,  liksom  i Ynglingatal  aak-rein;  dette 
like  eins  berre  i desse  tvo  kvadi.  Andre,  som  er 
betre  kjende  med  den  gamle  skaldskapen,  og  meir 
upptamde  til  slike  granskingar,  kunde  truleg  finne 
fleire  slike  prov,  og  kanskje  betre  med,  — 
endaa  ein  kann  ikkje  godt  vente  deim  so  mykje 
betre  beiler. 

I slikt  som  stil  og  svip  i de  beile  er  de  ikkje  so 
beint  aa  syne  fram  skyldskapen,  i vissa  naar  emne  og 
versbygnad  er  so  ulike  som  her  nemnt.  Ein  som  var 
sers  gløgg  til  aa  sjaa  og  granske  etter  slikt,  trur  eg 
no  likevel  skulde  finne  mykje  ved  dei  tvo  kvadi  som 
tyder  paa  same  skaldegivnaden.  Baae  syner  ein  skald 
som  bev  sers  lett  for  aa  ord  leide  seg,  faa  rikt  umskifte 
paa  de  og  svinge  de  fint  og  laglegt  til.  Vendingar  og 
umskrivingar  synest  ofte  søkte  eller  kunstne,  men  like- 
vel ikkje  vridnc  eller  stive;  heller  er  dei  noko  skalkute 

og  smaa-løglege,  so  de  ser  ut  som  skalden  sjølv  hev 
havt  si  gode  moro  av  de.  Fraa  Haustlong  kann  me 
nemne  slikt  som  at  Tors  hamar  er  kalla  „ tryne- troll* , 
hovudskolten  „haar-lid“,  Loke  er  farmr  Sigynjar  arma , 
o.  m.  sl.  Av  huglag  er  han  logn  og  tøymeleg,  og  tek 
alt  med  ro;  han  let  seg  ikkje  lett  rive  med  til  aa  bruke 
sterke  ord.  Naar  de  i skildring!  av  Tors  akeferd  kjem 
meir  skop  og  skufs  i de,  so  ser  de  ut  til  de  er  meir 
skalden  enn  aasadyrkaren,  meir  av  kunstsans  enn  av 
hugvarme  han  er  tekin  av  emne. 

I eitt  stykke,  i skaldskaps-verd,  er  de  langt  ifraa 
Ynglingatal  til  Haustlong.  Men  Ynglingatal  var  no, 
som  nemnt,  eit  ungdomsarbeid,  og  emne,  soleis  som  de 
der  var  fyrilagt,  gav  lite  rom  for  ein  høgare  skaldskap. 
Likevel  vantar  de  no  ikkje  paa  merke  som  syner  den 
rette  skalde-haatten  alt  i Ynglingatal,  ikkje  berre  i de 
rike,  skiftande  ordspel,  men  stundom  og  i hugsyn  som 
gjev  glimt  av  ein  fin  skaldegivnad.  Soleis  der  han  skal 
fortelja  um  den  svenske  kongen  Yngvar,  som  fall  paa 
ei  herferd  i Estland,  at  han  ligg  hauglagd  attmed  hav- 
strandi  der,  gjer  han  de  med  desse  ordi: 

No  auster-have  syng  til  gaman 

havgudens  kvæde  for  sviakongen. 

Eller  der  han  skildrar  korleis  den  norske  greini  av 
Ynglinge-ætti  tok  til  aa  koma  til  magt  med  Olav 
(leirstad  a- Alv: 

Ei  grein  voks  ut  i Noregs  rike 

paa  gude-tree,  de  retteleg  treivst. 

Men  i Haustlong  hev  me  den  fullborne  skalden. 
I vissa  andre  bolken  av  kvade,  der  de  er  skildra  korleis 
Tor  med  sine  bukkar  fer  akande  til  møte  med  jotunen 
Rungne,  er  nemnd  millom  de  beste  av  norsk  skaldskap. 
Ein  storskald  som  Oehlenschlager  med  sitt  kjende  kvad 
um  same  emne  („Ned  ad  den  hvalte  bue  . . .“)  skal  i 
minsto  ikkje  gjera  skam  paa  Tjodolv  her.  De  same 
egte  skalde-lage  syner  ogso  de  vesle  me  el  les  hev  av 
kvæde  etter  Tjodolv.  Surne  set  honom  jamvel  høgst 
millom  dei  namngjévne  norskfødde  skaldar  som  me  no 
hev  so  ir.ykje  leivt  etter  at  ein  kann  døme  imillom  deim. 
Men  eg  tykkjer  no  likevel  at  Hornklove  med  sitt 

Kavnsmaal  kjem  høgre,  og  like  eins  Øyvind  Skalde- 
spillar  med  sitt  Haakonarmaal,  endaa  dei  liev  de  aa 
segja  paa  dette,  at  de  skal  vera  ettergjort  etter  Eiriks- 
maal.  Paa  den  andre  sida  fær  ein  hugse  paa  de  lettare 
versemaale  i desse  kvadi,  som  ikkje  var  so  mykje  til 
meins  for  aa  faa  sjølve  innhalde  slikt  som  skalden  best 
kunde  og  vilde. 

Alt  Ynglingatal,  so  uvandt  versemaale  der  synest 
vera,  syner  ein  gløgg  og  streng  versbyggjar,  og  daa 
ikkje  mindre  Haustlong  med  sitt  meir  kunstfulle  verse- 
maal.  Dette  er  heilt  drottkvætt,  mykje  heilare  og 
strengare  gjenomført  enn  hjaa  Brage.  Fullt  gjenomført 
i alle  stykke  er  de  no  likevel  ikkje  her  heller,  soleis 
som  me  no  hev  kvade.  De  er  ei  og  onnor  fyrilina 
som  er  utan  hending,  og  i nokre  faa  linur  er  de 
hal vhen ding  for  heilhending.  Surne  meiner  daa  at 
desse  veilune  i versemaale  ikkje  er  upphavlege,  og  tek 
de  for  merke  paa  at  her  er  noko  forvendt.  Dei  hev 
difor  freista  aa  rette  paa  de,  og  stundom  skal  de  heller 
ikkje  so  store  brigde  til  aa  faa  versemaale  fullrett;  men 
ikkje  alltid  synest  de  soleis  laga,  at  de  byd  seg  nokor 
rimeleg  retting,  so  de  er  vel  trulegast,  at  skalden  sjølv 
her  og  der  hev  teki  de  noko  friare  med  for  mi,  naar  de 
ikkje  vilde  laga  seg  rett  paa  annan  maate. 

Fyrste  bolken  av  kvade  handlar,  som  nemnt,  um 
korleis  Idunn  ein  gong  vart  burtførd  fraa  Aasgard  til 
Jotunheim.  Etter  de  som  er  fortalt  i Snorre-Edda, 
gjekk  de  soleis  til: 

Tri  æsir,  Oclin,  Loke  og  Høne,  for  ein  gong  heiman. 
Dei  for  yvi  fjell  og  øydemarkir,  og  de  var  vondt  for 
mat.  So  kom  dei  ned  i ein  dal  og  fekk  sjaa  ein  yksne- 
flokk  der,  og  tek  ein  ukse  og  lagar  til  aa  koke.  Daa 
dei  trudde  kjøte  skulde  vera  kokt,  ser  dei  etter,  og  so 
var  de  ikkje  kokt,  og  dette  talar  dei  daa  um  seg- 
imillom.  So  høyrer  dei  eit  maal  i eiki  uppyvi  seg,  og 
daa  dei  ser  upp,  fær  dei  sjaa  ein  stor  ørn.  Han  bad 
um  aa  faa  lov  tiJ  aa  eta  seg  mett  av  uksen,  so  skulde 
kjøte  snart  verte  kokt;  og  dette  lova  dei.  Dermed  let 
ørnen  seg  sige  ned  or  tree  og  sette  seg  ved  elden,  og 
tek  med  ein  gong  upp  baae  laari  og  bogane  av  uksen. 


Daa  vart  Loke  sinna,  og  treiv  upp  ei  cliger  stong- 
og  køyrer  (len  med  all  magt  i kroppen  paa  ørnen. 
Ørnen  skvett  ved  kogge  og  flyg  upp,  med  stongi  Langande 
fast  ved  kroppen,  og  Loke  med  hendane  ved  den  andre 
enden  av  stongi.  Ørnen  flyg  ikkje  høgre  enn  at  Loke 
med  fø  tane  tek  ned  i stein  og  urdir  og  skog,  so  han 
trur  hendane  skal  slitne  fraa  aksline  paa  honom.  Loke 
ropar  høgt  og  bed  um  naade,  men  ørnen  segjer  han 
aldri  skal  koma  laus,  utan  so  han  lovar  med  eid  at 
han  skal  faa  med  seg  Idunn  med  epli  sine  ut  fraa 
Aasgard;  og  Loke  lovar  de.  Til  fastsett  tid  lokkar 
daa  Loke  Idunn  med  seg  ut  um  Aasgard,  til  ein  skog, 
der  han  segjer  han  hev  funni  nokre  eple  som  ho  visst 
vil  tykkje  gildt  um,  og  bed  henne  taka  med  sine  eigne 
xog  likne  ihop  med.  Daa  kjem  Tjasse  der  i ørneham  og 
tek  Idunn  og  flyg  burt  med  henne  til  Jotunheim. 
.Æsine  vart  ille  ved  at  Idunn  var  burte,  og  dei  vart 
snart  graa  og  gamle.  So  heldt  dei  ting,  og  fekk  der 
spurt  at  Idunn  var  sist  sédd  daa  ho  gjekk  ut  or 
Aasgard  med  Loke.  Daa  vart  Loke  tekin  og  førd  fram, 
og  daa  dei  truga  honom  med  dauden  eller  pinslur,. 
vart  han  rædd  og  lova  aa  hente  Idunn  fraa  Jotunheim 
att,  um  Frøya  vilde  laane  honom  haukehamen  sin. 
Han  fær  hamen  og  flyg  nord  i Jotunheim,  og  kjem 
ein  dag  til  der  Tjasse  budde.  Han  var  paa  sjøen, 
men  Idunn  var  heime,  og  Loke  skapar  henne  um  til 
ei  not  og  tek  henne  i klørne  sine  og  flyg  av  garde, 
de  meste  han  vinn.  Daa  Tjasse  kom  heim  og  sakna 
Idunn,  tok  han  ørnehamen  paa  og  flaug  etter  Loke. 
Men  daa  æsine  fekk  sjaa  hauken  kom  fljugande  med 
ndti,  og  ørnen  etter,  gjekk  dei  ut  under  borgveggen 
og  bar  dit  byrdar  av  hyvlspon.  Daa  so  hauken  var 
komin  inn  um  borgveggen,  slo  æsine  eld  i hyvlsponen, 
og  ørnen,  som  kom  farande  etter  hauken,  kunde  ikkje 
hevle  seg,  og  so  tok  de  eld  i fjørhamen.  Soleis  vart 
Tjasse  drepin  innanfor  Aasgards-grindi,  og  dette  draape 
er  vidfrægt. 

Andre  bolken  av  kvade  skildrar  korleis  Tor  for 
til  møte  med  jotunen  Rungne,  som  hadde  bodi  honom 
til  einvig.  Um  dette  er  de  i Snorre-Edda  ei  lang  sogu. 
Kort  fortalt  lyder  ho  soleis : 

Ein  gong,  meclan  Tor  var  i Austerveg  og  slost 
med  troll,  hadde  Odin  terga  jotunen  Rungne  til  aa  ride 
etter  seg,  soleis  at  han  ikkje  liaadde  etter,  fyrr  han 
var  komin  innanfor  grindi  i Aasgard.  Æsine  baud 
honom  inn  i halli  til  drykkje,  og  Rungne  tømde  alle 
dei  skaaline  dei  baud  honom,  slike  store  som  Tor 
brukte  aa  drikke  av.  Daa  han  vart  drukkin,  skorta 
de  ikkje  paa  store  ord.  Han  kytte  med  at  han 
skulde  taka  heile  Valhall  med  seg  aat  Jotunheim  og 
drepa  alle  gudane,  so  . nær 'som  Frøya  og  Siv,  som  han 

vilde  hava  heime  lijaa  seg.  Men  best  de  var  kom 

Tor  inn  i halli,  reidde  hamaren  og  truga  Rungne  med 
at  han  skulde  faa  angre  at  han  var  komin  dit  inn. 
Rungne  meinte  at  han  hadde  havt  grid  av  Odin  til  aa 
koma,  og  at  de  vilde  vera  til  lite  ære  for  Tor  aa 
drepa  vaapnlaus  mann,  i staden  for  aa  møte  honom 
ved  land-skile,  han  med  hamaren,  og  Rungne  med 
skjolden  og  heinen  sin.  Tor  vilde  ikkje  vera  den  som 
bar  seg  undan  ei  slik  utbjoding,  og  lét  Rungne  fara 
heim.  Jotnane  kjende  seg  noko  utrygge  for  utfalle  av 
striden,  endaa  Rungne  var  den  sterkaste  av  deim.  So 
laga  dei  til  ein  diger  mann  av  leir,  9 mil  (rastir)  høg- 
og  3 mil  breid  under  aksline,  og  gav  honom  hjarta  av 
ei  merr.  Denne  Mokkurkalven,  som  han  var  kalla, 
stelte  dei  daa  upp  jamsides  med  Rungne,  der  han  stod 

og  bida  paa  Tor.  Tjalve  for  med  Tor  til  stemna,  og 

han  ljop  burttil  der  Rungne  stod,  og  sagde:  „Du 
stend  uvarleg,  jotun!  — held  skjolden  framanfor  deg, 
men  Tor  fer  nede  i jord  i og  kjem  paa  deg  nedantil." 
Daa  skaut  Rungne  skjolden  under  føtane  paa  seg,  og 
treiv  heinen  med  baae  hendar.1)  Daa  saag  han  eldingar 
og  høyrde  fæle  toredyn;  Tor  kom  farande  i aasmodr 


*)  Minner  sterkt  um  velkjende  drag  i vaare  folke-eventyr,  dette. 
Merkande  er  de,  at  kvade  hev  dette  paa  ein  heilt  annan 
maate.  De  ser  helst  ut  til  at  skalden  her  hev  funni  paa  ei 
forklaring  paa  eigi  hand,  med  di  at  teikningi  paa  skjolden 
truleg  ikkje  hev  gjevi  honom  nokor  rettleiding.  De  rettaste 
eller  mest  upphavlege  synest  elles  vera  de,  at  Rungne  hev 
gjort  dette  for  aa  kunna  bruke  baae  hendane  til  aa  kaste 
heinen  med  so  mykje  større  kraft. 

reidde  hamaren  og  kasta  han  langvegjes  fraa  mot 
Rungne.  Rungne  kyler  heinen  med  baae  hendar  i-mote, 
so  han  raakar  hamaren  i flugti,  og  heinen  brotnar 
sund.  De  eine  stykke  fall  til  jordi,  og  av  de  er  alt 
heinberg  komi;  de  andre  for  i hovude  paa  Tor,  so 
han  stupte  aat  jordi.  Hamaren  Mjølne  raaka  Rungne 
midt  i hovude  og  slo  hausen  i smaa  molar.  Tjalve 
lagde  til  Mokkurkalven,  og  han  fall  med  litin  heider. 
— Tor  for  heim  til  Trudvang,  og  hadde  heinen  stan- 
dande  i hovude  paa  seg.  Der  kom  ei  volve  som  heitte 
Groa,  kona  til  Orvandil  den  frøkne;  ho  song  galdrar 
yvi  Tor,  til  dess  heinen  losna.  Men  daa  Tor  kjende 
de,  vilde  han  gledja  henne,  til  takk  for  hjelpi,  og  for- 
talde  henne  at  han  hadde  vadi  yvi  Elivaagane  og  bori 
Orvandil,  mannen  hennar,  i ei  meis  paa  ryggen  sin 
nord  fraa  Jotunheim.  Eine  taai  hans  hadde  daa  stadi 
ut  or  meisi  og  var  frosi,  og  den  braut  Tor  av  og  kasta 
upp  i himilen,  og  gjorde  ho  til  ei  stjerne  som  heiter 
Orvandils-taa,  og  han  lagde  til,  at  no  var  Orvandil 
snart  ventande  heim.  Groa  vart  daa  so  glad  at  ho 
gløymde  alle  sine  galdrar,  so  at  heinen  vart  ikkje 
lausare,  og  stend  enno  i hovude  paa  Tor.  Difor  maa 
ein  ikkje  kaste  nokon  hein  tvert  yvi  golve ; for  daa 
riglar  heinen  i hovude  paa  Tor. 

Ei  samanlikning  vil  syne  at  forteljingane  lijaa 
Snorre  svarar  so  nær  til  kvade,  so  dei  i hovudsaki  maa 
vera  bygde  paa  de.  Endaa  betre  syner  dette  seg,  naar 
ein  liknar  ihop  sjølve  grunntekstine  og  finn  ord  og 
vendingar  som  Snorre  hev  teki  beint  fram  ut  or  kvade, 
surne  daa  med  berrsynte  merke  av  skaldestilen.  Men 
ei  slik  samanlikning  vilde  og  syne  betre  at  de  er  ikkje 
so  lite  som  skil;  i vissa  soleis  at  Snorre  hev  ymist  som 
ikkje  er  aa  finne  i kvade.  Sumt  av  dette  kann  han 
daa  kanskje  hava  fraa  andre  kvad  um  same  emni;  men 
mangt  ser  helst  ut  til  — her  som  i dei  andre  segnine 
hans  — aa  vera  slikt  som  hev  livt  paa  folkemunn.  At 
gude-segnine  mykje  hev  kunna  haldi  seg  soleis  so  lengi 
som  til  Snorre  si  tid,  de  skulde  no  heller  ikkje  vera 
undrande  paa,  so  gode  som  dei  i de  heile  var  til  aa 
gøyme  paa  ervesegnir  i dei  tidir. 

Heile  kvade,  som  me  no  hev  de,  lyder  i umsetjing  soleis: 


59 


Haustlong. 


1. 

Kor  skal  maatnast  motgjeld 
maal-røyri  fram  føre 
her  for  glymjande  geir-bru, 
gaava  fraa  stortøke  Torleiv? 

Paa  skjoldrand  haglegt  skildra 
skodar  eg  høge  gudar 
tri  paa  faarleg  f årveg, 
og  fjordemann  Tjasse  eg  kannar- 

2. 

Her  ein  gong  i graae 
gamle  ørnehamen, 
maattuge  æsir  til  møtes, 
møy-vargen  flaug,  arglynd; 
settest  paa  grøne  greini, 
der  gudar  bar  mat  til  sodu,  — 
han  som  berg-gygri  byrgar 
bljug  var  ikkje  i hugen. 

3. 

Sjoding  sein  for  gudar 
svikmengt  matfang  trengde. 
„Eitkvart  ved  er  vorti,u 


visdomslærar  i herhjelm 
mælte,  og  orde  altmed 
tok  ørnen  i trée  forne, 
trollvis;  honom  var  heller 
hug-grim  venen  aat  Høne. 

4. 

Fjellvarg  bad  seg  byrgsle 
bytt  or  heilag  kjetil, 
der  ant  um  hadde  entug 
aas  i varmen  aa  blaase. 
Yengsterk  lét  seg  mark-vagn 
vigfrek  nedaat  sige 
millom  meinlause  stallbrør 
mæte,  som  Aasgard  gjæter. 

5. 

Yidheims  vaktar,  Odin, 
vegleg,  bad  daa  sløge 
Faarbaute-sonen  byte 
bolen  ut  i lutir. 

Men  fraa  breide  bræde, 
bragdvis,  lyfte  risen, 
ovundsmann  aat  æsir, 
upp  tjor-lutir  fjore. 


Maatnast,  høvelegast.  — Maal-røyri,  tunga  eller  stru- 
pen. — Geir-bru,  („spjot-bruu),  skjold.  — Haglegt,  hendigt 
rkunstfærdigtw.  — Kanne,  mynstre,  telja,  kjennast  ved.  — 
M a a 1 1 u g,  megtug.  — Møy-vargen,  Tjasse,  som  røva  Idunn; 
sidan  kalla  fjellvarg.  — Sodu,  sjoding,  koking  — Byrge, 
berge,  forsyne,  verne.  — Yisdomslæraren  er  Odin;  han  vil 
med  sine  ord  her  segja  at  de  ikkje  heng  rett  saman,  at  de  er  svik 
eller  trollskap  som  gjer  at  de  gjeng  soleis  med  kokingi.  — Yenen 
aat  H ø n e er  Loke.  — Byrgsle,  forsyning  (rikeleg  og  bergeleg). 
— Ant  um,  annvint,  „travlta.  — Entug  eller  en  dug,  rask, 
onnug,  idug;  den  av  æsine  som  her  er  meint  er  vel  helst  Loke, 
eller  kanskje  Høne.  — Mark-vagn  („land-kval“)  skal  segja 
d.  s.  s.  jotun;  vigfrek,  draap-fus,  mordgirug.  — Meinlaus, 
utan  svik.  — M æ t,  høgvyrd,  gjæv  og  gild.  — Vegleg,  røseleg, 
stateleg,  „anselig“.  — Faarbaute-sonen,  Loke.  — Bol, 
ukse,  tjor.  — Bræde,  plate,  bord,  „brett“.  — Bragdvis,  mein- 
sløg,  klok  til  aa  finne  paa  meinraadir. 

6. 

Gygre-sveggen  sigraalsk 
og  svang  — de  hendt  er  longo  — 
aat  fraa  eike-roti 
aak-bj ørnen  han  snaaka, 
alt  til  herfangs  hyrdar, 
hug-djup  Loke,  ein  stake 
paa  meinbaag  manne-tynar 
millom  herdane  køyrde. 

7. 

Daa  att  vart  han  heft  ved  ættfar 
aat  Ondurdis,  alt  bundin 
magtir  alle  han  ogtar 
som  armen  aat  Sigyn  farmar; 
raai  lodde  ved  rame 
reim-gast  fraa  Jotunheimar, 
og  holle  venen  aat  Høne 
med  hendom  ved  stonge-enden. 

8. 

Flaug  med  vardveitar  sløge 
vegen  lange  fangsæl 
blodvaak,  snaudt  til  slitne 
sund  ulvfostren  kunde. 


Tors  ven,  tung,  av  strenge 
tvingsla  nærpaa  sprengdest; 
megande  Midjungs  lagsmann 
maatte  um  fred  han  beda. 

9. 

Frenden  aat  Hyme  fala 
aa  faa  seg  heimførd  møyi, 
ho  som  for  sorgi  bergar 
og  byd  for  elda  raadbot. 

Burt  daa  førde  bjarte 
Brisings  røvar  disi 
aat  bergekongens  borggård 
fraa  Brunnakers  sal  og  grunnar. 

10. 

Dei  som  bur  millom  bergi 
bratte,  sæle  tottest, 
etter  i Urdheim  aat  jotnom 
Idunn  var  ny-komi  sunnan. 
Møttest  alle  av  ætti 
aat  Inge-Frøy  paa  tinge; 
heller  haar-graa  var  dei 
og  ham-ljote  no  og  gamle. 


S v e g g e,  sugg,  gubbe;  si-graalsk,  alltid  graadig,  umet- 
tande.  — Longo,  for  lengi  sidan.  — Aak-bj  ørn,  stut  (av  di 
køyre-uksar  gjeng  med  aak).  — Snaaka  eller  snoka,  snikje, 
nappe  aat  seg.  — Hyrdar,  gjætar,  vaktar ; de  herfange  som 
Loke  hadde  teki  og  hadde  aa  taka  vare  paa,  var  daa  stuten.  — 
Meinbaag,  meinsam,  „fortrædeligu.  — Att-heft,  forheft, 
atthaldin. — Ættfar  (far)  aat  Ondurdis  (Skade)  er  Tjasse. — 
Sigyn  var  kona  aat  Loke;  han  som  farmar  (tyngjer)  hennar  arm, 
og  som  bundin  sét  ogte  (age)  i alle  magtir  (gudar),  er  daa  Loke.  — 
L o d a,  hange  fast  ved.  — Reim-gast,  erte-gast,  plageaand; 
r a m,  sterk,  dugande,  snarp,  raakande.  — Yardveitarar  ( tivar , 
verjarar,  hjelparar)  er  gudane  kalla ; her  Loke.  — Blodvaak 
skal  segja  d.  s s.  ræfugl,  slagfugl,  som  ramn  og  ørn;  her  um  Tjasse 
i ørneliamen ; fangsæl,  glad  ved  den  fangst  han  hadde  gjort 
med  aa  faa  tak  i Loke.  — Snaudt  til  slitne  o.  s.  fr.,  heilt 
til  Loke  (far  aat  Fenresulven)  var  nær  ved  aa  slitne  sund.  — 
Tors  ven,  Loke.  — Midjung  er  namn  paa  ein  jotun;  hans 
lagsmann  er  daa  Tjasse;  sidan  kalla  frenden  aat  Hyme; 
megande,  megtug,  „formaaende“.  — Fal  a,  tinge  paa.  — 
Brising,  de  briknelege  (brisande  eller  lysande)  gallgripe  aat 
Frøya,  som  Loke  ein  gong  røva.  — Brunnaker  er  vel  namne 
paa  den  bustaden  Idunn  hadde  i Aasgard.  - Ljot,  stygg,  ufager 

11. 

Der  den  arge  daarar 
djerv,  som  møyi  kvervde, 
fann  dei,  og  lokkaren  lynske 
lét  i band  dei  setja. 

„Til-nøydd  du  pinslur  skal  tola,“ 
Tor  sagde,  „og  store, 
fører  du  ikkje  den  dyre 
dros  attende  til  Aasgard!“ 

12. 

Sagt  er  at  sidan  han  som 
sveik  tidt  æsir  i leiken, 
og  røyner  hugen  aat  Høne, 
i haukham  tok  eit  faukan. 

Men  i ørneham  Moruns 
mein-huga  far,  den  løynske, 
fræk  i fjøre-leiken, 
paa  flog  etter  hauken  sjoga. 

13. 

Skjott  æsine  skutlar 
skaut  og  brensle  tendra; 
son  aat  Greip  vart  sengla, 
og  snipleg  ferdi  skipla. 


Paa  bergfinns-brui  desse 
briknir  ser  eg  teikna; 
skjold  med  fargar  snilda 
sende  meg  Torleiv  i hendar. 


14. 

Enn  eg  ser  i eld-ring 
akande  jotun-skakarhi, 
daa  heller-gasten  han  gjesta 
med  harde  i Grjottun-g arden. 
Son  aat  jordi  køyrde 
til  jarn-leik;  maane-raaki 
under  eikom  duude,  — 
aas-mod  svall  i guden. 

15. 

Hauk-heimar  alle  ljoma 
i loge  for  Skjoldaas-maagen, 
rundt  um  ristest  under 
i ridi  landjordi  vide, 
daa  mot  Rungne  til  raadlagt 
røynetak  bukkar  spøynte 
med  vognstyrar  veldig,  og  Svolnes 
viv  var  nær  ved  aa  rivne. 


Kverve,  føre  burt,  bergtaka.  — L y n s k eller  1 ø y n s k, 
listig,  „lumskw. — At  Loke  røyner  hugen  aat  Høne  skal 
segja  d.  s.  s.  at  han  er  hans  ven.  — Faukan,  fok,  eit  tak  til 
aa  fljuge.  — M o r u n,  dotter  aat  Tjasse.  — Fræk,  skarp,  rask, 
dugande.  — Sjoga  eller  s j u g a,  suse.  — S k u t i 1,  kastespjot.  — 
Greip,  namn  paa  eit  jotunkvende,  truleg  gift  med  far  aat  Tjasse, 
Olvalde,  som  er  kalla  hennar  „bidilw  (friar).  — Sengla,  svidd.  — 
Snipleg,  braatt,  uventa,  „ flaut  “.  — Skipla,  avlaga,  „for- 
styrret“.  — Bergfinn  skal  segja  d.  s.  s.  jotun,  og  hans  bru 
er  skjolden,  som  Rungne  hadde  til  aa  staa  paa  (sjaa  s.  40  v.  1. 
s.  57  og  62  v.  17).  — B r i k n,  sersyn.  — Heller-gasten  er 
jotunen  Rungne;  de  same  er  stikta  paa  med  aa  kalle  heimen  hans 
Grj  ot-tun  (steintun,  bergtun).  — Son  aat  jordi  er  Tor.  — 
„J  a r n 1 e i ku  (til  aa  segja  d.  s.  s.  vaapnstrid)  er  ikkje  rett 
høvelegt  her,  daa  Rungne  hadde  vaapn  av  stein;  Torshamaren  og 
var  vel  tenkt  aa  vera  av  stein,  fraå  fyrst  av  i minsto.  — Maane- 
raaki  („maane-vegena)  er  lufti.  — Eike,  hjulspik  („egett).  — 
Hauk-heimar,  høge  fjell.  — Ljome  (um  elden),  lyse.  — 
Skjoldaas-maagen  er  Tor,  gift  med  Siv,  mor  aat  Ull,  som  og 
er  kalla  Skjoldaas.  — Spøyne  eller  spøne,  renne,  stige  hardt 
paa,  so  ein  spbrar  upp  jordi.  — Svolnes  (Odins)  viv  er  jordi. 

16. 

Ikkje  sparde  broren 
aat  Balder  mannfrekt  landtjon,  — 
hirailen  brann,  og  bergi 
brast,  og  fjelli  ristest. 
Steinvangs-forken  sterke 
stogg  fekk  i seg  snøgleg, 
der  han  saag  for  augo 
sigers-van  sin  bane. 

17. 

Glymheims  gjætar  graablakt 
grjot-kvel  skaut  under  fotblad,  — 
gudar  de  vilde  og  valda, 
val-disir  slikt  de  likte. 
Urdardrengen  ingi 
ovlang  rid  daa  bida 
paa  hogg  av  tryne-troll  heinhardt, 
hæki  paa  liv  aa  taka. 

18. 

Berg-skakar,  blodig  mot  arge 
Bele-hirdi,  lét  gil-bjørn, 
feggen  fraa  gjallande  fjellheim, 
falle  i koll  paa  skjolden. 


Der  laut  Stupgards  styrar 
sturte  for  hamaren  rame; 
bergdana-brjoten  nyte 
bugt  vann  med  jotun-suggen. 

19. 

Men  kvast  grjotslitars  kvatstein 
kvein  mot  jordfødde  sveinen, 
i hjassen  paa  gygre-gjesten 
jotun-heinen  brotna, 
so  at  bada  i blode 
or  breide  saar  paa  Eindride 
staal-kvetjar  støyrd  i hausen 
stod  paa  son  aat  Odin,  — 

20. 

Alt  til  fruva  aat  frøkne 
feggen  med  galdrar  den  balde 
raude  rust-tynar  løyste 
radt  or  haar-lidi  bratte. 


Paa  sjøkonungs  tun-grind  synbert 
ser  eg  desse  forur; 
skjold  med  fargar  snilda 
sende  meg  Torleiv  i hendar. 


Landtjone  (land-tynaren)  er  Rungne ; mannfrek,  graa- 
dig  etter  folk,  folke-øydande.  Andre  nemningar  paa  honom  her  er : 
Steinvangs-forken,  Glymheims  gjætar,  Urdar- 
drengen, gil-bjørn,  Stupgards  styrar.  — Kvel,  hjul, 
rund  skive;  her  um  skjolden  til  Rungne,  som  var  av  stein.  — 
Yal-disir,  valkyrjur.  — Tryne-troll,  sjaa  s.  54.  — 
Hækin,  graadig,  forhuga.  — B e 1 e,  namn  paa  ein  jotun ; hans 
hird  er  daa  jotnane.  — F e g g e,  mann,  kar,  gubbe.  — Berg- 
danir  er  jotnane  stundom  kalla;  deira  brjot  (brytar)  er  daa 
Tor;  nyt,  dugande,  hæv,  manneleg.  — Grjot-slitar,  ein  som 
brukar  mykje  stein,  eller  gjeng  mykje  paa  stein,  i berg  og  urd; 
her  um  Rungne.  — Den  jordfødde  sveinen  er  Tor,  son  aat 
jordi  og  Odin.  — Hjasse  eller  j e s s e,  „isse“.  — Gygre- 
gjesten  er  Tor  kalla,  med  tanken  paa  at  han  var  hjaa  jotun- 
kvende  Groa  og  skulde  faa  henne  til  aa  løyse  heinen  or  skallen  sin. 
Eindride  er  eit  namn  paa  Tor.  — Den  frøkne  feggen  er 
jotunen  Orvandil,  med  tilnamne  „den  frøkne“,  og  fruva  hans 
er  Groa.  — R u s t-t  y n a r e n er  heinen;  bald  („bold“),  djerv, 
kaut.  — Haar-lid,  sjaa  s.  54.  — Sjøkonungs  tun-grind, 
skjolden,-  etter  di  skjoldar  stod  som  ein  gard  kringum  skipe,  som 
er  sjøkongens  „tuntt.  — F ore,  far  (merke),  ferd,  aatferd,  tilburd. 


Um  kvade  skulde  svara  til  sitt  namn  og  den 
meining  som  er  lagt  inn  i de,  skulde  ein  vente  de  var 
lenger  enn  berre  desse  2 bolkane  med  sine  20  vers. 
Kor  som  er,  hev  me  no  ikkje  att  meir  av  de,  utan  de 
skulde  vera  eit  par  linur  i eit  „maalskruds-frøde“  etter 
ein  Tjodolv.  Men  dette  er  daa  uvisst,  med  di  de  var 
fleire  gamle  skaldar  med  dette  namn.  Skulde  de  vera 
Tjodolv  fraa  Kvine  og  Haustlong  desse  linune  høyrer 
til,  so  maa  ber  og  ha  vori  ein  bolk  um  Midgardsormen 
eller  Tors  fiskeferd. 

De  me  elles  hev  etterleivt  etter  Tjodolv  er  nokre 
„lausa-visur“  (eit  par  av  deim  i Heimskr.  s.  76  og  84) 
og  nokre  uheile  vers  av  eit  kvæde  um  Harald  Haar- 
fagre.  Eit  kvæde  um  Haakon  Grjotgardsson,  som  han 
og  skal  hava  dikta,  er  de  no  ikkje  att  noko  av.  Nokre 
vers  er  i dei  gamle  skriftir  snart  tillagt  Tjodolv,  snart 
Hornklove.  Dette  kjem  vel  av  di  at  skalden  ofte  vart 
nemnd  berre  med  sitt  fyrinamn,  og  ein  avskrivar  som 
vilde  spara  paa  rome,  han  gjorde  de  daa  stundom 
endaa  kortare,  og  skreiv  berre  fyrste  bokstaven  av 
dette  namne.  Daa  no  Hornklqve  hadde  til  fyrinamn 
Torbjør  n,  so  kunde  de  i avskriftine  koma  til  aa  staa 
de  same  ({>.)  likso  vel  naar  de  var  meint  honom  som 
Tjodolv  fraa  Kvine,  og  med  di  dei  attaat  livde  nokolunde 
paa  same  tid,  var  de  ikkje  so  lett  for  ein  seinare 
avskrivar,  um  han  vilde  setja  namne  heilt  ut,  aa  vita 
kven  som  var  meint.  Elles  er  dei  gamle  skriftine  i 
de  heile  merkeleg  samstelte  um  skaldenamni,  og  dei 
faae  gongine  de  er  mistak  eller  vingl,  gjeld  de  oftast 
berre  lause  vers  og  skaldar  som  hev  livt  samstundes 
eller  havt  same  fyrinamne. 


Norske  hirdskaldar. 


Alle  stadir,  fyrr  bokskriving  kom  i gang,  hadde 
skaldane  de  mykje  med  aa  halde  seg  til  kongar  og 
stormennar;  — de  var  paa  den  maaten  dei  fekk  sitt 
„ honorar “ i dei  dagar.  Soleis  daa  og  i vaart  land, 
etter  de  ein  alt  kann  sjaa  av  de  som  er  fortalt  um  dei 
eldste  skaldane  de  er  nemnt  noko  um.  I den  fyrste 
tid  ser  de  likevel  ut  til  dei  hev  vori  mest  umvankande 
songarar  aa  kalle  for,  som  for  fraa  den  eine  kongen, 
jarl  eller  stormann,  til  den  andre,  og  de  ikkje  berre 
hjaa  dei  mange  de  var  av  de  slage  her  i lande,  men 
og  i andre  land,  der  norrønt  maal  var  tala  eller  skyna. 
Men  fraa  den  tid  Harald  Haarfagre  hadde  gjort  sitt 
samlings-verk,  tok  de  ein  annan  skipnad  med  dette. 
Den  norske  kongshirdi  vart  no  samlingsstaden  for  flest- 
alle  norrøne  skaldar,  dei  som  vilde  halde  seg  noko 
framme  daa,  og  skaldane  vart  likso  fast  bundne  til  hirdi 
som  andre  hirdmennar.  I same  lage  heldt  de  seg  sidan 
i lang  tid  utetter,  med  dei  kongane  som  kom  etter 
Harald  Haarfagre,  jamvel  etter  de  var  komi  til  de,  at 
de  var  mest  berre  islendingar  som  dreiv  med  skaldskap. 
Ved  den  norske  hirdi  laut  ein  rett  skald  møte  fram, 
for  ei  stund  i minsto,  og  faa  si  vigsle,  og  mange  var 
dei  som  hadde  sitt  faste  tilhelde  der. 

Ein  kann  nemne  ymse  grunnar  som  gjorde  den 
norske  kongshirdi  til  ein  slik  aarstad  for  skaldskap. 
Millom  anna  er  aa  nemne  den  ting,  at  dei  norske 
kongane  jamleg  var  velyndarar  av  skaldskap,  og  attaat 
dreiv  ikkje  lite  med  denne  kunsti  sjølve.  Um  dei  fleste 

norske  kongane,  fraa  Harald  Haarfagre  til  og  med 
Sigurd  Jorsalafar,  er  de  fortalt  at  dei  var  skaldar, 
liksom  de  og  er  etterleivt  prø^vur  av  deira  skaldskap, 
stundom  av  større  kvæde,  som  Snæfr  idardraapa 
hans  Harald  Haarfagre  og  Gamanvisune  hans 
Harald  Hardraade;  men  for  de  meste  ser  de  ut  til  de 
helst  hev  vori  mindre  kvæde  eller  „lausa-visur“.  Vitne- 
maali  er  her  so  gode,  so  de  i de  heile  ikkje  kann  vera 
grunn  til  aa  tvila  paa  at  de  hev  seg  rett  med  denne 
konge-skaldskapen.  Fremst  millom  deim  er  aa  nemne 
Olav  den  heilage,  og  i vissa  hans  halvbror  Harald 
Hardraade.  Baae  dei  er  de  leivt  ikkje  so  lite  etter  av 
deira  skaldskap,  og  Harald  Hardraade  kann  ein  i alle 
stykke,  baade  etter  mengd  og  mynju,  setja  millom  deim 
som  var  skaldar  av  fag. 

Men  denne  magti  som  Nor  eg  og  den  norske  kongs- 
hirdi  hadde  til  aa  draga  skaldar  til  seg,  den  maa  ein 
no  likevel  helst  søkje  i ein  arvegang  fraa  eldre  tid. 
Noreg  var  alt  fyri  sogu-tidi  vorti  hovud-sæte  for  skald- 
skapen i nordlandi,  og  vart  de  daa  og  framleides  lengi 
utetter,  jamvel  etter  at  dette  yrke  var  komi  heilt  i 
hendane  paa  islendingar.  I dei  andre  nordlandi  dyrka 
dei  no  og  noko  skaldskap  i denne  tid,  kann  ein  sjaa, 
og  trulegt  er  de,  at  dei  fyrr  hadde  gjort  de  endaa 
meir.  Men  ved  de  leite  daa  sogu-tidi  byrjar,  maa  han 
alt  hava  avblømt  der,  medan  han  i Noreg  daa  stod  i 
si  beste  bløming.  Etter  alt  ein  kann  sjaa,  er  og  den 
skaldskapen  som  mest  raadde  ved  den  norske  kongs- 
hirdi,  lovkvadi  med  de  sereigne  versemaale  drott- 
kvætt,  ei  sernorsk  grein  av  denne  kunsti,  framvaksi 
her  i lande,  og  som  ingin  andre  enn  nordmennar,  og 
etter  deim  islendingar,  hev  dyrka.  For  so  vidt  skald- 
skap av  dette  slage  hev  vori  dyrka  hjaa  danskfødde 
eller  svenskfødde  skaldar,  maa  de  vera  lært  fraa  Noreg. 
Men  av  slikt  finst  de  ikkje  no  etterleivt  meir  enn  eit 
par  danske  vers,  og  alt  tyder  paa  at  denne  skaldskapen 
litin  eller  ingin  inngang  hev  vunni  i desse  landi. 

Av  hirdskaldar  hjaa  Harald  Haarfagre  er  nemnde  6, 
millom  deim  Tjodolv  fraa  Kvine,  som  her  er  umhandla 
fyrr,  i eit  stykke  for  seg.  Fleller  ikkje  er  han  vel  aa 
rekne  nettupp  til  dei  faste  hirdskaldar  der,  daa  de  ser 

Gamle  skaldar  og  kvad.  5 

ut  til  han  mest  hev  haldi  seg  andre  stadir,  ei  tid  paa 
Vestfold  hjaa  kong  Rognvald  Heidumhære,  og  elles 
heime  i Kvine. 

Av  desse  6 skaldane  er  de,  forutan  Tjodolv,  berre 
ein  som  de  er  leivt  so  mykje  etter,  at  de  kann  gjeva 
oss  ei  framsyning  av  hans  skaldskap ; men  dette  er  daa 
og  nok  til  aa  setja  honom  millom  dei  fremste  me  kjenner. 
Denne  skalden  er  TORBJØRN  HORNKLOVE. 

Um  hans  ætt,  eller  kvar  han  var  fraa  i lande, 
veit  me  lite.  Berre  de  at  Rolv  Nevja  paa  Upplandi, 
morfar  aat  Gange-Rolv,  er  kalla  hans  „ frende u.  Um 
hans  liv  elles  er  de  heller  ikkje  anna  fortalt,  enn  at 
han  lengi  hadde  vori  kong  Haralds  ven  og  hadde  haldi 
seg  ved  hans  hird  alt  fraa  sin  barndom.  Hans  tilnamn, 
Hornklove,  tyder  elles  ramn,  og  kanskje  heng  de 
saman  med  namne  paa  de  største  og  glupaste  kvæde 
me  hev  etter  honom. 

Dette  er  kalla  Ravnsmaal,  og  de  hev  sitt  namn 
etter  de  at  de  er  framført  som  ei  samtale  millom  ein 
ramn  og  ei  valkyrju.  Valkyrjo  spør,  og  ramnen  svarar, 
fyrst  um  kong  Harald  sjølv,  so  um  hans  mennar,  hus- 
karlane,  skaldane,  berserkine,  og  til  sist  leikarane  og 
trollspelarane  (jøglarane).  I de  ramnen  svarar  um  kong 
Harald  er  lagt  inn  ei  skildring  av  slage  i Hafsfjord. 
Surne  hev  meint  at  dette  um  Hafsfjord-slage  skulde  vera 
eit  kvad  for  seg  sjølv;  men  mest  talar  for  at  de  høyrer 
med  til  Ravnsmaal,  daa  dei  fyrste  linune  syner  at  dette 
og  er  tenkt  som  samtale,  og  de  dessutan  er  i same 
versemaal  som  Ravnsmaal  elles.  Fyrste  linune  i kvade 
syner  endaatil  greidt  nok  at  dette  maa  vera  hovud-emné, 
der  skalden  segjer  at  han  vil  syngje  um  Harald  og 
hans  „odde-itrottir“ ; men  de  kann  ein  fyrst  segja  han 
gjer  der  han  kjem  til  Hafsfjord-slage. 

Versemaale  er  for  de  meste  maalahaatt,  med  vers 
paa  8 linur  og  5 stavingar  (2  vegt-tunge)  i kvar  line, 
og  innimillom  nokre  vers  eller  halv-vers  i ljodahaatt. 
Elles  synest  versemaale  i de  heile  aa  vera  heller  fritt, 
soleis  som  me  no  hev  kvade,  med  maalahaatt-linur  paa 
4,  og  oftare  6 eller  fleire  stavingar,  og  meir  slikt. 
Men  ikkje  soleis  at  ein  kann  segja  de  skader  kvade 
noko,  og  kor  det  no  kann  vera,  so  gløymer  ein  de 

lett  for  clen  meisterlege  maalføringi  og  de  framifraa 
verdfulle  innlialde.  Ei  slagskildring  som  i stutte  drag 
gjev  ei  so  livfull,  rik  og  upplysande  framsyning  som 
her  med  Elafsfjord-slage,  skal  de  leitast  lengi  etter. 
Paa  same  maaten  er  skildringi  av  hirdlive  hjaa  kong 
Harald  av  umissande  verd.  De  er  eit  heilt  kultur- 
bilæte,  der  me  kann  sjaa  at  de  vanta  ikkje  paa  at  live 
der  ved  hirdi  var  „europæisk“  nok;  heller  so  de  var 
for  mykje  av  de  gode,  med  hoffnarr  og  slike  folk. 
For  de  verd  som  kvade  soleis  hev,  skal  me  daa  her 
gjeva  ei  umsetjing  av  de,  so  langt  de  ikkje  fyrr  er 
komi  paa  nynorsk.  Kvade  ser  ut  til  aa  vera  haldi  ved 
lag  heilt,  i minsto  dei  bolkane  me  no  hev;  berre  at  de 
ei  2 — 3 stadir  synest  vanta  nokre  linur. 


Ravnsinaal. 


1. 

Høyr  meg,  hirdmennar ! 
medan  eg  Harald  kved  um, 
hans  odde-itrottir, 
den  ovleg  rike. 

Fraa  maalvarp  vil  eg  mæle 
som  eg  møyi  høyrde, 
hold-kvit,  haarbjart, 
med  her-gammen  skifte. 

2. 

Vis  tottest  valkyrjo, 
ven-kald  mot  mennar, 
den  fraanleitte  ungmøy 
som  fuglemaal  kunde. 
Kverk-kvit,  ljos-k varma, 
kloke  disi  tala 
til  himils-siglaren, 
han  sat  paa  høge  berghorn: 


3. 

V.  Kva  er  tids,  korpar? 

Kvarfraa  er  De  komne, 
nebben  drøypt  med  blod-dogg 
i daglysingi? 

Raaslag  heng  i kløom, 
raa-tev  stend  or  munnen ; 
nær,  eg  tenkjer,  var  De 
i natt  der  De  lik  visste.  — 

4. 

Med  fjørhatt  paa  nakken 
seg  skok  og  nebben  turka 
svorne  bror  aat  ørnen, 
og  paa  svar  tenkte : — 

R.  Harald  me  fylgde, 
Halvdans-sonen, 

Ynglingen  unge, 
fraa  or  egge  me  komo. 


Maalvarp,  ordkast,  samtale.  — Hold-kvit,  kvit  i holde, 
hudi.  — H e r - g a m (her-fugl),  ramnen.  — Fraanleitt, 
med  bjarte  augo.  — Kverk,  strupe,  hals.  — Ljos-kvarma, 
med  ljose  augnehaar  eller  augnebrunir.  — Himils-siglaren, 
ramnen.  — V.  og  R.  merkjer  kven  som  talar,  valkyrjo  eller  ramnen. 
— Raaslag,  raatt  kjøt.  — Bror  aat  ørnen,  ramnen. 


68 


Du  kjenner  vel  kongen 
som  paa  Kvinnar  bur, 
drottnen  yvi  nordmenn,  — 
djupe  eig  han  kjølir, 
med  rodne  rengar 
og  raude  skjoldar, 
med  tjøra  aarar 
og  tjeld  gull-sauma. 


6. 

Ute  vil  han  jol  drikke, 
um  alt  stend  til  honom, 
og  leiken  hans  Frøy  fremja, 
den  framdjerve  hovding; 
ung  han  leiddest  eldstad 
og  inne-setu, 
den  varme  stogo 
og  vottar  dunfyllte. 


Her  er  lagt  inn  skildringi  av  Hafsfjord-slage,  dei  5 
versi  me  hev  i Heimskringla  (s.  70)  og  dessutan  eitt 
som  no  er  berre  halvt.  Etter  dette  held  de  so  fram 
med  andstevjingi  millom  valkyrjo  og  ramnen  um  kongens 
mennar : 


18. 

V.  Korleis  løner  han 

deim  som  land  skal  verja, 
sine  itrotts-mennar, 
den  ætthøge  før  ar? 

14. 

R.  Gaavor  gjev  han  store 
til  storverks-mennom, 
dei  som  med  terningar 
i tune  hans  Harald  leikar; 
med  gods  dei  ser  seg  lønte 
og  sverdi  fagre, 
med  hunlendsk  tir-malm 
og  trælar  austrøne. 


15. 

Daa  er  dei  fjaage, 
naar  døysteleik  dei  ven  tar, 
orre  til  upp  aa  laupe 
og  aarar  sveigje, 
hamleband  sprengje 
og  keipar  slite; 
kvast  dei  sjøen  kløyver, 
naar  kongen  eggjar. 

16. 

V.  Etter  skaldom  vil  eg  dég 
spyrja. 

kva  skrud  dei  nøyter, 
so  vel  du  tykkjest  vita 
visend  um  mennar, 
dei  som  held  seg  med  Harald. 


Kvinnar,  ein  kongsgård  (i  Kvinherad).  — Kjølir  v.  s. 
skip.  — Rong  (rengar),  spant;  ro  din,  av  rjode,  farge  raud. 

— Leiken  hans  Frøy,  vaapnstrid.  — Hunlendsk  t i r- 
mal  m,  straalande  malm  (gull  og  sylv)  fraa  Ungarland  og  der-ikring. 
Fraa  dei  same  landi,  eller  nord  og  aust  fraa  der,  var  vel  og  de.i 
austrøne  trælane  komne,  med  slavehandel;  orde  {man)  tyder 
baade  træl  og  træl-kvende,  eller  helst  kvende.  — F j a a g,  livleg, 
„muuter“.  — Døysteleik,  slagsmaal,  herstrid.  — Or  r,  fyrug. 

— Sveigje,  bøygje.  — Y i s e n d,  grein,  „besked‘‘. 

17. 

R.  Paa  deira  reidnad  godt  de 
syner, 

og  paa  gullringom, 
at  dei  er  i kynnskap  med 
kongen ; 

kappur  ber  dei  raude 
og  ren  da  skjoldar, 
sverd  sylv-budde, 
serkir  ring-vovne, 
gull-verka  andfetlar 
og  gravne  hjelmar, 
paa  hendane  ringår, 
som  Harald  deim  valde. 

18. 

V.  Etter  berserkjom  vil  eg 
deg  spyrja, 

blodsjø-drikkar : 

Korleis  er  dei  vyrde, 
dei  vaapndjerve  mennar 
som  fram  i fylkingi  styrmer? 

19. 

R.  Ulvhednar  heiter 
dei  som  i herstrid 
blodut  skjold  mun  bera, 


spjot-oddar  fargar 

i saar-log  raude, 

naar  fram  til  slag  dei  søkjer 

avreksmennar  einast 

etlar  eg  han  leite 

skal,  den  skil-vise, 

til  paa  skjold  aa  hogge. 

20. 

V.  Etter  leikarom  og  troll- 
sp  elarom 

hev  eg  deg  lite  frega: 

Kva  godt  er  etla 
Andad  og  dei  karar 
i husom  hans  Harald? 

21. 

R.  Andad  med  hunden  øner7 
den  øyrelause, 
og  driv  med  dølskap, 
drottnen  til  gaman. 

Enn  er  de  andre 
som  skal  yvi  elden 
brennande  spon  bera; 
logande  luvur 
hev  dei  under  livgjord! 

stukki, 

dei  hæl-sprettar  haale. 


Endaa  eit  vers  til  etter  Hornklove,  um  dronning* 
Ragnhild  og  dei  andre  konime  lians  Harald  (Heimskr.. 
s.  72),  ser  ut  som  de  skulde  høyre  til  Ravnsmaal.  Men 
um  so  er,  maa  kvade  hava  havt  noko  meir  um  de  same,, 
og  alt  dette  hev  vel  daa  havt  sitt  rom  nærast  etter 
skildringi  av  Hafsfjord-slage. 


Reidnad,  forsyning,  bunad,  „rustningu.  — Kynnskap,, 
dælskap,  „fortrolighed“.  — Serkir,  jarnserkir,  brynjur.  — F e t i 1, 
band,  bere-band;  andfetlar,  aksle-reimar  som  gjekk  i kross  yvi 
ryggen  og  brjoste,  den  eine  til  aa  bera  sverde  og  den  andre  skjol- 
den i.  — Gravin,  utkrota  (med  teikningar  eller  bilæte).  — 
Saar-log  („saar-væte“),  blod.  — Avreksmann,  framifraa 
mann  (liksom  „avrings-kjempea).  — Skil- vis,  gløgg  til  aa  skilja, 
greidtøk.  — Andad  heitte  han  som  var  hoffnarr.  — 0 n e,  fjasa, 
gjøne.  — Dølskap,  gapeskap,  jaalskap.  — Hæl-sprett,  ein 
som  hoppar  eller  dansar  paa  hælane. 

De  einaste  kvad  elles  etter  Hornklove  som  de  no 
er  noko  større  att  av,  er  Glymdraapa , 7 heile  og  2 
halve  vers.  Men  etter  den  lengd  som  slike  kvad  van- 
leg  hadde,  kann  ikkje  dette  vera  anna  erin  nokre  mole- 
stykke  av  de  heile.  Av  de  som  er  att,  kann  ein  s]aa  at 
de  hev  handla  um  dei  mange  herstridar  Harald  elles 
hadde  i sine  yngre  dagar,  men  ikkje  noko  um  Hafs- 
fjord-slage.  De  er  um  hans  fyrste  lierferd  nord  til 
Trøndelag,  um  dei  tvo  sjøslagi  ved  Solskel,  herferdi  til 
Gautland,  og  hans  vesterhavs-ferd.  5 av  desse  versi 
hev  me  i Heimskr.  s.  62 — 73.  Etter  di  me  kann  sjaa 
at  kvade  i minsto  gjeng  so  langt  som  til  Haralds  vester- 
havs-ferd, er  de  trulegt  at  de  ikkje  er  yngre  enn  fraa 
ikring  900.  De  er  i heilt  drottkvætt  versemaal,  og 
syner  i mangt  de  same  gode  og  greide  skaldelag  som 
me  elles  finn  lijaa  Hornklove,  men  kann  likevel  ikkje  i 
skaldeverd  eller  som  tidsskildring  mæle  seg  med  Ravns- 
maal  eller  med  Tjodolvs  Haustlong,  so  langt  ein  kann 
døme  etter  dei  faa  molane  me  no  hev  av  de. 

Etter  dei  andre  skaldane  som  er  aa  rekne  nærast 
til  same  tid,  er  de  no  inginting  att,  eller  berre  nokre 
faae  linur,  som  ikkje  kann  gjeva  oss  stor  visend  um 
deira  skaldskap,  og  attaat  ikkje  alltid  er  lette  aa  tyde. 
Best  kjend  av  desse  er  elles  OLVE  NUVA.  Um  lionom 
er  de  fortalt  ikkje  lite  i sogo  um  Egil  Skallagrimsson. 
Kjenningsnamne  Nuva  synest  helst  aa  tyde  paa  at  de 
hev  vori  noko  sers  ved  nasa  hans,  kanskje  at  han  hev 
fengi  henne  avhoggi  i ein  eller  annan  vaapnstrid.  Han 
var  son  aat  Berdlu-Kaare,  som  hadde  sitt  namn  etter 
garden  Ber  dia  paa  Bremangerland  i Sunnfjord.  Av 
systkini  hans  Olve  er  nemnde  broren  Øyvind  Lambe, 
bestefar  til  Øyvind  Skaldespillar,  og  systeri  Salbjørg,  som 
vart  gift  med  Kveldulv  i Fjordane,  og  vart  bestemor 
til  Egil  Skallagrimsson.  Olve  for  lengi  i vikingferd; 
men  so  i eit  gjestebod  lijaa  Atle  jarl  paa  Gaular  (indre 
Holmedal  i Sunnfjord)  vart  han  so  hardt  liugtekin  i 
dotter  hans,  Solveig  den  fagre.  Han  fridde,  men  fekk 
avslag,  daa  far  hennar  heldt  dette  for  eit  misgifte. 
Dette  tok  han  seg  so  nær,  at  han  gav  upp  viking- 
ferdine,  og  søkte  trøyst  med  aa  dikte  „ mange  elskhugs- 
kvædea  um  henne.  Men  brørane  hennar,  som  heldt  fyri 

at  systeri  paa  denne  maaten  vart  utskjemd,  vilde  taka 
paa  honom  for  dette.  Han  kom  seg  likevel  undan,  til 
kong  Harald,  og  „vart  hans  skald ".  Daa  hans  syster- 
son  Torolv  vart  drepin  i ein  strid  med  kong  Harald, 
vilde  Olve  fara  fraa  hirdi;  men  kongen  sagde  at  han 
vilde  ikkje  sleppe  honom,  „for  itrotti  hans"  (skaldskap). 

Etter  de  me  elles  kjenner  til  dei  mange  skaldar  i 
hans  ætt,  er  de  god  grunn  til  aa  tru  at  Olve  hev  vori 
ein  framifraa  skald.  Men  dess-verre  er  de  no  so  godt 
som  inginting  att  av  hans  eigin  skaldskap.  De  er  berre 
eit  par  linur,  som  ein  kann  sjaa  hev  vori  av  eit  skjold- 
kvad,  um  Tor  og  Midgardsormen.  Dei  er  i drottkvætt 
versemaal,  og  hev  ein  god  sving,  de  vesle  som  er. 
Dessutan  eit  forvendt  vers  um  eit  nattlegt  eventyr  han 
hadde  i lag  med  tvo  andre  av  Haralds  skaldar,  som  de 
skal  koma  meir  um  sidan.  Men  av  dei  k^adi  som  de 
kunde  vori  mest  forvitnelegt  aa  faa  sjaa  noko  av,  hans 
elskhugs-kvæde,  er  de  ikkje  etterleivt  de  minste. 

Den  eldste  av  alle  skaldane  til  kong  Harald  var  elles 
ATJDTJN  ILLSKEIjDA.  Uin  honom  er  de  fortalt  at  han 
og  hadde  vori  skald  hjaa  Haralds  far,  Halvdan  Svarte, 
so  han  hev  knapt  livt  so  lengi  som  etter  de  9de  hundrad- 
aare.  Um  kvar  han  kunde  vera  ætta  fraa  i lande, 
veit  me  ikkje  anna  enn  at  han  hadde  ein  frende  i* 
Naumdølafylke,  lendmannen  Torfinn.  Sitt  tilnamn  I Il- 
sk elda  (laak  skald)  hev  han  vel  helst  etter  eit  skarve- 
stykke  de  er  fortalt  han  gjorde  mot  sin  frende  Ulv 
Sebbeson,  som  og  var  skald  hjaa  kong  Harald.  Dette 
gjekk  soleis  til,  at  til  eit  kvad  som  Audun  gjorde  tok 
han  steve  (umkvæde)  fraa  ei  draape  som  Ulv  hadde 
dikta  um  kong  Harald.  Etter  dette  fekk  kvade  hans 
Audun  namne  Stol  in  stevja  — de  einaste  som  no  er 
att  til  minne  um  de,  og  so  eit  halv- vers,  der  de  ser  ut 
til  at  Audun  klagar  seg  for  di  at  dei  ikkje  hadde  tagt 
still  um  dette  „laane"  han  hadde  gjort,  men  fortalt  de 
til  kongen.  At  han  paa  ein  eller  annan  maate  var 
komin  i unaade  hjaa  kongen,  er , no  og  orda  um  paa 
ein  annan  stad,  der  de  beiter  um  Audun  at  „den  gon- 
gen var  han  vortin  forlikt  med  kongen".  Men  elles  er 
vel  med  dette  helst  meint  paa  eit  eventyr  Audun  hadde, 
som  alt  nemnt  um  her  framanfyri.  Dette  er  fortalt 

soleis,  at  ein  gong  gjesta  kong  Harald  med  sine  skaldar 
ei  rik  og  vakker  ekkje  paa  Nordmøre.  Ho  gav  Audun 
eit  drikkehorn,  og  daa  han  var  vortin  drukkin,  tok 
han  handi  hennar  og  sagde:  „Du  er  ei  væn  kvinne; 
eg  vil  gjeva  deg  denne  gullringen,  fær  eg  vera  hjaa 
deg  i natt.“  Ho  tok  imot  gullringen  og  sagde  han 
skulde  koma  til  skemma  hennar  naar  ein  tridjung  av 
natti  var  gjengin.  De  same  gjorde  ho  so  med  Tor- 
bjørn Hornklove  og  Olve  Nuva,  berre  at  de  vart  sett 
noko  ulik  tid  til . stemnemøte  for  kvar  av  deim.  Men 
daa  skaldane  kom  til  skemma,  vart  dei  innlukte  kvar 
innanfor  eit  gjerde.  Der  stod  dei  daa  og  fraus  i den 
kalde  natti,  og  gjorde  imedan  kvar  sitt  vers.  Deim  hev 
me  etterleivde  alle  tri,  i drottkvætt  versemaal,  men  elles 
ikkje  i godt  stand,  og  de  ser  ikkje  no  ut  til  dei  hev 
vori  mykje  tess.  Innlialde  som  emne  er  daa  og  my  kje 
de  same.  De  er  ei  klage  yvi  de  vanhøve  dei  var 
komne  i,  og  yvi  kvende-svik.  Um  morgonen  fekk  kon- 
gen visst  alt  saman,  og  vart  daa  vond  paa  skaldane  og 
paalagde  deim  til  straff  alle  tri  aa  gjera  ei  faarleg 
sendeferd  saman  til  sviakongen.  Men  hjaa  sviakongen 
vart  skaldane  „tekne  i fred“,  er  de  fortalt,  og  synte 
der  si  store  itrott  med  aa  dikte  til  kongen  og  mange 
andre  stormennar. 

Den  femte  skalden  hjaa  Harald  Haarfagre  var  den 
alt  nemnde  TJLV  SEBBESON.  frenden  hans  Audun  111- 
skelda.  Men  etter  honom  er  de  no  ikkje  att  de  minste 
av  kvadi  hans,  og  elles  heller  ikkje  kjent  noko  meir  um 
honom  enn  de  som  alt  er  fortalt,  endaa  ein  av  Skalda- 
saga  kann  sjaa  at  de  i si  tid  hev  vori  ei  heil  sogu  um 
honom,  sogo  um  Ulv  Sebbeson  og  Kvig  jarl. 

Siste  skalden  som  er  aa  nemne  her,  GUTORM SINDRE , 
høyrer  no  rettast  til  ei  seinare  tid,  endaa  me  veit  at 
han  og  hev  gjort  eit  kvæde  um  Harald  Haarfagre. 
Men  mest  hev  han  daa  havt  aa  gjera  med  sønine  hans, 
fyrst  med  Halvdan  Svarte  (den  yngre)  og  sidan  med 
Haakon  den  gode.  Han  var  ein  høg-ætta,  mann,  er  de 
fortalt,  og  hev  kanskje  havt  til  fostrings  denne  Halvdan, 
liksom  Tjodolv  fraa  Kvine  ein  annan  av  sønine  hans 
Harald,  Gudrød.  Nok  er  de,  at  lian  fekk  ei  uppgaave 
av  same  slag  aa  greide,  aa  faa  forlikt  far  og  son,  og 

denne  gongen  mykje  aalvorlegare  enn  med  Gudrød, 
som  de  alt  er  vel  kjent  fraa  den  sogo  Snorre  hev  um 
dette.  Dei  kvædi  som  de  der  er  fortalt  um  at  han 
hadde  dikta  um  Harald  sjølv  og  um  hans  son  Halvdan, 
og  som  han  no  tok  seg  løn  for  med  aa  faa  kongane 
forlikte,  — av  deim  er  de  no  ikkje  noko  att.  Gutorm 
hev  elles  knapt  vori  nokon  hirdskald  aa  rekne  for, 
utan  de  skulde  vera  lijaa  Haakon  den  gode.  De  er  og 
einast  av  hans  kvad  um  denne  kongen,  Haakonar- 
draapa , at  de  no  er  noko  etterleivt,  7 vers,  som  er 
- aa  finne  i Heimskringla  (s.  97 — 112),  og  dessutan  2 
halv-vers.  Dei  handlar  um  Haakons  herferd  til  Danmark 
og  Gautland,  korleis  han  sette  Trygve  Olavsson  til 
konge  i Viki,  um  slagi  millom  Haakon  og  Eirikssønine 
ved  Agvaldsnes  og  paa  Rastarkalv.  Gutorm  hev  soleis 
livt  etter  de  sist  nemnde  slage  (955);  men  daa  han 
ikkje  er  nemnd  etter  Haakon  den  gode  si  tid,  er  de 
trulegt  at  han  alt  var  daain  ved  960.  Versi  er  i van- 
legt  drottkvætt  versemaal,  og  fint  og  godt  ihop-sette, 
men  elles  ikkje  noko  sers  ved  deim. 

Etter  Harald  Haarfagre  si  tid  ser  de  ut  som  de 
med  ein  gong  tynnest  tvert  av  med  norske  skaldar,  i 
minsto  um  ein  skal  døme  etter  tale  paa  deim  som  me 
hev  namn  paa.  Kva  grunnen  til  dette  kann  vera,  hev 
me  ikkje  no  lett  for  aa  gjera  oss  ei  meining  um.  De 
kann  ikkje  vera  tevling  med  islendingar  som  hev  gjort 
dette,  ikkje  i den  fyrste  tid  i minsto.  Dei  tok  no  ikkje 
til  aa  gjera  teneste  ved  den  norske  hirdi  fyrr  enn  i 
Gunnhildsønine  sine  dagar,  og  dei  fyrste  av  deim  var 
endaa  ikkje  slike  som  de  skulde  vera  so  hardt  aa  tevle 
med.  Heller  ikkje  kann  de  vera  „tidi“  aa  skulde  paa, 
at  de  daa  var  so  mykje  uro,  so  utrygt,  og  soleis  for 
mykje  anna  aa  tenkje  paa,  til  at  ei  kunst  som  skaldskap 
rett  kunde  trivast.  I de  10de  hundradaare  utigjenom, 
i Haakon  den  gode  og  Haakon  jarl  si  styretid,  var  de 
lange  bolkar  de  etter  maaten  var  fredlegt  og  trygt  i 
lande,  samstundes  som  de  vart  gjort  slike  bragdir  som  vel 
skulde  kunna  kveikje  skaldar  til  aa  kveda  um  deim, 
endaa  um  de  kanskje  maatte  taka  seg  mindre  stort  ut 
for  folk  imot  hendingane  i Harald  Haarfagre  si  tid. 

For  so  vidt  denne  attergangen  i skaldskap  er  noko 

meir  enn  i synom,  maa  lian  visst  nok  helst  havTa  sin 
grunn  i den  sterke  utvandring  de  var  fraa  lande  i 
Harald  Haarfagre  si  tid.  De  var,  som  me  veit,  mest 
stormennar  som  vandra  ut,  og  mest  fraa  sjøbygdine 
sør  og  vest  i lande.  No  er  de  og  mange  merke 
paa  at  de  nettupp  var  lijaa  stormennane  paa  desse 
kantar  av  lande,  attaat  utbygdine  nordantil,  at  skald- 
skapen mest  hadde  vori  dyrka  i denne  tid.  Naar  daa 
so  mange  av  desse  folk  for  ut  av  lande,  er  de  vel  ten- 
kjande  at  dette  kunde  gjera  eit  avtak  i skaldskapen  her, 
baade  for  di  so  mange  av  skalde-ættine  var  burte,  og 
for  di  de  ikkje  var  so  mange  att  til  aa  mana  til  eller 
stydja  fram  denne  kunsti. 

Men  elles  er  de  meir  enn  tvilsamt,  um  dette  i 
røyndi  hev  vori  nokor  nedgangs-tid  i denne  vegen. 
Etter  de  granskarane  no  helst  meiner,  skulde  dei  fleste 
og  mange  av  dei  beste  Edda-kvadi  vera  komne  til 
nettupp  i 10de  liundradaare.  Og  er  daa  dei  for  de 
meste  komne  til  her  i lande,  som  de  synest  best  likjende 
til,  so  er  de  alt  anna  enn  grunn  til  daa  aa  tala  um 
nokor  nedgangs-tid  i skaldskap  her.  De  hev  berre  vori 
etter  maaten  faa  skaldar  som  hev  brukt  aa  dikte  um 
namnkjende  mennar,  og  difor  hev  ikkje  deira  eigne 
namn  vorti  gøymde  til  ettertidi. 

Ein  skald  som  kanskje  var  jamaldra  med,  eller 
noko  yngre  enn  Gutorm  Sindre,  hev  me  likevel  namn  paa, 
endaa  de  var  eit  kvende.  De  var  JOBUNN  SKALDMØY. 
De  er  ikkje  nemnt  nokon-ting  um  kvar  ho  var  ifraa; 
men  er  de  so  at  ho  hev  livt  véd  denne  tid,  er  de  all 
grunn  til  aa  tru  at  ho  var  norsk.  Ho  er  heller  ikkje 
nemnd  i Skaldatal,  men  elles  i dei  beste  kjeldur,  baade 
i Heimskringla  (s.  86)  og  i Snorre-Edda,  som  kvar 
hev  eit  halv-vers  av  henne.  Dei  2 — 3 versi  me  hev 
etter  henne  er  av  eit  kvad  som  er  kalla  Sendebit. 
Dei  handlar  mest  um  striden  millom  den  unge  Halvdan 
-Svarte  og  Harald  Haarfagre,  far  hans,  og  um  rden 
gode  løni“  som  Gutorm  Sindre  fekk  for  sitt  kvad.  I 
eit  halv-vers  er  de  tale  um  ei  herferd  ein  konge  gjer 
mot  røvarar,  „utjod“,  og  de  hev  vori  meint  at  her 
kanskje  var  tale  um  vcsterhavsferdi  hans  Harald  Haar- 
fagre; men  dette  synest  daa.  uvisst  nok.  L m liennar 

skaldegaavur  kann  ein  lite  døme  etter  so  knappe  prøvur, 
som  heller  ikkje  hev  noko  sermerkt  ved  seg  framum 
vanlege  skaldevers  i drottkvætt  versemaal,  — berre  so 
mykje  at  dei  syner  ho  hev  greidt  godt  aa  handsama 
dette  van  de  versemaale. 

Rekkja  av  namnkjende  norske  skaldar  sluttar  so 
med  ein  som  høyrer  til  dei  mest  velkjende  mennar 
i vaar  gamle  sogu.  De  er  Øyvind  Finnsson,  eller 
ØYVIND  SKALDESPILL  AR,  de  namn  som  han  best  er 
kjend  med.  Baade  um  hans  ætt  og  heimstad  er  alt  vel  kjent. 
De  er  fyrr  nemnt  um  hans  skyldskap  med  skaldane 
0'lve  Nuva  og  Egil  Skallagrimsson.  Attaat  var  han 
skyld  med  kongehuse;  hans  mor  var  ei  dotterdotter  aat 
Harald  Haarfagre,  og  han  liøyrde  soleis  paa  den  sida  og 
til  ei  ætt  som  de  rann  skaldeblod  i aadrane  paa.  Baade 
hans  far  og  bestefar  budde  paa  garden  Sandnes,  paa  øyi 
Aaløst  (Alsten)  i Haalogaland,  og  der  var  de  og  Øyvind 
voks  upp  og  budde  si  meste  tid.  Um  hans  son  Haarek 
fraa  Tjotta  (ei  øy  tett  attmed)  er  de  og  fortalt  at  han 
var  skald  (Heimskr.  s.  455—56),  endaa  um  han  visst 
ikkje  hev  drivi  skaldskap  som  noko  handverk.  Etter 
de  Øyvind  sjølv  segjer  i ei  vise,  ikkje  lengi  etter  slage 
paa  Stord  (960),  at  han  daa  var  ein  aldrande  mann, 
skulde  han  vera  fødd  ved  910 — 20.  Men  de  fyrste  me 
høyrer  noko  til  honom  er  ikkje  fyrr  enn  der  ved  slage 
paa  Stord,  der  han  er  mykje  umtala.  Sidan  er  han 
ofte  nemnd,  og  av  eit  av  hans  eigne  kvad,  Haaløygjatal, 
veit  me  at  han  livde  etter  slage  i Iljørungavaag  5 men 
i Olav  Trygvesons  tid  er  berre  sonen  Haarek  nemnd, 
so  Øyvind  maa  vel  vera  daain  ikring  995. 

Um  hans  tilnamn  Skaldesp  illar  hev  de  vori 
ulike  meiningar,  kva  de  skulde  tyde,  og  ein  kann  knapt 
segja  de  er  paa  de  reine  endaa.  Dei  fleste  held  no 
helst  paa  de,  at  de  skal  tyde  „skaldetynaren“,  den  som 
øydelegg  for  andre  skaldar,  med  aa  laane  eller  rafse 
fraa  deim.  Slike  syndir  veit  me  no  elles  alle  gjer  seg 
skyldige  i,  mcir  eller  mindre  beint  fram  eller  med- 
vitande;  men  med  Øyvind  kunde  dette  verte  meir  berrsynt, 
med  di  de  ser  ut  til  han  hadde  de  paa  den  maaten 
som  ymse  andre  store  skaldar,  at  han  hadde  ikkje  lett 
for  aa  laga  sjølve  grindverke,  men  derimot,  naar  han 

fyrst  hadde  de,  visste  han  godt  aa  fylle  de.  I so  maate 
hev  han  daa  ingin  ringare  enn  Shakespeare  aa  liknast 
med.  Men  um  so  er  at  namne  hev  denne  tyding,  er 
de  visst  nok,  at  de  maa  vera  uvenir  eller  ovondsmennar 
som  hev  gjevi  hon  om  de.  Rett-tenkt  som  han  var  — 
eller  nettupp  for  di  han  var  de,  og  attaat  hugdjerv  — 
fekk  han  mange  og  beiske  uvenir  i Gunnhildsønine  si 
tid,  serleg  for  di  han  hekk  so  fast  ved  sin  kjærleik  til 
den  avlidne,  folkekjære  kongen,  Haakon  den  gode. 

Hans  hovudverk  i skaldskap  er  daa  og  hans  erve- 
kvad  um  denne  kongen,  de  velkjende  HaakonarmaaL 
De  ber  sjølv  gode  merke  av  at  de  er  dikta  med  den 
tilburden  som  er  emne  for  kvade  i friskt  minne.  Den 
meiningi,  at  de  skulde  vera  komi  til  noko  lang  tid 
etter,  hev  berre  siste  verse  aa  byggje  paa;  men  til  de 
er  aa  segja,  at  de  næst-siste  verse  ber  alle  merke  av 
at  de  upphavleg  hev  vori  de  siste.  De  andre  maa  daa 
vera  komi  til  seinare,  og  visst  nok  er  de  han  sjølv  som 
hev  sett  de  til;  han  hev  no  vilja  nytta  tilhøve  til  aa 
lialde  fram  motsetningi  millom  Haakons  tid  og  tilstande 
i den  tid  Gunnhildsønine  styrde.  Kvade  handlar  daa 
um  Haakons  siste  herstrid  og  hans  fall  paa  Stord,  og 
skildrar  korleis  han  vert  mottekin  hjaa  Odin  i Valhall. 
Her  kjem  de  fram,  de  som  hev  vori  rette  endemaale 
med  kvade,  der  de  vert  sagt  at  „de  daa  vart  kunnugt 
korleis  kongen  hadde  lieidra  heilagdomenu;  de  var  aa 
fri  Haakons  minne  fraa  de  einaste  lyte  hans  folk  hadde 
funni  ved  honom,  at  han  ikkje  hadde  den  rette  trui. 
Um  daa  skalden  her  i sin  godvilje  hev  gjengi  sanningi 
drjugt  nær,  so  kann  me  likevel  vera  trygge  for  at  han 
i de  heile  skildrar  mannen  og  dei  røynlege  tilburdane 
rett.  Liksom  dette  kvade  høyrer  til  dei  faa  som  me 
kann  sjaa  at  me  no  hev  i alle  maatar  heilt  som  de  var 
fraa  skalden  sjølv  (Heimskr.  118— 19),  so  høyrer  de  og 
til  dei  utvalde  millom  dei  mange  gode  kvad  me  hev 
fraa  vaar  gamle  tid.  Planen  er  djupt  og  vel  gjenom- 
tenkt,  og  utifraa  vel  gjenomførd.  Med  alt  de  liv,  den 
kraft  og  varme  som  kvade  er  fyllt  av,  syner  de  og  einfin 
og  høg  kunst  i framføringi.  De  er  eit  minnekvad  som 
er  fullt  verdigt  den  beste  kanskje  og  gjævaste  av  dei 
mange  gjæve  kongar  vaart  land  hadde  i dei  tidir. 


Spursmaale  um  kva  samanheng  cle  hev  med  Eiriks- 
maal,  skal  me  koma  noko  meir  innpaa  ved  dette  kvade. 
Her  kann  de  vera  nok  aa  lialde  fram  de,  at  Eiriksmaal 
ikkje  hev  noko  tilsvarande  til  heile  den  fyrste  og 
kanskje  beste  luten  av  Haakonarmaal. 

De  andre  større  kvade  me  hev  etter  Øyvind  er 
Haaløygjatal ; men  dette  hev  me  no  langt  fraa  heilt, 
berre  9 heile  og  7 eller  8 halve  vers  alt  i alt,  av  deim 
5 i Heimskringla  (s.  13,  25,  65,  126,  172).  De  er  i 
eit  og  alt  eit  sidestykke  til  Ynglingatal,  so  nær  som  de 
kunde  vera  raad  aa  faa  de,  baade  i fyrimaal,  innhald 
og  form,  og  jamvel  i versetale,  ser  de  ut  til;  at  de 
soleis  og  er  ymist  likt  i ordvale  her  og  der,  er  noko 
som  segjer  seg  sjølv.  Her  kann  ein  daa  ikkje  fritaka 
Øyvind  for  aa  vera  „skaldespillar“,  for  so  vidt  de  gjeld 
laan  eller  etterlikning.  Men  uppgaava  var  no  og  her 
nettupp  aa  faa  de  eine  kvade  so  likt  de  andre  som  raad 
var.  De  galdt  aa  syne  korleis  Ladejarlane,  likso  vel 
som  Haarfagre-ætti,  var  ætta  fraa  gudane,  og  soleis 
jamgode  og  likso  rettkomne  til  aa  raade  i lande  som 
nokon  av  Ynglinge-ætti.  Med  alt  dette  maa  ein  ikkje 
tru  at  ein  slik  trufast  mann  som  Øyvind  paa  nokon 
maate  hev  lati  seg  kjøpe  til  dette;  han  hev  til  visse 
gjort  de  av  rein  venskap  til  Haakon  jarl,  og  visstnok  for 
di  han  og  heldt  honom  betre  til  landsstyrar  enn  sine 
skyldingar,  skulde  vera,  Gunnliildsønine.  Liksom  Yng- 
lingatal er  nok  dette  og  bygt  mykje  paa  gamle  segnir, 
men  synest  likevel  hava  langt  mindre  sogu-verd,  fraa- 
rekna  at  de  er  so  uheilt.  Elles  kann  ein  vel  gjeva 
de  de  ros,  at  de  i skaldeverd  stend  nokolunde  paa  høgd 
med  sitt  fyribilæte,  um  ikkje  vel  so  høgt;  men  til  dette 
skulde  de  daa  heller  ikkje  so  mykje  til. 

Elles  er  de  berre  lause  vers  me  hev  etter  Øyvind, 
ei  13 — 14  alt  i alt,  som  surne  likevel  kanskje  hev  høyrt 
til  større  kvad.  Nokre  er  fraa  slage  paa  Stord  (Heimskr. 
s.  113  — 16)  og  nokre  fraa  hans  strid  med  Gunnhild- 
sønine  og  deira  venir  (s.  113,  121 — 22).  Endaa  eit 
kvad  han  skal  hava  dikta  er  nemnt,  og  de  eit  heller 
stort  eit,  skulde  de  synast.  De  er  „ei  draape  um  alle 
islendingarL  Dette  „alle“  maa  ein  daa  ikkje  taka  for 
strengt  etter  bokstaven;  men  trulegt  er  de,  at  han  der 

hev  teki  med  mange  av  dei  meir  namnkjende  mennar 
paa  Island  baade  i hans  eigi  tid  og  fraa  fyrr.  Av  dette 
kvade  er  de  likevel  ikkje  noko  att,  utan  de  skulde  vera 
eit  par  linur  i Olav  Hvitaskalds  „maalskruds-frøde“, 
der  de  er  sagt  at  Ingolv  stridsglad  drog  ut  saman  med 
Hjørleiv.  I Heimskringla  er  de  fortalt  at  islendingane 
lagde  saman  og  sende  Øyvind  eit  stort  kappe-spenne  av 
sylv  for  kvade;  men  i de  harde  uaare  som  gjekk  yvi 
Noreg  og  andre  land  i Europa  i 976,  laut  han  hogge 
sund  spenne  til  aa  kjøpe  buskap  for.  Um  dette  er  de 
2 — 3 vers  etter  honom  (Heimskr.  134 — 35).  Alle  desse 
lause  versi  er  i drottkvætt  versemaal  og  med  god  vers- 
bygnad;  men  elles  hev  dei  mest  verd  ved  den  fram- 
syning dei  gjev  av  skalden  sjølv,  hans  djervhug  og  hans 
gode  og  trugne  hjartelag. 

Yed  eit  kvad  fraa  denne  tid  er  de  serleg  merkande, 
at  de  er  utan  skaldenamn,  endaa  de  er  um  namngjevin 
mann,  og  namnkjend  nok,  og  de  i seg  sjølv  er  eit  med 
dei  merkelegaste  me  kjenner  til.  Dette  kvade  er 
Eiriksmaal.  De  er  dikta  for  Eirik  Blodøks  paa  same 
maaten  som  Haakonarmaal  for  hans  bror  Haakon.  Men 
dette  kvade  hev  me  dess-verre  ikkje  so  heilt.  De  som 
er,  hev  me  berre  paa  ein  stad,  i Fagrskinna  — so 
nær  som  dei  10  fyrste  linune,  som  og  stend  i Snorrc- 
Edda  — og  den  mannen  som  hev  gjevi  de  der,  hev 
anten  ikkje  kjent  heile  kvade,  eller  meint  at  han  ikkje 
hadde  bruk  for  meir  enn  desse  faa  fyrste  versi  av  de. 
Dei  er  heller  ikkje  alle  fullt  heile  eller  rette,  kann  ein 
sjaa.  Likevel  skal  me  gjeva  ei  umsetjing  av  de  som 
er,  med  di  de  ser  ut  til  de  hev  vori  eit  framifraa  kvad, 
og  de  attaat  hev  mykje  aa  segja  for  samanlikningi  med 
Haakonarmaal.  At  skalden  hev  vori  nordmann,  er  de 
alt  likjende  til,  med  * di  islendingane  endaa  ikkje  var 
komne  so  mykje  i gang  med  skaldskap,  og  kvade  dess- 
utan  svipar  so  sterkt  paa  Edda-kvadi  og  slike  norske 
kvæde  som  Ravnsmaal,  ikkje  aa  tala  um  Haakonarmaal. 

Eiriksmaal. 


Odin. 

Kva  er  de  for  draumar  ? 

Eg  tottest  fyri  dag  rise, 
Valhall  aa  rydja 
fyri  vaapn-fellt  herfolk, 
at  eg  vekte  einherjar, 
bad  deim  upp  rise, 
benkir  aa  straa, 
bjor-kjer  aa  skylja, 
valkyrjur  vin  aa  bera, 
som  naar  venta  er  kongar. 

Fraa  mannheimen  gjestir 
mæte  eg  vonast, 
hovdingar  gjæve; 
i hjarta  de  gjev  glede. 

Brage. 

Kva  dur  er  der? 
som  dunde  de  av  tusund, 
eller  mengd  utan  maate ! 
Benk-fjølir  brakar, 
som  Balder  skulde  koma 
atter  i Odins  salar. 

Odin. 

Faavist  du  mæler, 
mangvise  Brage! 
um  vel  du  allting  veit: 

Fyri  Eirik  de  dunar, 
drottnen  som  her  skal  koma 
inn  i Odins  salar. 

Sigmund  og  Sinfjotle! 
ris  upp  snøgleg 
og  gakk  i møte  gramen. 


Inn  honom  bjod, 
er  de  Eirik  som  kjem; 
han  eg  veit  er  i ventom. 

Sigmund. 

Kvi  ventar  du  Eirik 
heller  enn  andre  kongar? 

Odin. 

For  di  vidt  um  landi 
han  vaapn  hev  ro  da 
og  blodut  sverd  bori. 

Sigmund. 

Kvi  meinka  du  han  sigren, 
naar  modig  han  deg  tyktest? 

Odin. 

For  di  uvisst  er  aa  vita 

naar  ulven  graae 

mot  sæte  aat  gudar  vil  søkje. 

Sigmund  (helsar  Eirik). 
Heil  deg,  Eirik! 
vel  du  her  vere  komin, 
og  gakk  i halli  hugheil! 

Um  eitt  eg  vil  deg  frega, 
kva  fylgje  du  hev 
av  hovdingar  fraa  her-glamren? 

Eirik. 

Kongar  er  her  fem; 

paa  kvar  eg  deg  namn  skal  gjeva ; 

eg  er  den  sétte  sjølv. 


Kise,  reise  seg.  staa  upp.  — Straa,  breide  straa  (halm)  paa 
benkine.  — Bjor-kjer,  ølskaalir.  — Sigmund,  Yolsungs  son,, 
var  far  til  Sinfjotle  og  til  Sigurd  Faavnesbane.  — Hoda  (eller 
r j o d e),  gjera  raud,  farge  i blod  o.  sl.  — M e i n k e,  hindre.  — 
Ulven,  Fenresulven.  Odin  vil  med  ordi  sine  her  segja  at  Rag- 
narok snart  kunde  vera  ventande,  daa  einherjane  skulde  vera  med 
gudane  i striden  mot  Fenresulven  og  andre  uvette;  difor  galdt  de  aa 
hava  med  der  slike  mennar  som  kong  Eirik.  Desse  ordi,  liksom 
ymist  i same  leid  i surne  av  Edda-kvadi,  t.  d.  Voluspaa,  peikar 
soleis  til  ei  tid  daa  de  tok  til  aa  sjaa  spelegt  ut  for  den  gamle 
gudetrui  her  nord. 


80 


Her  er  broti  av,  nettupp  som  kvade  rett  skulde 
byrja.  Naar  no  Eirik  liev  „præsentert“  desse  kongane 
for  Sigmund,  og  han  so  fører  deim  alle  seks  inn  i lialli 
til  Odin  sjølv,  so  skulde  de  vori  gildt  aa  fengi  høyrt 
korleis  de  gjekk  der.  Snorre  i minsto  hev  kjent  meir 
av  kvade,  kann  ein  sjaa,  med  di  at  han  i Heimskringla 
{s.  96)  nemner  namne  paa  3 av  dei  5 kongane  som  fall 
med  Eirik  i slage.  Um  korleis  resten  av  kvade  hev 
vori,  kann  me  elles  tenkje  oss  til  noko  fraa  Haakonar- 
maal,  daa  de  viser  seg  at  dei  tvo  kvadi  hev  ymist  likt 
baade  i plan  og  anna.  Med  di  at  Eirik  døydde  ei  6 
eller  10  aar  fyri  Haakon,  er  de  rimelegt  nok,  at  de  alt 
fraa  gamalt  hev  vori  meint  at  Haakonarmaal  er  laga 
etter  Eiriksmaal,  likso  vel  i bygnad  som  i tid.  Men 
dette  kann  ein  no  likevel  ikkje  rekne  for  heilt  avgjort. 
De  skulde  vera  mykje  som  talar  for  at  eit  kvad  som 
dette  Eiriksmaal  fyrst  er  komi  til  etter  at  Gunnhild  med 
sine  sønir  paa  nytt  var  komi  til  magti  i Noreg,  og  daa 
til  motvegt  mot  den  folkeyndest  Haakon  her  stod  i,  og 
som  no  Haakonarmaal  var  vel  maata  til  aa  lialde  uppe, 
kann  ein  vita.  Men  de  høyrer  ikkje  til  her  aa  draga 
fram  dei  grunnar  som  kann  tala  for  eller  imot  anten  de 
eine  eller  de  andre.  Berre  so  mykje,  at  Eiriksmaals- 
skalden  syner  han  hev  vori  so  god  til  aa  ettergjera  som 
nokon,  i vissa  daa  Edda-kvadi,  og  de  ikkje  berre  i 
tonen,  men  og  i ordvale,  som  de  syner  seg  ikkje  so  lite 
av  de  vesle  som  er.  Elles  kann  de  og  hende  de  er  ein 
av  Edda-skaldane  sjølve  me  her  hev  fyri  oss.  Men  hev 
Eiriksmaal  i de  heile  vori  so  godt  som  denne  byrjingi 
lovar,  so  er  de  aa  segja  um  baae  skaldane,  at  de  ikkje 
er  til  mannemink  for  nokon  av  deim,  kva  ein  so  kann 
finne  av  laan  eller  etterlikning  i desse  tvo  kvadi  deira. 


Norsk  dikting  etter  vikingtidi. 


Den  draapa  som  Øyvind  Skaldespillar  gjorde  „um 
&lle  islendingara  skulde  faa  si  løn,  ikkje  berre  i sylv, 
men  og  i draapur  som  islendingar  dikta  um  nordmennar, 
og  de  so  rikeleg  at  nordmennane  no  slapp  alt  stræv 
med  aa  gjera  de  sjølve.  I minsto  veit  me  ikkje  etter 
denne  tid  aa  nemne  for  visst  nokor  draape  som  liev  ein 
nordmann  til  diktar.  Av  hirdskaldane  etter  Øyvind 
Skaldespillar  er  de  berre  ein  einaste  som  ein  med  noko 
større  visse  kann  segja  var  nordmann,  og  de  ein  av  dei 
mange  som  de  no  ikkje  finst  noko  att  etter  av  skald- 
skapen deira.  Hans  namn  er  Ar  ne  Fj  øruskeiv,  og 
han  er  nemnd  millom  skaldane  hjaa  Sigurd  Jorsalafar. 
Av  de  som  er  sagt  um  honom  i dei  eldre  utgaavur  av 
Heimskringla  (framanfor  sogo  um  Ottar  Birting)  kann 
ein  sjaa  at  ban  ogso  bev  vori  med  Sigurd  paa  den 
namngjetne  krossferdi  hans;  men  skal  ein  tru  de  som 
er  sagt  i eit  nidvers  som  den  islendske  skalden  Torarin 
Stuttfeld  gjorde  um  bonom,  so  bev  ban  ikkje  vori  mykje 
tess,  korkje  til  bermann  eller  skald.  De  er  der  sagt,  at 
paa  denne  ferdi  badde  han  berre  metta  ei  kraake  (med 
aate),  og  at  ban  hadde  spreidt  „den  gamle  ørns  lort“ 
(o:  dikt)  vidt  og  breidt.  Men  daa  dette  er  til  hemn  for 
eit  peik  som  Arne  badde  gjort  denne  Torarin  fyriaat, 
kann  de  ikkje  vera  mykje  aa  rette  seg  etter  de  som 
er  sagt  paa  denne  maaten.  So  mykje  kann  ein  likevel 
sky  nå  av  ordi  her,  at  de  kann  ikkje  vera  so  lite  ban 
bev  dikta,  denne  Arne. 

Andre  skaldar,  og  de  er  ikkje  so  faa,  er  de  no 
•endaa  mindre  eller  slett  inginting  sagt  um  kvar  dei 

var  ifraa,  um  dei  var  islendingar  eller  nordmennar,  og 
de  er  daa  vel  tenkjande  at  sume  av  deim  hev  vori 
norske.  Etter  di  ein  kann  gaa  ut  ifraa  at  dei  paa 
Island  kjende  best  til  dei  skaldar  som  var  islendingar,. 
og  de  soleis  maa  vera  ventande  aa  finne  best  greide 
paa  deim  i islendske  skriftir,  so  skulde  ein,  av  den 
ting  at  de  der  ikkje  finst  nemnt  noko  um  kvar  ein 
skald  var  ifraa,  helst  slutte  at  han  ikkje  var  islending. 
Av  desse  skaldane,  etter  de  me  no  veit  eller  ikkje  veit 
um  deim,  er  de  likevel  berre  ein  som  de  kann  vera 
større  verdt  aa  stridast  um.  De  er  skalden  EILIV 
GUDRUNARSON . Um  honom  er  de  elles  kjent  ikkje 
so  lite.  Me  hev  eit  halv-vers  etter  honom  av  eit  kvad 
til  Haakon  jarl,  og  eit  anna  halv-vers  som  ein  kann 
sjaa  hev  vori  av  ei  Krist-draape.  Men  best  kjend  er 
ha n for  eit  større  kvad,  som  me  endaa  hev  kanskje  de 
meste  att  av,  hans  Torsdraapa.  Av  denne  hev  me  no 
i alt  19  heile  og  2 halve  vers;  men  de  er  ymist  som 
tyder  paa  at  kvade  hev  vori  ein  god  mun  større.  De 
handlar  um  den  vaagalle  ferdi  som  Tor  gjorde  til 
Geirrøds  gard  i Jotunheimen,  daa  han  vod  den  ofselege 
elvi,  og  sidan  i Geirrøds  hall  greip  i floge  den  gloande 
smidju-kaka  som  jotunen  med  ei  tong  hivde  etter 
honom,  og  so  sende  henne  attende  so  ho  slo  igjenom 
ei  jarn-sule  og  gjenom  Geirrød,  ut  veggen  og  ned  i 
jordi.  Denne  ferdi  og  desse  hendemaali  er  skildra  med 
kraft  og  liv  og  med  de  rette  gamle  skalde-lage.  Men 
kvade  er  eit  med  dei  vandastc  aa  skyna,  av  di  de  er 
so  fyllt  med  kenningar  og  umskrivingar,  og  daa  orda 
paa  so  mangt  i gudelæra  som  elles  er  lite  eller  ikkje 
kjent,  so  de  der  er  ymist  som  ingin  no  hev  funni  rett 
greide  paa  endaa.  Men  for  alt  dette  stod  kvade  berre 
i so  mykje  større  ynde  i gamle  dagar.  De  var  ei  rik 
ile  til  aa  ause  av  for  skaldane  seinare,  og  Snorre  hev 
nytta  de  svært  mykje  til  skaldelæra  i si  Edda. 

Me  ser  soleis  at  denne  skalden  hev  butt  i Noreg, 
og  truleg  havt  fast  tilhelde  her,  baade  i Haakon  jarls 
og  Olav  Trygvesons  tid,  etter  de  ein  kann  skyna  av 
hans  Krist-draapa;  for  ein  slik  ram  aasa-dyrkar  hadde 
knapt  so  snart  vorti  kristin  burte  paa  Island.  No  veit 
me  at  de  i sogune  er  fortalt  mykje  um  islendingar, 

baade  skaldar  og  andre,  som  var  i Noreg  ved  desser- 
tidir,  so  de  vilde  daa  vera  underlegt,  at  ikkje  ein  so- 
vidt  namnfræg  skald  som  Eiliv  var  nemnd  millom  deimr 
um  han  var  islending,  eller  i dei  mange  sogur  der  skal- 
dar er  meir  eller  mindre  umtala  heime  paa  Island.  De 
som  er  gissa  um  at  han  skulde  vera  ein  son  aat  Gud- 
run Nattsol,  som  er  umtala  i Njaala  kap.  58  og  utetter, 
— de  høver  ikkje  vel  med  tidi.  For  etter  de  som 
stend  i denne  sogo,  var  de  paa  lag  ved  den  tid  daa  ein 
maa  tru  at  Eiliv  alt  var  skald  hjaa  Haakon  jarl,  at 
Gudrun  vart  gift,  fyrst  med  nordmannen  Tore,  og  sidan 
med  hans  felage  Torgrim.  So  lengi  de  ikkje  er  paa- 
vist  noko  um  at  Eiliv  var  islending,  ligg  de  daa  næ- 
rast  aa  gaa  ut  fraa  at  han  var  nordmann.  Hans  kvad 
hev  no  og  mest  sams  med  dei  gamle  norske  kvadi  sonr 
me  hev  ei  prøve  paa  i Tjodolvs  Haustlong. 

Men  meir  um  aa  gjera  er  den  samanheng  de  er  aa- 
finne  millom  skaldskapen  paa  Island  og  i Noreg,  at  ein 
no  kann  segja  at  den  islendske  skaldskapen  hev  sitt 
grunnlag  i den  gamle  norske,  er  bygd  paa  den.  Syner 
no  dei  prøvur  me  hev  av  sjølve  den  norske  skaldskapen, 
at  de  hev  vori  ein  livskraftig,  djupt  rotfest  vokster,  so^ 
kann  dei  sidegreinine  han  hev  skoti  paa  Island  og  f i 
norske  utbygdir  elles  vesterpaa  tena  til  aa  syne  de  same. 
Og  at  der  er  ein  slik  samanheng  med  skaldskapen  i desse 
landi,  de  syner  seg  ikkje  berre  av  indre  merke,  skyldskapen- 
i lynde  og  lag,  men  ein  kann  og  fylgje  han  beint  fram. 
Fleire  av  skaldane  paa  Island  var  fødde  og  upp-alne  r 
Noreg.  Soleis  er  de  nemnt  ymse  skaldar  millom  land— 
naamsmennane,  og  like  eins  nordmennar  som  kom  dit  ut 
seinare.  Millom  deim  er  serleg  aa  nemne  Gisle  Surs- 
son  fraa  Surnadal  (Surndalen)  paa  Nordmøre,  vel  kjend’ 
fraa  den  merkelege  sogu  som  ber  hans  namn.  Etter 
honom  hev  me  i denne  sogo  nokre  av  dei  beste  og 
finaste  kvad  me  kjenner.  Endaa  fleire  var  dei  som  ikkje 
hadde  lenger  aa  telja  attende  til  Noreg  enn  til  foreldre 
eller  besteforeldre  som  var  komne  derifraa,  — millom 
deim  stor-kulten  for  alle  skaldar,  Egil  Skallagrims- 
son.  Med  ein  mann  som  honom  kann  de  ikkje  vera 
tvil  um  at  hans  skaldskap  i de  heile  er  av  norsk  roty 
norsk  arvegang,  endaatil  fraa  hans  eigne  ættfedrar  og 

deira  frendar.  Baade  um  faren  Skallagrim  og  beste- 
faren Kveldulv  i Fjordane  er  de  fortalt  at  dei  var 
skaldar,  og  endaa  meir  avgjort  med  andre  frendar,  som 
Olve  Nuva,  bror  aat  bans  bestemor. 

Likevel  vilde  de  vera  underlegt,  um  norsk  skaldskap 
og  dikting  ikkje  berre  skulde  vike  rome  for  islendsk 
ved  den  norske  kongshirdi,  men  og  med  ein  gong  heilt 
døy  ut.  Dette  skulde  daa  ikkje  nettupp  tyde  paa  djupt 
rotfeste  i lande.  Ein  vokster  som  er  heilt  heime  paa 
ein  stad,  han  pl  ar  ikkje  døy  burt  so  braatt.  Han  sét 
fræ  og  skyt  renningar,  so  han  paa  den  maaten  liver,  um 
endaa  i nye  vokstrar  av  sitt  slag.  At  de  hev  vori  soleis 
med  den  gamle  norske  diktingi  og,  de  fekk  meveltenkje 
oss,  endaa  um  me  ikkje  visste  noko  avgjort  um  de.  Me 
kunde  ikkje  vente  at  de  i skriftir  paa  Island  fraa  ikr. 
1200  og  utetter  skulde  vera  gøymt  so  aa  segja  alt  de 
aandsliv  som  hev  rørt  seg  i Noreg  i dei  3 — 400  aar 
fyri  den  tid.  Som  me  alt  hev  set,  er  de  mykje  av  dette 
som  de  i desse  skriftir  er  berre  som  eit  minne  um,  og 
mykje  meir  kunde  de  daa  vera  som  de  ikkje  ein  gong 
or  so  mykje  att  etter.  Eller  de  kunde  og  vera  mykje 
av  norsk  aands-avl  som  endaa  liver  i islendske  skriftir, 
um  de  ikkje  der  beint  fram  er  sagt  fraa,  at  de  upphav- 
leg  er  norsk,  paa  same  maaten  som  t.  d.  tysk  og  dansk 
oller  germansk  dikting  liver,  meir  eller  mindre  umskapa, 
i den  norske  Edda-dikting. 

At  de  hev  haldi  ved  med  onnor  dikting  her  i lande, 
etter  de  var  slutt  med  norsk  hird-skaldskap,  de  syner 
no  og  sjølve  Edda-kvadi.  Dei  yngste  norske  Edda-kvadi 
er  jamleg  rekna  for  aa  vera  komne  til  ved  slutten  av 
viking-tidi.  Den  kann  ein  setja  til  paa  lag  ved  den  tid 
daa  Olav  Haraldsson  vart  konge.  Han  hadde  sjølv  vori 
den  siste  av  dei  rette  viking-kongar.  Danmarks-ferdine 
og  England s-fer di  hans  Harald  Hardraade  og  vesterhavs- 
ferdine  hans  Magnus  Berrføtt  er  i ein  noko  annan  stil, 
um  endaa  i same  aand.  Edda-diktingi  hev  soleis  fylgt 
viking-tidi  til  de  siste,  den  tidi  som  ho  er  fødd  fram  av 
og  hev  sitt  liv  i,  endaa  um  de  etter  namne  vanleg  ikkje 
or  viking-hovdingane  eller  viking-kjempune  sjølve  som 
der  er  tekne  til  emne.  Men  de  skulde  ein  likevel  vente, 
at  de  um  desse  karane  og  vilde  laga  seg  sogur  og 

kvæde,  naar  dei,  liksom  Volsungar  og  Skjoldungar,  var 
komne  paa  de  fraastand  at  dei  kunde  ruve  høvlegt  til  der 
og  daa  aller  helst  i Noreg,  sjølve  Edda-heimen,  i fram- 
hald og  rekkje  med  Edda-diktingi.  No  i de  siste  er  de 
endeleg  paavist  og,  at  soleis  hev  de  i røyndi  vori,  og 
de  fraa  ein  kant  der  ein  ikkje  fyrst  skulde  venta  de. 

Den  som  hev  funni  og  lagt  fram  ei  heil  samling 
med  vitnemaal  og  prøvur  av  sjølve  den  norske  viking- 
diktingi,  er  den  danske  granskaren  Axel  Olrik,  og  der 
han  hev  funni  deim,  er  hjaa  gamle  Sakse,  i hans 
latinske  Danmarks-sogu.  De  er  nok  ein  og  annan  fyrr 
og  (danskar  de  med)  som  hev  lagt  merke  til  at  ymse 
av  sogune  hans  Sakse  hadde  drjugt  mykje  med  Noreg 
aa  gjera,  og  soleis  kanskje  helst  høyrde  heime  dei\ 
Men  Olrik  er  den  fyrste  som  hev  teki  denne  saki  upp 
til  gransking  i fullt  aalvor,  og  hev  paavist  samanhengen 
so  klaart  og  greidt,  so  de  i de  store  og  heile  ikkje  len- 
ger kann  vera  tvil  um  den.  I sine  bøkar  um  „Sakses- 
oldhistorie“  og  i ymse  innlegg  elles,  hev  han  synt  kor- 
leis sogu-emne  hans  Sakse  kløyver  seg  i tvo  ulike  greinir, 
ei  dansk  og  ei  norrøn  eller  norsk,  og  korleis  desse  skil  seg 
greidt  fraa  kvarandre  likso  vel  etter  indre  som  ytre 
merke.  Den  norske  sogu-rekkj a skil  seg  daa  ut,  ikkje 
berre  med  de  at  nordmennar  der  hev  største  og  fremste 
rome,  at  sogune  mykje  held  seg  i Noreg  og  n emner  ymse 
stelle  der  som  berre  folk  i nærleiken  kunde  kjenne  noko 
til,  men  likso  sermerkt  i bygnad  og  stil  og  alt  sitt  lag, 
— ting  som  likso  mykje  sameiner  deim  seg-imillom,  som 
de  skil  deim  greidt  ut  fraa  dei  sogur  som  ber  merke 
av  at  dei  er  danske.  Emne,  gjerd  og  bunad  er  i de 
heile  de  same  som  i dei  islendske  fo r naldar-sogur 
dei  kallar,  — ja,  me  finn  beint  fram  dei  same  att  i 
surne  av  fornaldarsogune,  berre  førde  i pennen  seinare, 
og  sjølvsagt  med  ymse  avbrigde,  som  ein  kunde  og 
maatte  vente  seg.  Liksom  fornaldarsogune,  er  dei  etter 
sitt  emne  viking-sogur  eller  kjempe-sogur,  men  i ætt  og 
gjerd  er  dei  eventyr-sogur,  med  heile  den  gamle  vette- 
heimen,  troll  og  trollskap,  risar  og  dvergar,  gygrar, 
skjoldmøyar  og  gudar,  som  grip  inn  eller  møter  fram 
i leiken  i lag  med  kjempune.  Um  alt  dette,  og  meir 
til,  fær  me  vise  til  dei  nemnde  bøkane  hans  Olrik.  Dei 

•<er  eit  merkelegt  døme  paa  korleis  ærleg,  gløgg  og  djup- 
tenkt  gransking,  med  dei  hjelperaadir  som  no  er  tekne 
i bruk,  kann  greide  ut  gamle  flokar. 

Me  skal  nemne  surne  sogur  som  etter  dette  hev  synt 
seg  aa  vera  norske,  med  uppgift  um  kvar  dei  helst 
rskulde  høyre  heime  i lande,  der  dette  paa  ein  eller 
annan  maate  kjem  til  synes.  De  er  i alt  umhandla  18 
slike  millom  dei  39  konge-  og  kjempe-sogur  fraa  segn- 
tidi  hjaa  Sakse;  men  me  skal  her  berre  taka  med  nokre 
av  dei  største  og  best  kjende.  1)  Um  Ha d ding,  ei 
fornaldarsogu  so  heilbori  som  ho  knapt  er  aa  finne  paa 
sjølve  Island,  med  vikingar  og  vette  og  eventyr  i yrjande 
mengd;  hovudmannen  kanskje  upphavleg  den  same  som 
•den  namnkjende  viking-hovding  JJasting.  2)  Um  Hod 
og  Balder  (nordanfjells  — Baldersvaag  paa  Hitra, 
Haalogalands-kongcn  Helge  o.  a.) ; Hod  visstnok  i den 
opphavlege  segni  konge  paa  Hadaland,  liksom  hans  far 
Hodbrodd.  3)  Um  Eirik  den  maalsp ake  fraa  Rennes- 
øy, og  attmed  der  nemnd  øy  i Aumar  (no  Eima)  i Roga- 
land. 4)  Holmgangen  paa  Samsøy,  millom  Arngrims- 
sønine  (Angantyr)  og  Orvarodd,  eit  stykke  or  sogo  um 
Grvarodd,  Jathricus  regulus  (konge  paa  Jaren)  eller 
„Odd  af  Ja5ri“  som  lian  er  kalla.  5)  Um  Ragnar 
Uodbrok  (Agdir).  6)  og  7)  Um  Sta  r kad  og  um 
Harald  Hildet  onn  (Telemark  og  Hordaland).  8)  Um 
Aale  den  frøkne.  Av  andre  landmerke-namn  kann  me 
nemne:  Soløyar  (Solør)  og  Eidaskog,  Gaulardal  (Gul- 
dalen), Frekøyarsund  (ved  Stad),  Ruslar  (no  Rutle,  gard 
og  hamn  i ytre  Sogn),  Lidir  (Lista),  Frodaøy  (med  til- 
•svarande  namn  fleire  stadir  no),  like  eins  Stikla,  og  andre 
som  ikkje  hev  vori  attfunne,  som  Addarnes.  Etter  fleire 
merke  synest  dei  fleste  sogune  aa  høyre  heime  i synste 
luten  av  lande  (Agdir  med  Telemarki,  Jaren  og  Rogaland). 

I surne  av  desse  sogune  hjaa  Sakse,  soleis  um 
.“Starkad  og  Ragnar  Lodbrok,  er  de  og  med  ymse  gamle 
danske  segnir,  og  alle  saman  hev  dei  daa  noko  med 
Danmark  aa  gjera,  kann  ein  vita,  sidan  Sakse  hev  tek  i 
deim  med,  endaa  um  de  stundom  ser  ut  som  samanhen- 
gen  med  Danmark  i røyndi  hev  vori  litin  eller  ingin. 
De  er  daa  helst  kongar  som  er  danske,  men  dei  er 
jamleg  fostra  i Nor  eg,  hev  gifta  si  derifraa,  og  dei  gjer 

ofte  ferdir  dit  upp,  til  aa  hjelpe  eller  hemne  ein  eller 
annan  frende  eller  god  ven,  eller  til  aa  røynast  med 
norske  kongar,  men  ikkje  til  aa  leggje  nnder  seg  noko 
av  lande.  Men  mengdi  av  deim  som  elles  er  med  i 
sogune,  i vissa  dei  rette  liovudmennane,  stork jempur  og 
slike,  dei  er  jamleg  nordmennar. 

At  de  og  hev  vori  meir  med  sogur  her  i lande 
enn  desse  som  me  no  finn  att  lijaa  Sakse,  de  er  daa 
greidt  nok,  og  de  ikkje  berre  fornalders-  eller  eventyr  - 
sogur,  men  og  slike  som  er  aa  rekne  til  sannsogur. 
Soleis  kann  me  no  millom  anna  rekne  trygt  paa  at  dei 
mange  „tættir“  i Heimskringla  og  andre  norske  konunga- 
sogur  for  de  meste  er  komne  til  her  i lande.  De  vert 
soleis  ikkje  berre  skaldskapen  som  hev  sitt  grunnlag  i 
Noreg,  men  og  de  som  betre  er,  sogu-diktingi  eller 
sogu-yrkjingi.  Grunnlage,  med  alt  dette  sermerkte  ved 
sogu-emningi  i bygnad,  stil  og  svip,  de  hev  daa  laga 
seg  i Noreg  og  maa  vera  gamalt  her,  eller  Noreg  hev 
i minsto  likso  stor  lut  i den  fyrste  tilemningi  som  Island. 
Likevel  er  og  vert  no  Island  aa  rekne  for  den  rette 
sogu-heimen.  De  var  berre  sogu-emne  aa  kalle  som 
vart  skapt  i Noreg,  tættir,  meir  eller  mindre  lause.  De 
var  fyrst  paa  Island  at  de  stod  fram  mennar  med  den 
rette  sogu-manns  gløggsyn  og  vidsyn  til  aa  samle  og 
syfte  de  rike  emne,  baade  fraa  deira  eigi  og  andre  land, 
og  av  de  byggje  heilrende,  uforgjengelege  sogu-verk. 
At  de  ikkje  stod  fram  slike  mennar  her  i lande,  de 
kann  vel  my  kje  hava  sin  grunn  i de  at  emne  her  var 
meir  spreidt,  og  soleis  ikkje  lett  aa  vinne  yvisyn  yvi  de. 
Men  elles  tyder  de  vel  likso  my  kje  paa  vantande  tiltak  og 
syn  og  sans  for  aa  gjera  seg  rett  nytte  av  sine  skattar. 

At  de  med  denne  diktingi  hev  fylgt  skaldskap,  er 
no  mest  sjølvsagt.  Ein  ser  daa  og  hjaa  Sakse  at  i fleire 
av  desse  sogune  hev  de  vori  fullt  med  kvad  og  lausa- 
visur,  eller  sjølve  sogo  ber  ofte  merke  av  at  ho  my  kje 
er  bygd  paa  kvad.  Eit  av  dei  kvadi  ein  kann  finne  her, 
er  i vissa  merkelegt,  med  di  de  ber  so  greide  merke 
av  kvar  de  er  ifraa,  ikkje  berre  norsk,  men  fraa  sjølve 
Telemarki.  De  er  Starkads  Braavalla-kvæ de.  Like 
eins  ber  dette  kvade  gode  merke  paa  kva  tid  de  maa 
vera  fraa,  paa  lag  fraa  Harald  Hardraade  si  tid.  De 

som  hev  gjevi  grunntanken  til  kvade,  er  vel  helst  slage 
ved  Helgeaai,  millom  dei  tri  kongane  i nordlandi,  og 
so  eit  eldre  kvad  um  slage  ved  Svolder,  som  ein  finn 
leivnir  av  i namne-remsa  i Heimskringla  (s.  221)  um 
kjempune  paa  Ormen  lange,  og  andre  stadir.  Braavalla- 
slage  er  eit  motstykke  til  Svolder-slage.  I Svolder-slage 
tapte  nordmennane  eller  den  norske  kongen;  med  all 
sin  uvyrdne  djervskap;  men  i Braavalla-slage  tek  nord- 
mennane sin  mun  att  — i diktingi.  Der  er  de  dei  (eller 
rettare  te  li  ne,  i lag  med  Starkad)  som  gjer  utslage  og 
ber  sigren  heim  for  den  svenske  kongen  mot  den  danske. 

Her  hev  daa  Olrik  funni  fram  for  oss  „den  van- 
tande  lekkjena,  den  som  hind  folkevise-  og  eventyr- 
diktingi  saman  med  Edda-diktingi  i ein  heil  og  ubrotin 
framvokster.  At  de  er  i sør-bygdine  i lande  den  gamle 
diktingi  hev  lialdi  seg  ved  lag  og  blømt  lengst,  de  hev 
no  og  sine  gode  grunnar.  Etter  alt  me  veit,  var  de 
her  den  gamle  trui  heldt  seg  lengst.  Kongane  kom 
aldri  noko  inn  i lande  her,  soleis  som  naar  dei  for  paa 
veitslur  aust  i lande,  nordanfjells  og  i fjordbygdine  paa 
vestlande,  og  jamvel  dei  meir  greide  og  framkjømde 
dalføri,  som  Gudbrandsdalen  og  Valdres.  I desse  sør- 
bygdine  kann  ein  daa  vita  at  aasa-trui  lengi  heldt  seg 
heil  og  sterk,  kanskje  so  mykje  sterkare  ved  motsetningi 
til  den  nye  trui,  og  endaa  lenger  jamsides  med  eller 
blanda  med  kristindomen,  soleis  som  de  elles  hev  synt 
seg  med  gamall  tru  og  sed  i desse  bygdir  alt  ned  til 
vaare  dagar.  At  daa  denne  diktingi,  som  dei  dyrka 
og  livde  paa  her,  ikkje  hadde  lett  for  aa  koma  vidare 
ikring,  de  skal  no  heller  ingin  undrast  paa.  Dei  karane 
som  hadde  denne  aandi  i seg,  dei  søkte  visst  ikkje 
gjerne  til  kongshirdi  med  de  dei  hadde  aa  føre.  Skulde 
de  naa  so  langt,  maatte  de  i minsto  gaa  ein  umveg, 
vest  til  Island,  og  so  kanskje  derfraa  attende  til  kongs- 
hirdi i Nidaros. 

Desse  kvadi  er  de  no  ikkje  lett  aa  gjeva  fullgode 
prøvur  av.  Hjaa  Sakse  er  dei  alle  paa  latin,  og  de  er 
daa  mest  uraad  aa  setja  deim  i sitt  gamle  stand  att. 
Berre  nokre  vers,  slike  som  de  ikkje  er  stort  anna  enn 
namn  i,  hev  dei  kunna  setja  nokolunde  i lag  att.  Heller 
ikkje  paa  Island  er  de  stort  aa  finne  uppteikna  av  desse 

kvadi,  i minsto  ikkje  vidar e heile,  eller  soleis  at  de 
syner  seg  greidt  nok  dei  er  norske.  Berre  eitt  av  dei 
kvadi  som  høyrer  hit  hev  me  der  endaa  heilskapa  aa 
sjaa  til.  De  er  de  namngjetne  Kraakumaal  eller 
Ragnar  Lodbroks  avferds-kvad  i ormegården.  Namne 
hø^ver  daa  ikkje  vel  til  kvade  som  de  no  er,  med  di  at 
„Kraaka“  (d.  v.  s.  Aaslaug)  berre  so-vidt  er  nemnd  der. 

Sjølve  maalformi  syner  greidt  nok  at  dette  kvade 
kann  ikkje  upphavleg  vera  komi  til  paa  Island,  med  di 
at  hl,  hr  (og  hn)  i framljod  her  lyder  l,  r (og  ri):-  ræ 
for  hrce  (val,  lik),  læjandi  for  hlæjandi , o.  s.  fr.  De 
hev  difor  vori  meint  at  de  skulde  vera  dansk;  men,  som 
Olrik  segjer,  so  er  de  heilt  utenkjande,  at  eit  kvad  so 
heidi  i aand  og  ordlag  skulde  vera  komi  til  eller  kunna 
haldi  seg  i Danmark  til  den  tid  de  her  er  tale  um. 
Fraa  andre  norske  maalprøvur  veit  me  at  de  var 
komi  til  de  nemnde  ljod-skifte  i Nor  eg  med  ved  denne 
tid.  Dessutan  er  de  elles  og  indre  merke  som  viser 
kvade  til  Noreg.  De  er  soleis  lett  aa  sjaa  at  Ragnars 
vesterhavs-ferd  hev  skalden  utfyllt  med  namn  fraa  fer- 
dine  hans  Magnus  Berrføtt,  og  like  eins  fraa  ferdi  hans 
Øystein  Haraldsson  (1153).  Me  kann  nemne  Ongulsøy 
(Anglesea),  Hasund  (øyi  II,  Isla),  Skarpaskjer  (Heimskr. 
s.  735),  som  skalden  likevel  hev  flutt  aust  til  Øystre- 
sjøen,  og  namne  paa  irekongen,  Marstein,  som  visst 
skal  segja  d.  s.  s.  Muirkertach  eller  Myrkjartan.  Kvade 
kann  soleis,  slikt  som  me  no  hev  de,  knapt  vera  eldre 
enn  fraa  ikr.  1200.  Liksom  Braavalla-skalden,  syner 
denne  og  (eller  hans  fyrigangarar)  grov  vankunne  i 
mangt  som  kjem  den  gamle  sogo  ved,  slikt  som  kvar 
islendsk  skald  ved  denne  tid  vilde  havt  god  greide  paa. 
Soleis  vilde  de  høyrt  til  barnelærdomen  for  ein  skald 
paa  Island  aa  vita  kven  Frøy  (Yngve-Frøy)  var;  men 
her  i kvade  er  han  gjort  til  motmann  aat  Ragnar,  og 
endaatil  flutt  ned  i Flæmingjaland  (Flamland).  Ei  slik 
kenning  som  „Æges  (havgudens)  asen“,  til  aa  teikne 
d s.  s.  „havhestar“  eller  skip,  vilde  no  heller  ingin 
skald  av  den  rette  skulen  trøyst  seg  til  aa  bruke. 

Noko  anna  som  fell  i augo  med  dette  kvade  er 
den  ting,  at  de  er  so  stor  skilnad  paa  fyrste  og  siste 
luten,  so  de  jamvel  hev  vori  meint  at  dei  kann 

ikkje  vera  fraa  same  skalden.  Fyrste  og  største  luten 
(v.  1 — 21)  er  ikkje  noko  framifraa,  — heller  so  me 
tykkjer  de  kunde  greidt  seg  betre  med  noko  mindre 
smyrju.  Men  so  i siste  luten  (v.  22 — 29)  stig  de 
med  ein  gong  i høgd  med  de  beste  me  kjenner. 
Knapt  nokon  stad  finn  me  de  gamle  norrøne  livssyn 
framsett  med  slik  fynd  som  her,  med  lagnaden  som 
livs-tru,  og  mod  og  mannsverk  de  høgste  eller  einaste 
de  for  mannen  var  verdt  aa  liva  for.  Men  de  kann 
no  og  vera,  at  her  var  eit  emne  som  laag  so  mykje 
betre  for  skalden.  Derimot  med  desse  mange  slagi, 
som  han  ikkje  hadde  set  noko  av,  uppdikta  som  dei  var, 
der  var  de  heller  ikkje  greidt  aa  faa  umskifte  paa  og 
de  rette  liv  i skildringi.  Likevel  braar  no  ymist  de 
rette  skaldelage  fram  her  med,  og  aandi  synest  i de 
heile  aa  vera  den  same.  Heller  ikkje  er  de  utenkjande, 
at  de  hjaa  ein  og  same  skalden  kunde  vera  ei  slik  blan- 
ding av  reinhekla  gamalt  og  av-ætta  nytt. 

Kor  som  er,  kann  ein  vera  viss  paa  at  dette  Kraaku- 
maal,  slikt  de  no  er,  er  gjengi  ut  ifraa  eldre  norske 
kvad  um  same  emne.  Eit  slikt  emne  som  dette  um 
Ragnar  i ormegården  maatte  sjølvsagt  mange  skaldar 
kjenne  seg  dregne  til.  Sakse,  kann  ein  sjaa,  hev  og  havt 
eit  eller  fleire  slike  kvad  aa  byggje  paa,  og  sumt  hev 
han  endaatil  mest  ord  for  ord  som  de  er  aa  finne  i 
Kraakumaal  eller  nokre  vers  i Ragnarssaga,  som  like 
eins  ser  ut  til  aa  vera  leivnir  fraa  eit  større  kvæde. 
Soleis  de  velkjende:  „gny6ja  mundu  gnsir,  ef  galtar 
hag  vissi“  (gryle  vil  de  grisine,  um  dei  visste  kor  galten 
er  komin).  Likevel  kann  han  ikkje  ha  kjent  Kraaku- 
maal slikt  som  de  no  er,  i vissa  ikkje  med  alle  dei 
namn  som  her  er,  endaa  um  de  syner  seg  at  han  i de 
heile  hev  same  gangen  i sogo,  og  ymist  elles  sams  med  de. 

Kvade  byrjar  med  aa  minne  um  korleis  Ragnar 
vann  jarledotteri  Tora,  med  aa  drepa  ein  lindorm  som 
laag  ikring  jomfrubure  hennar.  Deretter  skildrar  de 
hans  mange  herferdir  og  slag,  fyrst  heime  eller  i granne- 
landi  og  i Austerveg  (v.  2 — 13),  so  hans  ferdir  i vester- 
viking,  der  han  miste  tvo  av  sønine  sine,  fyrst  Rogn- 
vald  og  sidan  Agnar,  til  han  sistpaa  sjølv,  paa  ei  her- 
ferd  mot  kong  Ella  i Nordimbraland  (Northumberland), 

vart  fanga  og  kasta  i ormegården.  Med  mange  av 
namni  lier  kann  ein  ikkje  no  visst  segja  kva  stad  som 
er  meint.  Kjende  namn  er:  Dyna  (Dvina),  Iva  (elv 
i Jotunheim,  Bjar  meland),  Ullaraaker  (ved  Uppsala), 
Borgundarholm  (Bornholm),  Hjadningavaag  (ved  Svolder), 
Vedrafjord  (Waterford). 

Yersemaale  er  „ fritt  drottkvætt“,  som  de  er  kalla. 
Fyrste  lina  i verse  er  stev,  og  gjeng  igjenom  heile 
kvade.  Som  eit  vederlag  hev  verse  eit  drag  dei  kallar, 
ei  auking  med  tvo  linur  paa  slutten,  so  versi  her  vert 
paa  10  linur,  i staden  for  vanleg  8.  Hendingar  er  de 
lite  av;  mest  i siste  vers-lina,  og  ofte  halvhending  i 
næst-siste;  elles  berre  av  og  til. 

Endaa  dette  kvade  visst  ikkje  heilt  igjenom  er  den 
beste  prøva  paa  norsk  skaldskap  etter  og  um  viking- 
tidi,  skal  me  likevel  her  taka  de  med  i umsetjing,  etter 
di  me  ikkje  hev  noko  betre. 

Kraakumaal. 


l.  . 

Hardt  me  hogg  med  sverdom! 
Hitt  er  alt  len  gi  sidan, 
at  eg  Gautland  gjesta 
og  gav  lindormen  bane. 

Fagre  Tora  eg  feste; 
folk  etter  dette  beite, 
daa  eg  lyng-aalen  ljostra, 
Lodbrok  meg  sidan  kalla. 
Staal  med  stikk- verk  bjarte 
stakk  eg  i vang-kveilen  lange. 


2. 

Hardt  me  hogg  med  sverdom! 
Heller  ung  skar  eg  fyri, 
aust  i Øyrasunde, 
undorn  aat  gløypne  vargen, 
og  aat  fot-gule  fuglen 
føde  nøgdi  me  reidde, 
der  mot  gyllte  hjelmar 
jarni  harde  glumde. 

All  var  sjøen  svollin; 
i saar-flod  ramnar  vodo. 


Av  kenningar  som  er  brukte  i umsetjingi  til  dette  kvade  skal 
me  her  nemne:  For  herstrid:  odd-messe,  flein-ting  (pile-ting)  o.  fl.; 
for  sverd  (brand) : ræ-liund,  leggbit,  blod-tvoru,  saar-meitil,  slir-torn, 
Yidres  vond  (Odins  kjepp);  for  spjot  (geir,  kastevaapn,  pil):  flog- 
odd,  flog-drake,  streng-liurale ; for  skjold : rip-maane,  bar-maane 
(slag-maane),  valmøy-tjeld,  Hildar-nævr ; for  brynju : Svolnes  (Odins) 
skjorte,  Hamdes  graa-serk,  Skoguls  kaape;  for  skip:  hamle-hest, 
Egils  andrar  (ski),  Øyneves  andrar  (0.  namn  paa  ein  sjø-konge), 
Æges  asen;  for  ulv:  gygre-hest,  bror  aat  graabein;  for  orm:  lyng- 
aal,  vang-kveil ; for  blod  (sveite) : saar-dogg,  saar-flod ; for  liovud : 
hjerne-kleiv,  hjelm-stuv. — Beite,  tak,  dragsmaal.  — Stikk-verk, 
„gravéring“. — Undorn,  middags-maal.  — Den  fot-gule  fuglen, 
ørnen.  — Verd,  maaltid  (dagverd,  kveldsverd,  morgonverd).  — 
Yeite,  gjeva,  „yde“. 

3. 

Hardt  me  hogg  med  sverdom! 
Høgt  baaro  me  geirar, 
daa  vel  eg  var  tjuge  vetrar 
og  vidt  sverdi  roda. 

Aatte  slo  eg  jarlar 
utfor  Dyna-mynne; 
verd  me  rikleg  veitte 
vargen  ved  dette  møte. 

Sveite  fall  i svollin 
sjø;  mennane  øyddest. 

4. 

Hardt  me  hogg  med  sverdom! 
Her-leik  skulde  oss  unnast, 
daa  me  helsingjar  sende 
heim  til  Odins  salar. 

Upp  me  lagde  i Iva; 
oddar  munde  daa  bite ; 
all  var  denne  aai 
aalraud  av  heite  blode. 
Brandar  grenja  ved  brynjur, 
bildar  kløyvde  skjoldar. 

5. 

Hardt  me  hogg  med  sverdom! 
Høyrt  hev  eg  ingin  flydde, 
fyrr  paa  hamle-hestom 
Herraud  fall  i staake. 

Sidan  med  Egils  andrar 
ingin  frægare  hovding 
paa  langskipi  til  lægjes 
lunde-vollen  kløyver. 

Konge  han  var  som  i kapp-tak 
kvart  bar  hugfast  hjarta. 

6. 

Hardt  me  hogg  med  sverdom,! 
Heren  skjoldane  kasta, 
daa  ræ-hundar  reita 
rende  i barmen  paa  mennar. 


Her-bilden  blodigt 
beit  ved  Skarpaskjerom; 
raud  vart  rip-maanen  farga, 
fyrr  Bavn  konung  fekk  bane; 
dreiv  fraa  hogg  i hausar 
heit  i brime  sveiten. 

7. 

Hardt  me  hogg  med  sverdom! 
Høgt  leggbitar  ylte 
aust  paa  Ullaraaker, 
fyrr  Øystein  konung  stupte. 
Gullprydde  hendar  gagnleg 
greip  um  sverde-festi, 
gjenom  skjoldar  mun  smjuge 
sverd,  hjelmar  til  møtes; 
der  den  raude  saar-dogg 
dreiv  yvi  hjerne-kleivar. 

8. 

Hardt  me  hogg  med  sverdom! 
Hava  fekk  daa  ramnar 
utfor  Einderesøyom 
aate  nok  aa  slite. 

Dagverd  gav  me  dugleg 
den  gong  gygre-hesten. 

Vandt  kvar  ting  aa  varast 
der  var;  daa  upp  rann  soli, 
streng-humlur  saag  eg  stinge, 
støy  tar  gav  malm  mot  hjelm-rand. 
9. 

Hardt  me  hogg  med  sverdom! 
Høg-raude  gjorde  me  skjoldar, 
daa  me  blod-tvorur  bende 
ved  Borgundarholmen. 

Vegin  der  vart  Vulne; 
vandt  var  konge  større. 

Asande  odd-storm  sleit  ringår, 
almbogar  malm  sprutte ; 
vidt  rak  val  kring  strendar, 
vargen  blot-maten  fagna. 


Helsingjar,  mennar  fraa  Helsingland  eller  nørdre  Sverike. 

— Grenja,  grine,  belja.  — Bild  (blodlaatar-jarn),  sverd.  — 
Lægje,  skips-lægje,  hamn.  — Lunde-vollen  (v.  aat  lunde- 
fuglen),  have.  — Reite,  tirre,  hisse.  — Brim,  brimsjø,  „brændingtt. 

— Varast,  verte  var,  merke  seg.  — Bencle,  bøygje  hardt.  — 
Vegin,  feilt,  drepin.  — Vandt,  vanskelegt,  knapt.  — Ringår, 
brynju-ringar.  — Fagne,  taka  imot  med  fagnad  (glede). 

10. 

Hardt  me  hogg  med  sverdom! 
Hoggstrid  synbert  aukast, 
daa  kong  Frøy  laut  falle 
i Flæmingja-velde. 

Hitt  eg  veit,  at  i harde 
her-gny  fordom  kunde 
blaa  saar-meitil  blod-sprænt 
bite  i glimande  hjelmen. 

Møyi  graatande  mintest 
at  morgonverd  fekk  vargen. 

11. 

Hardt  me  hogg  med  sverdom! 
Hundrad-tals  saag  eg  liggje 
paa  Øyneves  andrar 
der  Englanes  de  heiter. 

Fram  til  slag  me  siglde 
seks  døgr,  fyrr  mannfall  byrja; 
aarle,  daa  upp  rann  soli, 
odd-messe  lét  me  syngje. 
Yaltjov  der  i vaapnleik 
for  vaare  sverd  laut  nigje. 

12. 

Hardt  me  hogg  med  sverdom , 
daa  for  hauken  me  lagde 
i Bardafjord  bleike  kroppar, 
og  brun  draup  dogg  fraa  eggjar. 
Alm  glamra,  daa  oddar 
all-radt  sleit  i leiken 
sund  Svolnes  skjortur, 
seige,  med  hamaren  tøvde. 

Inn  rann  orm  i saari, 
eitrkvass,  drøypt  med  sveite. 

13. 

Hardt  me  hogg  med  sverdom! 
Høgt  ved  Hjadningavaagen 
i heiande  Hildar-leiken 
heldt  me  valmøy-tjeldi. 


Sjaa  kunde  daa  seggjar, 
der  me  skjoldar  kløyvde, 
i gjellande  sverde-j  almen 
hjelmar  krasa  paa  mennar. 

De  var  kje  som  bjarte  brudi 
i benk  hjaa  seg  setja. 

14. 

Hardt  me  hogg  med  sverdom! 
Hard  kom  rid  paa  skjoldar, 
ned  dei  neig  aat  jordi 
i Nordimbralande. 

Mennar  denne  morgon 
minst  ein  paa  skal  segja 
dei  kviddest  her-leik,  der  kvasse 
kaarar  hjelm-stuvar  spika. 
Bar-maanar  saag  eg  breste ; 
bane  av  de  fekk  sveinar. 

15. 

Hardt  me  hogg  med  sverdom! 
Hertjov  var  de  lagi, 
i Sudrøyom  sjølve, 
siger  mot  vaare  mennar. 

Fyrst  i odd-regns  ridi 
Bognvald  der  laut  nigje, 
høgste  harm  som  mennom 
hende  i sverde-stormen. 

Kvast  flog-oddar  kaste 
kunde  hjelm-ristar  unge. 

16. 

Hardt  me  hogg  med  sverdom! 

I haug  laag  kvar  yvi  annan; 
glad  var  bror  aat  graabein 
ved  glamren,  for  han  fekk  nørsle. 
Malm  og  skjoldar  møttest; 
Marstein,  Irlands  konge, 
ørnen  eller  ulven 
ikkje  daa  lét  faste. 

Eg  veit,  i Vedrafjorden 
visst  fekk  ramnen  niste. 


Tøvd  (valka)  med  hamaren,  d.  v.  s.  smidd.  — Orm,  her: 
sverd.  — Heiande,  fjukande,  sopande.  — Segg,  mann.  — 
Gr j elle  (gjalle),  glymja,  ljome.  — Lagi,  fyrilaga,  „beskikket“. 

17. 

Hardt  me  hogg  med  sverdom! 
Hmid-mange  saag  eg  falle 
mennar  i morgon-stundi 
ved  Meid  i odde-stime. 

Son  min  stungin  med  snarpe 
slir- torn  vart  til  hjarta; 

Egil  skilde  Agnar, 
urædd  svein,  ved  live. 

Geirar  glumde  ved  Hamdes 
graa-serk;  bjart  blika  merki. 

18. 

Hardt  me  hogg  med  sverdom! 
Holle  Endils  frendar 
saag  eg  med  sverdom  skjera 
ikkje  smaatt  aat  ulven. 

De  var  kje  paa  Vikaskeide 
som  vin  fram  ber  kvendi; 
roda  vart  Æges  asen 
ymse,  der  spjot  glymde; 
skori  vart  Skoguls  kaape 
i skove,  daa  skjoldungarhøvdest. 

19. 

Hardt  me  hogg  med  sverdom! 
Haldin  vart  ein  morgon 
leik  ved  Lindesøyri 
med  landsstyrarar  trenne. 

Faa  ved  de  kunde  fegnast, 
at  fraa  dei  kom  med  heilom; 
gravøl  heldt  hauk  og  graabein, 
i gape  paa  ulven  for  mange. 
Blod  fraa  irar  uspart 
avlaup  fekk  i kave. 


20. 

Hardt  me  hogg  med  sverdom! 
Haarfager  saag  eg  vike 
ved  morgon  sveinen  aat  møyi 
og  maal- venen  aat  ekkja. 

De  var  kje  som  varmt  laug  taka. 
som  vinkjers-disi  lagar, 
for  oss  i Ilasunde, 
fyrr  Ørn  konge  me  feilte; 
var  kje  som  unge  ekkja 
i andvegen  kysse. 

21. 

Hardt  me  hogg  med  sverdom! 
Høg-reidde  sverd  beit  skjoldar, 
alt-med  gull-lagde  geirar 
glumde  mot  Hildar-nævri. 

Um  aar  og  æve  sidan 
i Ongulsøy  kann  ein  skoda 
korleis  i harde  her-leik 
hovdingar  fram  gingo. 

Firrande  flaug  utfor  øyri 
flog-drakar,  tidleg  vake. 


22. 

Hardt  me  hogg  med  sverdom! 
Hermannen,  skulde  han  møte 
feigdi  fyrr,  der  han  stemner 
fram  i odde-drive? 

Ofte  han  illtrygg  liver 
som  aldri  vargen  nister. 

Vandt  er  krjupen  aa  kveikje 
til  kvate  sverde-leiken ; 
hugblaut  mann  og  modlaus 
minst  kjem  til  gagn  hans  hjarta 


Hund-mange,  uhorveleg  mange.  — Blika,  glitre.  — Endils 
frendar,  hermennar,  vikingar  (E.  ein  sjøkonge);  holl,  trufast, 
dugande.  — Skov,  rykk,  tak.  — Fegnast,  gleda  seg.  — M a al- 
ven, samtals-ven.  — Ekkje,  enkje;  eller  og  d.  s.  s.  kvende.  — 
Vinkjers-dis,  kvende  (med  di  de  jamleg  var  kvende  som  bar 
fram  drykken).  — Andvegen,  andvegesbenken,  beint  imot  høg- 
sætes-benken.  — Reide,  svinge.  — Firrande:  fjukande  fort.  — 
Kv  at,  kvik,  modig,  ferm,  rask. 


95 


23. 

Hardt  me  hogg  med  sverdom! 
Høvlegt  de  eg  kallar, 
at  i sverdhogg-skifte 
svein  med  svein  skal  møtast. 
Dreng  for  dreng  ikkje  vike ! 
de  er  manns-haatt  allstødt. 
Alltid  skal  elsk-ven  aat  møyom 
uvægin  staa  i sverd-dyn. 

24. 

Hardt  me  hogg  med  sverdom! 
Hitt  synest  meg  røynbert, 
at  me  forlogo  fylgjer; 
faa  lagnaden  bøygjer. 

Ikkje  tenkte  eg  Ella 
meg  alders-maal  skulde  setja, 
daa  eg  blod-hauken  beitte, 
og  bord  paa  vatn  køyrde. 

Vidt  eg  daa  gav  vargar 
verd  i Skotlands-fjordom. 

25. 

Hardt  me  hogg  med  sverdom! 
Hugfjaag  de  gjer  meg  alljamt, 
at  hjaa  B alders  far  benkir 
budde  eg  veit  til  gilde. 

Braatt  skal  i husom  hjaa  høge 
Herfader  øl  me  drikke 
or  djupe  horn,  — for  dauden 
drengen  ikkje  syter. 

Ikkje  kjem  eg  med  umanns 
ord  til  Vidres  hallir. 

26. 

Hardt  me  hogg  med  sverdom! 
Her  vilde  med  bitre 
oddar  Aaslaugs  sønir 
alle  herleik  vekkje, 


berre  so  var,  dei  visste 
vandleg  kor  eg  er  komin, 
korleis  ufaae  ormar, 
eiterfulle,  meg  sliter. 

Sønom  gav  eg  mine 
mors-ætt  so  hjarto  duger. 

27. 

Hardt  me  hogg  med  sverdom ! 
Hallande  lid  æva; 
ilt  meg  eitraren  grandar, 
ormen  i hjarte-sal  hyser. 

Von  meg  er,  at  Vidres 
vond  skal  i Ella  stande; 
svell-harme  skal  mine  sønir 
svikin  far  sin  vita; 
ikkje  dei  snarpe  sveinar 
seg  i still  skal  halde. 

28. 

Hardt  me  hogg  med  sverdom! 
Heile  eitt  og  femti 
flein-ting  hev  eg  fremda, 
fylking-stridar  alle. 

Odd  tok  eg  ung  til  aa  rjode;„ 
aller  minst  eg  tenkte 
at  eg  i kappstrid  med  kongar 
kunde  ein  yvimann  finne. 

Oss  til  gjest  byd  æsir; 
ei  er  de  sytande  dauden. 

29. 

Hedan  hugar  meg  fara; 
heim  bodar  meg  disir 
som  fraa  Herjans  høge 
hall  meg  Odin  sende. 

Glad  skal  eg  øl  med  aasom 
i andvegen  drikke. 

Livs  stundir  er  lidne, 
læjande  skal  eg  døye. 


Haatt,  gjerd,  lag,  vis.  — Uvægin,  usvigall  (som  ikkje 
vægjer,  vik  undan).  — Røynbert,  sannrøynt.  — Forlogu,  lag- 
nad. — Blod-hauken,  |ramnen.  " — Beite,  hamne,  ^føde.  — 
Bord,  d.  v.  s.  skip.  — Umanns  ord,  ord  for  aa  vera  umannsleg. 
— Aaslaug  (wKraaka“),  andre  kona  hans Htagnar  Lodbrok,  skulde 
vera  dotter  aat  Sigurd  Faavnesbane  og  Brynhild.  — Vandleg, 
nauvleg,  grant.  — Æve,  tid,  lang  tid,  livetid  — Grande,  skada. 


Eldre  islendske  hirdskaldar. 


So  kort  tid  som  de  var  etter  at  Island  fyrst  vart 
bygt,  at  skaldskap  der  tok  til  aa  verte  ein  „ national 
livevega,  som  Ernst  Sars  hev  kalla  de,  er  de  sjølvsagt 
at  dei  hadde  ikkje  lang  ætt-rekkja  attende  til  Noreg, 
dei  fyrste  islendingar  som  kom  hit  og  tok  paa  seg 
hirdskald-yrke.  Den  aller  fyrste  av  deim,  GLUM 
GEIBESON , er  visst  nok  endaatil  fødd  i Noreg,  og 
var  vel  ikkje  so  reint  ung  heller,  daa  far  hans  drog 
ut  til  Island  og  busette  seg  ved  Myvatn  paa  nordlande. 
Her  kom  Geire  og  dei  tvo  sønine  hans  (den  andre  heitte 
Torkjel)  i ein  strid  med  grannane  sine  og  drap  sonen 
aat  ein  av  deim.  For  dette  vart  dei  viste  ut  or  bygdi, 
og  drog  daa  til  Breidafj orden  paa  vestlande.  Her  vart 
Glum  gift  og  fekk  ein  son,  Tord,  som  vart  gift  med 
Gudrun  Usvivsdotter  og  er  vel  kjend  fraa  Laksdøla-saga. 

Kva  tid  Glum  kom  til  Noreg  att,  eller  um  han  jamvel 
hadde  vori  liirdskald  fyri  si  utferd  til  Island,  er  vandt 
aa  segja  noko  visst  um.  De  er  sagt  at  han  fyrst  var 
skald  hjaa  Eirik  Blodøks,  og  de  er  leivt  eit  par  linur 
som  ser  ut  til  aa  vera  av  eit  kvad  um  denne  kongen; 
men  greid  visend  hev  me  berre  um  at  han  var  med 
sønine  hans,  soleis  i slage  paa  Stord,  som  Heimskringla 
hev  eit  vers  um  etter  honom  (s.  129).  Men  de  einaste 
kvade  me  no  hev  noko  større  att  av  er  Graafeldardraapa , 

< ei  12  vers  i alt  (av  deim  8 i Heimskringla,  s.  97 — 149). 
Etter  deim  kann  ein  sanne  den  domen  som  Harald 
Hardraade  gav  um  honom  til  lians  sonarsons  son. 
Stuv  skald:  „God  skald  er  du,  diktar  du  ikkje  verre 
enn  Glum.“  Dei  syner  ein  skald  med  eit  godt  grip 
til  aa  laga  dei  kunstfulle  versi  soleis  at  dei  synest 
fljote  lett,  og  at  de  attaat  er  tak  i deim  og.  Han  var 
soleis  ikkje  ufallin  til  aa  vera  fyrigangsmann  i den 
lange  rekkja  av  islendske  hirdskaldar. 

Hans  næstemann,  KOBMAK , er  ein  av  dei  skaldar 
som  de  er  etterleivt  mest  etter,  men  likevel  ikkje  so 
mykje  som  hev  med  Noreg  aa  gjera.  Namne  er  irsk, 
«ndaa  han  hadde  de  etter  ein  norsk  bestefar,  som  var 
ein  megtig  mann  i Yiki,  og  var  mykje  med  Harald 
Haarfagre,  baade  han  og  hans  son  Ogmund,  far  til 
skalden,  er  de  fortalt.  Men  noko  irsk  blod  maa  de  visst 
ha  vori  i ætti,  skal  ein  døme  etter  de  som  er  kjent 
um  skalden  Ivormak.  De  er  ei  serskild  sogu  um  honom, 
med  mange  kvad,  som  heile  sogo  synest  vera  bygd 
upp  paa.  Dei  er  mest  kjærleiks-kvad,  og  de  so  gloheite 
som  dei  gamle  norrøne  skaldane  ikkje  elles  brukte  aa 
laga  deim,  etter  de  me  no  kjenner  til.  Stor  og  sterk 
var  han,  hugbraa  og  ofsin,  med  svarte  augo,  svart, 
krulla  haar,  men  kvit  i hudi.  De  var  ei  Steingerd 
som  han  vart  so  hugtekin  i,  og  hennar  vænleik  er  de 
som  seint  og  tidleg  er  emne  for  hans  kvad,  forutan 
stridsvers  og  spottevers,  serleg  mot  deim  som  Steingerd 
vart  gift  med,  fyrst  med  skalden  Holmgongu-Berse, 
systerson  til  Hoskuld  Dalakollsson  (Njaala),  og  sidan 
med  Torvald  Tintein,  som  og  var  skald.  Elles  var  de 
fyrst  komi  so  langt  at  de  var  avtala  brudlaup  med 
Steingerd  og  Kormak;  men  de  vart  ikkje  til  noko,  av 
den  grunn,  at  daa  de  kom  til  stykke,  so  kom  de  ingin 
Kormak  til  brudlaupe.  Derimot  daa  so  Steingerd  vart 
burt-gift  til  andre,  daa  vakna  han,  og  var  no  etter 
henne  og  mennane  hennar,  men  kom  ingin  veg  med 
de.  I denne  tid  var  Ivormak  fleire  gongir  utanlands, 
og  var  mykje  i Noreg,  fyrst  hjaa  Sigurd  Ladejarl,  og 
gjorde  eit  kvæde  til  honom,  som  de  er  leivt  1 heilt 
vers  av  og  nokre  halve  (Heimskr.  103),  og  eit  fint, 
høvelegt  kvad  ser  de  ut  til  dette  hev  vori.  Er  de  daa 
-Gamle  skaldar  og  kvad.  7 

soleis  som  de  er  fortalt,  at  han  sidan,  etter  at  Sigurd 
jarl  var  innebrend,  var  med  Harald  Graafeld  og  dikta 
eit  kvad  um  honom  med,  so  hev  han  ikkje  vori  av 
same  huglag  som  Øyvind  Skald éspillar,  som  ikkje  vikle 
„bera  tvo  skjoldar". 

Men  ein  rik  skalde-givnad  ser  de  ut  til  han  hev 
havt,  denne  Kormak,  og  sereigin  med,  — heller  av  ei 
aand  som  synest  framand  i dette  lage,  millom  dei 
gamle  norrøne  kvadi,  med  dette  reinstælte,  manndoms- 
friske,  som  jamleg  sermerkjer  deim. 

I hirdskaldskapen,  som  de  i de  heile  hadde  vori 
noko  smaatt  med  no  ei  tid  etter  Harald  Haarfagre, 
kom  de  nytt  liv  med  Haakon  jarl,  — som  ventande 
var,  at  skaldane  maatte  kjenne  seg  hugvarme  for  ein 
hovding  som  var  so  heilt  av  deira  livssyn  og  gjorde  so 
mykje  for  deira  kjære  gamle  gudar.  Av  skaldar  som 
song  til  hans  pris  er  de  daa  og  nemnt  fleire  enn  hjaa 
sjølve  Harald  Haarfagre,  9 i alt.  Tvo  av  deim  er  her 
nemnde  fyrr,  Øyvind  Skaldespillar  med  sitt  Haaløygjatal, 
og  Eiliv  Gudrunarson.  Den  mest  namnkjende  elles  er 
islendingen  EINAR  SKAALAGLAM.  Han  var  son  t iJi 
ei  dotterdotter  aat  Gange-Rolv,  og  var  bror  til  Usviv 
den  spake,  kjend  fraa  Laksdøla.  Sitt  tilnamn  skal  han 
hava  av  ei  gaave  han  fekk  av  Haakon  jarl,  ei  forgyllt 
skaalvegt,  med  lodd  som  klang  (glumde)  i de  dei  vart 
lagde  paa  skaaline.  Kvade  som  denne  gaava  galdt 
var  Vellekla , eit  av  dei  kvad  som  me  no  hev  mest  att 
av  fraa  desse  tidir,  meir  enn  20  heile  og  mange  halve 
vers.  De  meste  av  dette,  ei  20  vers,  hev  me  i Heimskr. 
(s.  126 — 179).  Namne  paa  kvade  kjem  av  vell , som  i 
skaldemaale  tyder  gull,  og  elda  (vant,  naud),  og  heng 
vel  saman  med  de  at  Einar  jamleg  var  arm  paa  gods. 

Denne  skalden  merkjer  seg  ut  med  eit  huglag  og 
ein  tenkjemaate  som  ikkje  var  vanleg  millom  skaldar 
i den  tid.  Endaa  han  visst  var  so  hugdjerv  hermann 
som  nokon  annan  — han  var  t.  d.  med  i jomsvikingeslage 
— og  han  veit  aa  skildre  mod  og  manndom  so  godt  som 
nokon,  ser  ein  likevel  at  han  helst  hev  havt  auga  for 
dei  meir  fredsæle  dygdir.  De  han  helst  rosar  jarlen  for, 
er  den  gode  fred  han  hev  gjevi  land  og  folk,  „ slik  som 
elles  ingin  annan  hovding  enn  Frodeu,  og  han  held 

de  gjerne  soleis  fram  som  at  jarlen  vil  herstrid  berre 
for  aa  fremja  og  styrkje  freden,  „ stagge  stridshug“r 
gagne  lande  og  sovori.  For  dette  og  for  Haakons 
ihuge  for  den  gamle  gudsdyrkingi  ser  han  daa  ei  løn 
i dei  gode  aaringar  og  den  sæla  som  folke  i lande  naut 
no  i hans  tid.  I skaldeverd  elles  og  liøyrer  hans  kvad 
til  dei  beste  me  hev  fraa  desse  tidir. 

Ei  onnor  draape  han  hev  dikta  um  Haakon  jarl, 
fyri  Vellekla,  er  de  att  berre  1 vers  av.  For  den  var 
de  vel  han  fekk  den  staselege  skjolden  som  de  er 
nemnt  um  fyrr  at  Einar  gav  til  Egil  Skallagrimsson. 
Av  anna  hev  me  berre  ei  2 — 3 vers  lausavisur  etter 
honom. 

Av  dei  andre  skaldane  hjaa  Haakon  jarl  er  de 
elles  berre  tvo  eller  tri  som  me  no  hev  litegrand  att 
etter  av  deira  kvad  um  honom.  Den  eine  er  TIND 
HALLKJELSSON:  ein  ætting  av  Brage  den  gamle,  og 
farbror  til  Gunnlaug  Ormstunge,  som  fyrr  nemnt.  De 
me  hev  av  hans  kvad  handlar  mest  um  jomsvikinge- 
slage,  som  han  var  med  i,  og  eit  par  av  versi  hev  me 
i Heimskr.  s.  172 — 76.  Dei  andre  9 versi  er  for  de 
meste  so  ille  medfarne,  so  de  er  vandt  aa  linne  rett 
greide  i deim.  Men  de  ein  kann  faa  ut  av  deim  fær 
god  ros  for  aa  vera  kjernerikt  og  friskt,  og  attaat 
klaart  og  livfullt  i teikningi. 

Den  andre  er  TORLEIV  RAUDFELDARSON  Han 
var  dotterson  aat  ein  frende  til  brørane  Geirmund  og 
Haamund  Heljarskinn  fraa  Hordaland  (s.  44 — 45).  For 
draape  paa  ein  berserk  laut  han  fara  ut  av  lande,  tilNoreg, 
og  gjorde  daa  eit  lovkvad  til  Haakon  jarl,  som  de  no  er 
att  halvt-anna  vers  av  (1  i Heimskr.  s.  186).  Um  hans 
liv  elles  er  de  fortalt  mykje  i Svarvdølasaga  og  i ein 
Torleivs-taatt;  men  de  er  so  eventyrlegt,  so  de  er  vandt 
aa  vita  kva  sant  de  er  i de,  endaa  sumt  som  er 
nemnt  andre  stadir  synest  tyde  paa  at  de  hev  nokon 
grunn  for  seg.  I dei  nemnde  sogune  er  de  fortalt 
at  han  sidan  kom  i uvenskap  med  Haakon  jarl,  og  at 
jarlen  let  brenne  upp  skipe  hans.  So  drog  Torleiv  til 
Danmark,  til  Svein  Tjugeskjegg,  og  kvad  ei  draape 
paa  40  vers  for  honom.  Vinteren  etter  kom  han, 
utklædd  i staatar-bunad,  attende  til  Noreg,  og  kom 


100 


ukjend  inn  til  jarlen  og  fekk  lov  til  aa  segja  fram  eis 
kvæde  for  honom.  Dette  var  eit  nidkvad,  men  soleit 
gjort  at  i fyrstningi  merka  ikkje  jarlen  anna  enn 
de  som  vel  var,  og  lian  rosa  kvade.  Men  etter  kvart 
vart  de  annarleis,  og  midt  i kvade  tok  han  paa  med 
To  ku- vis  une,  som  dei  er  kalla,  og  som  de  er  sagt 
byrja  soleis: 


Upp  dreg  toku  austan, 
eling  vest-i  fastnar; 
fødd  av  skadverk,  skodde 
skum  no  hit  mun  koma. 

Og  dei  hadde  den  verknaden  at  de  vart  myrkt  i 
halli,  og  vaapni  paa  veggine  tok  til  aa  røre  seg  av  seg 
sjølve,  — dette  gjorde  daa  og  at  Torleiv  kom  seg 
usnikka  undan.  Haakon  jarl  var  likevel  ikkje  den 
mann  som  vilde  lata  slikt  gaa  strafflaust  av.  Ikkje 
lengi  etter  vart  Torleiv  drepin  paa  altinge  paa  Island, 
truleg  av  ein  mann  som  var  utsend  fraa  jarlen. 

I den  korte  tidi  Olav  Trygveson  var  ved  styre, 
var  de  ikkje  mange  skaldar  som  kom  til  aa  slaa  seg 
til  honom.  Heller  ikkje  var  de  ventande  at  skaldane 
skulde  vera  so  braahuga  paa  aa  søkje  til  hans  hird, 
soleis  som  han  tok  i veg  mot  deira  kjære  gudar. 
Likevel  fekk  han  no  ein  skald  som  i ymse  maatar  var 
god  for  fleire.  De  var  den  velkjende  HåLLFRED 
VANDRÆDASKALD.  Hans  far  Ottar  var  son  aat 
Torvald  Skiljande  paa  øyi  Ylve  (Ulvøy)  i Lofoten,  og 
vart  fostra  hjaa  sin  morbror  Galte,  ein  megtig  mann  i 
Sogn.  Mor  til  Hallfred,  Aldis,  var  ætta  fraa  Harald 
Gullskjegg,  konge  i Sogn.  Hallfred  er  ein  av  dei 
skaldar  som  de  er  skrivi  serskild  sogu  um,  ei  med  dei 
største  og  beste  av  dei  skalde-sogur  me  hev.  Hans 
liv  og  ferd  minner  elles  i mykje  um  Kormaks.  „Han 
var  tidleg  stor  og  sterk  og  manneleg,  noko  myrkbrynt, 
heller  ljot-nasa,  med  brunt  haar  og  vel  fellelegt;  god 
skald  var  han,  men  heller  bitande  og  mangbrøytt;  han 
var  ikkje  vensæl."  Liksom  Kormak  fekk  han  seg  ei 
flamme  heime  paa  Island,  ei  som  heitte  Kolfinna;  men 


Skum,  myrk,  „ dunkel 

de  vart  ikkje  til  anna  enn  flikring  og  kjærleiks-kvad,  og 
elles  stridsmaal  og  nidvers  mot  den  mannen  som  ho 
vart  gift  med,  ein  mann  som  sjølv  var  skald  og  heitte 
Gris,  eit  namn  so  tiltøkjelegt  som  noko  kunde  vera  for 
ein  spottegauk.  Hallfred  vart  no  likevel  gift,  han,  med 
ei  gjente  burte  i Sverike.  — Av  slikt  som  elles  kann 
koma  oss  ved  i Hallfreds  liv,  er  de  meste  vel  kjent 
fraa  sogo  um  Olav  Trygveson  i Heimskringla. 

Av  kvæde  som  Hallfred  hev  dikta  er  de  nemnt 
mange,  og  mange  som  de  er  meir  eller  mindre  att  av. 
Av  deim  som  kjem  vaart  land  ved,  er  de  3 som  de  er 
att  noko  større  av.  De  eine  er  til  Haakon  jarl, 
Haakonardraapa , og  synest  vera  mest  um  jomsvikinge- 
slage  og  verknaden  av  de,  dei  7 halv-versi  me  no  hev 
av  de.  Dei  2 andre  kvadi  er  um  Olav  Trygveson,  fyrst 
Olavsdraapa , som  me  no  hev  5 heile  og  4 halve  vers 
av,  av  deim  4 og  2 i Heimskr.  (s.  155 — 61).  Dei  er 
um  vikingferdine  hans  Olav,  fyrr  han  kom  til  Noreg. 
Naar  dei  synest  vera  drjugt  blodgjerske,  desse  versi,  so 
er  dei  kanskje  ikkje  aa  taka  so  heilt  aalvorleg.  Hallfred 
var  den  mannen  at  han  kunde  gjøne  noko  med  slikt 
og,  og  nettupp  difor  smurde  so  tjukt  paa.  So  mykje 
aalvorlegare  er  de  siste  av  desse  kvadi,  Ervedraapa  um 
Olav  Trygveson , etter  han  var  fallin  ved  Svolder.  Her  er 
de  lite  tale  um  manndraap  og  blod,  endaa  de  vantar  ikkje 
paa  sterke  lovord  um  kongen  og  hans  mod  og  raustleik, 
og  derimillom  hjartesaare  klageljod  av  sorg  og  saknad. 
I eit  av  stevi  kjem  denne  djupe  saknaden  vedkjømeleg 
og  livande  fram: 

Nordlandi  er  som  ande 

alle,  no  kongen  er  fallin. 

Ein  fær  her  ei  vitring  um  kva  liv  de  hev  fylgt  med 
ein  mann  som  Olav  Trygveson.  Dette  kvade  er  rekna 
til  dei  beste  fraa  denne  tid.  Og  at  de  i gamall  tid 
hev  vori  høgt  sett,  kann  ein  skyna  av  de  at  de  er  so 
mykje  her  ein  finn  att  hjaa  skaldar  seinare.  For  sogo 
elles,  t.  d.  med  si  skildring  av  Svolder-slage,  hev  de 
likevel  mindre  verd.  Ein  merkar  her  at  skalden  sjølv 
ikkje  var  med  i slage,  de  som  han  sjølv  og  klagar  seg 
hardt  for  i kvade.  I alle  dei . 25  versi  me  hev  av  dette 

kvad  er  de  langt  fraa  so  my  kje  eller  godt  i so  maate 
som  i dei  5 — 6 versi  lians  Hornklove  um  Hafsfjord- 
slage.  Sameleis  merkar  ein  stundom  at  skalden 
hev  spunni  for  langt  ut  de  emne  han  hadde.  Soleis  i 
slutten  av  kvade  er  de  i 5 — 6 vers  de  ikkje  er  tale 
um  stort  anna  enn  uppatt  og  uppatt  de  same,  um  Olav 
skulde  vera  komin  undan  fraa  slage  eller  var  fallin  der. 
Av  de  som  no  er  att  av  dette  kvæde  hev  me  8 vers  i 
Heimskr.1)  De  verse  som  de  ser  ut  til  hev  vori  de 
siste,  skal  me  taka  med  her,  med  di  ein  paa  ein  maate 
finn  alt  samla  der: 


Fy  r r skal  heim  og  himlar 
høge  i lutir  brotne, 
fyrr  so  govug  gjæving 
som  gladvære  Olav  fødest. 


Han  veit  eg  mest  av  mennar 
manngod  var  med  sanno. 
Krist  fagne  den  rauste 
konungs  aand  ovan  laandi. 


Etter  dette  kunde  ikkje  Hallfred  una  ved  live 
lenger.  De  er  fortalt  at  han  tok  den  raadi  aa  drepa 
Eirik  jarl,  til  hemn  for  sin  høge  ven  og  gudfar,  men 
vart  tekin  og  skulde  avlivast.  Men  so  var  de  ein 
Torleiv  fepake,  fosterfar  til  jarlen,  som  Hallfred  fyrr 
hadde  vist  seg  manndomsam  mot;  paa  hans  fyribøn 
skulde  han  sleppe  med  live,  mot  aa  dikte  ei  draape 
um  jarlen.  De  gjorde  han  daa;  men  av  kvade  er  de 
int  berre  dei  tvo  fyrste  linune.  Sidan  vilde  han  fara 
heim  til  Island;  men  paa  vegen  fekk  dei  eit  fælt  hardvér, 
og  Hallfred  vart  sjuk  og  døydde.  Ei  stund  fyrr  kvad 
han  dette  verse : 


Eg  munde  no  andast 
(ung  var  eg  hard  i tunga) 
sorglaust,  um  eg  visste 
velberga  dermed  sjæli. 


Otte  eg  ingin  vaattar, 
alt  um  for  hel  vite  eg  fæl  tast; 
døy  skal  kvar,  — lat  drygjast 
dagen  som  Gud  de  lagar. 


Av  skaldar  som  dikta  um  Olav  Trygveson  er  de 
elles  ikkje  nemnt  andre  enn  ein  Bjarne  skald;  men 
de  er  ikkje  etterleivt  noko  som  ein  med  vissa  veit  er 
•etter  honom,  og  ikkje  kjent  noko  um  honom  elles  heller. 


J)  Av  deim  er  de  berre  4 vers  som  er  komne  med  i landsmaals-utgaava 
av  Heimskringla,  s.  227—34. 


Ovan(for)  land  i (jordi),  d.  e.  i himilen.  — Otte,  uro,  rædsel. 
— Yaatte,  agte,  bry  seg  um.  — Fæltast,  fælast,  gruve  seg. 

Derimot  lijaa  ettermannen,  Eirik  jarl,  tok  skaldane 
til  aa  samle  seg  att,  mest  likso  mange  som  lijaa  lians 
far,  og  de  ser  ut  til  dei  likte  seg  vel  der,  — som 
ventande  skulde  vera.  For  alt  tyder  paa  at  Eirik  liev 
vori  ein  utifraa  greid  og  gjæv  mann  aa  hava  med  aa 
gjera.  Hermann  var  han  daa  og  av  dei  fremste,  um 
ikkje  den  fremste  i si  tid;  i minsto  hadde  han  med  si 
framferdige  herførar-kløkt  gjort  utslage  i dei  tvo  største 
her-stridane  som  folk  visste  av  aa  segja  i nordlandi, 
jomsvikinge-slage  og  Svolder-slage.  At  han  tok  de 
som  han  gjorde  mot  Olav  Trygveson,  fær  ein  ikkje 
undrast  so  mykje  paa,  etter  de  som  hadde  hendt  med 
honom  og  Eiriks  far.  Eit  vers  hjaa  Tord  Kolbeinsson 
(Heimskr.  s.  187)  tyder  paa  at  de  var  ikkje  nettupp 
med  sin  gode  vilje  han  gjorde  de. 

Dei  3 skaldane  som  me  hev  noko  større  att  etter 
av  deira  kvad  um  Eirik  jarl,  er  ikkje  alle  av  dei  fremste, 
men  likevel  jamt  gode  skaldar.  ØYOLV  DAADASKALD 
sermerkjer  seg  mest  med  den  kunstfulle  formi.  Draapa 
hans  um  Eirik  jarl,  Bandadraapa } er  med  „ klo  vaste  v“ 
som  de  er  kalla,  ei  line  av  steve  innlagd  i slutten  av 
kvart  halv-vers.  Namne  hev  kvade  etter  eit  ord  i 
fyrste  stev-lina,  band , som  i skaldemaale  tyder  d.  s.  s. 
gudar.  Av  dei  8 versi  me  no  hev  av  dette  kvade  stend 
7 i Heimskr.  (s.  153,  216 — 17).  Um  hans  ætt  og  liv 
«r  elles  ikkje  noko  kjent. 

S am  el  ei  s er  de  med  skalden  HALLDOR  UKRISTNE. 
Tilnamne  tyder  paa  at  han  hev  liavt  litin  tilhug  til 
kristindomen.  Av  hans  Eiriksjiokk  hev  me  5 vers  i 
Heimskringla  (s.  223 — 34).  Dei  han  diar  alle  um 
Svolder-slage  og  de  som  Eirik  gjorde  der.  So  vidt 
ein  kann  døme  etter  dei  faa  leivnine,  ser  de  ut  som 
Halldor  hev  vori  vel  so  god  skald  som  Øyolv. 

Tri  andre  av  skaldane  her  fær  me  og  nemns, 
endaa  um  me  no  lite  eller  inkje  hev  av  deira  skaldskap, 
i minsto  av  de  som  skulde  koma  Eirik  jarl  ved.  Men 
dei  er  so  namngjetne  elles,  i minsto  tvo  av  deim,  fraa 
den  velkjende  islendinga-sogu  som  dei  hev  so  mykje 
aa  gjera  med,  sogo  um  Gunnlaug  Ormstunge.  Den 


Flokk  var  eit  mindre  dikt  enn  ei  draape,  og  utan  stev. 

eine  er  daa  Gunnlaug  Ormst u n g e sj øl v.  Av  denne 
sogo  veit  me  at  han  kom  til  Eirik  jarl;  men  .,ormstunga" 
hans  gjorde  at  han  vart  ikkje  lengi  verande  der.  Sidan 
var  han  daa  i Sverike,  England  og  Irland.  Burte  i 
Sverike  fekk  han  likevel  tilhøve,  i ei  mannjamning  med 
ein  jarl  der;  aa  syne  sin  rettvilje  mot  Eirik  jarl,  og 
vart  sidan  godven  med  honom.  Etter  de  som  er  sagt 
i Skaldatal,  maa  han  og  ha  gjort  kvæde  um  jarlen; 
men  av  dette  er  ikkje  noko  kjent.  Heller  ikkje,  eller 
berre  lite  av  hans  kvad  til  kongar  og  hovdingar  i 
andre  land,  mest  berre  1 vers  og  steve  av  eit  kvæde 
til  den  norske  kongen  Sigtrygg  Silkeskjegg  i Dublin» 
Tilnamne  hev  han  vel  helst  fengi  for  sine  bitande  svar, 
knapt  nok  for  sine  kvad,  som  ikkje  er  vidare  „ kvasse u 
eller  sermerkte,  de  me  no  hev,  — elles  berre  nokre 
lause  vers,  mest  um  hans  festarmøy,  Helga  den  fagre» 
Hans  motmann,  skalden  Ravn,  hadde  visst  god  rett  i 
den  dom  han  gav,  um  hans  kvad  til  svenskekongen: 
rDe  er  rikt  paa  store  ord,  men  ufagert,  og  noko  stivt, 
liksom  Gunnlaug  sjølv  er  av  huglag."  — Den  andre 
skalden  er  den  nemnde  motmannen  til  Gunnlaug, 
Ravn  Omundarson  eller  Skald-Ravn,  han  som  i 
tevlingi  um  Helga  den  fagre  vart  vinnaren  paa  ein 
maate,  men  ikkje  so  at  han  fekk  større  gleda  av  vinningi. 
Han  skal  og  litt  gjort  kvæde  um  Eirik  jarl;  men  elles 
heldt  han  seg  no  mest  i Svitjod,  som  me  veit,  hjaa 
kong  Olav  Svenske.  Etter  honom  er  de  i den  same 
sogo  3 lause  vers,  og  de  er  alt  me  no  hev  av  hans 
kvad.  — Den  tridje  endeleg  er  Sku  le  To  rst  einsson, 
sonarson  til  Egil  Skallagrimsson  og  bror  til  Helga  den 
fagre.  Han  var  lengi  med  Eirik  jarl,  alt  fraa  fyri 
Olav  Trygvesons  tid,  og  i Svolder-slage,  daa  han  var 
stamnbu  paa  Jarnbarden.  Av  hans  kvæde  um  Eirik 
jarl  hev  me  ikkje  noko  att,  men  derimot  nokre  vers 
(1  i Heimskr.  s.  229)  av  ein  flokk  um  Svolder- 
slage,  som  han  hev  dikta  i sin  alderdom.  Etter  dette 
og  noko  anna  smaatt  ser  de  ut  til  han  heller  ikkje  i 
skaldskap  hev  vori  so  ufallin  til  aa  taka  arv  etter  sin 
store  bestefar. 

Den  skalden  som  me  no  hev  mest  etter  av  alle 
desse  jarle-skaldane,  og  de  beste  med,  er  TORD 

KOLBEIXSSON.  Han  hadde  og  sin  skald  til  motmann 
og  medtevlar,  Bjørn  Hitdølakappe,  som  de  er 
fortalt  um  i sogo  um  denne  skalden,  ein  systerdotterson 
til  Egil  Skallagrimsson.  Strids-eple  her  var  Odny 
Øykyndil  (øy-„fakkel“).  Her  var  de  Tord  som  vart  vin- 
naren,  men  ikkje  paa  nokon  god  maate.  Etter  skildringi 
i Bjarnarsaga  hev  han  ikkje  vori  nokon  tokkeleg  mann, 
svikfull  og  illtenkt,  men  ein  stor  skald,  er  de  sagt  der 
og,  og  høgt  vyrd  lijaa  hovdingar  for  sin  skaldskap. 
De  same  syner  sogo  paa  ein  annan  maate  og,  endaa. 
um  samhugen  der  er  med  Bjørn,  og  de  er  teki  med 
mykje  meir  av  hans  kvad  enn  av  Tor  ds ; men  versi 
hans  Tord  er  jamt  mykje  betre.  Etter  ein  hard  strid 
og  mykje  nidkvad  paa  baae  sidur,  vart  de  til  de  at 
Tord  drap  Bjørn;  men  i eit  kvad  seinare  talar  han  um 
at  kona  hans  var  vorti  so  hugtung  og  aumleg  etter 
dette  hende,  og  de  ser  ut  som  han  angrar  paa  verke. 
Tord  og  Odny  hadde  8 horn  saman,  millom  deim 
Amor  Jarlaskald,  som  me  skal  faa  meir  aa  gjera 
med  sidan,  ein  endaa  betre  skald  enn  faren,  og  betre 
mann  med.  De  kvade  hans  Tord  som  de  no  er  mest 
att  av,  er  hans  Eiriksdraapa,  minst  15  vers  i alt,  11 
i Heimskr.  (s.  169 — 232 ; 4 vers  høyrer  til  paa  s.  235 
og  250).  Av  desse  er  de  likevel  1 eller  2 vers  (Heimskr. 
s.  187)  som  truleg  høyrer  til  eit  anna  av  hans  kvad 
um  same  mannen,  og  som  er  kalla  Belgskakadraapa. 
Um  Olav  den  heilage  skal  han  og  ha  gjort  eit  kvad, 
og  i Heimskr.  (s.  394)  er  de  i minsto  fortalt  at  han 
var  ei  tid  hjaa  denne  kongen.  Elles  er  denne  Tord 
umtala  i fleire  sogur,  i Grettissaga  og  i Gunnlaugssaga, 
og  der  med  eit  vers  um  Gunnlaug  Ormstunge. 

Skalden  TORD  SJAAREKSSON. , ein  „maag“  til 
Hjalte  Skjeggjeson,  høyrer  vel  og  nærast  hit,  endaa  de 
no  ikkje  er  noko  att  av  hans  kvad  um  Eirik  jarl. 
Derimot  hev  me  nokre  faa  vers  av  hans  Toralvsdraapci r. 
um  islendingen  Toralv  Skolmsson,  som  var  med  i slage 
paa  Stord  (Heimskr.  s.  115  — 17),  eit  halv-vers  av  ein 
flokk  um  Kløng  Bruses  on,  truleg  ein  nordmann 
(Heimskr.  s.  269),  og  so  eit  vers  av  ei  ervedraape  um 
Olav  den  heilage,  kalla  Bodudraapa  (høyrer  til  Heimskr. 
s.  450).  Um  denne  skalden  soleis  i tid  er  noko  yngre- 


106 


•enn  dei  fyrr  nemnde,  so  minner  han  med  sin  stil 
og  slikt  mest  um  skaldane  i de  10de  hundradaare, 
slike  som  Einar  Skaalaglam. 

Ein  annan  likso  ung  eller  yngre  skald,  BERSE 
SKALDTORVESON,  fær  me  og  taka  med  her,  etter  di 
han  heldt  seg  mest  hjaa  Eirik  og  hans  bror  Svein  jarl. 
Alt  me  veit  um  denne  skalden,  baade  fraa  Grettissaga 
og  kongesogune  (Heimskr.  s.  272—73),  tyder  paa  at 
han  hev  vori  ein  heilborin  riddarsmann,  godlidande  og 
vensæl  som  faa.  De  som  er  fortalt  i Heimskr.  um  at 
han  sat  fanga  hjaa  kong  Olav  og  daa  dikta  ein  flokk, 
maa  vera  hendt  ei  tid  etter  Nesja-slage,  truleg  etter  at 
Berse  hadde  vori  hjaa  kong  Knut  (Heimskr.  s.  402); 
for  andre  stadir  er  de  fortalt  at  han  etter  den  tid  var 
ein  av  Olavs  skaldar  og  svært  tru-gjevin  til  honom. 
Rettast  er  de  visst  og,  som  de  er  sagt  andre  stadir,  at 
de  er  hendt  med  Berse.  dette  som  i Heimskr.  (s.  458) 
er  fortalt  um  Sigvat  skald  og  sverdi,  — at  kongen 
vilde  prøve  Berse,  um  han  kunde  dikte  paa  staaande 
fot,  som  andre  hadde  meint  han  ikkje  kunde,  og  han 
so  gjorde  de  verse  som  Snorre  hev  der.  Men  dette, 
saman  med  dei  3 versi  av  den  nemnde  flokken,  er  daa 
alt  me  no  hev  av  hans  kvad.  At  Snorre  hev  kunna 
taka  dette  verse  for  aa  vera  Sigvats,  de  segjer  daa  so 
godt  som  noko  at  Berse  med  sin  skaldskap  høvrer  til 
oi  nyare  tid. 


Sigvat  skald  og  hans  samtid. 


Yanlegt  som  de  var,  at  skaldane  berre  var  til  gjest, 
kann  ein  segja,  lijaa  hovdingane,  eit  aar  eller  so  um 
gongen,  var  de  likevel  gjerne  so,  ved  den  norske  hirdi 
daa,  at  kvar  hovding  hadde  i minsto  ein  skald  som  var 
aa  rekne  for  fast  ved  hans  hird,  so  lengi  baae  livde, 
og  som  ein  soleis  kunde  kalle  hans  hovudskald,  endaa  um 
han  kanskje  ikkje  alltid  var  beste  skalden  i lage.  De 
som  helst  batt  saman  var  daa  vel,  her  som  elles,  eit 
visst  samhøve  i hug  og  haatt  millom  hovdingen  og 
denne  skalden,  liksom  millom  ven  og  ven.  Soleis  maa 
ein  tru  at  Olav  Trygveson  og  Hallfred  Yandrædaskald, 
um  ikkje  so  like  i alle  maatar,  likevel  var  laga  til  aa 
høve  godt  saman,  beinfarande  og  framgjengde  som  dei 
var  baae  tvo,  ikkje  aa  tala  um  mod  og  djervskap,  som 
var  so  aalgjengd  dygd  hjaa  mennar  i den  tid  her  i 
vaare  land.  Men  med  ingin  hovding  og  skald  syner  eit 
slikt  samhøve  seg  betre  enn  med  Olav  Haraldsson 
og  Sigvat  skald.  De  som  den  eine  var  millom  kon- 
gane,  de  var  den  andre  millom  skaldane.  Ser  ein  mest 
paa  den  eller  den  sida,  kann  de  nok  vera  at  ymse  av 
vaare  kongar  var  meir  lysande  enn  Olav;  men  de  var 
ingin  som  samla  so  mykje  i seg  som  han,  og  samla  de 
so  fast  og  til  slik  daadug  styrke.  De  rom  han  hev  i 
vaart  lands  sogu  svarar  visst  so  toleleg  vel  til  de  rom 
han  jamleg  hev  fengi  i sogu-bøkane,  som  i boki  hans 
Snorre,  der  han  tek  upp  meir  enn  tridjedeildi  av  rome, 

og  paa  ein  maate  kann  ein  segja  at  han  fyller  heile- 
Heimskringla. 

Mælt  med  dette  maale  tek  Sigvat  og  upp  eit  drjugt 
rom  millom  skaldane  i Heimskringla.  Ikkje  berre  de  at 
de  der  er  med  ei  120  av  hans  vers  i alt,1)  men  Snorre 
talar  elles  og  mykje  meir  um  honom  enn  um  nokon 
annan  skald,  og  de  er  ikkje  vandt  aa  sjaa  at  han  sét 
honom  sers  høgt.  Likevel  er  ikkje  Sigvat  aa  rekne  til 
dei  mest  lysande  millom  skaldane,  um  ein  dømer  berre 
etter  de  reine  skaldelage.  Med  alt  de  han  var  soleis- 
laga,  etter  de  Snorre  fortél,  at  han  „var  ikkje  lettmælt 
i vanleg  maalsemd,  men  skaldskap  laag  so  vel  for  honom, 
at  versi  strøymde  fraa  tunga  so  lett  som  annan  tale% 
syner  likevel  ikkje  kvadi  hans  so  heilt  den  fødde  skal- 
den som  mange  andre.  Dei  syner-  ikkje  so  mykje  de 
rike  og  rame  hugsyn,  med  de  sviphage  grip  som  ser- 
merkjer  den  rette  skaldskapen.  Hans  kvad  hev  meir 
sin  styrke  i tanke  enn  i hugsyn;  de  er  ein  mann  som 
tenkjer  i skaldemaal,  og  tenkjer  godt  og  djupt  og  fint. 
I de  heile  er  de  ikkje  skalden  ein  fester  seg  so  mykje 
ved,  som  mannen  ein  merkar  bak  ordi,  den  kloker 
djuptenkte  og  fintenkte,  rettviljuge  og  rettvise  mannen. 
I)e  var  daa  heller  ikkje  i skaldskap  at  Sigvat  hadde 
sin  einaste  eller  beste  styrke;  han  var  likso  mykje  ein 
raadsnar,  framtøk  og  verkfør  mann,  som  de  er  mange 
døme  paa.  Og  de  beste  vitnemaal  um  kva  han  var  og 
dugde  til,  hev  me  i de  at  Olav  gjorde  honom  til  sin 
stallar  og  raadgjevar  og  beste  ven,  som  han  trudde 
framum  nokon  annan,  ser  de  ut  til. 

Um  Sigvats  ætt,  og  um  hans  liv  fyrr  han  kom  til 
Olav,  er  lite  kjent.  Av  ættingar  som  me  hev  nokon 
kjennskap  til,  er  aa  nemne  — forutan  hans  frende  Ottar 
Svarte,  som  og  var  skald  — berre  hans  far,  Tord 
Sigvaldeskald,  som  han  er  kalla,  eller  Torrød,  som 
Sigvat  sjølv  kallar  honom.  Han  var  fyrst  med  Sigvalde 
jarl  og  Torkjel  den  høge,  og  sidan  med  Olav  Haraldsson, 
daa  han  kom  til  Noreg.  Straks  etter  var  de  at  Sigvat 
og  kom  fraa  Island  til  kongen.  Han  maa  daa  ha  vori 

!)  I landsmaals-utgaava  og  er  komne  med  dei  fleste  som  høyrer  til  soga 
um  Olav  den  heilage;  derimot  av  deim  som  høvrer  til  sogo  um 
Magnus  den  gode  er  berre  versi  av  Bersøglisvisune  med. 

berre  ung,  17 — 18  aar  paa  lag,  etter  de  han  sjølv 
segjer  i Bersøglisvisune,  at  han  var  „heilt  skjegglaus  daaa. 
Sid  an  var  han  aa  rekne  for  fast-buande  i Nor  eg,  der 
han  var  gift  og  hadde  born  og  gard,  so  lengi  han 
livde,  vel  til  1044 — 45  paa  lag.  Han  var  soieis  med 
likso  god  rett  aa  rekne  for  nordmann  som  ymse  norsk- 
fødde  skaldar  vert  rekna  for  islendingar.  Merkande  er 
de  og,  at  de  einaste  norske  kongesogu-verk  som  baade 
•er  paa  norsk  maal  og  hev  greide  merke  av  at  de  er 
ein  nordmann  som  hev  skrivi  de,  Aagrip,1)  de  nemner 
ikkje  andre  hirdskaldar  enn  Øyvind  Skaldespillar  og 
Sigvat. 

Kor  som  er,  vantar  de  ikkje  paa  at  Sigvat  er 
sermerkt  i sin  skaldskap ; han  er  i røyndi  den  mest 
sermerkte  millom  alle  hirdskaldar,  de  me  no  kjenner 
til.  I sjølve  innhalde  merkjer  han  seg  daa  ut,  forutan 
med  de  som  fyrr  er  nemnt,  serleg  med  de  at  han  er 
langt  mindre  hermanns-skald  enn  dei  andre.  Ein  mer- 
kar lite  til  at  hugen  hjaa  honom  leikar  med  vaapn- 
glamr  og  blodbad,  ulvar  og  ramnar  og  all  den  stasen ; i 
minsto  er  ikkje  sjølve  slaastingi  for  honom  hovudsaki, 
men  dei  høgre  fyrimaali  ein  kunde  naa  med  herstrid, 
soieis  som  de  var  for  Olav  sjølv.  De  han  helst  gjev 
seg  aat  med  i sine  kvad  er  sjølve  menneski,  deira  liv 
og  ferd,  tankar  og  hugmaal,  med  eit  og  anna  drag 
fraa  den  natur  og  de  liv  som  dei  ferdast  i.  Korleis 
han  sjølv  var  til  hermann  er  ikkje  sagt  noko  um,  og 
•de  er  berre  eitt  slag  me  veit  han  var  med  i,  Nesja- 
slage;  men  de  er  ingin  grunn  til  aa  tvila  paa  de  han 
sjølv  vitnar,  at  han  var  ikkje  den  som  vilde  spara  seg 
i nokon  strid,  naar  de  galdt  um  de. 

Hans  skaldskap  er  ikkje  mindre  sermerkt  i formi, 
med  de  at  han  brukar  lite  av  dei  kenningar  eller  um- 
skrivingar  som  var  aalgjengde  daa,  anten  no  dette  heng 
saman  med  hans  skaldegivnad,  hans  meir  tøymelege 
hugsyn,  eller  med  de  at  han  var  aalvorleg  kristeleg. 
Visst  er  de,  at  han  greider  seg  utan  hjelp  av  nokon  av 


O Dei  2 andre  soguverki  me  hev  etter  nordmennar  er  baae  paa  latin ; 
de  eine  Tjodrek  munks  og  de  andre  Historia  Norvegiæ 
Alle  3 hoyrer  til  dei  eldste  sogu-verlti  me  hev  i nordlandi,  til  tid  i 
1177 — 1200  eller  nær  der-ikring. 

dei  gamle  gudar  og  deira  fylgje  i sine  kvad.  I staden 
brukar  han  mykje  aa  skjote  inn  smaa  side-merknadar 
i versi,  so  han  paa  den  maaten  fær  dei  ordi  han  hev 
bruk  for  til  den  vande  versbygnaden,  og  som  de  stundom, 
med  fyrste  augnekast,  kann  synast  heller  ikkje  hev 
anna  der  aa  gjera;  men  ser  ein  betre  etter,  skal  ein 
likevel  finne  at  dei  mang  ein  gong  gjer  utruleg  god 
hjelp.  Soleis  i eit  av  dei  finaste  versi  hans  Sigvat,  der 
han  skildrar  korleis  fjelli  i Noreg  tottest  lionom  smile, 
den  tid  kong  Olav  livde,  — der  er  smøygt  inn  nokre  ord 
um  at  han  (S.)  var  „kjend  paa  knarromu  (handelsskipi). 
Kva  skal  no  dette  vera  til?  Jau,  de  skal  i 2—3  ord 
segja  so  mykje  som  at  han  i den  tid  hadde  havt  god 
raad  til  aa  sjaa  dei  norske  fjelli,  og  nettupp  fraa  den 
sida  som  dei  i seg  sjølve  skulde  vera  minst  smilande 
aa  sjaa  til,  til  skilnad  fraa  „lidine  sjølve “ inne  i lande, 
som  han  talar  um  etterpaa. 

Kvadi  hans  Sigvat  er  so  mange,  so  de  vart  for 
langt  aa  gaa  nærare  inn  paa  dei  fleste  av  deim.  De 
meste  me  no  hev  av  deim  er  daa  og  aa  finne  i Heims- 
kringla, og  tolleg  vel  samla  der  kvart  for  seg.  Med 
sume  av  kvadi  er  de  elles  noko  ugreidt  med  skipnaden, 
soleis  at  de  med  sume  vers  er  vandt  aa  vita  kva  kvad 
dei  hev  høyrt  til,  eller  um  dei  berre  er  „lausavisur“, 
som  Sigvat  hev  vori  sers  romhendt  med,  ser  de  ut  til. 

De  fyrste  av  dei  større  kvadi  hans  er  visstnok 
Vikingarvisur , um  Olavs  vikingferdii  og  dei  slag  han 
heldt  i den  tid  (Heimskr.  s.  238 — 54).  Her  er  de  greidt 
nok  med  skipnaden,  med  di  at  slagi  er  nemnde  med 
sitt  tal  i rekkja,  fyrste,  andre  o.  s.  fr.  De  er  i alt 
nemnt  13  i de  som  er  med  der  (eller  14  med  slage 
i Saudungssund),  men  etter  Fagrskinna  hev  de  visstnok 
vori  17.  Deretter  kjem  JSiesjavisune , um  slage  ved  Nesjar 
millom  kong  Olav  og  Svein  jarl.  Her  var  Sigvat 
sjølv  med,  som  de  syner  seg,  ikkje  berre  av  de  han 
segjer  beint  fram,  men  ogso  av  de  at  skildringi  er  so 
rik  og  livfull.  De  meste  av  dei  14  heile  og  halve 
versi  me  no  hev  av  kvade  høyrer  til  Heimskr.  s.  271 
— 74.  Kvad  av  eit  sers  slag,  med  si  blanding  av  god- 
lynd  frisk  skjemt  og  aalvor,  er  hans  Austfcirarvisur , som 

han  dikta  paa  si  ferd  til  Rognvald  jarl  i Gautland. 
Av  dei  24  versi  etter  Sigvat  som  Heimskr.  hev  s_ 
293 — 333,  høyrer  i minsto  21  til  dette  kvade,  og 
kanskje  eit  par  vers  elles  og.  Noko  i same  leid  er 
hans  Vestfararvisur , dikta  paa  ei  ferd  som  Sigvat  gjorde, 
i den  siste  tid  Olav  var  konge,  til  Normandi  og  England. 
Men  av  dette  kvade  er  de  att  berre  3Y2  vers1),  og  etter  deim 
ser  de  ikkje  ut  til  de  hev  vori  vidare  godt  heller.  Av 
andre  kvad  kann  me  nemne  hans  Erling sH okk,  dikta  um 
Erling  Skjalgsson,  etter  han  var  fallin.  Av  dei  9 versi 
me  no  hev  høyrer  7 til  Heimskr.  s.  470 — 72.  De 
syner  seg  her,  som  Snorre  segjer,  at  Sigvat  hadde 
vori  „god  ven  med  Erling",  og  han  kann  ikkje  dylja 
sin  harm,  jamvel  mot  kongen  sjølv,  ser  de  ut  til,  alt 
um  de  visst  ikkje  er  tvil  um  at  Olav  meinte  de  ærleg 
med  aa  vilja  spara  Erlings  liv,  endaa  so  ille  han  hadde 
sviki  konge  og  land.  Av  hans  Knutsdraapa  er  de  dess- 
verre berre  lite  att,  ei  11  heile  og  halve  vers  (7  i 
Heimskr.  s.  251,  444 — 48).  Dette  ser  ut  til  de  hev 
vori  eit  av  Sigvats  beste  kvad.  De  er  visst  nok  ei 
„ervedraape",  som  de  og  er  kalla  surne  stadir,  og  so- 
leis  dikta  etter  kong  Knut  var  daain,  truleg  endaatil 
etter  forlike  millom  Hordaknut  og  Magnus  den  gode_ 
De  sereigne  versemaale  som  her  er  brukt,  „tøglag", 
hev  namn  etter  Tøgdraapa  hans  Torarin  Lovtunge 
(Heimskr.  467 — 68). 

Men  høgst  millom  alle  kvadi  hans  Sigvat,  og 
millom  alle  hirdskalde-kvad  i de  minste,  stend  hans 
Bersøglisvisur  (Framtalande-visa).  De  var  her  ei  baade- 
vanskeleg  og  faarleg  uppgaave  han  hadde,  aa  tala  til 
rette  ein  hovding  i ein  alder  som  er  minst  vitnæm. 
Men  dette  var  nettupp  ei  slik  som  laag  for  Sigvat,  og 
han  hev  løyst  henne  so  fullgodt,  at  de  er  raadlaust  aa 
tenkje  seg  de  kunde  vori  gjort  betre.  Forutan  dei  9 i 
Heimskr.  (s.  549 — 50)  hev  me  8 — 9 av  versi  andre 
stadir,  so  me  hev  visstnok  dette  kvade  gøymt  so  godt 
som  heilt,  og  de  er  fyrst  naar  ein  fær  lesa  de  alt  i 
samanheng  at  ein  rett  skynar  kor  meisterlegt  de  heilt 


*)  Høyrer  til  Heimskr.  s.  444—45,  men  er  ikkje  komne  med  i landsmaals- 
utgaava. 

igjenom  er  bygt.  Me  veit  de  er  vandt  aa  døme  um 
kva  fylgjur  den  og  den  ting  kann  ha  liavt ; men  so 
mykje  maa  ein  kunna  segja,  at  hev  noko  kvad  liavt 
inngripande  og  vidgjengde  fylgjur,  so  er  de  dette. 
Hadde  ikkje  Magnus  vorti  den  gode  og  folkekjære 
kongen  lian  vart,  so  kunde  mangt  komi  til  aa  set 
annarleis  ut,  ikkje  berre  i vaart  lands  sogu,  men  de 
kunde  og  vera  uvisst  nok,  um  Magnus  med  sine  nord- 
mennar  daa  hadde  komi  til  aa  gjera  sitt  storverk  paa 
Eyrskogsheidi,  daa  dei  med  sin  siger  mot  vindane 
stemde  den  slaviske  folkeflaumen,  som  elles  kunde  ha 
yvifløymt  endaa  vidare  baade  nordlandi  og  andre  land. 

Til  prøve  paa  Sigvats  skaldskap  skal  me  her  taka 
med  noko  av  lians  Ervedraapa  um  Olav  den 
h e i 1 a g e,  nokre  vers  som  de  ser  ut  til  hev  høyrt  til 
fyrstningi  og  slutten  av  kvade.  Desse  og  resten  av 
dei  24  versi  me  no  hev  av  kvade,  og  som  handlar 
mest  um  slage  paa  Stiklestad,  liøyrer  med  i Heims- 
kringla ; men  berre  nokre  av  deim  er  gjevne  i umsetjing 
der  (s.  442,  507 — 19).  Dette  er  visstnok  de  siste  kvade 
me  hev  etter  Sigvat,  men  ser  ikkje  ut  til  de  hev  vori 
sers  godt.  So  er  de  nokre  vers  der  Sigvat  skildrar  si 
sorg  og  saknaden  etter  Olav.  Um  dei  hev  høyrt  saman 
i eitt  kvad,  kann  vera  uvisst;  i minsto  er  ikkje  kvade 
kjent  med  noko  namn;  men  eit  namn  som  Olavs- 
minne  synest  daa  vera  liøvelegt.  Endeleg  er  de  nokre 
vers  til  dronning  Aastrid  og  til  kong  Magnus.  Versi 
til  Aastrid  syner  sjølve  at  dei  hev  høyrt  til  eit  kvad 
til  henne;  men  um  versi  til  Magnus  hev  høyrt  til  same 
eller  til  noko  anna  større  kvad  er  uvisst  aa  vita.  Desse 
tvo  kvadi  eller  vers-samlingane  høyrer  til  i sogo  um 
Magnus  den  gode. 


Flo,  Baernus  J, 

Gamle  skaldar  og  kvad. 
1902. 


Jy 

1 1943 


Oslo, 


g.  G.  T.  Flom 


* 

1.  Av  ervedraapa  um  Olav  den  heilage. 


(1-) 

Olav,  andprudt  hovud, 
øvre  lande  raadde, 
fyrr  han  fall  paa  si  ættjord, 
femtan  vetrar  jamfyllt. 

Hev  vel  gjævare  hovding 
heimsens  nørdre  ende 
eignast?  Hans  æve  drygdest 
altfor  kort,  mot  ho  burde. 

(2.) 

Upplandi  fekk  til  endes 
under  seg  mildingen  vunni, 
kristindomen  reiste 
rett  og  i gjenge  sette. 
Hovdingar  fyrr  hadde 
her  elleve  styre; 
menn  ane,  veit  me,  valde 
i vedd  gisl  aa  setja. 

<8.) 

Dei  som  illverk  yrkte 
ofte  baud  gull  de  raude, 
kunde  dei  kaupe  seg  undan; 
men  kongen  dette  deim  neitta. 
Av  lét  han  hogge  hovud 
paa  herjarom,  — so  skal  verjast 
rike;  dei  radt  fekk  kvitte 
ransverk,  andre  til  merke. 

(40 

Mæte  drottnen,  som  metta 
mest  vargar.  dei  fleste 
tjonsfolk  tynte  og  ransmenn,  — 
tjuvskap  hefte  i stuven. 


Kongen  tjuv-snotar  natne, 
naadig,  lét  sakne  baade 
hendar  og  føtar;  landsfred 
fulltrygg  so  han  bygde. 

(5.) 

Mest  de  velde  viste, 
at  av  vikingar  rikleg 
mengd  sitt  hovud  lét  kongen 
misse  for  sverdi  kvasse. 

Vidt  seg  vann  i mann-røyn 
vaapn-gagn  far  aat  Magnus; 
utsynt  til  ære  ténte 
Olav  Digre  hans  sigrar. 

(21.) 

Heren  vart  skild  i ser-lag; 
surne  paa  Gud  trudde 
(harde  herstridar  førde 
hugdjerv  konge  tjuge): 
fræge  hovding  paa  høgre 
hand  bad  dei  kristne  stande. 
Fredheims  Gud  bed  eg  fagne 
flugt-traude  far  aat  Magnus. 

(22.) 

Herre  — din  vilje  er  heilag  — 
honom  hjelp  som  mi  dotter 
heim  or  heidindomen 
hov  og  gav  namne  Tova. 
Barm-faste  bror  aat  Harald 
barne  mitt  til  daapen 
heldt;  i hugen  fegin 
heilt  var  eg  denne  morgon. 


Andprudt,  med  fagert  andlit,  aasyn.  (Slikt  noko  kunde  dei 
gjort  vel  i aa  merke  seg,  surne  av  deim  som  tok  paa  seg  aa  gjeva 
teikningar  til  eit  verk  som  Heimskringla).  — Mil  ding,  gaavmild 
mann.  — Vedd,  pant.  — Kvitte,  tilsvara,  bøte.  — Tjon,  skade, 
ugagn.  — Naadig  her  skal  kanskje  segja  noko  um  at  kongen  var 
mindre  streng  med  deim  som  ikkje  var  so  „natne“,  ikkje  var  drivne 
tjuvar  eller  friske  og  arbeidsføre.  — * Flugt-traud,  traud  (uviljug) 
til  aa  fly.  — Hov,  av  hev  ja,  lyfte.  — Fegin,  glad,  sæl. 

(23.) 

De  bør  oss  Olavs  messe 
etter  far  aat  Magnus 
i mitt  hus  meinlaust  halde; 
magt  Gud  gjev  kongen. 

De  høver  meg  aa  halde 
helg  etter  saknad-dauden 
hans  Olav;  han  mine  hendar 
hylde  med  raude  gulle. 


(24.) 

Aat  lionom  som  hug-reint  hjarta 
hadde,  eit  skrin  er  laga, 
gullprydt;  heilage  hovding 
eg  heidrar,  — Gud  han  søkte. 
Denne  drottnens  gravstad 
dyre  gjeng  de  mang-ein 
fraa  med  friske  augo 
som  fram-aat  blind  var  komin. 


2.  Olavs-minne. 


1. 

Glym-vond,  somgull-umvundin 
gav  meg  kongen,  eg  skildest 
her-mod  ved,  og  heiman 
heldt  til  Eom  paa  gagn  ferd. 
Alt-med  hermennar  ulvar 
ulysta,  ned  me  lagde 
sylvdijalta  vaapn  og  vigde 
vandringsstav  tok  til  fylgjar. 

2. 

Paa  Munt  eg  stod  og  mintest, 
ein  morgon,  nær  borgom, 
braatt  kvar  skjoldar  brotna, 
brynjur  side  flengdest. 

Kongen  som  lande  lengi 
lukkeleg  raadde  eg  mintest, 
fraa  fyrste  tid,  daa  i fylgje 
far  min  var  der,  Torrød. 

3. 

Mannen  vil  døy  som  misser 
møyi  og  hennar  fangtak; 
ovdyrt  kaupt  er  elsken, 
naar  etter-paa  ein  maa  graate. 
Men  framdjerv  mann,  i faaren 
fast,  for  drepne  kongen 
taarur  feller;  de  tape 
tykkjest  kongsmenn  verre. 


4. 

Ramnar  hit  til  hamni 
hastar  — dei  lik  minnest  — 
her  som  skipe  med  nyte 
Noregs  son  dei  saag  fljote. 

Kvar  dag  kvass-øygde  ørnir 
kvin  innanfor  Hillar, 
dei  som  med  aate  Olav 
ofte  fordom  lokka. 

5. 

Tvert  eg  gjeng  fraa  tufti 
der  tjodkongens  hirdmenn  leikar; 
bleik  som  bast  eg  faanast, 
i barmen  sorgi  sprengjer: 

De  minner  meg,  kor  fordom 
med  mennom  sine  leika 
ofte  paa  odels-tuftom 
ordsæle  min  drottin. 

6. 

Kvitekrist  late  meg  hava 
heite  elden  til  pinsle, 
um  eg  vilde  Olav  svike! 
alt  er  eg  rein  for  dette. 

Um  meg  endelaust  mange 
mennar  de  kann  vitne, 
eg  for  til  Kom  i faare: 
fritt  maa  alle  de  vita. 


Magt,  d.  e.  magt  til  aa  gjera  jarteignir.  — Hylja  („hylle“), 
dekkje.  — Søkte  Gud,  d.  e.  gjekk  heiin  til  Gud.  — Glym- 
vond  („ljom-kjepp“),  sverd.  — Her-mod,  trøytt  av  her-live.  — 
Munt  eller  Mont  (fjell),  Alpe-fjelli.  — Hillar,  Hilløy,  sudvest 
for  Mandal.  — Faanast,  bleikne.  — Ordsæl,  velgjetin,  ord- 
fræg. 

I heile  Noreg  dei  høge 
heng-bratte  fjell  meg  tottest 
læ,  daa  Olav  livde;  — 
leid-kjend  eg  var  med  knarrom. 
No,  daa  trege  meg  tyngjer, 
tykkjest  meg  lidine  sjølve 
ikkje  braatt  so  blide;  — 
burte  er  kongen  meg  unte. 

8. 

Enn  eg  ynskjer  aa  høyre 
austan  nytt  fraa  Gardar; 
ord  um  kongs-emne  unge 
ofte  lovande  frettest. 


Eg  spør,  naar  fuglar  smaae 
smyg  seg  oss  imillom, 
etter  ætthøge  sveinen, 
undrast  um  hit  han  kann  ventast. 

9. 

Alfiva-sonen  unge, 
di  æve  lengi  skal  minnast. 
daa  ukse-mat  me  inne 
aat,  og  skav,  som  geitar. 

Anna  de  var  daa  egg-djerv 
Olav  lande  raadde: 
kvar  korn-hjelm  daa  kunde 
av  kostigt  fræ  seg  rose. 


3.  Til  Aastrid  og  Magnus. 


Stortenkt  drosi  sin  styvson 
Løne  me  vil  med  lydmælt  studde  som  faa  andre 
lov  for  rike  gaavur  . kunde;  henne  til  heider 

Olavs  dotter,  som  digre  her  eg  sann_or(j  yrkjer. 

drottnen  til  viv  aatte. 

Ting- stemne  heldt  paa  Hangrar  4. 

her-sank  ovleg  mannsterk, 
aust  i Svitjod,  daa  Aastrid 
for  Olavs  son  bar  upp  maale. 

2. 

Trutt  med  toruge  sviom 
tinga  ho  kunde  ikkje 
meir,  um  manndomsame 
Magnus  var  son  hennar  eigin. 

Næst  megtuge  Kristus 
mest  til  de  ho  gjorde, 
at  Magnus  konge  koma 
kunde  til  Haralds  ættland. 

3. 

Milde  Magnus  kann  takke 
for  manndomsam  hjelp  Aastrid;  faa  fær  slik  ein  konge, 
velde  fekk  seg  vidlendt  so  sant  dyre  sonen 

venen  aat  mennom,  ved  dette,  sæle  far  sin  likjest. 

Trege,  mismod,  sorg.  — Skav,  avskavin  bork.  — Kos  ti g, 
kraftig,  matgod.  — Olavs  dotter,  dotter  til  Olav  Svenske.  — 
Bar  upp  maale,  tala  hans  sak.  — - To  rug,  vaagall,  modig.  — 
Stydja  („støt.teu),  gjeva  studnad.  — Fagnad,  glede.  — Aatale, 
klander,  „bebreidelseu.  — Namnfar,  Sigvat,  som  hadde  gjevi 
Magnus  namn. 


Til  bøves  heim  du  søkte 
hugdjerv,  Magnus  konge; 
vel  maa  du  faa  av  folke 
fagnad  god,  som  av  lande. 
Vernsmann  eg  var  for  di  styvmor 
visst,  og  for  kje  til  Gardar: 
milde  de  aatalen  torde, 
tjodkonung!  mot  din  namnfar. 

5. 

Mennom  mi  meining  eg  segjer, 
Magnus,  at  eg  fegnast 
ved  ditt  vakthald  for  lande 
vel;  Guds  løn  er  dette. 

Av  folk  i fødesheimen 

Skalden  OTTAR  SVARTE , som  fyrr  er  nemnd,  var 
ein  systerson  til  Sigvat,  men  ikkje  mykje  lik  honom  i 
huglag.  Han  var  hugbraa  og  eldfull,  og  sparde  ikkje 
paa  sterke  ord.  I Svitjod  hadde  han  lært  aa  kjenne 
kongsdotteri  Aastrid,  ho  som  sidan  vart  gift  med  Olav 
Haraldsson,  og  hadde  gjort  eit  kvæde  til  henne,  der 
han  visst  hadde  vori  drjugt  fri  og  djerv  i si  hyllest. 
Daa  han  sidan  kom  til  den  norske  kongen,  vart  han 
ikkje  vel  mot-tekin;  for  Olav  hadde  høyrt  um  dette 
kvade,  og  lét  skalden  setja  fast.  Men  lukka  var  daa 
at  Sigvat  var  der,  og  han  fekk  stelt  de  so  at  Ottar 
skulde  dikte  eit  kvad  um  kong  Olav.  Dette  gjorde 
han  daa  so  godt  at  han  med  de  slapp  fri.  Difor  er 
kvade  kalla  Hovudlausn.  Slike  „hovudløysnu-sogur  ei- 
de likevel  so  mange  av,  so  ein  vandt  kann  lata  vera 
aa  mistenkje  surne  av  deim,  at  den  eine  er  noko  laga 
etter  den  andre.  De  meste  som  er  etterleivt  av  dette 
kvade  hev  me  i Heimskringla  (s.  238  — 357;  17  av  dei 
20  heile  og  halve  vers).  Elles  er  de  berre  ei  6 halv- 
vers  av  ei  draape  til  Olav  Svenske,  i eit  verse- 
maal  som  er  kalla  „halvknept“,  ei  10  vers  av  hans 
Knutsdraapa,  og  ei  2 — 3 lausavisur.  Han  høyrer  til 
dei  beste  skaldar  i den  tid,  og  hev  meir  av  de  reine, 
liøymande  skaldelage  enn  Sigvat;  men  hans  dypt  eller 
tankestyrke  hev  han  daa  ikkje. 

Ein  serleg  namnkjend  mann  i norrøn  sogu  er 
TORMOD  KOLBRTJNARSKALD.  De  som  hev  gjort  ho- 
nom so  namngjetin  er  likevel  ikkje  hans  skaldskap,  heller 
ikkje  so  mykje  hans  liv,  endaa  de  var  merkelegt  nok, 
men  mest,  som  me  veit,  hans  utgang  or  live,  i slage 
paa  Stiklestad.  Hans  liv  er  skildra  i Fostbrødrasaga, 
og  mykje  i same  stil  som  med  Kormak,  Hallfred 
Vandrædaskald,  Gunnlaug  Ormstunge  o.  fl.  Tormod 
hadde  endaatil  tvo  han  var  hugbrend  for  ute  paa  Is- 
land; men  den  gjævaste,  eller  einaste  gjæve  av  deim 
var  Torbjørg  Kolbrun,  som  han  gjorde  eit  kvæde  til, 
og  av  dette  fekk  sitt  tilnamn.  Fostbroren,  Torgeir 
Haavarsson,  var  ei  styrlaus  utyrme,  soleis  at  endaatil 
Tormod  laut  skilja-  lag  med  honom.  Men  daa  so  ein 
grønlending  gjorde  de  manndomsverk  aa  drepa  denne 
ulemen,  heldt  Tormod  seg  likevel  skyldig  til  aa  fara 

til  Grønland  og  lienme  fostbroren,  og  de  gjorde  lian 
so  grundig  med  den  eine  føre  (vinstre)  handi  lian  hadde, 
so  at  dersom  de  var  fleire  som  gjorde  slik  mann- 
slagting  der,  er  de  ikkje  aa  undrast  paa  at  Grønland 
vart  folkeaudt  for  nordmennar.  — De  me  no  liev  att 
av  hans  skaldskap  er  berre  ei  15  vers  av  hans  Tor- 
geirsdråapa,  etter  fostbroren,  daa  han  var  drepin, 
og  so  nokre  lause  vers,  serleg  5 — 6 av  dei  siste  han 
dikta  (Heimskr.  s.  501 — 23),  paa  Stiklestad.  Men  jam- 
vel desse  er  de  mest  tilhøve  som  gjer  noko  merkelege, 
og  heller  ikkje  de  andre  me  no  hev  etter  honom  syner 
nokon  sermerkt  skald. 

Med  de  same  fær  me  nemne  2 skaldar  som  var 
med  Tormod  i den  „ trioen “ som  kvad  fyri  slage  paa 
Stiklestad  (Heimskr.  s.  502):  Gis  sur  Gull  bra  a- 
skald  og  Torfinn  Munn.  Etter  desse  tvo  er  de 
likevel  ikkje  noko  meir  aa  rekne  for  me  hev  att  enn 
de  verse  kvar  av  deim  dikta  der.  Um  Torfinn  er  de 
fortalt  at  han  ogso  hadde  vori  skald  hjaa  Haakon  jarl,  og 
han  maa  daa  ha  vori  ein  noko  gamall  mann  den  tid 
han  var  med  paa  Stiklestad.  Sameleis  hev  de  vel  vori 
med  Gissur  og,  med  di  han  var  fosterfar  til  ein  skald 
som  i minsto  ikkje  lengi  etter  kom  til  Noreg,  Rev 
Gjestsson  eller  Hovgarda-Rev  som  han  er  kalla. 
Han  var  son  til  skaldkona  Steinun,  ho  som  kvad  nokre 
vers  til  presten  Tangbrand  (Njaala).  ætta  fraa  Alv  paa 
Voss  og  av  same  grein  som  Sturlungane;  og  far  til 
skalden,  Gjest,  var  av  den  gjæve  Jandnaams-ætti  som 
gjekk  attende  til  Bjørn  Buna  og  Grim  herse  i Sogn. 
Etter  denne  skalden  er  de  att  nokre  fleire  vers  eller 
hal vv ers,  1 i Heimskr.  (s.  517)  av  hans  ervekvad  um  foster- 
faren. De  er  berre  skade  at  de  ikkje  er  meir;  for  ved 
desse  versi  er  de  so  mykje  framifraa  fint  og  godt,  so 
de  ser  ut  til  han  hev  vori  ein  med  dei  aller  beste  skaldane. 

Ein  skald  som  er  nemnd  fyrr,  TORARIN  LOVTTJNGEr 
fær  me  tala  um  noko  meir,  endaa  lian  var  ikkje  skald 
hjaa  Olav,  men  hjaa  hans  motmann  Knut  og  sonen 
Svein.  Um  Knut  hev  han  m.  a.  dikta  den  fyrr  nemnde 
Tøgclraapa  (Heimskr.  s.  467 — 68),  um  hans  ferd  til 
Noreg.  De  andre  større  kvade  me  hev  etter  honom, 
Glælogns-Jcvida  (Heimskr.  s.  534),  er  i vissa  merkelegt 

med  di,  at  endaa  de  skal  vera  til  kong  Svein,  er  de  i 
røyndi  vorti  eit  lovkvad  um  kong  Olav,  og  syner  at 
han  merkeleg  snart  hev  vunni  eit  høgt  lieilagdøme. 

Endaa  ein  skald  fær  me  taka  med  her,  som  heller 
ikkje  høvrer  til  Qlavs-skaldane ; men  han  hev  daa  dikta 
eit  kvæde  til  ein  av  dei  fremste  mennane  hans,  Kalv 
Arneson.  De  er  BJARNE  GULLBRAASICALD  med  sin 
K al vs flokk.  Baade  tilnamne  og  anna  er  de  noko 
uvisse  um  med  denne  skalden,  liksom  med  den  fyrr 
nemnde  Gissur  med  same  tilnamne.  Dei  7 versi  av 
kvade  som  Heimskringla  hev  (s.  473—549)  skal  me 
taka  med  her,  etter  di  dei  ikkje  er  gjevne  i umsetjing 
der.  De  som  her  er  umtala  um  Kalv,  er  at  han  var 
med  kong  Olav  i bardagen  ved  Bokn  mot  Erling 
Skjalgsson,  hans  ferd  til  kong  Knut  og  deretter  her- 
striden  med  Olav  paa  Stiklestad,  korleis  han  henta  kong 
Magnus  fraa  Gardarike,  og  um  uvenskapen  som  skilde 
Kalv  fraa  Magnus.  Men  kvade  maa  vera  komi  til 
noko  lengi  etter  den  tid,  kann  ein  skyna,  m.  a.  av  de 
at  de  fell  so  tiltøklegt  aa  kalle  kongane  Olav  og 
Magnus  med  nemningane  bror  og  brorson  aat  Harald 
(H.  Hardraade),  og  at  de  maa  vera  komi  til  vestanliavs, 
kann  ein  sjaa  av  de  at  skalden  tenkjer  seg  øyi  Bokn 
i aust,  — endaa  de  finst  døme  paa  at  islend ingar  vilde 
bruke  „aust“  paa  ein  slik  maate  like  godt  um  dei  var 
austanhavs  og. 


Kalvsflokk. 


1. 

Der,  Kalv,  var  du  nære, 
der  djerve  Haralds  erving 
bøyste-tak  baud  aust-med 
Bokn;  di  id  er  vidkjend. 
Gygre-traavaren  gav  De 
god  maaltid  til  joli; 
deg  saag  dei  fremst  i slage 
millom  spjot  og  kaste-grjote. 


2. 

Alle  leid  ulut  av  byte. 

Erling  vart  der  kringsett; 
blakke  vod  i blod-laug 
bord  ved  Utstein  nordan. 
Sannrøjmd  sak  er  at  kongen 
svikin  vart  fraa  rike. 

Lande  under  egdine  lagdest ; 
i lage  deira  var  fleire. 


Bøyste-tak,  sl agsmaal,  beite,  herstrid  — Gy gretraavaren, 
ulven.  — K aste-grj  ot,  stein  til  aa  „bombardereu  skipi  aat  fienden 
med.  — Ulut,  laak  lut;  ordtak  um  eit  byte  (deling)  som  alle  taper 
paa.  — Bord,  skipsbord,  skip.  — Egdir,  folk  fraa  Agdir. 

3. 

Sjøen  med  stamn  lét  skjera 
snarraadig  konge  auster; 
her-kvate  bror  aat  Harald 
hadde  aa  fara  til  Grardar. 

Men  — um  folks  bragdir 
brukar  eg  ikkje  aa  raka 
saman  skrøyt  — daa  De  skildest, 
søkte  du  Knut  med  de  fyrste. 

4. 

Odd-ram  jarle-ætting! 

Englands  konge  du  skylder 
takk  aa  segja;  i saki 
sanneleg  langt  du  naadde. 

Land  han  lét  deg  lova, 
Londons  herre,  fyrr  vestan 
heim  du  siglde,  — og  snarleg; 
smaatt  med  deg  er  de  ikkje. 

5. 

Lande  med  vaapn  du  varde, 
vigdjerv,  imot  Olav, 
hadde  ei  beite  med  hæve 
hovding.  — de  kom  meg  for  øyra. 


Fram  til  stordaad  du  stemnde 
paa  Stiklestad  den  fremste, 
der  merke  vod ; du  vaapn  verk 
vann  til  kongen  var  fallin. 

6. 

Unge  hovding  til  eige 
arven  du  gav  hans  rette; 
sant  er  at  Svein  maatte 
sitja  i Danmark  einast. 

Kalv!  du  vegen  viste 
vaapndjerve  Magnus  til  lande 
heim  fraa  Grardar,  og  honom 
heimla  fekk  hans  ættjord. 

7. 

Haralds  brorson  deg  berleg, 
bror  aat  Torberg,  synte 
ven  skap  — de  du  verdig 
var  — til  andre  de  spillte. 
Ovundsmennar  avla 
ideleg  tvist  imillom 
deg  og  Olavs  erving ; 
utrengs-verk  de  meg  synest. 


Bragd,  tiltak,  storverk.  — Yarde,  av  verja,  verne,  forsvara. 
— Yigdjerv,  djerv  til  vaapnstrid. — Berleg,  opinbert,  berrsvnt. 
- — Torberg,  Torberg  Arneson. 


Arnor  Jarlaskald. 


Skal  ein  tala  uni  ein  „gull-alder“  og  ein  „sylv- 
aldera  i hirdskaldskapen,  so  maa  daa  tidi  under  Magnus 
den  gode  og  Harald  Hardraade  minst  faa  rang  som  ein 
sylv-alder.  I visse  maatar  stod  no  denne  kunsti  daa 
avgjort  paa  sitt  høgste.  Rikt  og  gjævt  som  de 
norrøne  maale  var  i seg  sjølv,  og  framifraa  upptamt 
som  de  var  fraa  gamalt,  baade  med  skaldskap  og  anna, 
so  trengdest  de  likevel  ei  sers  upptemjing  til  aa  gjera 
de  fellelegt  og  skifterikt  nok  til  eit  slikt  utifraa  vandt 
versemaal  som  drottkvætt.  Denne  tamen  hadde  skalde- 
maale  no  vunni  fram  til  ved  denne  tid,  soleis  at  skal- 
dane  trengde  ikkje  um  aa  leite  so  hardt  etter  sjeld- 
synte  eller  mangslungne  ordvik  og  ordsetningar.  Naar 
dei  endaa  her  og  der  brukte  kenningar  og  sovori,  so 
var  de  meir  til  prydnad  enn  av  naudsyn.  Og  samstundes 
som  skaldskapen  endaa  var  fyllt  med  den  gamle  aand 
og  kraft,  bryt  de  inn  tonar  fraa  ei  ny  tid  som  er  i 
gjerdom,  riddar-tidi  med  sine  „hirdmenn  prudea,  „brog- 
dute  segl“  paa  „barmfagre  snekkjur“  o.  a.  m.,  soleis  at 
ein  høyrer  omen  av  den  mjukare  folkevise-tonen  mengje 
seg  med  staal-klangen. 

Ei  vinning  hev  denne  tidi  med  de  og,  at  ho  fell 
so  til,  at  skaldskapen  er  vortin  rikare  og  betre  etter- 
leivd  enn  fraa  andre  tidir  anten  fyrr  eller  sidan.  So 
mange  kvad  er  de  nok  ikkje  me  hev  vidar e heile  fraa 
denne  tid  heller;  men  de  kann  ein  likevel  gaa  ut  ifraa, 

at  me  hev  de  meste  som  var  verdt  aa  gøyme  paa,  og 
slikt  at  ingin  kann  tvila  um  at  de  i de  heile  er 
rett  nok. 

Tidi  var  rik  paa  skaldar,  og  gode  skaldar  maa  ein 
segja  de  jamt  var,  dei  som  me  no  hev  noko  att  etter. 
Men  langt  framum  dei  andre,  baade  etter  mengd  og  verd, 
stend  tvo  av  desse  skaldane,  ArnorJarlaskald  og 
Tjodolv  Arnorsson.  Dei  kvad  baae  baade  aar 
kong  Magnus  og  aat  kong  Harald,  men  likevel  so  at 
Arnor  er  aa  rekne  for  hovudskald  aat  Magnus,  og 
Tjodolv  aat  Harald. 

Arnor  Jarlaskald  var,  som  fyrr  nemnt  (s.  105),  son 
til  skalden  Tord  Kolbeinsson  og  Odny  Øykyndil.  Sitt 
tilnamn  hev  han  fraa  de  at  han  heldt  seg  mykje  hjaa 
Orknøy-jarlane  Rognvald  Bruseson  og  Torfinn  Sigurds- 
son,  var  gift  inn  i ætti  deira,  og  hev  dikta  kvæde  um 
deim  baae.  De  eine,  Torfinnsdraapa,  (eit  ervekvad),  er 
av  deim  som  de  er  etterleivt  mykje  av,  ei  20  heile  og 
halve  vers  (av  deim  eit  i Heimskr.  s.  346).  Men  hans 
mest  namngjetne  kvad,  og  best  gøymt,  er  hans  lovkvad 
til  Magnus  den  gode,  som  etter  sitt  versemaal  er  kalla 
R yn  hen  da.  Um  korleis  de  gjekk  til,  daa  han  førde 
fram  dette  kvad,  lyder  sogo  soleis: 

„De  var  ein  gong  at  kongane  sat  i halli  ved  mat- 
bordi  nord  i Kaupangen  (Nidaros);  daa  var  Arnor 
Jarlaskald  komin  der  til  byen.  Han  hadde  gjort  eit 
kvad  um  kvar  av  kongane.  Og  ein  dag,  daa  Arnor 
brædde  skipe  sitt,  kom  de  sendemennar  fraa  kongane 
og  bad  honom  koma  og  føre  fram  kvadi.  Han  gjekk 
med  de  same,  og  vaska  ikkje  av  seg  tjøro,  og  daa  han 
kom  til  halli,  sa  han  til  dørvakti : „Gjev  rom  for 
kongeskaldenD  Han  gjekk  fram  for  deim  og  helsa: 
„ heil,  landsherrar  baaeD  Kong  Harald  mælte:  „Kven 
skal  du  fyrst  kveda  for ? “ „For  den  yngste, “ svarar 
han.  „Kvifor  fyrst  for  honom?“  spurde  kongen.  ,,Herre!“ 
sagde  Arnor,  „so  er  sagt,  at  ungdomen  er  braalyndA 
Der-etter  sagde  han  fram  kvæde,  og  nemnde  fyrst  um 
jarlane  vestan-havs,  og  sidan  kvad  han  um  sine  ferdir, 
og  daa  sagde  Harald  til  kong  Magnus:  ;,Ivvifor  sitja 
her  og  høyre  paa  dette  kvade  um  jarlane  vest  i øyane?“ 
„Lat  oss  vente,  frende, u sagde  Magnus,  „so  tenkjer  eg 

ilu  skal  ikkje  segja  eg  er  for  lite  rosa,  naar  kvade  er 
slutt.  “ — - — Etter  han  var  komin  til  enden  med  denne 
draapa,  tok  Arnor  straks  paa  med  kvade  til  Harald;  de 
heiter  Blaagagladraap  a,  og  er  eit  godt  kvad.  Og 
daa  denne  draapa  var  fram-førd,  vart  Harald  spurd,  kva 
kvad  han  tykte  var  best.  Han  svarar:  „Stor  skilnad  er 
de  aa  sjaa  paa  desse  kvadi:  kvade  til  meg  vil  snart  vera 
gløymt,  men  draapa  til  Magnus  kjem  til  aa  lyde  so 
lengi  nordlandi  er  bygde  A Kong  Harald  gav  Arnor 
•eit  gull-lagt  spjot,  og  Magnus  for  de  fyrste  ein  gullring. 
Arnor  drog  ringen  paa  spjot-falen,  og  mælte,  i di  han 
gjekk  ut  aat  døri : „Høgt  skal  ein  bera  dei  tvo  konge- 
gaavune. u Daa  sagde  kong  Harald:  „Kom  soleis  til 
Koreg  næste  gongen,  at  du  hev  kvæde  aa  føre  meg.“ 
Arnor  lova  at  han  skulde  yrkje  ervedraape  um  honom, 
um  han  livde  lenger  enn  kong  Harald.  Kong  Magnus 
gav  sidan  Arnor  ein  knarr,  med  farm,  og  vart  hans 
hjartans  ven.a 

Harald  fekk  rett  i sin  spaadom  um  Blaagagladraapa, 
men  dess-verre  ikkje  heilt  rett  i spaadomen  um  kvæde 
til  kong  Magnus.  Soleis  av  de  upptake  som  de  her  er 
sagt  at  kvade  byrja  med,  er  de  no  att  berre  2 linepar. 
Heller  ikkje  hovudluten  av  kvade  hev  me  heil,  kanskje 
ikkje  stort  meir  enn  halv,  eller  visst  nok  ikkje  meir  enn 
helvti  av  heile  kvade,  endaa  de  er  leivt  so  mykje  som 
16 — 17  vers.  Kor  som  er,  fær  me  trøste  oss  med  at 
me  hev  vel  de  beste  av  kvade  gøymt. 

Versemaale  her,  rijnhendt , skil  seg  fraa  drottkvætt 
mest  berre  med  di  at  linune  er  lenger,  paa  8 i staden 
for  6 stavingar,  eller  4 versføtar  i staden  for  3,  soleis 
at  lina  her  fær  eit  skifte  midt  i.  Paa  den  maaten  vert 
de  her  lettare  aa  faa  rom  for  alle  hendingar  og  fram- 
rim,  og  soleis  lettare  etter  maaten  aa  faa  alt  som  de 
skal  vera  i umsetjingi  og.  Med  alt  de  at  de  attaat 
synest  vera  eit  drustelegt  versemaal,  ser  de  ut  til  de 
likevel  ikkje  hev  falli  rett  i smaken  den  tid,  um  ein 
skal  døme  etter  de  at  de  er  so  faa  me  ser  hev  teki 
etter.  Saki  er  den,  at  de  var  vel  for  breidt  av  seg  for 
dei  gamle  nordmennar,  so  sterkt  som  dei  heldt  paa 
kort  og  knapt  versemaal.  Og  eit  endaa  verre  lyte  ved 
dette  versemaale  var  vel  de,  at  de  ikkje  gav  rom  for 

umskifte  i vers-takti,  slikt  som  nordmennane  elles 
brukte  i alle  sine  versemaal,  um  endaa  etter  strenge 
reglar.  Soleis  i drottkvætt  med,  so  trongt  de  var,  var 
de  endaa  rom  for  ymist  umskifte  i vers-takti.  Som  fyrr 
nemnt,  var  de  nok  fast  regel,  at  siste  versfoten  var  eit 
tvostavings-ord  med  fyrste  stavingi  tung,  og  mest  likso 
fast  regel  at  fyrste  stavingi  i lina  skulde  vera  tung. 
Den  tunge  stavingi  millom  desse  tvo  var  daa  jamnast 
den  3dje  i lina;  men  i staden  kunde  de  og  vera 
anten  2dre  eller  4de  stavingi.  Naar  so  vers-lina, 
i staden  for  6,  paa  visse  vilkaar  kunde  hava  7 eller 
kanskje  8 stavingar  (4  eller  5 lette),  so  hev  ein  noko- 
lunde  alle  dei  utvegar  de  var  til  umskifte  her;  men  for 
ein  drivin  skald  var  dette  nok  til  aa  faa  eit  høvelegt 
umskifte,  og  de  slikt  som  de  var  sving  med  og.  Til 
framsyning  skal  me  her  taka  inn  eit  drottkvætt  vers  i 
sin  rette  skapnad,  v.  12  av  andre  kvade  her  (Magnus- 
draapa  hans  Arnor),  med  di  de  gjev  gode  prøvur  paa 
dei  vigtugaste  av  desse  umskifti.  Med  dei  tydingar  som 
her  er  sette  til  — forutan  umsetjingi  seinare  — er  ikkje 
dette  vandare  enn  at  nokon  kvar  skulde  greide  de. 
Heller  ikkje  aa  lesa  nokolunde  rett  skulde  de  faile  vandt 
for  norske  tungur,  herre  ein  liugsar  paa  at  o lyder  som 
opin  o,  og  p og  6 „andande“  t og  cl)  — eller  um  ein 
ikkje  de  kann,  daa  som  vanleg  t og  d. 


Dorr  lét  drengja  liarri 
drjugspakr  af  prek  fljiiga 
(glæddi  eldr  af  oddum) 
ålmi  skept  å hjålmi. 


Lét-at  hilmir  Hneiti 
Hogna  vedr  i gognum 
(jårn  flugu  pjukt  sem  pyrnir) 
pél  hardara  spardan. 


Legg  ein  merke  til  2dre,  7de  og  siste  lina  her,  so  sei 
ein  at  dei,  kvar  paa  sin  maate,  skil  seg  fraa  hine  med 
ei  onnor  vers-takt. 

Forutan  Rvnhenda  hev  Arnor  dikta  um  Magnus  den 
alt  nemnde  Magnus draapa,  eit  ervekvad,  truleg  dikta 


Dorr,  spjot.  — Harri,  herre.  — Drjugspakr,  dugleg  klok, 
,.haatt-ramw.  — Af  prek,  med  kraft,  „drjughendt“.  — Lét-at,  lét 
ikkje.  — Hilmir,  styrar.  — Hneiti(r),  namn  paa  de  sverde  som 
Olav,  far  aat  Magnus,  hadde  aatt.  — Hogna  ve5r  i gognum, 
igjenom  (i  heile)  Hogne-vére  (vaapn-ridi,  „beita“).  — pyrnir,  tyrner, 
klunger.  — pél  hardara,  liardare  enn  fil. 

kort  etter  Magnus  var  claain  (1047).  Baae  kvadi  gjeng 
daa  mykje  um  de  same,  um  korleis  Magnus  kom  heim 
fraa  Gardarike  og  jaga  Svein  Allivason  ut  av  lande, 
hans  ferd  til  Danmark,  der  han  vart  tekin  til  konge, 
korleis  han  herja  Jomsborg  og  heldt  slag  med  vindane 
ved  Re  (Riigen),  og  paa  Lyrskogsheidi  (eller  ved 
Skotborg-aai),  og  sidan  med  Svein  Ulvsson  ved  Helga- 
nes, med  herferd  til  Falster  og  Fyn  (um  slage  ved  Aaros, 
,,Aarhus“,  hev  me  ikkje  noko  vers  av  Arnor,  men 
mange  av  Tjodolv). 

Arnor  heldt  sin  lovnad  til  Harald  Hardraade,  aa 
dikte  ei  ervedraape  um  honom.  De  me  no  hev  att 
av  kvade  byrjar  med  den  herferdi  daa  Harald  gjorde 
landgang  paa  Fyn  (der  Kalv  Arneson  fall)  — eit  halvt 
vers;  der-etter  um  slage  ved  Nissaa,  um  Haralds  strid 
med  upplendingane,  og  elles  (de  meste)  um  Englands- 
ferdi  og  Haralds  fall.  — Endaa  er  de  nemnt  ymse 
kvæde  etter  Arnor,  um  Knut  den  megtuge,  Olav 
Kyrre,  Hermund  Illugeson,  o.  fl.;  men  det  er  alle 
heilt  eller  so  godt  som  tapte. 

Arnor  er  aa  setja  millom  dei  aller  fremste  av  hird- 
skaldane.  I de  aa  faa  f 1 a u m i skaldeversi  er  ingin 
hans  make,  — ein  flaum  som  heller  ikkje  vantar  den 
rette  kraft  og  fynd,  endaa  um  skalden  gjerne  vil  bruke 
sterke  ord;  likevel  ikkje  meir  eller  annarleis  enn  de 
synest  høve  vel  med  de  heile.  De  er  berre  skade  at 
me  no  ikkje  hev  stort  anna  enn  herstrids-vers  etter 
Arnor,  so  ein  mindre  fær  sjaa  korleis  han  var  til  aa 
handsama  andre  emne.  Men  elles  ser  de  ut  som  skalde- 
haatten  hans  hev  legi  mest  i den  leid,  og  at  han  ikkje 
hev  raadt  yvi  so  rikt  emne-skifte  som  t.  d.  Tjodolv 
Arnorsson.  Hans  kvad  og  er  nok  mest  herstrids-kvad; 
men  samstundes  er  de  so  mangt  og  mykje  han  hev 
auga  for  og  kann  halde  li  vand  e fram,  so  at  sjølve  drepingi 
berre  vert  som  eit  „medkvæde“  der. 

Her  skal  me  daa  gjeva  i umsetjing  de  me  no  hev 
att  av  dei  kvadi  hans  Arnor  som  kjem  serleg  vaart 
land  ved. 

1.  Rynhenda. 


1. 

Magnus,  agt  paa  kvæde  megtugt! 
mann  eg  veit  kje  fremre  annan; 
gjev  meg  ljod,  naar  no  eg  gjæve 
Jutlands  konge  etlar  songen. 

Hett  ein  hauk  er  korde-drottnen, 
hovding  kvar  for  deg  vik  snarleg; 
so  di  ære  faa  mot  deira 
drygnad  mest,  til  liimlen  brester! 

2. 

Storskip  rann,  fraa  lunnar  stinne 
støytt,  med  gøystr  i hav  de  øystre; 
skjoldung  steig  um  bord  paa  bjuge 
breide  sud  i gerdske  skrude. 

Bæv  du  tok  kje,  um  mastir  bivra, 
baara  heiv,  og  stamnen  dreivde ; 
gyllte  hovud  djupt  seg  duva, 
dreglar  krava  undan  gav  seg. 

3. 

Sidan  bar  du  skjoldar  raude 
sigers-trygg  i svenske  bygdir; 
lett  var  her-magt  deg  aa  leite,  — 
landsfolk  søkte  deg  til  hande. 

Idug  ulvetunge  -rj odar ! 
austantil  deg  fylgde  raustleg 
sveit,  med  drivne  spjot  og  kvite 
skjoldar  budd,  til  heiders  odd-ting. 


4. 

Ylmin  bar  du  øgishj eimen 
agaleg  i Trøndelagen: 
dine  motmenn  daa,  de  lieiter, 
daattleg  kvekk  i barmen  gjekk  de. 
Yesall  fienden  seg  visste, 
veik  til  mots  med  deg  i leiken; 
live  sitt  han  tryggast  totte 
trygda  der  han  rømde  bygdi. 

5. 

Deira  flokk  du  unge  førar, 
frett  eg  hev,  i vanraad  sette : 
hovdingen  braatt  paa  skjoldklædt 
havskip 

handfallin  stokk  for  deg  or  lande. 
Aat  deg  du  eigna  til  landebvte, 
odels-borin,  heile  Noreg; 
yngre  rudde  hovding  ingin 
enn  seg  veg  til  rike  frægre. 

6. 

Sidan  fram-med  land  du  stemnde 
sør  med  floten  stor  du  førde: 
svint  var  lagleg  bør  til  sigling 
send,  daa  Visunden  nordan  rende. 
Peitu-hjelmar,  bunad  felmleg 
baud  du  samle  til  kverjo  hamla: 
herskip  dette  drengjom  tottest 
dyrt,  med  gerdske  malmen  hyra. 


Jutlands  konge,  Magnus  (paa  same  maaten  kalla  Skaane-gramen 
o.  a.);  dei  vanlege  nemningane  elles  for  Noregs  konge  er  slike  som  horde- 
drottnen,  trønde-gramen,  egde-kongen  o.  m.  fl.  — Gøystr,  fossing, 
sprut.  — Sud,  sying,  skipsbord,  skip  (jf.  Mariesudi  o.  fl.);  bjug,  utbøygd 
(um  skipssida).  — Gerdsk  skrud,  herbunad  fraa  Gardarike.  — Dr  ei  ve, 
spreide,  sprøyte.  — Dregil,  varbord  (til  aa  taka  av  for  sjøane);  krava, 
is-lagd.  — Raud  skjold  skulde  teikne  her-skjold,  og  kvit  fredsskjold ; 
men  her  ser  de  ut  til  at  mennane  hans  Magnus  hev  brukt  baae  slagi,  utan 
nokor  sers  meining  soleis.  — Raustleg,  dugande,  manneleg.  — Ylmin, 
morsk,  „bisterw.  — Øgishjelm,  av  øgje,  skræme,  ottast.  — Daattleg, 
braatt,  „pludselig“.  — Havskip,  stort  skip.  — Støkke,  kvekke.  — Lande- 
byte,  landemerke,  landsgrensa. — Y i sund  (bison),  namn  paa  eit  skip  som 
Olav,  far  aat  Magnus,  hadde  bygt.  — Peitu-hjelmar,  hjelmar  fraa  Poitou 
i Frankrike,  -t-  Felmleg,  øgjeleg,  skræmeleg.  — Til  kverjo  hamla, 
til  kvart  halv-rom  i skipe,  svarande  til  kvar  aar  eller  hamle  (keip).  — 
Hyra,  utbudd,  „udrustet“. 

Lysteleg  mot  lyfting  vestan 
laugi  driv,  og  styre  bivrar; 
vinden  bender  høge  vonden, 
vegleg  prydd,  med  gulle  slegin. 
Stive  stamn  ar  lét  du  kløyve 
Stavang-f jorden  radt  fra  a nordan  : 
uppe  syntest  glo  i toppom 
eld,  — du  for  mot  Danavelde. 

8. 

Mæle  skal  eg  i stevjamaale 
meir  um  korleis  gramen  køyrde 
héla  bord  fraa  lunnar  haale 
hestelaust  og  Vindland  gjesta. 
Aldri  høvrde  eg  konge  førde 
fleire  skip  til  odelen  deira; 
skavlar  kjølir  harde  hyvla,  — 
hard  du  vin  dar  ikkje  sparde. 

9. 

Skjoldung!  utjo  du  med  elden 
avaudn  gav  og  mennom  dauden : 
tjuve-agar!  du  lét  logen 
ljome  høgt  der  sør  ved  Jomsborg. 
Varde  halline  ikkje  herdest 
heidne  folk  i virke  breide; 
byrge  menn  i trauste  borgi 
bjarte  eld  gav  laage  hjarto. 


10. 

Vindar  skulde  sorgir  endaa 
saare  faa  ved  Skotborg-aai ; 
unge  gramen  frægast  frumen 
fekk  seg  der  med  mindre  hermagt. 
Drepne  laag  i dungar  hopa 
(digre  gramen,  han  gav  sigren), 
høgre  voll  enn  varge-fylgje, 
vidt-fraa  drivi,  upp  vann  klive. 

11. 

Susande  ved  Helganese 
sør  skok  ørnen  blodut  fjørham, 
der  du  ov  bragd  vann  som  liva 
uryggt  skal  medan  heimen  byggjest. 
Kvar  ei  flis  av  floten  deira 
fekk  du  kverrsett  med  di  hermagt; 
jarlen  saag  seg  — du  tok  sigren  — 
skild  ved  lande  han  eige  vilde. 

12. 

At  til  diktverk  du  gjev  yrke, 

Olavs  hemnar!  lydt  eg  nemner; 
blod  du  rikleg  Herjans  hækne 
haukar  byd,  — no  kvæde  aukast. 
Fire  odd-el  kann  du,  førar 
frøkne!  paa  ein  vetter  rekne; 
vita  kvar  skal  visst  at  heite 
vel  du  maa  den  siger-sæle. 


Lang,  væte,  vask  (sjødriv).  — Vond,  kjepp,  stong  (um  masti).  — 
Glo,  glime,  loga,  straale  (av  den  gyllte  kula  i toppen  paa  masti).  — 
Stev jariiaal,  bolk  av  eit  kvad  (millom  tvo  stev);  stevi  i dette  kvade  hev 
me  ikkje  noko  att  av,  utan  de  skulde  vera  linune  i vers  nr.  15  her.  — 
Héla  bo  rd,  is-lagde  eller  rimlagde  skip.  — Odelen,  Danmark  (og  Vind- 
land), som  høyrde  Magnus  til.  — Skavl,  høg  sjø,  brot-sjø.  — Utjo  eller 
ut  jod,  skarvefolk,  pakk.  — Avaudn,  avøyding,  ulukke.  — Ljome  (um 
elden),  loga.  — Varde  halline  o.  -s.  fr.,  heidningane  i den  store  fest- 
ningi  vaaga  ikkje  aa  verja  husi  sine.  — Frume,  gagn,  vinning;  fræg, 
vidgjetin,  framifraa  gjæv.  — Heimen,  verdi.  — Kverrsetja,  setja  fast 
(„beslag!ægge“).  — Olavs  hemnar,  Olavs  son  (soleis  ofte,  um  ikkje  de 
nettupp  er  tenkt  paa  nokon  hemn).  — Herjans  (Odins)  haukar, 
ramnar.  — Xo  kvæde  aukast  v.  s.  at  skalden  no  kjem  til  siste  bolken, 
„aukingi“  eller  slutten  paa  kvade 

13. 

Illvérs-elgar  hev  du,  yl  ving, 
ogn  for  gulle!  lært  aa  vaage 
langt  til  havs  og  elles  liva 
live  helst  under  slagne  tjelde. 

Fram  deg  ber,  som  kvasse  geirfalk 
flyg,  din  Visund  i lyfting  høge ; 
aldri  skip  under  røsleg  skjoldung 
skréid  lik  deg,  min  holl-ven  frægast ! 

14. 

Folk  du  let  kje  i fremste  fylking 
frega  um  kvar  du  tok  vegen ; 
ei  du  øgjer,  hovding-bøygjar! 
eld  hell  malm  i vaapen-j almen. 


Naar  i flokk  du  herskip  fører 
fram  paa  hav  med  gyllte  stamnarr 
rikt  de  skin  som  soli  reine 
renn  i heid,  eller  vitar  brenner. 

15. 

Druste  hirdi  di  er  ordkjend: 
deg,  eg  høyrer  alle  vegnir, 
folki  unner  millom  mennar 
mest  og  attved  Gud  den  næste. 

16. 

Skjoldung,  yppare  gram  de  aldri 
etter  deg  under  sol  skal  frettast! 


2.  Magnusdraapa. 


1. 

Fram  eg  etlar  aa  føre 
fraasegn  um  gram  som  bada 
vaapn,  — meg  alt  er  velkjent ; 
vil  so  mennane  tegja. 

lkkje  var  ormbeds  øy  dar 
elleve  vetrar  gamall, 
den  gong  herren  aat  hordar 
her-skip  førde  fraa  Gardar. 

2. 

Ut  til  ting  den  unge 
egg-røvnar  baud  seggjar  : 
herferds-bunad  hirdmenn 
hæve  bar  aat  keipom. 

Sjøen  med  héla  huven 
hovdingen  skar  austan; 
brimloge-tynaren  beinast 
bør  til  Sigtun  førde. 


3. 

Sveins  motmann  i Svitjod 
søkte  land,  den  frøkne  : 
aakavt  i son  aat  Olav 
austan  hjarta  fystest. 

Natt  og  dag  etter  drottnen 
drengir  trugne  lengta ; 
gramen  meinte  at  mønugt 
mod  i hug  skulde  duga. 

4. 

Høge  hovding  flydde 
her-kongens  rame  vreide  ‘ 
gull-hatar  stokk  for  gode 
gramen  vaar  or  lande. 
Noreg  1 é t honom  njote 
nyte  konge  ei  lengi; 

Svein  han  fraa  sin  fars-arv, 
framkjøm,  udan  rømde. 


Illvérs-elgar,  skip. — Geirfalk,  jagtfalk.  — Ogn(skræmsl) 
for  gulle,  ein  som  er  liard  med  gulle.  — Slagin,  vaat,  „fugtig“.  — 
Yite,  „vardeu.  — Drust,  gild,  staseleg.  — Ormbed  („orm-sengu), 
gull  — Huv,  botn-bordi  i baat  eller  skip.  — Brim-loge  („sjø-eld“), 
gull.  — A akavt,ofseleg,  „lieftigtu.  — Fy  sast,  lyste,  traa.  — Trugin, 
trufast.  — Alønug,  orrug,  frisk,  hugheil.  — Gull-hatar  og  slikt  var- 
vanlege  nemningar  for  kongar,  like  godt  um  dei,  soleis  som  Svein,  ikkje 
nettupp  var  kjende  for  aa  vera  romhendte.  — Rørne,  drive  (rydja) 
or  rome. 

5. 

Ordmagt  som  sterk  seg  ovra 
aatte  jarle-drottnen ; 
verk  vanka  paa  ordi 
varge-fagnaren  mælte : 
at  i Gonduls  grimme 
gny  lian  vil  de  under 
korpe-klo  falle,  eller 
kongsstol  i Danmark  eige. 

7. 

Segja  eg  skal  kor  sør-paa 
med  Sogne-drottnen  stemnde 
Yisunden,  lut  til  le-bords, 
lagd  med  svellande  is-krav. 
Strid s-emnaren  stamnar 
styrde  mot  de  breide 
Jutland ; folki  fegne 
fagna  der  sin  konge. 

7. 

Nyte  hovding  naadde 
Noreg  og  heile  Danmark 
daa  aa  styre ; for  drottnen 
drjugt  de  auka  magti. 

Ingin  annan  konge 
under  seg  vann,  barn-ung, 
land  so  vidt ; hans  velde 
veikna  gjorde  ikkje. 

8. 

Vindar  minnest  at  vaapn-rid 
vann  ved  Jomsborg  kongen 
sidan,  daa  han  svarte 
svidde  illverksmennar. 

Bukar  braa-snøgt  steikte 
blodig  varg  drog  av  glodom  ; 
uskirde  enne  røynde, 
all-frék,  banen  aat  hallir. 


9. 

Ved  Bé  lét  rauste  konge 
ramlegt  flote-ting  hal  de  ; 
valske  sverd  utfor  vide 
Vestland  gramen  roda. 

10. 

Herdig  folke-førar 
fram  skreid  med  øksi  breide, 
slengde  brynjo  ; sverd-gny 
sjoga  kring  horde-drottnen. 

Hel  kløyvde  bleike  hausar,  — 
hendar  baae  han  spende 
um  skaft;  men  landi  skifte 
skaparen  sjølv  i himlom. 

11. 

Spurt  eg  hev  de  h eiter 
Helganes,  der  gramen, 
vidgjetin  varge-fødar. 
vaag-øykir  mange  snøydde. 

I kveldingi  rygje-kongen 
klemme  bad  skjoldar  saman; 
heile  haustnatti  gjenom 
heldt  han  gangande  skjold-regn. 

12. 

Haatt-ram  drengje-drottnen 
drjughendt  spjot  lét  fljuge; 
eld  glødde  der  oddar 
alm-skjefte  for  mot  hjelmar. 
Jarn  flaug  tjukt  som  paa  tyrner 
tindar;  beita  til  endes 
flote-føraren  Neite, 
fil-hard,  ikkje  sparde. 

13. 

Snarpe  Skaane-gramen 
skipi  med  all  sin  reide 
fraa  bror  aat  Bjørn  lét  taka; 
betre  ingin  rodde. 


Lut,  lutande,  hallande.  — Uskirde  enne,  udøypte  pannur. 
— Banen  aat  hallir,  elden.  — Valsk,  fraa  Valland  (Frank- 
rike). — Med  Vestland  er  truleg  meint  Yestpommern.  — Hel, 
naran  paa  øksi  som  Magnus  hadde  etter  sin  far.  — Vaag-øykir, 
skip.  (Um  v.  12  sjaa  s.  123).  — Bjørn,  bror  til  Svein  Ulvsson, 
var  ein  namnkjend  viking. 

14. 

Tjodkongen  heller  hardhendt 
hemnde  sviki  paa  danom; 
hugfast  fylking-førar 
Falster-buar  lét  stupe. 

Unge  hovding  aat  ørnom 
upp  lødde  lik  i drjuge 
haugar ; men  hirdmenn  hjelpte 
holligt  ørne- venen. 

15. 

Paa  Fyn  fagre  merke 
farga  her-kongen  blodut, 


tok  att  med  rett  sitt  rike; 
ransverke  folk  bøtte. 

Mange  minnest  kva  konge, 
manndoms-frisk  i barmen, 
fréke  ramn  til  fagnad, 
fyllte  de  andre  ti-aar. 

16. 

Aldri  under  gamle 
Ymes  haus  paa  tilju 
skjold-umspent  so  govug 
skjoldung  ung  skal  treda. 


3.  Ervedraapa  um 
1. 

Paa  Fyn  eggjar  fraane 
farga  rikjaren,  elden 
for  yvi  husi;  færre 
Fyn-byggir  vart  de  synbert. 

2. 

Kongen  lét  her-sveinar  høyre 
(han  som  ved  Nissaa  baae 
Tyrvings  eggjar  tvætta) 
tidend  framanfor  mannfall: 

No  skreid  drake  nordan, 
ny,  som  drottnen  styrde; 
radt  lét  til  Halland  renne 
ramne-venen  stamnen. 

3. 

Glad  under  gull-hjelm  raude 
gramen  dana-skip  rudde, 
ærerik,  han  som  aldri 
undan  for  for  geir-jalm. 


Harald  Sigurdsson. 

Gull-øydar  skaut  odd  ar 
alt  gjenom  brynjur  paa  mennar, 
skjoldborg  sprengdest,  song-kor 
slagfuglar  heldt  ved  liki. 

4. 

Ikkje  saklaust  fraa  snekkja 
Svein  flydde,  eg  meiner, 
mann  med  mod  so  grunnfast; 
malm  var  hard  med  hjelmar. 
Folke-tom  laut  fljote 
fljot-mælte  jute-venens 
farkost,  fyrr  han  rømde 
fraa  sine  drepne  hirdmenn. 

5. 

De  gjeng  i ætti,  at  Yngve 
paa  Upplandi  husi  brende; 
folk  fekk  finne  dei  harma 
fremsten  millom  mennar. 


Holligt,  fagnaleg,  munaleg.  — Ransverke,  at  dei  vilde 
taka  rike  fraa  kong  Magnus.  — F r é k,  storturftig,  hækin,  graadig 
— Ymes  haus,  himilen.  — Paa  skjold-umspent  tilju,  d.v.s. 
paa  her-skip.  — Govug,  stortøk,  gjæv.  — Fraan,  skinande, 
bjart.  — Rik  jar,  raadar,  „hersker“.  — Tyr  ving,  namn  paa 
Angantyrs  sverd.  — Gjeng  i ætti  er  sagt  med  tanken  paa  at 
•Olav  Haraldsson  gjorde  de  same  (Heimskr.  387 — 89). 

Siger-vinnaren  vilde 
vandt  kaksane  lyde, 
fyrr  de  førde  til  vaade,  — 
fekk  daa  reist  seg  ein  galge. 

6. 

Vreide  øydana-øydar 
anmleg  var  kje  mot  raumar; 
heinir  med  trugsmaal  hegda,  — 
hogvare  gjorde  deim  logen. 

7. 

Tunge  jarn  paa  anglar 
ved  Usa  kongen  freista 
ulint;  verre  val-fall 
vaapn-djerv  her  ikkje  røyner. 

8. 

G-rast  ved  møte  med  gramen 
gov-heit  fløymde  sveiten; 
fram  vod  merke,  paa  mode 
mennar  grjot  de  regnde. 
Vaapn-tøkt  folk,  eg  tenkjer, 
tusund-tals  der  fekk  live 
lata;  lukt  flaug  spjoti 
lause  i manne-hausar. 

9. 

Siger  fekk  ven  aat  sygnir, 
skjold-prud,  han  som  aldri 
hopa  paa  hæl  for  mennar; 
her  gjekk  fiknaleg  leiken. 


Æk  fekk  ingin  taka; 
undan  jarlar  dunde 
— mennar  hev  i minne 
morgon  denne  — til  borgi, 

9. 

Uppgonge  baud  Yngve, 
ærerik,  med  her-flokk 
faament,  han  som  i heimen 
her  aldri  seg  ira. 

Men  til  mots  ei  stridsmagt 
mangment  sunnantil  England 
for  mot  herførar  dyre,  — 
funnost  so  dei  paa  stundi. 

10. 

Kongens  stupmod  i strenge 
staal-el  gjorde  at  aal-beds 
øy  dar  ikkje  bide 
alderdomen  skulde,  — 
han  som,  naar  uspart  paa  øyken 
arge  aat  gygri  han  farga 
mulen,  seg  i malm-rid 
meinhard  ikkje  sparde. 

li. 

Høg-reist  brjoste  hugstor 
hovding  bar  i ovsterk 
hjelm-storm  (kongens  hjarta 
gjæve  ikkje  bivra)  — 
der  hættne  herse-drottnen, 
han  som  rikjarar  vikte, 
heren  saag  med  sverde 
snøgt  stridsmennar  hogge. 


Aumleg,  veik,  „øm“.  — Raumar,  raumarikingar. — Heinirr 
heidmarkingar.  — Hegde,  halde  att-i,  hal  de  maate.  — Ho  g var,, 
atterhaldin,  bljug,  stillferdig.  — Usa,  elvi  Ouse,  som  fell  ut  i elve- 
mynne  Humber  i Nordengland.  — Gr  ru  st,  storvegjes,  ofseleg.  — 
Sygnir,  sogningar.  — Hopa,  attre  seg,  vike  attlengjes.  — 
Fiknaleg,  lysteleg,  etter  ynskje.  — Æk,  upphald,  kvild.  — Ire 
seg,  ottast,  kvide  seg.  — Stupmod,  forvaagalt,  vyrdlaust  mod.  — 
Aal-bed  (sjaa  „ormbed“  s.  127).  — Øyken  aat  gygri,  ulven. 

12. 

Ikkje  vart  øy  din  daude 
agande  konge  lagi 
(røvar-grusten  gauve 
gull-prydd  odd  ikkje  skydde); 
heller  alle  mæte 
mildings  hermenn  vilde 
falle  no  med  sin  førar 
frøkne,  enn  grid  dei  søkte. 

13. 

Vidt  for  um  ylving  orde, 
ovleg  vart  han  lova, 
han  som  or  Nid  nordan 
nøytug  herskip  støytte. 


14. 

Meg  er  myrkt  aa  øygne 
mann  so  daadstor  annan; 
i vide  heim  ikkje  sko  dar 
; skalden  ramn-fødar  jamnhæv. 
Orrugt  hjarta  ervde 
ovraust  milding;  i gildskap 
ingin  yvigangs  hovding 
evlde  med  honom  tevle. 

15. 

Hugfaste  Harald  seg  visste 
hævast  mot  kvar  den  gjæving 
under  Midgard;  til  enden 
ære  slik  han  naut  bera. 


Hættin,  vaagall,  modig.  — Øy  din,  audsleg,  einsleg  (med 
tanken  paa  de  som  er  sagt  etterpaa,  at  so  mange  fall  med  Harald). 

— Grrust  eller  gruste,  tugtemeister ; gauv,  røsleg,  staut,  gild. 
(Segni  veit  og  aa  fortelja  de,  at  Heming,  han  som  de  er  sagt  skaut 
Harald,  hadde  gull-vavde  pilir).  — Nøytug,  driftig,  hæ v,  dugande. 

— Med  skalden  meiner  Arnor  her  seg  sjølv.  — Yvigangs, 
framifraa,  som  gjeng  yvi  andre.  — Evle,  orke.  — Midgard, 
borg-garden  utan-kring  mannaheimen  (laga  av  augnebrunine  paa 
Yme). 


Tjodolv  Arnorsson. 


Medan  Arnor  Jarlaskald  var  av  dei  skaldar  som 
berre  gjorde  gjesteferdir  til  Nor  eg,  var  Tjodolv  derimot 
fastbuande  her,  baade  i Magnus  den  gode  og  Harald 
Hardraade  si  tid,  og  de  heilt  til  slutt.  Me  veit  at 
han  var  med  Harald  til  England,  og  hev  nokre  vers 
etter  lionom  derifraa;  men  truleg  er  han  fallin  der, 
med  di  me  ikkje  høyrer  noko  meir  til  honom  etter 
den  tid. 

Endaa  han  hadde  ein  bror,  Bolverk,  som  og  var 
skald  hjaa  Harald,  veit  me  ikkje  anna  um  ætti  deira 
enn  farsnamne  og  bygdi  dei  var  ifraa  paa  Island,  og 
so  de  me  fær  vita  av  Tjodolvs  ordstrid  med  hans 
sambygding,  skalden  og  gjønemakaren  Halle.  Etter 
dette  ser  de  ut  til  han  var  vaksin  upp  i smaa  kaar; 
men  Tjodolv  var  no  ikkje  mindre  gjæv  mann  og  skald 
for  de.  I de  stykke,  som  i de  meste  anna,  stend  han 
millom  dei  fremste  av  skaldane,  til  aa  halde  tonen  heilt 
igjenom  vyrdeleg  og  høg.  Difor  er  han  og  av  dei 
skaldane  som  de  er  etterleivt  mest  etter,  og  som  de  er 
gjort  mest  bruk  av;  soleis  baade  i Heimskringla  og  i 
Snorre-Edda;  — so  de  var  ikkje  berre  Harald  Hard- 
raade som  rekna  honom  for  ein  „hovudskald“,  kann 
ein  sjaa. 

I motsetning  til  Arnor,  som  her  i lande  kved  mest 
berre  um  de  han  hev  „frett“;  kann  Tjodolv  tala  av 
sjølvsyn,  med  di  han  hev  vori  med  i alle  dei  herferdir 
og  slag  som  kongane  Magnus  og  Harald  heldt,  fraa  so 
tidleg  som  slage  ved  Aaros.  Hans  kvad  hev  soleis 

stort  verd  for  sogo,  og  baade  sogo  um  Magnus  og  um 
Harald  er  mykje  bygde  paa  deim.  Tjodolv  var  daa 
ein  utlærd  hermann,  kann  ein  vita,  og  til  visse  av  dei 
stautaste  med.  De  han  sjølv  nemner  um  at  han  ikkje 
brukte  aa  halde  seg  „løynd  i konge-heren“,  kann  ein 
trygt  lite  paa;  — de  hadde  nytta  lite  aa  kyte  med 
anna  enn  de  som  heilt  sant  var  i den  vegen,  millom 
folk  som  hadde  likso  god  greide  paa  dette  som  han 
sjølv.  Ein  storvaksin  kar  maa  han  ha  vori  og,  kann 
ein  skyna;  for  med  orde  „slaaninga  i eit  av  versi  sine 
meiner  han  visst  nok  seg  sjølv. 

Noko  er  de  likevel  som  Tjodolv  og  hev  kvedi  um 
etter  fretnad,  og  de  er  um  kong  Haralds  liv  og  ferdir 
sunnanlands.  Men  her  hadde  han  daa  fraasegn  fraa 
Harald  sjølv  og  hans  fylgjesmennar  paa  desse  ferdir  aa 
gaa  etter.  Og  de  hev  vist  seg  paa  ein  merkeleg  maate, 
at  de  samstavar  godt  med  sjølve  tilburdane,  de  som 
baade  Tjodolv  og  dei  andre  skaldane  hev  fortalt  fraa 
denne  bolken  av  Haralds  liv.  De  er  so  heppelegt  at 
de  her  eitt  aare  burte  i Russland  vart  funni  eit  græsk 
skrift  fraa  keisar  Michael  Dukas’  tid  (1071 — 78).  Her 
talar  bokskrivaren  noko  um  ætthøge  utlendingar  som 
hev  vori  i græsk  her-teneste,  og  hev  soleis  eit  stykke 
um  Harald  og.  Han  nemner  der  at  „Araltes  var 
son  aat  kongen  i Yarangia  (væring-lande)  og  bror  til 
Julavosa  (Olav),  at  han  kom  til  keisar  Michael 
Paflagon  med  ein  flokk  av  500  vaapndjerve  mennar, 
vart  send  til  S i k e 1 ø y (Sisilia)  og  gjorde  der  mange 
storverk,  til  øyi  vart  underlagd,  og  kom  so  til  Kon- 
stantinopel att.  Deretter  hende  de  at  Delianos  gjorde 
uppreist  i Bulgaria,  og  Araltes  og  hans  mennar 
drog  dit  med  keisaren  og  hans  her,  og  gjorde  der 
storverk  som  var  verdige  hans  ætt  og  manndom,  — 
bokskrivaren  var  sjølv  med  der,  fortél  han.  Etter 
denne  keisaren  var  daafti,  og  systerson  hans  (den  næste 
keisaren)  med;  vilde  Araltes  fara  heimatt  til  sitt  land, 
men  fekk  ikkje  lov,  og  so  kom  han  seg  undan  i løynd, 
og  vart  konge  i sitt  land  i staden  for  sin  bror  Julavos, 
og  sidan  med  heldt  han  ved  lag  truskapen  og  venskapen 
med  grækane. 

Dette  er  de  vigtigaste  av  de  som  her  er  fortalt 

um  Harald;  men  so  vel  som  dette  høver  med  de  som 
skaldane  hev  um  de  same,  kann  ein  gaa  ut  ifraa  at  dei 
er  likso  paalitande  i sine  fraasegnir  um  andre  tilburdar 
her,  so  mykje  meir  som  dette  og  høver  vel  med  de 
me  veit  fraa  den  græske  sogo  elles ; soleis  de  at  Harald 
fraa  Sikeløy  var  med  paa  herferd  mot  „frankane“ 
(normanane)  i søre  Italia  („Langbardaland“,  som  de  er 
kalla  i eit  line-par  etter  Tjodolv),  og  fyri  Sikeløy-ferdi 
hadde  vori  utsend  mot  arabane  i „Serklanda  (Syria 
og  Mesopotamia)  og  Jorsalaland,  og  at  han  seinare  i 
Miklagard  var  med  og  blinda  Michael  Kalafates,  som 
vilde  faa  avsett  si  fostermor,  keisarfruva  Zoe. 

Mot  deim  som  helst  vil  tvila  paa  alt  gamalt,  eller 
alt  gamalt  norsk  i minsto,  hev  daa  skaldskapen  her 
fengi  ein  god  studnad,  og  de  ikkje  berre  for  den  tid 
de  her  er  tale  um,  men  i de  heile  for  all  skaldskap  av 
dette  slage. 

Annarleis  er  de  derimot  med  de  som  elles  er  fortalt 
um  Harald  og  væringane  i sogu-bøkane.  De  er  mykje 
berre  vandrande  viking-segnir,  riddar-sogur,  væring- 
segnir  og  klerke-segnir  som  etter  kvart  hev  samla  seg 
um  kong  Harald,  og  so  mykje  heller  um  honom  som 
han  lengi  hadde  vori  so  langt  fraa  lande. 

Av  de  me  hev  etterleivt  etter  Tjodolv  er  daa  de 
meste  draapur  og  slikt;  men  de  er  likevel  etter  maaten 
svært  mykje  lausavisur  eller  hendemaals-kvad,  og  de 
ser  ut  som  Tjodolv  nettupp  hev  havt  sin  beste  styrke 
i dette  aa  kveda  soleis  paa  staaande  fot  eller  um  og 
samstundes  med  dei  tilburdane  han  var  med  i.  Kong 
Harald  hadde  daa  og  sin  gode  moro  av  aa  freiste 
honom  i den  vegen,  og  de  er  fortalt  mange  døme  paa 
korleis  han  sette  denne  evna  hans  paa  prøve  og  gav 
honom  uppgaavur,  som  Tjodolv  alltid  greidde  seg  mei- 
sterleg  ifraa.  Ei  prøve  av  dette  slage  hev  me  i 
Heimskr.  s.  589. 

De  fyrste  kvade  hans  Tjodolv,  Sorptrogvisune, 
fraa  hans  gutedagar,  skylder  me  Halle  at  me  veit  noko 
til.  At  me  inginting  hev  att  av  de,  er  visst  elles  ikkje 
stort  aa  syrgje  paa,  etter  den  dom  kong  Harald  gav 
um  kvade,  daa  han  hadde  nøydt  Tjodolv  til  aa  segja 
de  fram. 

Fyrst  millom  hans  kvad  er  daa  med  retto  aa  rekne 
hans  Magnusflokk,  der  me  hev  skildra  paa  lag  de 
same  som  i kvædi  hans  Arnor  her  framanfyri,  men  i 
mangt  ein  god  mun  rikare,  som  ventande  kann  vera, 
etter  di  Tjodolv  hadde  vor  i med  i mykje  av  dette  sjølv. 
Men  attaat  dette  hev  me  ei  heil  samling  med  lause 
vers  eller  smaa-kvad,  kva  de  no  hev  vori,  fraa  her- 
ferdine  hans  Magnus,  og  som  me  difor  kann  kalle 
Magnus-visur,  dikta  samstundes  med  tilburdane,  kann 
ein  sjaa.  Men  med  di  at  emne  her  er  mykje  de  same 
som  i Magnusflokken,  er  de  stundom  vandt  eller  raad- 
laust  aa  skilja  visst  de  eine  fraa  de  andre.  I de  stykke 
gjev  heller  ikkje  sogune  nokor  hjelp,  so  de  vert  mykje 
berre  eit  skyn  aa  gange  etter. 

De  største  kvade  hans  Tjodolv,  og  som  me  hev 
mest  att  av,  er  hans  draape  um  Harald  Hardraade, 
Seksstevja,  som  ho  er  kalla.  Av  den  hev  me  vel 
i alt  ei  36  heile  og  halve  vers.  Men  mange,  i vissa 
av  halv-versi,  som  me  hev  i Snorre-Edda,  er  slike  at 
ein  ikkje  kann  sjaa  stort  kva  dei  handlar  um,  eller 
kvar  dei  høyrer  til  i samanhengen,  og  dei  er  difor 
ikkje  tekne  med  i umsetjingi  her.  Namne  hev  vel 
kvade  fraa  de  at  de  hev  vori  paa  6 stev-bolkar;  kvar 
med  sitt  stev.  Eitt  av  ste  vi  hev  me  i vers  9 her,  siste 
helvti.  Um  kong  Harald  hev  me  dessutan  noko  av  eit 
kvad  av  Tjodolv  i runhendt  versemaal,  um  den  tid 
Harald  var  i Gardarike  (1  vers  i Heimskr.  s.  567),  og 
so  ei  samling  paa  7 vers,  som  er  perla  millom  alt  me 
hev  etter  Tjodolv,  Leidangs-visa  kann  me  kalle  de, 
um  kong  Haralds  ferd  fraa  Nidaros  1062,  fyri  Nissaa- 
slage. x)  Elles  er  de  berre  nokre  spreidde  vers  eller 
lausavisur,  forutan  deim  som  alt  er  nemnt  um. 

De  er  ikkje  berre  i de  at  han  var  fastbuande  i 
Noreg,  og  at  han  var  so  hæv  til  aa  dikte  paa  staaande 
fot,  at  Tjodolv  minner  um  Sigvat  skald.  De  er  greidt 
aa  sjaa  paa  sjølve  kvadi  og,  at  han  i mangt  hev  havt 
Sigvat  til  mynster.  Soleis  de  at  Tjodolv  og  brukar  lite 
dei  vanlege  kenningane,  men  i staden  livar  upp  med  ein 


0 Ved  den  tid  var  kong  Harald  46  aar,  og  de  synest  daa  noko 
«nderlegt  at  han  her  i eit  vers  er  kalla  „ung“. 

rikdom  av  drag  fraa  naturen  og  live.  Men  i mykje 
er  dei  likevel  sterkt  ulike.  Tjodolv  legg  seg  berre 
um  aa  skildre  klaart  og  livfullt  og  gløgt  de  han  hev 
set  eller  høyrt,  utan  aa  blande  inn  noko  av  sitt  eigi 
livssyn,  av  sine  tankar  og  domar,  soleis  som  Sigvat. 
Um  de  paa  den  maaten  vert  mindre  djupt  enn  hjaa 
Sigvat,  so  vert  de  i staden  hjaa  Tjodolv  meir  livfullt 
og  klaart  og  sveipelegt.  I de  stykke  stend  han  i sine 
beste  kvæde  jamsides  med  sjølve  Arnor. 


1.  Magnusflokk. 


1. 

Ut  lét  du  snekkja  skjote; 
skip  med  tri  tjug  keipar 
skreid  i sjøen,  raai 
skolv  i vinden  dolvleg. 

Masti  bøygde  blaastren, 
brotsam,  yvi  drottnen; 
brogdut  segl  ved  Sigtun 
sige  lét  hirdmenn  prude. 

2. 

Aurvegen  ørne-fagnar 
utkjend  trødde  fraa  Svitjod; 
holle  herren  fylgde 
hermenn  austan  til  Noreg. 
Men  Svein  sidan,  røynleg 
svikin,  flydde  rike; 
Alfiva-sonen  utlæg 
undan  deg  seg  skunda. 

3. 

Djervt  nøytte  du,  drottin 
daadsterk!  skip  i lange, 
der  aust  med  snekkjur  sjutti 
siglde  dine  mennar. 


Sør-etter  kjølir  søydde, 
segl  rølte  ved  stagi; 
vaag-kløy var  masthøg  skar  vikir 
Visunden  neig  med  stamnom. 

4. 

Sjølv  bar  aust  ved  Elvi 
Ulvs  son  med  fager  lovnad 
(Svein  vilde  der  sverja) 
sine  hendar  til  skrine. 

Eidane  fyri  emna 
Olavs  son  for  honom; 
freden  altfor  udrjug 
alder  fekk,  mot  han  skulde. 

5. 

Siger  fekk  ven  aat  sveinom 
sunnan  Heidaby  vunni; 
skarp  ved  Skotborgaai 
skuri,  høyrde  eg,  dura. 
Ættmann  aat  Ella  haatta 
utalde  vindar  fellde; 
kvar  er  frett  at  førar 
framde  større  malm-rid? 


Dolvleg,  tungt  („duinpt“).  — Brogdut,  rosut  (med  rutur). 
— Aurvegen,  landvegen.  — Aust,  d.  e.  sør,  til  Danmark  (med 
søre  Sverike).  — Søyde,  sjode,  bruse.  — Bøle,  skravle,  s valle, 
plapre.  — Elvi,  Gautelvi.  — Ættmann  aat  Ella,  kong  Magnus 
(med  di  han  gjorde  krav  paa  England);  haatta,  moda,  full  av 
livsmod. 

6.  10. 

Haralds  brorson  i her-flokk  Sterkt  mennane  aat  Magnus 
av  hundrad  kjempur  den  fremste  mana  hin  den  andre 


for,  og  aat  ramnen  føde 
flengde  i pile-regne. 

Vindar  or  vegen  rømde 
vide,  der  Magnus  stridde; 
heidningar  hogne  dekte 
heidi,  mili  breid’e. 

7. 

Lite  lengi  sidan 
lagde  kongen  og  jarlen 
skjoldar  saman;  sverdleik 
snarp  de  var  for  mennom, 
slik  at  her-strid  større 
stridsmennar  ikkje  mintest; 
brak  de  var  der  blodraudt 
blaae  serkir  vart  merkte. 

8. 

Spjot  og  skjefteflettur 
sende  i mengd  rende 
braatt  mot  breide  skjoldar; 
bardagen  ramnen  fagna. 

I malm-gny,  mest  dei  orka, 
mennar  stein  og  pilir 
brukte  baust;  men  mange 
barde  laag  paa  tiljom. 


skjoldar  fram  aa  skjote; 
slagordi  mun  gjorde. 

11. 

Hævt  var  aa  sjaa  vaar  hovding, 
han  som  kjøl-vognir  styrer, 
Magnus,  gaa  fram  i fagre 
framstamnen  paa  skipe. 

So  me  maka  at  munleg 
mink  saag  paa  huskarlom  sine 
jarlen;  men  gildt  me  herfang 
gjorde  og  rudde  skipi. 

12. 

Grid  du  gav  aat  mennar, 
gullraust  hovding  dyre! 
fyrr,  daa  fylgje  aat  jarlen 
flugti  helst  vilde  taka. 

13. 

Kvast  i strid  dei  kvate 
kappleikarar  støytte 
saman  paa  ein  sundag; 
snarpt  nok  paa  gjekk  heren, 
ned  i sjøen  av  skipi 
seig  dei  som  var  lagi 
live  der  aa  lata; 
lik  flaut  paa  kvar  ei  baare. 


. 9. 

Boge-menn  aldri  broddar 
bar  aat  horrstreng  fleire; 
denne  dagen  trøndir 
dovna  kje  fyrst  med  skjoting. 
Flaug  gjorde  snøre-spjoti 
sidan  so  tjukt  imillom, 
knapt  so  ein  saag  kvarandre; 
kvast  var  pile- drive. 


14. 

Visst  laut  jarlen  um  vetren 
vike  kongesæte; 
ikkje  lét  du  lite 
landvern  av  deg  stande. 
Møte  torde  Magnus 
milde  fram  under  skjolden; 
nær  de  var  med  kvate 
Knuts  systerson  ute. 


Skjef teflette,  kastevaapn  med  skaft.  — Bardage,  slags- 
maal,  herstrid.  — Baust,  stolt,  gildt;  dugleg,  rikeleg.  — Barde 
(av  berja),  slegne.  — Horrstreng,  boge-streng  av  horr  (lin).  — 
Snørespjot,  kastespjot  med  ei  reim  til  aa  gjeva  spjote  fart  med. 
— Kjøl- vogn,  skip. 

15. 

Trønde-drottin ! du  torde 
tyne  skjoldar;  i vreide 
kvart  eit  bu  du  brenne 
baud  til  kol  og  oske. 
Hovding-ven!  du  med  vondo 
vilde  henne  paa  jarlens 
fylgjesmenn  deira  fule 
fiendskap;  undan  dei  rende. 

16. 

Laagt  ved  Helganes-lande 
lutte  seg  for  spjoti 
folki  hans  Svein ; saara 
sveinar  feige  stupte. 
Møre-gramen  mæte 
mangt  eit  snøre-spjot  fløygde; 
ask-skjefte  oddar  raude 
egg- djerv  landsstyrai  farga. 

1. 

Snekkjune  sju  rudde 
son  aat  Olav  Digre; 
i Sogn  med  sorg  skal  ikkje 
slikt  drosine  frette. 

2. 

Vandt  er  de  visst  med  heimferds 
von  for  jarle-sveinom; 
heller  hard  er  ferdi 
hermennane  vorti. 

I stormen  brimande  baara 
brotar  og  rører  paa  sanden 
hausane  og  leggine  deira; 
yvi  liki  sjøen  uler. 

3. 

Sterkt  i gaar  saag  eg  store 
steinar  l?asta  og  skallar 
kløyvde;  fast  deira  fylking 
for  ikkje  i skuri. 


17. 

Av  fraa  aude  skipe 
undan  flydde  hugfast 
jarl,  daa  Magnus  møte 
meinslegt  for  Svein  gjorde. 
Hovding  sigersæl  lauga 
i sveite  eggi  paa  Neite; 
blod  sprænte  paa  brynte 
br  anden,  — gramen  vann  lande. 

18. 

Her-leik  vart  med  heppe 
haldin,  som  Magnus  vilde; 
emne  til  song  um  siger 
slag-vinnaren  lagar. 

Tidt  nok  trønde-drottnen 
og  traatt  sverdi  roda,  — 
hev  daa  fraa  trifeld  herstrid 
heim  sigeren  bori. 

Magnusvisur. 

Ned  førde  me  strandhogg,  — 
stamnen  seg  midt  i lande 
beit  fast;  med  berre  ordi 
bergar  ikkje  Svein  rike. 

4. 

Selunds  møyar  samlydt 
spurde  etter  kven  merki 
bar;  blodraude  skjoldar, 
breide,  mennane  hadde. 

Kven  di,  snøggast  dei  kunde, 
kvasta  seg  gjenom  skogen; 
mengd  av  flyande  førde 
fotsolar  tidt  til  Ringstad. 

5. 

Nakken  ber  han  saur-sprænt, 
svime  Skaane-gramen ; 
undrast  um  ikkje  seg  hævdar 
ung-aldra  Lunds  konge. 


2. 


Feig,  etla  til  aa  døy,  dauden  nær  (ikkje  = tysk  „feigtt, 
umannsleg).  — Fløygje,  slengje,  kaste.  — Heppe,  lukke,  „held“. 
— Brota,  brjote  og  velte.  — Føre  ned  strandhogg,  føre  røva 
buskap  fraa  land  ned  aat  skipi.  — K vaste  seg,  skunde  seg.  — 
Førde  fotsolar  tidt  til  R.,  flydde  (sprang)  til  Ringsted.  — 
Haur-sprænt,  yvisprøytt  med  søyle  og  lort  (skal  segja  so  mykje 
som  at  kong  Magnus  ikkje  sparde  seg  for  svaas).  — Svim,  rask. 

I gaar  yvi  mold  og  myrar 
malm  flaug;  yvi  haugar 
fram  aat  strandi  stimde 
sterke  jarlens  merke. 

6. 

Heim  eg  bar  fraa  braake 
brynju  og  gautske  skjolden 
paa  min  lut;  sør  i sumar 
sverd-glamren  var  ovhard. 
Vaapn  fekk  eg  væne,  — aat  stille 
vækja  fyrr  eg  de  sagde; 
herhjelm  fekk  eg  der  hovding 
hardhendt  danir  barde. 

7. 

Oss  baud  son  aat  Olav 
upp  paa  land  aa  gange; 
med  staseleg  stordom  Magnus 
strids-reid  gjekk  fraa  skeidi. 
Hovdingen  herja  Skaane,  — 
her  er  staak  i Danmark; 
huskande  yvi  haugar 
hesten  spøner  vestan. 

8. 

Ho  lyfter  nordmenn  merke,  — 
nær  me  gjeng  ved  stongi; 
skjolden  fraa  mi  side 
sjeldan  fær  eg  leggje. 

TJtan  skeiving  skrevar 
slaaningen  yvi  Skaane 
mot  Lund;  fagrare  faae 
fann  eg  vegar  enn  denne. 

9. 

Is-kaldt  jarn  bar  me  uspart 
alljamt  paa  jarle-folki; 


snart  for  skaaningom  skrikast 
skrøytande  vonine  deira. 

Eld  yvi  bygdi  breide 
braatt  leikar,  den  raude; 
meinraad  me  gjorde,  men  mange 
med  var  til  aa  blaase. 

10. 

Budir  braahardt  svider 
bjart  eld  i Danavelde; 
hovdingen  med  heren 
herjar  og  øy  der  bygdi. 

Skjold  yvi  heidi  her-mod 
hersvein  ber  i Danmark; 
me  fekk  siger,  men  saara 
Sveins  menn  fyri  renner. 

11. 

I fjor  sine  folk  lét  kongen 
paa  Fyn  treda  gamle  vegar; 
lite  eg  held  meg,  eg  lovar, 
løynd  i konge-heren. 

Minst  skal  dei  fraakjenne  Magnus, 
mennane  aat  Svein,  der  dei  renner, 
storverk;  — i morgon  merke 
mange  paa  land  skal  gange. 

12. 

Ikkje  eig  eg  aa  drikke 
anna  enn  dette  sjøvatn; 
eg  syg  av  salte  væta 
svelgjar,  der  kongen  eg  fylgjer. 
Fyri  oss  ser  me  og  skodar 
Skaane-sida  den  vide; 
slit  for  vaar  hovding  me  herder 
hugheilt,  um  sviar  trugar. 


Vækje,  gjente.  — Reid,  reidug,  ferdig.  — Skeid,  herskip, 
langskip.  — Slaaning,  langslode,  langvaksin  kar.  — Skrikast, 
gleppe,  skiplast,  svigte.  — Skrøyte,  skryte,  kyte.  — Med  til 
aa  blaase  (kveikje  elden)  er  sagt  um  dei  danir  som  sveik  kong 
Magnus  og  soleis  var  skuld  i herjingi.  — Med  hersveinen 
meiner  Tjodolv  her  seg  sjølv.  — Herde,  tbla,  halde  ut.  — Hug- 
heil, trygg,  urædd  (Svein  Ulvsson  var  no  farin  til  sviakongen; 
Heimskr.  s.  563). 

t.  Seksstevja. 


1. 

Kaste-vér  kvast  eg  høyrde 
mot  kongen  ved  Haug  drive; 
men  Bolgaralands  brennar 
bror  sin  god  gav  studnad. 
Tolv  og  tri  vetrar  gamall 
traud  fraa  Olav  daude 
skildest  han  og  hylde 
høge  hjelm-sæte  tagall. 

2. 

Aatteti  borgir  i Serkland 
segj  a eg  kann  vart  tekne 
(gull-øydande  gramen 
gav  seg  ung  i faare)  — 
fyrr  her-kongen  harde 
Hildar-leik  under  skjolden 
vekte,  speleg  for  serkjom, 
paa  Sikeløy  den  flate. 

3. 

Der  heldt  seg  undan  daasen, 
dauv  til  spjot  aa  hive, 
der  sverd-svingaren  u-selt 
slo  under  seg  lande. 
Afrika-drottnen  orka 
Aanars  grønklædde  dotter 
ikkje,  eller  folki, 
av  fraa  deg  aa  halde. 

4. 

Lite,  naar  lyft  var  spjoti, 
lét  hovdingen  ulvar 
svelte;  fred  daa  søkte 
seggjar  som  undan  rende. 
Han  hev  um  sjø  sunnan 
(so  meg  finst  i minne) 
kaupt  med  oddom  ofte 
eign  der  krjupen  bleikna. 


5. 

Han  som  ulv-suti  endar 
ut  lét  baae  augo 
paa  stol-kongen  stinge; 
styrjing  daa  var  byrja. 
Egde-drottnen  auster 
paa  ætthøg  rikjar  lagde 
grøtelegt  merke ; men  Græklands- 
gram  stelte  seg  ille. 

6. 

Kjent  er,  Harald  hev  haldi 
her-stridar  grimme  attan; 
freden  hev  ikkje  faatidt 
fræge  hovding  broti. 

Kloi  kvasse  paa  ørnen, 
konge ! i blod  du  roda, 
fyrr  du  for  i heimferd; 
fjaag  der  du  kom  vart  ulven. 

7. 

Eik-kjølen  baarur  bratte 
braut  austan  fraa  Gardar; 
sviar  gav  deg  si  dan, 
sløge  rikjar ! studning. 

Lut  til  svellande  le-bord, 
lasta  med  gull,  gjekk  Haralds 
skeid  under  segle  breide; 
sjøen  stormen  rørde. 

8. 

Vidkjend  hovding  lét  velte 
vatne  med  skarpe  kjølen; 
austan  daa  til  Danmark 
dyre  skip  kløyvde  baara. 

Men  Olavs  son  sidan 
samlag  deg  baud  og  helvti 
land  og  mennar;  der  møttest, 
meiner  eg,  sæle  frendar. 


Haug,  gard  i Yærdalen,  ved  Stiklestad.  — Hylde  hjelmsæte 
(skjulte  hovude)  d.  e.  for  burt  i løynd,  ukjend.  — Tagall,  tegjande, 
„taus“.  — Speleg,  faarleg.  — D aase,  krjup,  stakar ; dauv,  tung, 
„træg“.  — Afrika-drottnen,  emiren  Abdallah,  som  med  sine  arabar 
(serkjar,  saracénar)  raadde  paa  Sisilia  og.  — Aanars  dotter, 
jordi.  — Styrjing,  uppstyr,  strid.  — Grøtelegt,  til  aa  graate 
yvi,  fælt.  — Siøg,  gløgg,  klok. 

9. 

Tjodkonungs  mennar  trauste 
tru  skal  sitja  og  stande, 
dyre  drottnen  til  viijes, 
der  de  honom  lyster. 

For  ørne-venen  seg  luter 
alle  mann;  de  er  faae, 
anna  med  eitt  dei  lystrar 
■alt  kongen  vil  bjode. 


14. 

For  siger  slepp  aa  løne 
Svein  i denne  striden 
seks  sine  danske  jarlar, 
sette  til  odd-leik  aa  kve  tja. 
Midt  i fylkingi  fanga, 

Finn  Arneson,  vig-fjaag, 
undan  vilde  ikkje 
orruge  hjarta  sitt  berge. 


10. 

Varge-venen,  som  gaavur 
vensæl  gjev,  lét  draken 
framme  i fylking-odden, 
fremst  millom  alle,  duve. 

11. 

Fast  bad  fred-streng  hovding 
folki  kvate  aa  binde 
skjold  til  hamlur;  meg  syntest 
skipa  dei  stod  i kile. 

Frøkne  førar  ved  Nissaa 
fløy  tan  de  draken  lét  luke 
inn  med  skjoldar,  den  eine 
attved  hin  i rekkje. 

12. 

Alm-bogen  natti  til  endes 
TJpplands-drottnen  spende; 
leikfus  landsstyrar  pilir 
lét  mot  skjo]dar  drive. 

Blodig  odd  paa  bøndar 
brynjur  smaug,  og  i skjoldar 
kolvar  stod;  med  spjot-storm 
stendig  p a a de  auka, 

13. 

Sagt  de  er,  paa  ei  svipstund 
Sogne-gramen  rudde 
skip  for  Svein  og  hans  mennar 
sjutti  minst  til  hopes. 


15. 

Steinkjels  menn,  som  styrkje 
stridsglade  jarlen  skulde, 
visst  til  Hel  er  vigde; 
de  valda  sterke  kongen. 

Men  dei  som  saki  vil  snilde 
segjer  at  Haakon  maatte 
vike  braatt,  daa  vaapn-gagDS 
von  fraa  den  leid  slitna. 

16. 

Vandt  no  vert  de  um  kongens 
verk  aa  mæle  høvlegt, 
daa  ubrukt  plog  aa  eige 
Upplands-menn  han  lærde. 
Visleg  konge  so  varig 
vunni  hev  heider  i desse 
aar  tri  halve,  at  alltid 
unøyes  fram  de  vil  drygjast. 

17. 

Landbuar,  lysta  paa  ufred, 
lét  um  at  kongen  ikkje 
logi  heldt;  i lande 
laakt  udøme  gjordest. 

Men  aat  mæte  hovdings 
motmenn,  dei  som  valda 
raadi,  radt  braut  trolli 
ris  fyri  fotom  deira 


Anna,  minder  („undtagen“).  — Skipa  i kile,  uppstelt  i 
svinefylking.  — Fløytande,  framtøk,  rask.  — Fus,  huga,  lysta. 
— Kolv,  pil.  — Kve  tja,  kvesse,  kveikje,  eggje.  — Vig-fjaag, 
her-glad,  stridsglad.  — Orrug,  frisk,  fyrig.  — Jarlen,  Haakon 
Ivarsson.  — Snilde,  pynte.  — Unøyes,  rikeleg.  — Udøme, 
vondt  fyridøme.  — Ris  fyri  fotom,  ris-ved  til  aa  stupe  i. 

18. 

Kongen  som  holmbuar  tvinga 
taum  lagde  hard  paa  raumar; 
fast  gjekk  frøkne  Haralds 
fylking  der,  eg  meiner. 

Eld  vart  uppgjord  til  motgjeld  ; 
yvitak  vann  kongen ; 
høge  logen  til  lydnad 
leidde  usæle  bøndar. 


19. 

For  stridige  bøndar  bue 
brann,  — ved  trod  hekk  glodi ; 
herren  for  hovdingar  raaka 
heinir  med  kvasse  steinar. 
Landsfolk  bad  um  live; 
logen  nøydde  paa  ringår 
ukravd  dom,  fyrr  elden 
atter  ned  seg  lagde. 

20. 

Tridje'  aar  vart  tinga 
og  trygda  fred,  daa  kongen 
stridt  hadde  fram;  ved  strandi 
staale  beit  i skjoldar. 


21. 

Selunds  øydar  aalraust 
alltid  vann  med  djervskap ; 
hugen,  de  Harald  sannar, 
halve  sigeren  raader. 

22. 

Raadvis  Harald  refser 
rangvilje  hardt  og  ovmod; 
eg  trur  at  kongens  karar 
kvar  fær  løn  som  til-gjort. 
Bera  fær  dei  byrdar 
som  broti  dei  hev  seg  sjølve; 
Harald  soleis  skifter 
at  same  rett  nyt  alle. 

28. 

Kongen  som  sjø-strid  kveikjer 
kvade  med  morki  lønte; 
venskapen  sin  med  verdskyld 
vega  let  han  jamlikt. 

24. 

Hugfjaag  hirdstyrar  gjæve 
heilt  aat  sønom  leive 
arv  og  odels-tuftir ! 
ynskje  mitt  dette  skal  vera. 


4.  Leidangsvisa. 


1. 

Av  aat  sjø  or  aai 
ut  saag  eg  skeidi  fljote; 
utkjena  ligg  utfor  lande 
lang-bola  drake  sjaaleg. 
Ormfaks  glor  um  barmen, 
grøngult,  og  sidan  honom 
nybygd  ned  dei  lét  skride, 
nakken  med  skirt  gull  blakrar. 


2. 

Laurdag  kongen  de  lange 
livd- tjeld  slengjer  av  stengom, 
der  prude  ekkjur  sko  dar 
ut  fraa  by  etter  skuta. 

Di-næst  or  Md  vester 
nye  skeidi  leider 
kongen  sjølv  den  unge, 
og  aarar  sjøen  tvarar. 


Med  holmbuar  er  vel  meint  danir.  — Trod,  tak-fjølir,  — 
Ringår,  ringerikingar.  — Med  byrdar  er  her  tenkt  paa  byrdar 
av  ved  som  ein  bryt  seg  i skogen.  — Leive,  etterlata.  — Lang- 
bola,  med  lang  bol  eller  bul  (kropp).  — Sjaaleg,  røsleg;  staut. 
— Livd-tjeld,  skipstjeld  til  vern  mot  uvér.  — Tvara,  tvinne, 
sveivle. 

3. 

Snaapt  or  vatne  sviptar 
sveinar  aarar  beine; 
ekkja  stend  og  undrast 
paa  aaraburden  furdig. 
Ronad  i fred  skal  røynast 
rett,  fyrr  i tvau  slitnar 
myrke  sjø-fang;  møy  i 
munleg  dette  gjev  nnad. 

4. 

Meint  keipane  røyner 
mange  aaredrag  lange, 
der  trauste  gutar  bøyster 
baara  med  sjutti  aarar. 
Nordmenn  gjæve  Ormen, 
jarn-sauma,  ror  ut  straumen, 
hagl-slegin;  d’er  for  augo 
som  ørnevengir  svingar. 

5. 

Skjol  eig  under  skogen 
skavne  snekkje-stavnar; 
gramen  strand  og  grendir 
grindar  med  herskip  inne. 


Aalmenning  ligg  inn-i 
ei  og  kver  vik  i skjeri; 
av  for  uvér  liver 
eide  høgbrynja  skeidar. 

6. 

Kongen  bryter  tjo  tall 
brim-gard  med  stamnar  harde,, 
strekkjer  stramt  paa  snekkja 
strengir,  til  dei  vil  sprengjast. 
Leidt  med  jarn-krokom  leikar 
linde-tynaren  spønin; 
grjot  og  hardvér  grøtlegt 
gneg  anker-legg  digre. 

7. 

Harald  stamn  ane  styrer 
stødt  i gjelv-os  aat  Elvi; 
natte-kvild  Noregs  drottin 
nyt  nær  landebyte. 

Gramen  held  ting  paa  Tumla; 
tilsagd  er  Svein  der  flein-ting 
dag-sett,  um  ikkje  drøgne 
danine  vert  aa  mana. 


Snaapt,  svint,  kringt.  — Svip  te,  s vifte,  rykkje.  — Furdig, 
bisneleg,  merkverdig.  — Sjø-fang,  aarar  og  slikt.  — Unad, 
hugnad.  — Bøyste,  slaa,  banke.  — Live,  verne,  taka  av.  — 
Brynja,  brynju-klædd,  med  jarn-klædning  („panserw).  — Tjotall, 
marmande,  brusande.  — Streng,  anker-tog.  — Linde-tynaren, 
vinden;  spønin,  hard,  ofseleg.  — Gjelv-os,  asande  sjø-gang.  — 
Tumla,  no  Tumlehed,  paa  øyi  Hising  i Gautelvi.  — Drøgin, 
tungfør,  sein. 


Ymse  hirdskaldar 
hjaa  Harald  Hardraade. 


Av  dei  15  skaldane  som  de  er  sagt  hev  kvedi  aat 
kongane  Magnus  den  gode  og  Harald  Hardraade,  er  de, 
forutan  dei  tri  storskaldane  Sigvat  og  Amor  og  Tjodolv, 
-endaa  fem  eller  seks  som  de  er  etterleivt  so  my  kje  etter 
at  ein  kann  gjera  seg  ei  meining  um  deira  skaldskap. 
Millom  deim  er  daa  for  de  fyrste  aa  nemne  bror  til 
Tjodolv,  BOLVERK  AR NORSSON,  endaa  um  han  vel 
ikkje  er  den  fyrste  i rang  Men  elles  er  de  ikkje  so 
mykje  ein  hev  aa  halde  seg  til,  vanleg  berre  ei  halv 
sneis  vers  etter  kvar,  so  de  kann  ikkje  stort  nytte  a a 
gjeva  seg  inn  paa  noko  rangspursmaal  her.  So  mykje 
kann  ein  segja,  at  dei  synest  i de  heile  hava  godt 
grip  paa  skaldskap,  og  vilde  truleg  vori  høgt  sette 
surne  av  deim,  og  deira  kvæde  betre  gøymde,  um  de 
ikkje  fraa  deira  samtid  hadde  vori  so  god  raad  paa  de 
som  betre  var. 

Dei  versi  me  hev  etter  Bolverk  er  av  ei  draape 
um  kong  Harald,  og  handlar  mest  um  hans  herferdir 
sunnanlands;  dei  tvo  siste  um  møte  millom  Magnus  og 
Harald  og  den  fyrste  ferdi  Harald  gjorde  til  Danmark 
«etter  kong  Magnus  var  daain. 

Bolverksdraapa. 


1. 

Hilding  paa  malm-ulven  turka 
munnen  og  gjekk  fraa  striden ; 
ramnen  rikleg  fekk  sluke 
raaslag,  — varg  taut  i aasen. 
Men  du  var  aare  etter 
aust  i Gardar;  hovding 
hughard!  ikkje  eg  høyrde 
herførar  framum  deg  gange. 

2. 

Svale  skuri  svarte 
snekkje-stamnen  harddrøgt 
dreiv,  og  drusteleg  brynja 
drakar  bar  reiden  langs  lande. 
Miklagard  saag  med  malm-taarn 
mæte  gram  framfor  stamnen; 
baust  skreid  mot  høge  borg-arm 
barmfagre  snekkjur  mange. 

3. 

.Staal  i strid  røynde  førar 
staut,  og  gjekk  i leidang; 
sidan  kvart  aar  De  oddleik 
øvde  som  sjølve  De  vilde. 

4. 

Farkost  fyllt  med  sveite 
flaut  der  blode  sputra ; 
skipi  stangast,  — sterke 
styremann  vann  lande. 

Ned  i sjøen  sunnan 
Sikeløyi  liki 
sokk,  der  yvi  stokkar 
strøymde  sveite-flaumen. 

5. 

Gagnleg  god  til  storverk, 
greidmælt  førar  med  skeidom 


vitja  Blaaland;  børen 
brædde  stamnen  riste. 

Sjøen  slo  mot  dyre 
skjold-rim  og  æsingi  vaska; 
men  i tunge  marm-sjø 
mastir  hovdingen  reiste. 

6. 

Gløgge  gram  med  vaapnom 
gagn  vann  i kvar  herstrid; 
snarpe  skjold-ridir  vektest, 
sverd  mennane  røynde. 

7. 

Paa  her-tekin  falke-hissar 
han  som  styrarar  agar 
ut  lét  augo  stinge; 
ære-kvad  ber  eg  honom. 

8. 

Heimla  deg  vart,  eg  høyrde, 
herførar!  daa  du  møtte 
Magnus,  grøne  grunnen; 
gull  du  att  baud  honom. 
Fast  imillom  frendom 
freds-semjo  heldt  seg  allvel; 
men  Svein  sidan  hadde 
sverdgny  einast  aa  vente. 

9. 

Næste  aar  du  leidang 
av  lande  de  fagre  kravde, 
pløgde  sjøen  med  prunkleg 
prydde  havhestar  mange. 
Paa  døkke  baara  dyre 
drakar  laag;  de  gjorde 
danom  leidt,  utfor  lande 
ladde  herskip  aa  skoda. 


Malm-ulv,  sverd.  — Tjote  (taut),  tute.  — Drusteleg, 
gild,  staseleg.  — Blaaland  (Afrika)  er  vel  ei  forblanding  med  de 
at  Sikeløy  den  gong  var  underlagd  emiren  i Afrika.  — Skjold- 
rim,  list  langs  skipsborde  til  aa  hengje  skjoldane  paa  (utanbords, 
men  æsingi  innanbords).  — S em  j u,  forlik.  — D ø kk,  myrk-farga, 
„dunkel“.  — Lad  de  hersk  ip,  d.  v.  s.  ladde  med  herfang  som 
var  teki  fraa  danine. 

Gamle  skaldar  og  kvad. 


11 


146 


De  mest  sermerkte  i visse  maatar  av  desse  kvadi 

— de  som  me  dess-verre  hev  minst  att  av  — er  eit 
som  me  hev  etter  ILLUGE  BRYNDØLASKALD , 4 versy 

— eller  halv-vers  er  dei  vel  aa  rekne  for.  Men  desse 
er  laga  paa  ein  sereigin  maate.  I fyrste  og  siste  lina 
i versi  (eller  lialv-versi)  gjeng  sogo  um  Harald  Sigurds- 
son,  og  i dei  tvo  linune  imillom,  som  eit  stev,  sogo  um 
Volsungar  og  Gjukungar,  mest  um  Sigurd  Faavnesbaney 
de  me  her  hev.  De  er  i vissa  desse  innskoti  som  gjer 
versi  merkelege,  med  di  dei  syner  so  endefram  at  Edda- 
kvadi  var  kjende  millom  skaldane  ved  denne  tid,  meir 
enn  hundrad  aar  fyrr  dei  vart  uppskrivne.  Um  skalden 
sjølv  er  elles  ikkje  noko  visst  kjent.  Tilnamne  hev  han 
vel  av  di  at  han  hev  dikta  um  bryndøline,  og  kanskje 
sjølv  var  fraa  Brynjudal,  ei  liti  grend  paa  sud vestre 
Island.  Trulegt  er  de  daa  at  han  hev  vori  av  same  ætt 
som  skalden  Hovgarda-Rev  me  fyrr  hev  nemnt  um 
(s.  117).  Dei  4 versi  lyder  i umsetjing  soleis: 


1. 

Fjaag  vart  vargen  og  fegin 
frøkne  sveinen  røkin 
sverd  i skog-auren  lagde 
snart  der  min  drottin  bardest. 

2. 

Onnuge  ulve-brynnar 
ormhjarta  fram  i bjarte 
elden  heldt  den  milde 
austferd  derfraa  gjorde. 


3. 

Frankar  slo  ikkje  faatidt 
fljot-rent  til  garden  aat  gjenta 
var  kje  for  dug  ande  dogling 
drottin  min  fyri  otta. 

4. 

Du  braut  under  Mikjaal  mæte 
maagom  heimbdd , gjeng  sogo, 
son  aat  Budle  sende 
sudlandi,  Harald ! med  branden. 


STUV  SKALD,  eller  Stuv  Blinde,  var,  som  fyrr 
nemnt  (s.  97)  ætta  fraa  Glum  Geireson.  Han  var 
sonarson  til  Tord  Glumsson  og  den  velkjende  Gudrun 

Røkin,  rask.  — Skog-auren  („ørreten“),  d.  e.  ormen 
(Faavne).  — Bardest,  slost. — Brynne  (av  b r un n),  gjeva  drikke. 
— Fljot-rent,  snar-kjømt,  lett  framkjømt.  — Gjenta,  d.  e, 
Brynhild  (som  hadde  „vafrlogeu  brennande  ikring  salen  sin).  — 
Dogling,  konge,  hovding  (upphavleg  ein  som  er  ætta  fraa  kong 
Dag).  — Otta,  tidleg  morgon,  fyri  dag.  — Son  aat  Budle, 
Atle  (som  bad  heim  til  seg  med  svik  maagane  sine,  Gjukungane 
Gunnar  og  Hogne).  — Br  and,  sverd. 

Usvivsdotter  (Laksdøla)  og  soleis  i ætt  med  Einar  Skaala- 
glam  og.  Som  tilnamne  segjer,  var  han  blind.  Han 
kom  til  Nor  eg  og  skulde  hente  ein  arv,  og  vart  daa 
kjend  med  kong  Harald,  og  vart  hans  hirdmann.  At 
kongen  gjorde  ære  paa  denne  storvaksne,  blinde,  men 
like  fullt  lettliva  karen,  som  kunde  ei  mengd  med 
kvæde,  de  syner  seg  og  av  de  fyrste  verse  me  hev  av 
hans  ervedraape  um  kong  Harald,  Stuvsdraapa  eller 
Stuva,  som  ho  er  kalla.  Like  eins  kann  dette  kvade 
syne  at  Stuv  utan  kyt  kunde  svara  som  han  gjorde, 
daa  de  var  tale  um  han  kunde  dikte  so  godt  som 
Glum  (s.  97):  „Ikkje  diktar  eg  verre  enn  han.“  Um 
de  som  i kvade  er  fortalt  um  Haralds  ferd  til  Jorsala- 
land,  segjer  sogo  (Heimskr.  s.  575)  at  Stuv  hadde  høyrt 
kongen  sjølv  fortelja  um  desse  hendingane. 

Eit  anna  kvad  um  Harald,  som  han  førde  fram  daa 
han  kom  til  kongen  i Nidaros,  er  de  no  ikkje  noko> 
att  av. 


Stuvsdraapa. 


1. 

Eg  veit  at  han  som  vekte 
vaapnleik,  den  sigersæle, 
blid  i hug  meg  helsa, 

— honom  var  godt  aa  kjenne: 
daa  gramen,  god  med  ramnar, 
grim  mot  ringår,  gjekk  sjølvmint 
i halli  paa  Haug  med  gyllte 
horn  meg  til  aa  drikke. 

2. 

Egg-djerv  yvigangs  hermann 
under  seg  Jorsalir  lagde; 
gramen  og  grækane  viljugt 
gav  seg  folke  under. 

Og  med  allraadigt  velde 
ubrent  kom  daa  lande 
under  hovdingen  heimla. 

Have,  der  kjær  er  véro, 


3. 

Agande  egde-kongens 
ord  og  raadir  dugde 
paa  baae  Jordans  breiddir 
braatt  til  svik  aa  ende. 

Men  folk  for  upplagt  illverk 
utan  naade  vart  refste; 
ilt  dei  aatte  av  gramen. 
æveleg  heimvist  med  Kristus 

4. 

Maagskap  etter  sitt  ynskje 
egde-drottnen  naadde; 
gull  seg  vann  den  gode 
gram  og  kongens  dotter. 

5. 

Øydt  vart  Falster;  folke 
frette  slikt  med  otte ; 
korpen  fekk  kosthald,  men  rædde 
kvart  aar  danine  livde. 


Haug  (sjaa  s.  140). — Yéru,  være,  tilhald.  Stev-linune  lyder 
i samanheng  soleis:  Have,  der  kjær  er  vero,  Haralds  aand  ovan 
laandi  (i  himilen)  æveleg  heimvist  (heimstad)  med  Kristus!  — • 
Upplagt,  berrsynt,  opinbert. 

6. 

Polk  i Tjoda  flydde 
fort  undan  møte  med  kongen; 
stort  hygde  hugstort  hjarta. 
Haralds  aand  ovan  laandi. 

7. 

Heiders-fuse  hovding 
hermenn  sør  ved  Nissaa 
hogg  med  baae  hendar; 
heren  gjekk  glad  under  skjoldar. 


8. 

Spjot-regns  sendar  ikkje 
spara  live  gjorde; 
fjaag  han  for  igjenom 
fylkingar  som  gjenom  vinden. 
Eld  eller  jarn  ikkje  flydde 
føraren  denne;  under 
elings  erkestol  døme 
er  de  rikleg  paa  dette. 


Um  skalden  VALGARD  FRAA  VOLL  er  heller 
ikkje  anna  kjent  enn  de  som  tilnamne  segjer,  at  lian 
var  fraa  garden  Voll  i Rangaasysla,  forutan  de  ein  kann 
gjeta  seg  til,  at  han  kanskje  var  son  til  Mord  Valgards- 
son,  som  er  so  velkjend  fraa  Njaala.  Av  de  me  hev 
av  hans  kvad  um  kong  Harald,  kann  ein  sjaa  at  han 
maa  ha  vori  lengi  ved  hans  hird.  Yersi  syner  eit 
framifraa  godt  skalde-lag,  soleis  at  um  me  hadde  havt 
meir  etter  honom,  og  likso  godt,  hadde  han  til  visse 
vorti  rekna  millom  dei  største  hirdskaldane.  De  meste 
av  kvade  hans  er  um  Haralds  ferd  sunnanlands  og 
attende  til  Noreg,  i vissa  um  hans  herferd  daa  han  var 
i samlag  med  Svein  Ulvsson  (Heimskr.  s.  578  — 79). 
Truleg  er  de  dikta  ikkje  lengi  etter  Harald  vart  eine- 
konge  i Noreg. 


Valgardsdraapa. 


1. 

Hovdingen  sør  med  hermagt 
heldt  fram- med  landi  breide, 
der  skeidar  skolv;  um  sidar 
Sikeløy  vart  herja. 

2. 

Glødar  skaut  or  sote 
snart  asande  logen ; 
røyken  steig  i stegle 
stoplar  yvi  husi. 


8. 

Bjart  sveiv  yvi  breide 
borg  elden  som  gramen 
vekte;  vikingar  sprengde 
virke,  — sorg  fekk  møyi. 

4. 

Helvti  baud  du  hengje, 
liovding-son!  paa  stundi; 
ut  hev  du  skift  so  at  etter 
er  væringjar  færre. 


Tjoda,  Ty  (landskap  i nordvestre  Jutland).  — Hyggje 
(hygde),  tenkje,  hug-leggje.  — Elings  (vér-elings)  erkestol,  d.  e. 
himilen.  — Døme,  prov  („eksempelu).  — Stopul,  taarn  („stabel“); 
ste  gl  („steil“),  høg  og  bratt.  — V.  4 (fyrste  lina)  er  knapt  rett, 
soleis  som  me  no  hev  de  uppteikna. 


149 


5. 

Farkost  ut  med  fagrast 
farm  du  løyste,  — austan 
gull  or  Gardar  du  førde; 
grunnfast  heider  deg  unnest. 
Hovding  hugtast  i driv-vér 
harde  kvatleg  styrde; 
skipi  neig,  — du  Sigtun 
saag  daa  roke  laagna. 

6. 

Yngve  strids-fjaag ! atter 
under  deg  skreid  fraa  Svitjod 
eikekjølen;  din  odel 
etla  deg  var  med  retto. 

Riv  til  topps,  der  De  rende 
rett  aa  stag,  bar  skeidi 
sør  med  Skaane,  og  k vende 
skylde  danom  De  støkkte. 

7. 

Harald,  du  heile  Selund 
herja  grundig;  onnug 
vargen  skunda  seg  vitja 
valen  ; du  fienden  jaga. 
Fjølment  til  Fyn  kongen 
for  og  der  gav  hjelmar 
ikkje  litin  ampe; 
egg-meidde  skjoldar  klovna. 

8. 

Bjarte  eld  i bøen 
brann  sunnan  Roiskjelda; 
røyk-spyaren  røkne 
rikjar  lét  husi  felle. 


Drepne  laag  folk  i dungar; 
dauden  heidt  mange  bundne. 
Husfolk,  av  harm  bøygde, 
hadde  seg  stilt  aat  skogen. 

9. 

Danir  som  etter  livde 
undan  dreiv;  men  av  fylgje, 
dapert  fraaskilt,  som  dvaldest, 
drosir  fagre  vart  tekne. 

Laas  heidt  bruri  bundi; 
bjarte  holde  lekkjur 
meinhardt  beit  paa  mang- ei 
møy  De  førde  til  skipi. 

10. 

Slikt  de  var  i syni 
skygne  beint  paa  ormen, 
der  med  skip  du  siglde 
sunnan,  som  eld  loga. 

Raudan  snut  bar  skeidi, 
skein  av  gulle  reine; 
lang  dagleid  for  draken, 
drap  med  huven  baara. 

11. 

Skum  i toppar  settest; 
svolli  hav  ved  gulle 
leika,  baarur  lauga 
langskips-hovud  bøvne. 

Einvald  du  eig  yvi  Noreg; 
aldri  rister  kalde 
hav  ein  gjævare  hovding; 
hæve  sveinar  deg  téner. 


Rett  aa  stag  (til  skilnad  fraa  yvi  stag),  ende  fram  (utan 
bauting).  — Skylde  danom,  i ætt  med  danine  (Skaane  høyrde 
daa  til  Danavelde).  — Støkkje,  setja  støkk  i,  skræme.  — Onnug, 
idug,  nøytug,  annsam.  — Fjølment,  mangment,  mannsterk.  — 
Ampe,  møde  („besvær“).  — Me  ide,  saare.  — Roiskjelda 
(4  stavingar),  Roskilde.  — Røykspyaren,  elden.  — Dåper,  sorg- 
tung, „tristu.  — Skygne,  sjaa,  skoda.  — Ormen,  drakehovude 
paa  skipe.  — Drep  a,  knekkje.  — Bø  vin,  agaleg,  ognug,  fælsleg. 
— Riste,  skjera. 

Av  dei  skaldane  me  her  hev  med  aa  gjera,  er 
STEIN  HERDISARSON  den  som  me  hev  mest  att  etter. 
De  meste  høyrer  likevel  til  ei  draape  um  Olav  Kyrre, 
hans  Olavsdraapa,  og  soleis  til  ei  seinare  tid.  Og 
de  er  ikkje  berre  i tid  at  han  høyrer  nærast  til  etter- 
grøde  i skaldskapen,  men  likso  mykje  i sjølve  skaldskaps- 
lage,  med  de  tunnare  innhald,  den  faaføre  ettergjerd 
etter  eldre  mynster,  og  som  mest  hev  sin  styrke  i ei 
kunst-rett  form.  Denne  Stein  skulde  elles  hava  godt 
aa  slegtast  paa,  liksom  fleire  andre  av  dei  seinare  skal- 
dane og.  Hans  mor,  Herdis,  var  ei  dotterdotter  til 
Einar  Skaalaglam;  farsnamne  er  ukjent.  Derimot  er 
de,  som  fyrr  nemnt  (s.  98  og  146)  kjent  mange  i ætti 
elles,  og  me  kann  endaa  nemne  erkebisp  Øystein,  og 
sist,  men  ikkje  minst,  sogumannen  Are  prest  Tor- 
gilsson.  Til  prøve  paa  skaldskapen  hans  Stein  er  de 
daa  nok  her  aa  taka  med  hans  Nissaavisur.  Tilstræve 
til  aa  skifte  likt  med  ros  til  baae  sidur  er  de  her  gjort 
so  for  mykje  utav,  so  de  heller  gjer  de  heile  verdlaust 
baade  for  den  eine  og  den  andre.  Slagskildringi  er 
heller  ikkje  av  stort  verd,  endaa  Stein  sjølv  var  med 
der,  paa  skipe  med  sin  frende  Ulv  stallar,  — fraarekna 
de  at  her  er  gøymt  Haralds  ord  til  sine  mennar 
fyri  sl  age. 


Nissaavisur. 


1. 

Hauk-lynd  herførar  sagde 
kva  honom  liklegt  tyktest: 
fred  aa  vente  vonlaust 
var  de  her,  sagde  kongen. 
Heller,  sa  fræge  hovding, 
hin  paa  den  andre  me  skulde 
velte  kvar  ein  enn  vægje; 
vaapni  mennane  henta. 

2. 

Hard  i hug  seg  vaaga 
herse-drottnen  i faare; 
med  skip  halvt-anna  hundrad 
han  paa  danine  bida. 


Di-næst  dit  den  andre 
drottnen,  som  bur  i Leira, 
harm,  med  havhestar  trifelt 
hundrad  tang-marki  pløgde. 

3. 

Utfor  elvi  Harald 
uført  for  Svein  gjorde; 
motstand  han  møtte, — vaar konge 
minst  um  fred  yilde  beda. 
Haralds  svein  ar,  med  s verdi 
spente  um  liv,  ved  Halland 
rodde  til  slag;  i sjøen 
saar  blés  heite  blode. 


Tang-marki,  sjøen. 

4. 

Skjoldungar  baae  balde 
bad.  ulivne,  sine 
hermenn  skjote  og  hogge; 
herane  skamt  var  millom. 
;Spjot  de  flaug  og  steinar; 
sverde  av  seg  blode 
riste,  de  raude,  — live 
reiv  de  fraa  feige  mennar. 

5. 

Undrast  paa  um  ikkje 
oddtings  sveinar,  som  vide 
vollen  varde,  fekk  lære 
vel  Harald  aa  kjenne, 
den  gong  høgt  um  honom 
her  skjold  nordmenn  lyfte 
utfor  Nissaa;  i otta 
aate  nok  fekk  ramnen. 


6. 

Ramnemettaren  rose 
rett  er  so  at  ikkje 
nokon  ormbeds  øydar 
annan  me  difor  lastar. 

Aldri  tvo  med  oddom 
egg-djervare  helsast; 
kvar  som  um  kongane  anna 
kvéd,  han  usant  mæler. 

7. 

Sant  um  kynning  aat  kaksom, 
klok,  oss  høver  aa  mæle: 
Dana-øvsten  undan 
aldri  skulde  haldi, 
hadde  dei  som  herskjold 
heldt  vel  honom  gagna, 
daa  mennar  sunnan  sjøen 
sverd  mot  kvarandre  reidde. 


Eit  med  dei  mest  sermerkte  me  hev  fraa  denne  tid 
.er  eit  namnlaust  kvæde.  I sogune  er  de  kalla  „ flokk 
.og  etter  di  heile  kvade,  eller  de  me  hev  av  de,  er  nm 
forliksmøte  millom  kongane  Harald  og  Svein,  kann  me 
daa  kalle  de  Sætt  ar  mots  flokk.  So  trutt  som  konge- 
sogune  hermer  dette  kvade,  er  de  likevel  ingin  som 
nemner  diktaren  annarleis  enn  som  „ skalden u (Heimskr. 
s.  61.9).  Berre  i ei  avskrift  av  Heimskringla  er  de  ved 
eit  av  versi  nemnt  skalden  Hall  Stirde;  men  dette 
kann  likevel  ikkje  vera  stort  aa  rette  seg  etter,  og  med 
di  me  elles  ikkje  kjenner  noko  til  den  skalden,  er  de 
heller  ikkje  raad  aa  gjera  seg  nokor  meining  um  de 
likjest  honom.  Av  dei  skaldar  me  kjenner,  og  som  de 
kunde  vera  tale  um,  minner  de  aller  mest  um  Tjodolv 
Arnorsson,  og  dei  skalde-kunnige  hev  daa  og  for  de 
meste  vori  samde  um  at  han  maa  vera  „ skalden u.  Men 
de  synest  likevel  underlegt,  at  namne  skulde  vera  gløymt 
iso  heilt,  um  kvade  var  hans.  Endaa  meir  minner  de 
no  i sin  tankegang  og  alt  sitt  lag  um  Sigvat,  so  at 

Ulivin,  som  ikkje  liver  (sparer)  seg.  — Skamt,  stutt,  kort. 
- — Kynning,  ætting. 

dersom  lian  hadde  livt  ved  denne  tid,  vilde  de  vel  vori 
ei  avgjord  sak,  at  kvade  var  hans.  Kor  som  er;  maa 
skalden  ha  vori  ein  utlærd  hirdmann  og  „ diplomat ur 
og  for  so  vidt  kann  de  og  liggje  nær  aa  tenkje  paa 
ein  nordmann  eller  ikkje  islending,  so  mykje  meir  som 
innhalde  skil  seg  so  sterkt  ut  fraa  de  me  elles  kjenner 
so  vel  fraa  den  vanlege  islendske  skaldskapen. 


Sættarmotsflokk. 


1. 

Gramen,  han  som  gjerder 
grunnen  og  nordfraa  læser 
Øyrasunde  med  stamnar, 
støytte  langskip  i sjøen. 
Stamnar  — av  gull  dei  straalar  — 
stemner  kvast  igjenom 
have  vest  for  Halland; 
hardt  skipsbordi  bivrar. 

2. 

Jamt  gjerder  med  skeidar 
jordi  eidfaste  Harald; 

Svein  og  gjenom  sundi 
sigler  honom  til  møtes. 
Leidangsførar  som  læser, 
lovsæl,  kvar  hamn  med  stamnar 
sørfraa,  hollig  hermagt 
hev  av  danir  ute. 

3. 

Slagdjerv  gram!  du  siglde 
sør  til  avtala  stemne, 
som  alle  danir  ynskte,  — 
aatleid  eg  ser  kje  mindre. 
Svein  nordpaa  seg  nøyte 
nær  til  landemerke 
vil  mot  Harald;  vindsamt 
vart  de  utfor  breide  lande. 


4. 

Bause  bøndar  segjer 
byrge  ord  høgt,  slike 
som  naar  mennar  møtest 
mest  harmar  dei  andre. 

Sterkt  um  alt  dei  stridest, 
stygt  de  teiknar  til  usnar 
semjing  og  sein  fredgjerd; 
snøgt  veks  h j aa  ho  vdingom  o vmod; 

5. 

Harm  hjaa  hovdingar  ovleg 
hættalt  er,  skal  ein  sættast; 
menn  som  millom  skal  gange 
maalemni  veg  i skaalir. 

Kongar  de  sømer  aa  segja 
slikt  aat  som  folke  likar; 
vondhug  de  valdar,  um  mennar 
verre  komne  maa  skiljast. 

6. 

Høyrt  eg  hev  at  glade 
Harald  og  Svein  baae 
gaavost  gisl  mot  meinraad, 

— Gud  de  er  som  verkar, 
vilkaari  der  med  vitne 
ved  vart  tekne,  — dei  halde 
eidane  ukrenkt  og  freden 
allheil,  folki  baae. 


Han  som  læser  (stengjer)  Øyrasunde,  d.  e.  kong  Svein. 
— Aatleid,  tilhøve,  grunn  („anledningw).  — Byrg,  velberga, 
sjølvgod,  kaut,  stolt.  — Ovleg,  oversleg,  storleg.  — Hættalt,. 
spelegt,  faarlegt.  — Sættast,  semjast,  f orlikast.  — Verre  komne 
(farne),  ille  stadde  (um  ikkje  de  vert  fred).  — Gaavost,  gav  kvar- 
andre. 

Til  slutt  skal  me  so  her  taka  med  ei  stevjing 
millom  Harald  Hardraade  og  ein  Torgils  fiskar 
og  skalden  Tjodolv.  Ho  kann  vera  god  til  aa  gjeva  eit 
innsyn  i korleis  de  gjekk  til  hjaa  denne  skaldekongen, 
og  i mangt  ved  skaldskapen  i de  heile.  Soleis  som 
sogo  um  dette  er  fortald,  lyder  ho  slik: 

„Ein  sumar  kong  Harald  for  med  heren  sin  aust 
med  lande,  saag  dei  ein  mann  i ein  baat  framanfor  som 
drog  fiskar.  Kongen  var  daa  fjaag,  og  daa  skipe  hans 
rende  fram-med,  sagde  han  til  fiskaren : „Kann  du  yrkje, 
bonde ?“  „De  er  eg  lite  tenkt  paa,“  svara  lian.  „Yrk 
daa  likevel \u  sagde  kongen;  „eg  skal  fyrst  kveda.“ 
De  var  stilt  vér,  og  kongen  let  hevle  med  roren,  og  so 
kvad  han : 


Hardt  hogg  mine  dygge 
hirdmenn  danir  styrde; 
folk  paa  flugti  søkte 
fram  — og  de  var  skommo . 


Hitt  var  fyrr,  at  eg  fjerre 
fosterlande  raud  brandar; 
sverd  i Serkjagarden 
song  — rflen  de  var  longo. 


„Kved  no  etter  dette, “ sagde  kongen,  „og  hav 
same  nedlag  og  same  kvild  som  eg  hev  havt.“  Fiskaren 
mælte:  „So  er  denne  visa  kvedi  at  ho  er  vel  kvedande 
etter. u Mannen  drog  daa  hyse,  men  fyrr  hadde  han 
fiska  lange.  So  kvad  han: 


Hysa  drog  eg  hug-traud, 
hadde  krangl  med  langa; 
snildt  ho  fekk  i skjelta 
slamr  — og  de  var  skanire. 


Hitt  eg  hugsar,  eg  aatte 
her-vond  gull-umvundin ; 
s veite- drøypt  eg  spjote 
svinga  — her-fgri  lengi. 


„No  er  de  eg  som  bør,“  sagde  Tjodolv,  han  var 
daa  med  kongen  der.  Han  kvad: 


Milding  svinn  ved  mynne  Sette  ned  paa  slétte 
mot  gjorde  hardt  med  spjotom ; Serkland  gramen  merke; 
Gunn,  eg  grimar,  var  danom  stod  som  han  baud  stødug 
gram  — og  de  var  skommo . stongi  — de  var  longo. 


Dygg,  fast,  traust  — Styrd,  stiv,  stridig.  — Skommo 
(skommo  sidan)  eller  s kamre  (for  skamre  stundi),  for  kort  tid 
sidan  (mots.  longo,  for  lengi  sidan).  — Fjerre,  langt  („fjerntw) 
fraa.  — Raud,  av  rjode.  — Hug-traud  (um  hysa),  uviljug  (til  aa 
lata  seg  draga  upp).  — Skjelte,  skolt,  ho vud.  — Slamr,  slag,  smikk. 

„Høyr  paa  tjodskalden!"  sagde  kongen;  „kvad  du  so: 
grom,  skommo?  Ikkje  er  de  jamhøge  hendingar;  slikt 
er  maal-løyse,  og  mangt  hev  du  yrkt  betre."  Tjodolv 
vart  daa  harm,  og  bad  den  yrkje  som  betre  kunde. 
Daa  mælte  kongen  til  fiskaren:  „Yrk  du  ei  vise  til!" 
Han  svarar:  „Dé  skal  raade,  berre!  men  vandt  er  de 
no  aa  yrkje,  etter  Tjodolv  og  hev  kvedi."  Kongen 
drog  daa  ein  gullring  av  armen  og  flidde  bonom  og 
sagde:  „Tak  imot  dette  gulle  og  kved  so  ei  vise!" 
Han  tok  mot  gulle  og  kvad: 


Merk  ordi  eg  yrkjer, 
inndjerv  siger- vinnar ! 
gull  meg  gav,  de  vavde, 
gramen  — cle  var  skommo. 


Ørn  du  gjødde,  øydde 
med  eggjom  Blaalands  seggjar; 
kvast  de  gol  i staal-stinn 
streng  — si 7 de  er  lengi. 


Kongen  mælte:  „Yrk  no  du  imote,  Tjodolv!" 
segjer  han.  Men  han  sagde  han  vilde  ikkje.  „De  er 
nok  so,  Tjodolv,"  segjer  kongen,  „at  du  baade  yrkjer 
vel,  men  so  er  du  og  ordsaar,  naar  de  gjeld  din  skald- 
skap." So  kvad  kongen: 


Skire  dros!  eg  dyre 
drake  ut  lét  skjote; 
farkost  rende  fastbygd 
fram  — og  de  var  skommo. 


Men  um  England  sunnan 
ok  um  bord  eg  nordan; 
ristest  gjorde  i røstom 
rong  — men  de  var  longo. 


Daa  kvad  fiskaren,  etter  paabod  fraa  kongen: 


Vaapnstrid  Yindlands  øydar 
vidt-um  kunn  fekk  vunni; 
rende  til  skjold-rid  trøndir 
ramme  — de  var  skommo. 


Men  ved  Serkland  sunnan 
snøggtøk  konge  heldt  hoggleik: 
godt  kjende  gramen  spjot-tings 
gong  — og  de  var  longo. 


Kongen  mælte:  „ Denne  slutnaden  er  den  beste  vise- 
fjordungen  din;  med  den  vilde  du  segja  at  herstrids 


Svinn,  rask.  — Mynne,  elvemynne  (ved  JSissaa).  — Mot, 
møte.  — Gunn,  valkyrju  (namne  tyder  herstrid).  — Gruna, 
tvila,  gjeta.  — De  som  var  gali  med  grom  — skommo,  var  at  de 
fyrste  lydde  som  kort  staving,  og  de  andre  som  lang.  No  er  de 
heller  andre  av  desse  hendingane  som  ikkje  er  „jamhøge“,  som 
gramen  — skommo  (den  tid  gramr  — skommo,  eller  truleg 
skammo,  i minsto  paa  austlande,  der  Harald  og  fiskaren  var  upp- 
vaksne).  — Inndjerv,  gjenom  djerv.  — Y a v d,  av  v e v j a,  vinde,  sveipe, 
snara  ikring.  — Si’,  sidan.  — Skir  („skjærtt),  ljos  og  klaar,  fin. — 
Røst,  straum  i sjøen.  — Rong,  spant.  — Kunn,  kunnig,  kjend. 
— Yise-f  j ord  ung,  line-par. 

gang  var  meg  kunnig.  Lid  du  nokor  naud,  so  kom  til 
meg,  og  eg  skal  hjelpe  deg.“  Han  svarar:  „Herre! 
ikkje  er  eg  i nokon  naudtrong;  eg  berre  gjorde  de  til 
gaman,  at  eg  lagde  meg  her  i vegen  for  Dykk.  Eg 
var  med  kong  Olav,  bror  din,  i slage  paa  Stiklestad, 
og  eg  beiter  Torgils.a  Dermed  slengde  han  av  seg 
flskarkufta,  og  var  daa  ein  heilt  vaapnfør  mann.  Han 
for  med  kongen,  og  var  med  honom  sidanA 

Andre  stadir  er  de  fortalt  at  denne  Torgils  hadde 
vori  fostra  upp  saman  med  kong  Harald.  Etter  dette 
kann  ein  daa  tenkje  seg  at  desse  karane  i ein  ung  alder 
hadde  tamt  seg  upp  saman  i skaldskap,  so  de  vert 
heller  ikkje  rart  at  Harald  alt  i femtan  aars  alderen 
paa  Stiklestad  kunde  svara  med  eit  skaldevers.  Av 
hans  skaldskap  elles  gjev  kongesogune  ikkje  faa 
prøvur,  meir  enn  etter  nokon  annan  av  dei  mange 
kongar  som  dyrka  denne  itrotti.  Soleis  i Heimskr.  s. 
566,  596  (605),  637.  Forutan  dessp  hendemaals-versi 
•er  nemnt  eit  større  kvad  etter  honom,  håns  Gamanvisur f 
Heimskr.  s.  578,  som  de  der  er  fortalt  at  han  dikta  paa 
si  ferd  nord  fraa  Miklagard,  16  vers  i alt,  og  alle  med 
same  nedlag  (stev).  Av  deim  hev  me  no  att  6.  De 
eine,  der  han  reknar  upp  dei  itrottine  han  kann,  lyder  so: 

Itrottir  kann  eg  aatte : skrie  eg  kann  paa  skiom, 

Yggs  mjød  kann  eg  bryggje,  skyt  og  ror  gjer  eg  nytugt. 
kvast  rid  eg  kvate  hesten,  Endaa  mot  meg  gjer  handprud 
kann  til  sund  taka  stundom,  møy  seg  hard  i Gardar. 

Alt  i alt  er  dette  slikt,  at  endaa  Harald  var  gløgg 
og  vand  paa  skaldskap,  kann  han  godt  i alle  maatar 
kjennast  ved  de,  liksom  de  heller  ikkje  kann  vera  tvil 
um  at  de  alt  saman  er  heilt  hans  eigi.  Og  um  ikkje 
han  her  nettupp  hævdar  seg  eit  kongelegt  rom,  so  er 
han  daa  helst  aa  rekne  millom  dei  fremste  i den  flokken 
av  utvalde  skaldar  han  hadde  samla  ikring  seg. 

Yggs  (Odins)  mjød,  skaldskap.  — Sund,  symjing.  — Møy  i 
i Gardar  er  Ellisiv,  dotter  til  kong  Jarisleiv,  som  Harald  likevel 
vart  gift  med.  — Yerse  her  nemner  berre  6 av  dei  8 itrottine; 
dei  2 andre  hev  vel  daa  vori  nemnde  i eit  vers  me  ikkje  hev  no 
lenger. 


Utgangen  paa  hirdskaldtidi. 


Med  utgangen  paa  styretidi  hans  Harald  Hardraade 
er  den  rette  skaldetidi  ute.  De  heldt  nok  ved  med 
hirdskaldskap  lengi  etter  den  tid  og,  endaa  likso  lengi 
som  me  veit  av  nokon  hirdskaldskap  fyri  denne  tidr 
minst  eit  par  hundrad  aar,  heilt  ut  i Eirik  Magnussons 
tid,  etter  de  Skaldatal  melder  um.  Um  de  var  nokon 
skaldskap  etter  denne  tid,  veit  me  ikkje  noko  um;  for 
Skaldatal  gjeng  ikkje  lenger;  men  trulegt  er  de,  at  med 
dette  var  de  aa  rekne  for  slutt.  Heile  denne  lange  tidi 
kann  likevel  ikkje  syne  fram  noko,  eller  berre  lite,  som 
er  verdt  aa  setja  upp  jamsides  med  de  me  hev  fraa 
fyrr,  — i minsto  ikkje  noko  som  er  aa  kalle  nytt.  Um 
de  imillom  kann  vera  ting  som  er  vel  gjorde,  so  er  dei 
daa  i same  leid,  eller  mykje  aa  rekne  for  ettergjorde 
etter  eldre  dikting,  og  oftast  so  at  de  er  berre  i de 
reint  ytre,  eller  formi,  at  dei  stend  paa  høgd  med 
mynsteri;  i de  stykke  kann  surne  av  desse  skaldane 
vera  vel  so  „fullkomne“  eller  gløggare  og  meir  drivne 
enn  deira  fyrigangarar. 

Dess-verre  var  de  vel  nettupp  denne  fullkomne  ogr 
strenge  formi  som  stod  mest  i vegen  for  at  de  i denne 
tid  kunde  bløme  fram  ein  livsfrisk  skaldskap.  De  var 
ikkje  berre  de  til  meins  for  eit  nytt,  rikt  innhald,  at 
formi  eller  versemaale  var  so  trongt  aa  røre  seg  i;  men 
denne  formi  var  so  fastgrodd  med  de  skaldemaale  som 
ho  var  vaksi  fram  med,  med  sine  nemningar  og  ven- 
dingar,  og  desse  att  med  sjølve  innhalde,  so  de  vilde 
kravt  ei  tilemning  som  fraa  nytt  av,  aa  gjera  den  same 
ormi  likso  lagleg  for  eit  nytt  innhald.  Anten  de  no 


157 


var  evna  eller  viljen  til  eit  slikt  arbeid  som  vanta,  eller 
baaé,  so  valde  birdskaldane  utetter  i denne  tid  jamnast 
aa  fylgje  so  heilt  og  godt  dei  kunde  i dei  gamle  fari. 
Dei  fyriklangane  de  er  nemnt  um  ein  alt  fyrr  kann 
merke  til  noko  i same  leid  som  folkevisa,  dei  vart  de 
ikkje  noko  meir  tak  med,  fyrr  denne  straumen  fraa  ei 
onnor  leid  braut  seg  sin  eigin  veg,  — i flugt  med  eldre, 
meir  folkegjengde  vegar. 

Endaa  de  var  ei  mengd  med  liirdskaldar  i denne 
tid,  er  de  likevel  ikkje  mange  de  er  stort  att  etter  av 
skaldskapen  deira.  So  lengi  som  ut  Sigurd  Jorsalafarars 
tid  er  de  endaa  ikkje  aa  klaga  i so  maate;  men  etter 
denne  tid  er  de  dei  fleste  me  ikkje  hev  de  minste  att 
etter,  — merkelegt  nok,  med  di  de  ^ar  ved  denne  tid 
at  folk  her  tok  til  aa  skrive  upp  baade  sogur  og  anna. 
Men  i røyndi  var  de  nok  nettupp  dette  som  vart  verste 
ulukka  for  hirdskaldane  soleis.  Saki  er  den,  at  daa  folk 
tok  til  aa  skrive  upp  si  samtids  sogu,  soleis  som  Eirik 
Oddsson  i sitt  „Ryggjarstykke“  skreiv  sogo  um  Magnus 
Blinde,  Harald  Gille  og  Sigurd  Slembe,  so  hadde  ikkje 
sogu-mennane  lenger  bruk  for  aa  taka  med  vers  av 
skaldekvadi,  til  studnad  for  fraasegnine,  i høgdi  berre 
eit  og  anna  vers  som  var  serleg  umtykt  eller  kunde 
gjera  skildringi  meir  livande.  De  vart  soleis  helst  paa 
andre  vegar  enn  i kongesogune,  og  meir  vaahøve,  at 
skaldekvad  no  kunde  koma  til  aa  verte  uppteikna.  Der- 
til kom  no  og  de,  at  de  var  faa  av  desse  skaldane 
som  vart  rekna  for  „hovudskaldar“  — og  fortente  de 
vel  ikkje  heller,  — so  at  folk  brydde  seg  ikkje  stoit 
um  aa  taka  vare  paa  deira  kvæde,  soleis  som  med 
dei  eldre. 

Av  kvæde  um  Olav  Kyrre  er  nemnde  berre  faa,  og 
av  dei  faa  som  er  hev  me  ikkje  noko  att,  anna  enn  av 
draapa  hans  Stein  Herdisarson,  som  fyrr  er  nemnt 
(s.  150).  Derimot  hjaa  sonen  og  ettermannen  Magnus 
Berrføtt  treivst  skaldane  godt,  liksom  hjaa  hans  farfar, 
som  han  elles  og  liktest  so  mykje  paa.  De  skalde- 
namne  som  me  oftast  møter  i sogo  um  denne  kongen 
er  vel  BJØRN  KREPPHENDT  (krokhendt);  men  noko 
anna  hev  me  ikkje  etter  honom  enn  hans  Magnusdraapa , 
og  av  den  berre  9 heile  og  halve  vers.  Heller  ikkje  er 

de  minste  kjent  um  skalden  anna  enn  fraa  'dette  kvade, 
og  i det  er  de  ikkje  noko  som  skil  seg  ut  fraa  kvad 
av  de  mest  vanlege  slage,  endaa  um  der  kann  vera  eit 
og  anna  som  ein  kann  segja  er  vel  sagt.  De  ser  ut  til 
aa  vera  dikta  ved  aar  1100,  medan  endaa  Magnus  var 
i live. 

Paa  lag  like  mykje  er  de  me  hev  av  Magnusdraapa 
hans  TOBKJEL  HAMARSKALD  (6—7  vers).  Men  av 
denne  skalden  er  de  no  nemnt  nokre  fleire  kvad;  soleis 
eit  um  Olav  Kyrre,  og  eit  um  lendmannen  Øystein  Orre 
fraa  Giske,  son  til  Torberg  Arneson,  han  som  fall  i 
slage  ved  Stamford  bru,  — men  ikkje  noko  etterleivt 
av  desse  tvo  kvadi.  Dei  versi  me  hev  tyder  paa  ein 
vel  so  god  dugleik  i skaldskap  som  versi  hans  Bjørn 
Krepphendt.  Heller  ikkje  um  denne  skalden  eller  hans 
ætt  er  noko  kjent. 

Annarleis  er  de  i dette  stykke  med  den  tridje 
skalden  me  hev  aa  nemne  her,  GlSL  ILLUGESON.  Um 
honom  hev  me  ein  heil  taatt  i kongesogune  (sogo  um 
Magnus  Berrføtt),  um  korleis  han  tok  hemn  for  far  sin. 
Han  er  den  siste  skalden  me  kjenner  til  som  er  runnin 
or  den  islen dske  ættgreini  (Gilsbakkingane)  etter  Brage 
den  gamle  (s.  29  og  99),  og  nokor  ættarskam  skal  ein 
ikkje  segja  at  denne  mannen  er.  Millom  folk  i denne 
tid  skulde  visst  Brage  ikkje  so  lett  kunna  funni  ein 
betre  arvtakar,  korkje  i skaldskap  eller  i annan  verd- 
skap.  De  ser  likevel  ikkje  ut  til  at  han  hev  funni  seg 
vel  ved  de  vande  drottkvædne  versemaale  som  Brage 
vert  rekna  som  ein  far  til;  for  de  største  kvad  me  hev 
etter  honom,  hans  ervekvad  um  Magnus  Berføtt,  Magnus - 
kvida  (20  vers)  er  i gamalt  reint  fornyrdes-lag.  So 
framifraa  er  ikkje  dette  kvæde,  endaa  de  hev  ymse  rett 
fine  og  raakande  drag,  og  de  syner  ein  baade  mannsleg 
og  manngod  tenkjemaate.  So  mykje  som  denne  skalden 
hadde  vori  med  kong  Magnus  paa  hans  herferdir  og 
var  hans  trugne  ven,  hev  de  og  eit  sers  verd  for  sogo, 
og  de  synest  difor  underlegt  at  ikkje  Snorre  nokon  sta.d 
nemner  denne  skalden  eller  noko  av  hans  kvad.  Av 
eit  anna  slag  var  vel  de  kvade  som  Gisl  sagde  fram  for 
Magnus  til  „hovudløysn“  for  draape  paa  hans  hirdmann, 
han  som  hadde  drepi  far  til  Gisl,  — eit  kvad  som  de 

elles  ikkje  er  noko  att  av,  og  som  de  heller  „ikkje  var 
stor  skaldskap  i“,  etter  de  sogo  segjer.  De  beste  me  hev 
av  Gisl  er  elles  eit  vers  han  gjorde  daa  han  sat  fanga 
for  de  nemnde  draape. 

Hjaa  dei  mange  kongar  og  kongssønir  (rette  eller 
fyrigjevne)  som  de  var  i fyrste  helvti  av  de  12te  hundrad- 
aare,  Magnussønine  og  sønine  til  Harald  Gille,  var  de 
mykje  dei  same  skaldane  som  vanka  hjaa  deim  alle. 
Høgst  i skalde-ynde  av  alle  desse  kongane  stod  daa 
sjølvsagt  Sigurd  Magnusson  med  si  Jorsal-ferd.  Av 
skaldane  i denne  tid  er  de  surne  som  hev  havt  ei  utifraa 
rik  yte-evne;  kann  ein  sjaa,  — i mengd  daa.  Soleis  ein 
HALLDOR  SKVALDRE  ber  ikkje  sitt  tilnamn  for  inkje. 
Han  hev  sungi  um  mest  alle  dei  kongar  og  stormennar 
som  fanst  i nordlandi  paa  hans  tid,  fraa  Magnus  Berrføtt 
til  Inge  Krokrygg  (9  i alt  som  er  nemnde).  Men  av  alle 
hans  kvad  er  de  berre  3 me  hev  noko  att  av:  1 vers  i 
fornyrdes-lag  av  eit  kvad  um  Sigurds  Jorsal-ferd,  14 
heile  og  halve  vers  av  hans  JJtfarardraapa  um  same 
emne,  og  so  ei  3 — 4 vers  av  eit  kvad  um  Harald  Gille. 
De  kvade  me  hev  mest.  av,  og  som  truleg  hev  vori  hans 
beste,  kann  ein  ikkje  segja  er  av  stort  verd  i noko 
stykke,  anna  enn  for  sogo,  med  di  de  reknar  upp  og 
skildrar  herstridane  hans  Sigurd,  etter  mynster  av  Sigvats 
„Vikingarvisur“  um  Olav  Haraldsson  (s.  110).  Utanum 
de  me  veit  um  og  fraa  hans  kvad,  er  skalden  elles  heilt 
ukjend. 

Ein  betre  kjend  mann — og  noko  betre  skald  med, 
synest  de  — er  TORARIN  STUTTFELD  (sjaa  s.  81). 
Meir  sparsam  ser  de  no  i minsto  ut  til  han  hev  vori; 
for  av  hans  skaldskap  er  ikkje  kjent  eller  nemnt  meir 
enn  ei  2 — 3 lausavisur,  og  so  ei  draape  um  Sigurd 
Jorsalafarar,  Stuttfeldardraapa,  som  me  hev  ei  6 — 7 
vers  av.  Dette  med  er  um  Jorsal-ferdi,  og  dikta  i 
„tøglag“,  men  ikkje  vidare  form-strengt.  Derimot  er 
de  av  og  til  eit  og  anna  drag  som  er  gjevi  med  ein 
god  sving,  um  ikkje  de  alt  er  so  mykje  skaldskap  eller 
„poesi“  i de. 

Serleg  velkjend  er  skalden  IVAR  lNGEMUNDSSONy 
fraa  ein  taatt  um  honom  i sogo  um  Magnussønine 
(kap.  18  i dei  eldre  utgaavune  av  Heimskringla).  Etter 

Skaldatal  hev  han  dikta  baade  um  Magnus  Berrføtt, 
Sigurd  Jorsalafarar,  og  broren  Øystein,  som  han  var 
god  ven  med;  men  av  desse  kvadi  hev  me  ikkje  noko 
att.  Derimot  hev  me  visstnok  so  godt  som  heil  hans 
Sigurdarbolk , eit  kvad  i fornyrdes-lag  um  Sigurd  Slembe 
(ei  44  vers,  men  ikkje  rett  heile  alle  saman).  Her 
skildrar  han  Sigurds  heile  liv,  fraa  han  voks  upp  hjaa 
presten  Adalbrikt,  og  til  hans  pinefulle  daude.  Dette 
kvade,  saman  med  Eirik  Oddssons  bok,  hev  vori  grunn- 
lage  for  sogo  um  Sigurd  Slembe.  Men  noko  meir  kann 
ein  heller  ikkje  segja  um  de,  enn  at  de  er  sogu  — god 
og  verdfull  sogu  — paa  vers. 

Den  fremste  mill  om  hirdskaldane  i dette  hundrad- 
aare,  og  den  som  de  vel  er  etterleivt  mest  etter  av  alle 
saman,  næst  Sigvat,  er  EINAR  SKULESON.  Han  med 
liøyrde  til  ei  stor  skalde-ætt,  den  som  med  Egil 
Skallagrimsson  ris  upp  miilom  hine  som  eiki  millom 
annan  skog.  Men  endaa  Einar,  som  sagt,  naar  ein  god 
mun  framum  andre  skaldar  i si  samtid,  er  de  likevel  lite 
aa  rekne  for  mot  den  glupen  som  skil  honom  fraa  denne 
hans  ættfar,  og  fraa  andre  av  dei  eldre  storskaldane 
med.  Attaat  var  han  i ætt  med  Snorre  og  (bror  til  hans 
oldefar),  og  mykje  av  de  me  hev  etter  denne  skalden 
kann  me  serleg  takke  Snorre  for.  Han  hev  i si  Edda 
gjort  svært  mykje  bruk  av  versi  hans  Einar,  og  de  ser 
ut  til  han  hev  sett  honom  høgt,  visstnok  daa  mest  for 
den  mynstergode  form;  for  anna  er  de  ikkje  so  mykje 
aa  rose  ved  honom.  Han  er  ein  som  hev  havt  fram- 
ifraa  lett  for  aa  laga  vers,  kann  ein  sjaa,  jamvel  paa 
staaande  fot,  som  de  er  fortalt  ymse  døme  paa,  og  han 
fær  deim  til  aa  falle  godt  og  er  grundig  inne  i alt  som 
høyrde  skaldekimsti  til.  Men  de  oftast  noko  tunne  inn- 
halde  gjer  at  dei  lette  vel-laga  versi  i lengdi  verkar 
mest  som  ein  leik  med  ord.  Paa  den  andre  sida  er  de 
likevel  fritt  for  alt  knot  og  tilgjort.  Ein  merkar  i alt 
den  same  jamne,  klaartenkte  og  veltenkte  mannen  me 
lærer  aa  kjenne  fraa  ymse  drag  som  er  fortalde  fraa 
hans  liv  elles.  Alt  me  soleis  kjenner  til,  tyder  paa  at 
han  hev  vori  ein  framifraa  vensæl  mann. 

Einar  hev  vori  endaa  raustare  enn  Halldor  Skvaldre, 
ser  de  ut  til,  til  aa  kveda  um  kongar  og  hovdingar  i 


si  samtid.  De  er  ikkje  mindre  enn  15  slike  kvad  me 
veit  um  etter  honom.  Dei  fleste  er  um  norske  kongar, 
og  eit  par  um  norske  stormennar;  soleis  eit  til  Gregorius 
Dagsson.  Men  dessutan  er  de  og  eit  par  kvæde  til  ein 
svensk  konge  og  ein  jarl,  og  so  eit  til  den  danske  konge 
Svein  Svidande  eller  Grade.  Men  dette  kvade  fekk  han 
ikkje  stor  gleda  av;  for  der  i lande  hadde  dei  ikkje 
lenger  so  mykje  sans  for  slikt  at  dei  baud  skalden  løn 
for  kvade,  og  for  dette  hev  daa  Einar  etterleivt  eit 
spottevers  til  danskekongen  og  hans  skattmeister  Riber- 
Ulv,  at  dei  „heldt  felur  og  pipur  gjævare“,  Som  ven- 
tande  var,  er  de  meste  av  desse  kvadi  tapt.  Dei  versi 
som  Snorre  hev  etter  Einar  i si  Edda,  er  — - som  vanleg 
der  — - halv-vers,  og  er  for  de  meste  slike  at  dei  kann 
høve  like  godt  um  den  eine  konge  eller  hovding  som 
um  den  andre,  soleis  at  ein  vandt  kann  vita  noko  visst 
um  kva  kvad  dei  hev  høyrt  til.  Dei  kvadi  som  ein  no 
kann  sjaa  de  er  noko  att  av,  og  tale  paa  dei  versi  som 
synest  høyre  til  kvart  av  deim,  er  desse:  1)  Kvæde  um 
Sigurd  Jorsalafarar(ll  v.).  2)  Eit  par  kvæde  um 

Harald  Gille  (9  og  5 v.).  3)  Kvæde  um  Haralds- 
son i n e (4  v.).  4)  2 kvad  um  Øystein  Haralds- 

son (9  og  2 v.).  5)  Um  kong  Inge  Haraldsson  (5  v.), 
og  so  eit  par  vers  av  de  nemnde  kvade  um  Gregorius 
Dagsson,  Elvarvisur ; som  de  er  kalla.  Av  anna  er 
aa  nemne  (sjølvsagt)  nokre  lausavisur  (6  heile  og  nokre 
uheile),  og  so  ein  Øksarflokk , um  ei  øks  som  skalden 
hev  fengi  i gaave,  4 heile  og  7 halve  vers,  men  som 
mest  alle  segjer  de  same.  I desse  kvadi  er  versemaale 
for  de  meste  drottkvætt,  men  imillom  deim  eit  i tøglag 
og  eit  i runhendt. 

Eit  merkelegt  skaldeverk  hev  me  likevel  etter  Einar, 
hans  draape  um  Olav  den  heilage,  Geisle,  som  de  er 
kalla  (namne  tyder  de  same  som  geisle  no:  straale). 
De  mest  merkelege  ved  dette  kvade  er  kanskje  de  at 
me  hev  de  so  fullkomleg  heilt  og  rett,  endaa  so  stort 
de  er,  heile  71  vers,  soleis  med  de  meste  me  hev  av 
noko  kvad  fraa  vaar  gamle  tid.  So  heilt  som  de  er  i 
alle  maatar,  gjev  de  oss  god  rettleiding  um  korleis  ei 
rett  draape  var  bygd.  Fyrst  er  de  ein  inngang  paa 
17  vers.  So  kjem  stevbolkane,  v.  18  med  siste  helvti 

Gamle  skaldar  og  kvad.  12 

stev,  og  soleis  tridjekvart  vers  utetter  til  v.  45  (9  stev- 
bolkar,  kvar  paa  3 vers).  Etter  dette  kjem  daa  utgangen 
paa  26  vers  (de  heile  17  — f-  1 — |—  27  -f-  26). 

Skalden  sagde  fram  kvade  i Kristkyrkja  (Dom- 
kyrkja)  i Nidaros  Sankt-Olavs-dagen  1153  eller  54.  Til 
stades  var  dei  tri  kongane  (Haraldssønine);  erkebispen 
Jon,  brørane  i Sankt-Olavs-gilde,  og  ein  stor  kyrkjelyd. 
Daa  kvade  vart  framsagt,  vart  kyrkja  fyllt  med  den 
ljuvlegaste  ange,  er  de  fortalt.  De  handlar  mest  um 
Olavs  liv  etter  dauden  (martyrdauden  paa  Stiklestad), 
d.  v.  s.  um  hans  mange  jarteignir.  At  kvade  i si  tid 
vart  høgt  sett,  er  lett  aa  vita,  og  syner  seg  fullnok  paa 
den  rekkja  av  heilag-kvad  i drottkvætt  versemaal  som 
blømde  fram  i fare  etter  de.  Og  endaa  i vaar  tid  maa 
ein  sjaa  med  undring,  ikkje  berre  paa  dei  lett-fljotande 
versi,  men  og  paa  de  storfelte  og  samhøvelege  i emning 
og  bygnad.  I sjølve  innbalde  kann  ein  likevel  ikkje 
setja  stort  verd,  anna  enn  for  sogo,  og  so  for  de  innsyn 
de  gjev  oss  i skaldens  huglag,  hans  godmeinte,  truver- 
dige kristelege  tenkjemaate.  De  kjem  her  fram,  at 
Einar  var  prest,  som  han  og  er  nemnd  i diplom  paa 
Island.  Elles  merkar  ein  lite  til  dette  i hans  kvad,  med 
di  han,  liksom  Tjodolv  og  mange  andre  av  dei  gamle 
skald  ar,  mest  legg  seg  um  aa  gjeva  reint  og  ufarga  av 
eigne  synsmaatar  de  han  skal  skildre.  Kor  som  er,  hev 
han  visst  ikkje  havt  mykje  med  prestegjerning  aa  gjera; 
for  de  ser  ut  til  at  han  hev  livt  si  meste  tid  i Noreg. 

Av  dei  20 — 30  hirdskaldar  me  hev  namn  paa  elles 
i dette  hundradaare,  er  de  ingin  de  er  leivt  etter  so 
mykje  at  de  kann  vera  noko  aa  tala  um.  Soleis  fraa 
dei  12  skaldane  de  var  hjaa  Sverre  er  de  ikkje  etter- 
leivt  meir  enn  eit  halv-vers,  og  endaa  er  de  uvisst,  um 
dette  er  um  Sverre.  Dei  faa  versi  fraa  denne  tid  som 
de  er  noko  betre  sving  og  fynd  med,  er  for  de  meste 
utan  skaldenamn,  eller  i minsto  ikkje  fraa  hirdskaldar. 
I næste  hundradaare  hev  me  og  nemnde  ei  20  hird- 
skaldar, men  av  deim  er  de  berre  tri  som  de  er  noko 
aa  feste  seg  ved. 

Den  eine  av  deim  er  paa  ein  maate  den  merke- 
legaste  av  alle  vaare  gamle  skaldar.  De  er  ingin  rin- 
gare  enn  SNORRE  STURLASON.  Han  var  skald  og, 

attaat  de  han  var  sogu-skrivar,  og  de  er  nok  skaldskap 
han  fyrst  hev  tamt  seg  upp  paa.  De  fyrste  kvade  hans 
me  veit  um,  er  vel  de  han  dikta  um  kong  Sverre; 
men  uvisst  er  de,  um  de  var  gjort  i den  tid  Sverre 
livde.  Betre  greide  hev  me  paa  hans  kvad  til  Haakon 
Galin  (f  1214)  og  til  kona  hans,  fru  Kristina,  eit 
kvad  som  han  hev  kalla  Andvaka  (nattevaking).  Elles 
er  nemnde  eit  kvad  um  Inge  Baardsson  og  2 kvad 
til  S k u 1 e j a r 1,  de  eine  ei  draape  og  de  andre  ein 
flokk.  Av  alle  desse  kvadi  er  de  no  ikkje  anna  att  enn 
steve  av  draapa  til  Skule  jarl. 

Men  de  største  skaldeverke  hans  Snorre  hev  me  til 
all  lukke  likevel  heilt,  hans  Edda.  Dette  er  ei  heil 
skaldelære  eller  handbok  i skaldskap.  Ho  er  avdeild  i 
3 bolkar.  Fyrste  bolken  er  G y 1 v a g i n n i n g,  gude- 
læra,  som  de  galdt  for  ein  rett  skald  aa  vera  godt  inne  i. 
Andre  bolken,  S k a 1 d s k a p a r m a a 1,  er  um  skalde- 
nemningar  (umskrivingar  og  kenningar),  rikeleg  upplyst 
med  vers  i mengd  fraa  dei  fleste  „hovudskaldane“. 
Tridje  bolken  endeleg  er  um  versbygnaden.  Her  er 
innsett,  med  rettleidingar,  eit  kvad  til  kong  Haakon 
Haakonsson  og  Skule  jarl  som  Snorre  sjølv  dikta  vin- 
teren 1222  - 23,  til  takk  for  den  æra  og  venskapen 
dei  hadde  vist  honom,  og  som  her  er  kalla  Haattatal. 
De  er  paa  102  vers,  og  er  vel  i bygnad  de  mest  uttenkte 
kvad  som  finst  i verdi,  og  dette  gjenomført  so  meister- 
legt  at  de  er  eit  under.  Kvade  fell  i 3 hovudbolkar, 
den  fyrste  um  kong  Haakon,  den  andre  um  Skule,  og 
den  siste  um  baae.  Desse  bolkane  att  fell  i vcrs-lag 
paa  3 og  3 eller  9 og  9 vers,  med  emne  som  tek  seg 
uppatt  i tilsvarande  drag  med  visse  millom-rom,  og  til 
deildingi  i innhalde  høver  tilsvarande  skipelag  med  vers- 
bygnaden, soleis  at  kvar  deild  og  kvart  vers  gjev  visse 
greiningar  eller  avgreiningar  av  versbygnad.  Paa  den 
maaten  fær  ein  her  prøve  paa  alle  slag  brigde  og  grip 
i versbygnaden,  ikkje  berre  alle  dei  som  Snorre  visste 
um  hadde  vori  i bruk,  men  og  nye,  slike  som  han  hev 
tenkt  seg,  til  aa  faa  rekkja  heil,  og  daa  mange  vers 
langt  vandare  enn  nokon  hirdskald  fyrr  hadde  havt  tanke 
um.  Sjølve  innhalde  av  kvade  er  ikkje,  og  kunde  ikkje 
vel  paa  denne  maaten  verte  vidare  sermerkt,  endaa 

um  ein  maa  segja  at  de  er  godt  gjort  i den  vegen  med. 
Men  de  som  vekkjer  stor-undring  er  den  makelause 
evna  til  aa  greide  slik  ei  mangslungi  uppgaave  i heilt 
igjenom  vel-laga  vers. 

Snorre  hadde  visst  tenkt  seg  at  han  med  dette  verk 
skulde  vekkje  den  gamle  skaldskapen  til  nytt  og  kanskje 
endaa  rikare  liv  enn  fyrr.  Men  endaatil  hans  kunst 
og  gløggskap  stod  her  magteslaus  til  a$  blaase  liv  i dei 
daude  bein.  Forutan  honom  vart  de,  som  nemnt,  etter 
denne  tidi  ikkje  fleire  enn  tvo  skaldar  i den  vegen  som 
er  nemnande,  og  desse  tvo  er  brorsønine  hans,  brørane 
Olav  Hvitaskald  og  St  ur  la  Tordsson. 

OLAV  HVITASKALD  er  elles  kjend  fraa  sitt 
Maalskrudsfrøde  („  grammatisk  afhandling"),  noko  i 
same  leid  som  Edda  hans  Snorre,  eller  jamvel  vidare 
lagt,  for  so  vidt  éom  de  tek  sigte  baade  paa  talekunsti 
og  versekunsti,  men  kjem  elles  ikkje  i nokon  maate  upp 
mot  den  i verd.  Sitt  meste  verd  hev  de  no  ved  dei 
mange  skaldevers  som  er  innlagde  der  og.  Derimot  de 
me  hev  av  hans  eigin  skaldskap  fær  lov  for  aa  vera 
kanskje  de  beste  me  hev  fraa  desse  seinare  tidir.  Men 
de  er  dess-verre  ikkje  mykje.  De  meste  er  ei  10 — 12 
vers  av  hans  kvad  til  Haakon  Haakonsson,  Haakonar- 
draapa , i rynhendt  versemaal. 

Endaa  meir  i sitt  yrke  minner  STURLA  TORDSSON 
um  farbroren  Snorre.  Han  og  var  baade  sogu-skrivar 
og  skald.  Av  hans  sogu-verk  er  aa  nemne:  den  store 
Sturlungasaga  (mest . um  hans  eigi  ætt,  men  sam- 
stundes ei  heil  islendinga-saga  aa  kalle  for),  sogo  um 
Haakon  Haakonsson,  og  sogo  um  Magnus 
Lagabøtar  (av  den  dess-verre  att  berre  2 blad).  I 
skaldskap  stend  ikkje  Sturla  so  høgt  som  i sogu-skriving, 
— med  all  agt  for  dei  aagjetne  or  di  kong  Magnus  sa 
til  honom:  „Eg  meiner  du  kvéd  betre  enn  paven \“ 
Han  er  mykje  sogumann  her  og,  og  skal  han  freiste 
seg  med  høgare  flugt,  vert  de  gjerne  altfor  høgført, 
eller  og  mykje  ettergjort  etter  andre.  Men  av  hans 
kvad  hev  me  etter  maaten  mykje  att,  i vissa  av  hans 
4 kvad  til  Haakon  Haakonsson.  Soleis  av  Rynhenda 
21  vers  (ein  ordrik  etterklang  etter  Arnors  Og  andre 
kvad),  Haakonarkvida  42  vers  (fornyrdes-lag),  Ravnsmaal 

20  vers  (hadarlag,  drottkvætt  maalahaatt),  Hacikonarjlokk 
11  vers  (drottkvætt).  Derimot  av  dei  „mange  kvad“  de 
er  sagt  han  gjorde  um  Magnus  Lagabøtar  er  de  att 
berre  eit  par  vers;  men  meir  hadde  me  til  visse  havt, 
um  ikkje  hans  sogu  um  denne  kongen  var  burtkomi. 

* * 

* 

Den  grein  av  norrøn  dikting  me  her  hev  fylgt,  er 
ikkje  den  som  vaare  fedrar  hev  naatt  høgst  i.  I verd 
stend  de  meste  av  dette  langt  til  atters  for  den  friare 
diktingi  me  hev  i Edda-kvadi,  og  baae  desse  tilsaman- 
lagde  kann  ikkje  vega  upp  mot  de  endaa  større  og 
gjævare  me  hev  i dei  vedunderleg  heilskapte  sogu-verki, 
utan  like  i noko  land  i verdi.  Men  de  at  dei  gamle 
nordmennar,  med  slike  tronge  og  harde  band  paa  seg 
som  i hirdskaldskapen,  kunde  leggje  i dagen  slik  kraft 
som  dei  gjorde,  de  og  maa  ein  segja  vitnar  godt  um 
kva  magt  de  var  i den  norrøne  aand  paa  den  tid.  Dess- 
utan  hev  desse  kvadi,  som  fyrr  nemnt,  sitt  serlege,  umis- 
sande  verd,  baade  for  sogo  og  for  maalkunna,  og  dei 
skulde  soleis  vera  vel  verd  aa  lære  aa  kjenne  i vaar 
tid  og. 

*)  Tali  viser  til  den  sida  i boki  der  de  er  gjevi 

tyding  eller  upplysning  um 
gongen  dei  stend  med  tyding 

ordi.  Ord  som  i boki  er  brukte  berre  den  éine 

til.  er  vanleg  ikkje  tekne  med  her.  Like  eins  er  her  vanleg  nemnt  berre  de 
einskilde  orde  dej  gjeld  um,  og  ikkje  samansetningar.  Av  nanin  er  teki 
med  berre  slike  som  de  kunde  vera  noko  sers  um  aa  gjera  med. 

Fold  8,  14 

Fornaldarsogur  85  fr. 
Fornyrdes-lag  14,  15 
Framrim  14  fr.,  23 
Frankar  134 
Fraan  67,  129 
Frék  59,  62,  129 
Fræg  114,  126 
Fræk  61 
Frøkin  42 
Fus  59,  141 
Fyn  124 
Fysast  127 
Fysin  41 
Fælast  102 

Galder  42 
Gast  60,  61 
Gauv  131 
Geir  59,  91 
Gerdsk  125 
Gjelle  93 
Gjerd  95 
Gjord  41 

Gjukungar  37  fr.,  146 
Gjøne  69  „ 

Glo  126 

Glymja  40,  93,  98,  114 

Gløgg  140 

Govug  129 

Gram  16,  125 

Grein  68 

Grjot  61,  62,  118 

Groa  58 

Grøteleg  140 

Gydju  41 

Gygr  62 

Hagleg  59 
Halv  11 
Ham  de  38 
Hamle  91,  125 
Haus  43 
Haustlong  47  fr. 

Haatt  95,  123 


Haatta  136 
Hedin  38,  42 
Hefte  60 
Hegde  41,  130 
Heimen  126 
Heinir  138 
Hel  11,  41,  128 
Hela  126 
Helganes  124 
Hel  jar  skinn  45 
Hendingar  16  fr.,  30,  154 
Heppe  138 
Herde  126,  139 
Hild  38,  41  fr. 
Hjadningar  11,  38,  91 
Hogne  11,  38,  41  fr.,  123 
Hold  67 
Holl  40,  94 
Hollig  129 
Hordar  13,  125 
Hornklove  66 
Hov  (hevja)  42,  113 
Hovudlausn  116 
Hovudstav  15,  30 
Huga  41,  62,  141 
Hugheil  127,  139 
Huv  127 
Hylja  114,  140 
Hyme  38 
Hækin  62,  129 
Hættall  152 
Hættin  131 
Hæv  62,  131 
Høne  55 

Idug  59,  149 
Idunn  49  fr. 

Iva  91 

Jalme  40 

Jormunrek  11,  39 
Jotunheim  52,  91 

Kanne  59 
Keip  125 

Kenningar  18  fr.,  30  fr., 
54,  89,  91 
Kjer  79,  94 
Knarr  110 
Krava  125 
Kringe  43 


Krjup  140 
Kunnig  154 
Kvat  94 

Kveikje  139,  141 
Kverve  61 
Kvetja  141 
Kviduhaatt  15 
Kvine  46  fr. 

Lagi  93 

Landebyte  125 
Laug  42,  126 
Lausavisur  25 
Leive  142 
List  43,  128 
Livd  142 
Live  143,  151 
Ljodahaatt  15,  66 
Ljome  61,  93,  126 
Ljot  60 
Log  69 
Loga  126 
Loge  127 
Longo  60,  153 
Lægje  92 

Marme  143 
Maag  61 

Maalahaatt  15,  66 
Maalskrudsfrøde  164 
Maattug  59 
Megande  60 
Mein  43,  59,  60 
Meinke  79 
Mengje  40 

Mikjaal  (Michael)  133 

Milding  113 

Mod  114 

Mot  154 

Munaleg  129 

Mæt  59 

Nedlag  153 
Neite  123 
Nuva  70 
Nyt  62 

Nøytug  131,  149 
Odd-rid  34 

Ofseleg  40,  127,  130,  143 
Ogn  127 

Ognug  48,  149 
Ondur  42,  53,  91 
Onnug  59,  149 
Ormbed  127 
Orr  68 

Orrug  127,  141 
Orvandil  58 
Ottast  125,  130 
Otte  (otten)  102 
Otte  (otta)  146 
Ovleg  152 

Ragnar  Lodbrok  34  fr., 
89  fr. 

Ram  60 
Raumar  130 
Raust  41,  42 
Raustleg  125 
Raaslag  67 
Ré  124 
Reide  94 
Reidnad  69 
Rikjar  129 
Ririgar  142 
Rip  41 

Rjode  68,  79,  153 
Roda  79 

Rungne  40,  43,  56  fr. 
Rynliendt.  122 
Ræ  60,  89 
Røkin  146 
Røsleg  59,  131,  142 

Sakse  35,  85  fr. 

Segg  93 
Semju  145 
Serkjar  140 
Serkland  134 
Sikeløy  133 
Sjaaleg  142 
Sjode  59 
Sjoga  61 
Skade  42,  53 
Skaldatal  32 
Skaldekvad  15  fr. 
Skam  151,  153 
Skavl  126 
Skaalaglam  98 
Skaane  149 


Skeid  139 
Skil  69 
Skipa  141 
Skiple  61 
Skir  154 
Skire  128 

Skjold  (raud,  kvit)  125 
Skjoldkvad  26,  33,  37, 
47  fr. 

Skjotleg  40 
Skoda  149 
Skotborgaai  124 
Skov  94 
Skrud  125 
Slagfugl  60 
Slaaning  133,  139 
Slitne  60 
Sløg  59,  140 
Snilde  141 
Snørespjot  137 
Sokn  42 
Sorlé  38 
Spak  48,  123 
Speleg  140,  152 
Spille  75 
Spræne  16,  138 
Spøne  61 
Spønin  148 
Stev  41.  71,  103,  126, 
146,  155,  161 
Stortøk  41,  129 
Studil  15 

Stydja  (studde)  115 
Støkke  125 
Støkkje  149 
Sud  125 
S veite  40,  91 
Svinn  40,  154 
Svolne  42,  61,  92 
Sygnir  130 
Sæl  60,  113 
Sættast  152 

Tegja  140 

Tjasse  42,  56,  59  fr. 
Tjeld  142 
Tjon  62,  113 
Tjote  145 
Traud  113 


Trege  115 
Trollspelar  66 
Trud  40 
Trugin  127 
Tyrner  123 
Tøglag  111 
Tøyme  18,  41 

Uhugleg  40 
Ulv  11,  41 
Upphav  39 
Uvægin  43,  95 

Val  89 
Vandleg  95 
Vandt  92 
Vant  98 
Varast  92 
Vard  60 
Varde  126 

Vavd  (veyja)  131,  154 
Vaagall  115,  130,  131 
Vega  92 
Vegleg  59 
Veite  60,  91 
Verd  91 

Verja  (varde)  119 
Vidre  43,  91 
Vig  59,  119,  141 
Vindar  124 
Virke  126 
Visend  68 
Visund  125 
Volsungar  79,  146 
Vond  91,  114,  126 
Vord  26,  43 
Vægje  42,  95 

Ynglingatal  6 fr..  46. 
53  fr. 

Yngve  7,  31 
Yvigangs  131 

Æge  43 
Æve  95 

øgin  43 
Øgje  125 
Øgjeleg  125 


Olaf  florlis  forlag,  Kristiania. 

Vapg  i Veum, 

Soguspel  f raa  forntidi  (900—1000) 

av 

3var  jviortertsson. 

2 kroner. 

— er  et  sjældent  dramatisk  dikterværk,  som  det 
vilde  ha  været  mig  en  glæde  at  opføre,  hvis  ikke  sproget 
havde  lagt  uovervindelige  hindringer  ivejen. 

Bjørn  Bjørnson. 

— Me  hev  ikkje  i norsk  eller  dansk  diktheim 
noko  som  eg  veit  aa  likna  det  med.  Det  er  ein  ny 
maate,  nye  tankar,  nytt  syn.  Likevel  hev  eg  aldri  lese 
eit  historisk  diktverk  som  førde  meg  so  heilt  og 

livande  inn  i det  gamle. Og  med  so  full  og 

egte  klang  er  gamall  diktform  brukt,  at  eg  tenkte,  daa  eg 
las:  dette  er  sjølve  gamle  Edda  som  vaknar. 

Ame  Garborg. 

— leikande  lett  legg  det  seg  yver  handlingi  ein 
daam  fraa  forntidi,  som  ingi  kunster,  herre  den  sanne 
dikiarkunstcn  kann  trylla  fram  — — ein  vert  riven 
med  i spaning,  ja  nære  sagt  ræxlsla,  heilt  til  striden 
løyser  seg  upp  i mildtonande  samklang. 

Eit  sermerkt,  heilstøypt  soguspel  hev  Mortensson 
her  gjeve  oss,  ljos  livande  stig  her  forfederne  vaare 
fram  for  OSS  i lag  og  lynde.  „Syn  og  Segn11. 

Det  er  ei  poesi  so  skir  og  smeikjande  linn  som 
kviskring  i sjæli.  ,,  Ben  17de  Mai11. 

Stykke  er  fullt  av  spaning,  fullt  av  berlege  syner, 
fullt  av  sterke  og  fagre  ord.  Det  er  eit  kunstverk. 
Verse  er  som  hogge  i marmor,  klaart  og  skinande. 

Sven  Moren. 


